
ELŐSZÓ 


nelmi eseményeket írja le. Erre a vidékre tavasz- 

szal és ősszel a legjobb utazni. Márciusban még 
gyakran hideg és esős az idő — április és május már 
megfelelőbb. Az ősz októberben a legszebb, ám ha 
szerencsénk van, novemberig is elhúzódhat az indián 
nyár. A korai középkori szobrok sok helyen szétszórva 
találhatók, de a legtöbb jó állapotban megmaradt, 
gyönyörű és kifejező alkotást olyan nagyvárosokban 
találjuk, mint Róma, Ravenna, Thesszaloniki és lsz- 
tambul (a régi Konstantinápoly). 

A bizánci civilizáció sokkal eredetibb és kreatívabb 
volt, mint ahogy azt sokan gondolják. Kupolás temp- 
lomai eredetiségben és merészségben versenyre kel- 
nek a klasszikus építészettel és a gótikus katedrálisok- 
kal, a mozaikok pedig nagyszerű műalkotások: méltó 
versenytársai a klasszikus szobrászat és a reneszánsz 
festészet remekműveinek. A bizánci kultúra nagyrészt 
Bizánc vagy Konstantinápoly városának terméke — ez- 
zel a várossal kell tehát kezdenünk. A város 1453 után, 
amikor Isztambul, az Oszmán Birodalom fővárosa lett 
belőle, hatalmas változáson ment át, mégis megma- 
radt a Bizánci Birodalom fővárosának. Hogyan is le- 
hetett volna másképp? Jusztinianosz Szent Bölcses- 
ség-temploma (a Hagia Szophia) ma is uralja a 
városképet: a templom első része a kolosszális kupo- 
lával szédületes látvány. Szerencsére számos bizánci 
mozaik is épen maradt, s ezeket gondosan megőrizték 
a közelmúltban is. Az apszisban található mozaik a 
Szűzről és a gyermekről máig a bizánci művészet 
egyik legnagyobb alkotása. A Hagia Szophiához vi- 
szonylag közel található több más Jusztinianosz kora- 

IX sms jórészt a mediterrán tájakon zajlott törté- 


beli templom is. A Szent Szergiosz- és Bakkhosz-temp- 
lomot (Kücük Ayasofya Camii) merész tervezésű épü- 
letéért és díszítéseinek szépségéért érdemes látni. 
Szent Eiréné temploma (Aya TIrini Kilisesi) viszont ko- 
molyságával gyakorol mély benyomást a látogatóra. 
Feltétlenül meg kell néznünk a gazdagon díszített ke- 
resztet a szentélyben. A templom ma a Topkapi palo- 
tához tartozó városrészben áll. Az oszmán szultánok 
rezidenciája épen maradt, ami sajnos nem mondható 
el a bizánci császári palotáról a Hagia Szophia túlolda- 
lán. Ebből tulajdonképpen csak híres, mozaikos pad- 
lója maradt ránk, s az egykori épület helyén ma a 
Mozaikmúzeum (Mozaik Müsesi) áll, de a környéken 
végzett ásatások még feltárhatják a palota más gyö- 
nyörű részeit is. A templom mellett volt a hippodrom, 
ahol fogathajtó versenyeket rendeztek. Sok tekintet- 
ben ez volt a városi élet központja. Ma egy park talál- 
ható a helyén, de sok régi szobor áll még ma is ben- 
ne: a leghíresebb az az egyiptomi obeliszk, amelyet a 
bizánciak állítottak lovasfogat-hajtó versenyeket ábrá- 
zoló talapzatára. A köztéri szobrok még inkább a régi 
Bizáncot idézik. A Hagia Szophiához közel található 
Jusztinianosz hatalmas Bazilika-víztározója (Yerebatan 
Saray). Ebbe Valens császár vízvezetékéből (Bozdogan 
Kemeri) ömlött a víz, amely mellett eltörpül az Atatürk 
Bulvari, az újkori város legfőbb vízellátója. Nem sza- 
bad kihagyni a látnivalók közül Konstantinápoly régi 
városfalát, a római katonai építkezés mesterművét — 
ez az 5. század elején épült. Erdemes elutazni a Már- 
vány-tengerhez is, és megnézni a Yedikule (Héttorony) 
erődítményt: ehhez tartozik az Aranykapu is, amely 
Konstantinápoly bejárataként szolgált ünnepi alkalma- 
kon -— ezt ma már nem használják. Közel van hozzá a 
Sztudiosz-kolostor Szent János-temploma (Ímrahor 
Gamii) is. Bár mára csak a falai állnak, ezer éven át ez 
volt a Bizánci Birodalom legnagyobb kolostora. 
Ravenna és Thesszaloniki jól kiegészíti a korai IKons- 
tantinápolyt. Az előbbi a legtöbb ránk maradt 6. szá- 
zadi egyházi épülettel dicsekedhet, amelyek nagy ré- 

szében a mozaikdíszítés is sértetlen maradt. Raven- 
nában található a San Vitale, Jusztinianosz és Theo- 
dóra császárnő udvarának híres mozaikjaival és szá- 
mos más látnivalóval; a SantApollinare Nuovo, a 
mártírok és szentek felvonulásával — ne felejtsük el 
megkeresni Jusztinianosz kisméretű portréját, amely 
öregemberként ábrázolja, az épület nyugati felén; a 
SantApollinare in Classe, gyönyörű, szürke márvány- 
oszlopaival és a Krisztus színeváltozását ábrázoló ap- 
szismozaikjával, amely Krisztust keresztként, az apos- 
tolokat pedig bárányként ábrázolja. Itt vannak még a 
keresztelőkápolnák és Galla Placidia mauzóleuma 
csillagos mennyezetével, valamint a hosszú, épségben 
megmaradt középkori városfalrészek. A Sant Apolli- 
nare Nuovo mellett futó Via di Román még mindig ki- 
vehető a bizánci kormányzó palotájának oromzata. Er- 
demes ellátogatni Theodorik király mauzóleumába is, 
amely ugyan a városon kívül esik, de könnyen elérhető. 

Thesszalonikiben nincs ennyi korai középkori épü- 
let, de ott van Szent Demetriosz nagy zarándoktemp- 
loma, amely még mindig a város központi neveze- 
tessége: ez az 5. század közepén épült. Túlélt több 
földrengést és tűzvészt is. Csodával határos módon 
épen maradt kora középkori mozaikjainak néhány 
részlete is. A Szent Demetriosz-templomhoz közel esik 
az Akheiropoiétosz-templom, egy hatalmas, ókeresz- 
tény bazilika; a Hagia Szophia-katedrális, amelyet a 
korai középkor közepén építettek — az épület már nem 
egészen ép, de nagyon is szilárdan áll, apszisában és 
kupolájában pedig csodálatos mozaikokat láthatunk; 
és a Rotunda, amely az 1978-as földrengés áldozatául 
esett. A Rotundát azóta újjáépítették, és hamarosan 
talán ismét megnyílik a turisták előtt. Eredetileg Ga- 
lerius császár — a nagy keresztényüldöző — mauzóleu- 
mának épült, 300 körül. Később viszont templommá 
alakították, és ekkor készültek a szentek naptárát mu- 
tató aranymozaikjai. A citadellához felvezető kanyar- 
gós utakon nem könnyű megtalálni a kis Szent Dávid- 
templomot, amely a megdicsőült Krisztust ábrázoló 

apszismozaikjáról híres. Ez az 5. századból származó 
mozaik az egyike a legkorábbi fennmaradt apszismo- 
zaikoknak, ha nem éppen ez a legkorábbi. Meredek 
emelkedő visz fel a megmaradt városfalak egy másik 
részéhez, amely körülbelül ugyanebből az időből szár- 
mazik. 

Rómáról lehetetlenség néhány szóban beszámolni. 
A kora középkori város ma is ott van, de bizony keres- 
ni kell, mert alaposan elfedik a későbbi hozzátoldások. 
Csodálatos kivételt jelentenek a Santa Maria Antigua 
romjai a Palatinus lábánál. Nagyszabású freskói ízelí- 
tőt nyújtanak a kora középkori díszítőművészet gaz- 
dagságából. Azért maradhatott fenn, mert a 9. század- 
ban elárasztotta egy földcsuszamlás — így csak ezer 
évvel később fedezték fel. A Pantheont mindenki meg- 
látogatja — de gondoljunk arra is, hogy csak azért ma- 
radhatott ránk, mert keresztény templommá alakítot- 
ták: ez lett a Santa Maria ad Martyres (Rotonda), a 
középkor egyik nagy zarándoktemploma. A zarándo- 
kok egy Szűz Mária-ikon tiszteletére látogatták a temp- 
lomot, amely egy bizánci császár adománya volt a 7. szá- 
zad elején. Az olyan templomok, mint a Santa Maria in 
Cosmedin és különösen a Santa Prassede, amelyek 
alig változtak azóta, megmutatják, milyenek voltak a 
korabeli zarándoktemplomok. Erdemes meglátogatni 
a kriptákat, ahol a katakombákból összegyűjtött relik- 
viákat tárolták. De annyi más látnivaló akad még... 

Rengeteg középkori maradvány és épület található 
elszórtan Szíriában, Palesztinában és Izraelben is, de 
ezeket valamivel nehezebb elérni. Sok templom a síva- 
tagban van, elhagyott falvakban és régi piaci városok- 
ban, romossá vált, egykor lakott helyeken. Akit a korai 
iszlám építészet és művészet érdekel, nem hagyhatja 
ki a nagy damaszkuszi mecsetet és a jeruzsálemi Szik- 
latemplomot. Aki teheti, látogassa meg Szent Katalin 
kolostorát is a Sínai-hegy lábánál. Ezt Jusztinianosz 
császár építtette, megerősített kolostorként, s a Krisz- 
tus színeváltozását ábrázoló apszismozaikja máig 
épen maradt. Fontos zarándokhely volt, eredetileg 

Mózessel való kapcsolata miatt, később pedig a kerék- 
be tört Alexandriai Szent Katalin kultuszának köszön- 
hetően. 

A normann Szicília fennmaradt emlékei lehetővé te- 
szik, hogy betekinthessünk a korai középkorban bekö- 
vetkezett változási folyamatokba. A legtöbb műemlék 
Palermo központjában vagy a körül található. Közülük 
is a királyi palota az első. A normann palotából -— a 
Sala di Ruggeróból — csak egy terem maradt épen, de 
azt mindenképpen érdemes megnézni. Nem szabad 
kihagyni a palota kápolnáját sem. Fantasztikus együt- 
tese ez a bizánci mozaikoknak, az itáliai építészetnek 
és a mozlim kézművességnek. Fontos látnivaló a ro- 
mos San Giovanni degli Eremiti-kolostor is a palota 
közelében. Lefelé indulva megtaláljuk a katedrálist: ezt 
a 12. század végén építették a főmecset helyén, de 
azóta sokat változott. Itt találhatók a normann királyok 
és leszármazottaik porfír sírkövei. Ha folytatjuk utun- 
kat lefelé Palermo főutcájáig (a Via Maguedáig), rög- 
tön jobbra egy teret találunk, amelyet két templom 
ural: a San Cataldo és a Santa Maria dellAmmiraglio 
(a Martorana). Az előbbi szigorú architektúrájáról, a 
második pedig harangtornyáról és csodálatos mo- 
zaikjairól híres. A királyi palotától feljebb, a Piazza 
Independenzán buszra szállhatunk, arnely elvisz a kö- 
zeli La Cubához, a normann királyok egyik mór palo- 
tájához, vagy még odébb, mintegy félórányira, Mon- 
realéba, az ottani bámulatos katedrálishoz. Szinte 
hihetetlen, hogy eredeti mozaikdíszítése teljesen épen 
maradt ránk. Feltétlenül nézzük meg a híres kolostor- 
udvart! Sok más látnivaló is akad Palermóban és kör- 
nyékén, köztük számos egyedi, normann-szicíliai stí- 
lusban épült templom. Erdemes elmenni a La Zisához 
is, amely a legszebb és legépebben fennmaradt épü- 
let a normann királyok mór palotái közül. De a leg- 
fontosabb látnivaló talán Cefalu, negyvenpercnyi vo- 
natútra Palermótól: gyönyörű tengerparti város, 
katedrálisában pedig az északi francia építészet ötvö- 
ződik a bizánci mozaikdíszítéssel. 

Konstantin városa 


ros és a birodalom áll. A város kulcsfontosságú 

volt a kora középkori fejlődésben, amikor az 
egységből megosztottság lett; s amikor később Bi- 
zánc elvesztette a kulturális központ szerepét, mert 
megjelentek riválisai: az iszlám és a nyugati latin vi- 
lág. Ahhoz, hogy megértsük, hogyan zajlott mindez, 
hogyan vesztette el Bizánc centrális szerepét, először 
azt kell megvizsgálnunk, hogyan lett kulturális köz- 
ponttá. Kiindulópontunk az a változás, amelynek so- 
rán a klasszikus világ átadta helyét a középkornak: 
ebben a folyamatban pedig Bizánc kulcsszerepet ját- 
szott, ezért nagyon fontos a város fejlődése. 

Bizánc kezdetben görög polisz, vagyis városállam 
volt a Boszporuszon: az ókor folyamán nem bírt kü- 
lönösebben nagy jelentőséggel. Ám amikor Nagy 
Konstantin császár (306—337) újraalapította, s 324- 
ben birodalma fővárosává tette, saját magáról Kons- 
tantinápolynak (Konsztantinopolisznak, vagyis Kons- 
tantin városának) nevezve el a települést, minden 
megváltozott. A császár célja az volt, hogy új Rómát 
építsen, ahonnan ellenőrizni tudja hatalmas, a Du- 
nától az Eufráteszig terjedő birodalma legsebezhe- 
tőbb határait. Az, hogy a birodalom központjává a 
Boszporusz két partján fekvő várost akarta tenni, 
nyilvánvalóan nagy jelentőséggel bírt a birodalom két 
felének kapcsolatára nézve. Bár később a teljes szét- 
váláshoz vezetett, kezdetben reményteli vállalkozás- 
nak tűnt, hogy a városból a római világ új központja 
lehet. Ez az ideál lebegett aztán I. Jusztinianosz (527-— 
565) szeme előtt is, ám csak részben valósulhatott 
meg. A római rend átalakulása Bizáncban nem az 


15 


ES a könyvnek a középpontjában Bizánc, a vá- 


egységet újította meg, hanem inkább egy új csá- 
szárságot hozott létre: a Bizánci Birodalmat. Bár a bi- 
zánciak maguk a Római Birodalom részének és ró- 
maiaknak tartották magukat, valójában mind a 
birodalom, mind lakosai különböztek római elődjeik- 
től. A Róma és Bizánc közötti különbség lényegét az 
új főváros testesíti meg, ahol a régi anyagból fokoza- 
tosan egy új kultúra és másféle politikai rendszer kris- 
tályosodott ki. 

Az első és legalapvetőbb lépés az új főváros meg- 
alapítása volt. Ezt egészítette ki Jusztinianosz sokol- 
dalú munkássága: törvényhozó és nagy építkező is 
volt, ahogyan azt a Hagia Szophia-templom is jelzi — 
az épület letörölhetetlenül rányomja bélyegét Bizánc- 
ra. A főváros és a körülötte kialakuló civilizáció attól 
tett szert még nagyobb jelentőségre, hogy Isten Any- 
jának ajánlották, aki lakóinak hite szerint védelmezte 
polgárait. A bizánciak voltak az Üjtestamentum vá- 
lasztott népe, az új izraeliták; Konstantinápoly pedig 
az Isten óvta város, az új Jeruzsálem. A bizánci kultú- 
rát áthatotta a hit az isteni kegyelemben és védelem- 
ben. Középpontjában a fővárosi és birodalmi hivata- 
lok, illetve a keresztény egyház és hit közötti, sokszor 
egyáltalán nem egyszerű és könnyen átlátható kap- 
csolat állt. Az így kialakuló mintázatok alakították a 
keresztény, római és hellén örökséget is: ezek hatá- 
rozták meg, hogy mi az, ami kihull a rostán, és mi az, 
ami életben marad, és milyen formában hat tovább. 
Az alakuló bizánci civilizáció egyszerre volt birodalmi, 
keresztény és nagyvárosi kultúra. 

De ez a kultúra nem egyedül Konstantin fejéből 
pattant ki. A császár sokat tett azért, hogy megerősít- 
se a keresztény összetevőket a római renden belül, 
mind a birodalom megszervezése, mind pedig az 
anyagi jólét szempontjából, de 337-ben bekövetke- 
zett halálakor mindaz, amit elért, még nagyon is se- 
bezhetőnek látszott. Eddigre kiderült, hogy a keresz- 
ténység hajlamos a széthúzásra, ami az üldöztetés 
időszakában még nem látszott annyira, és az is vilá- 

gossá vált, hogy az egyház nem fogadja el teljes egé- 
szében maga fölött állónak a császári uralmat. Egy- 
egy erős egyéniség hatalmas változtatásokat indíthat 
el, de ahhoz, hogy ezek valóban megvalósuljanak, in- 
tézményekre van szükség: államokra vagy városokra. 
Konstantin városa volt az, ami a kereszténység elter- 
jesztésére tett erőfeszítéseinek sikerét fémjelezte. Am 
amikor meghalt, a város még csak félig állt: fóruma 
és árkádos utcái gyors egymásutánban épültek, de 
karaktere még egyáltalán nem volt végleges. Kons- 
tantin városa volt, és könnyen meg is halhatott volna 
az uralkodóval együtt. 

Hogy nem ez történt, az Konstantin fiának, 
Constantiusnak köszönhető (337-361), aki apja ha- 
lálakor örökölte Konstantinápolyt és a keleti provin- 
ciákat. Két bátyjának jutott a birodalom nyugati és 
középső része. Ez természetesen polgárháborúk 
sorához vezetett, s ezekből végül Constantius került 
ki győztesen. Az ő győzelme erősítette meg Konstan- 
tinápoly helyzetét a birodalom fővárosaként. Cons- 
tantius tovább bővítette apja terveit a várossal kap- 
csolatban. Hogy valóban új Rómának tekinthesse 
magát, olyan szenátust hozott létre benne, amelynek 
hatalma egyenlő volt a római szenátuséval. Befejezte 
a Szent Apostolok templomának építtetését, amely 
egyben apjának mauzóleuma is volt. Azzal hangsú- 
lyozta a város keresztény jellegét, hogy felépíttette az 
első Hagia Szophia-templomot katedrálisául. 360- 
ban a város egy egyetemes zsinatnak adott helyet, 
amelyet Constantius hívott össze azzal a céllal, hogy 
Konstantinápoly egyházát patriarkális rangra emelje. 
Ez a lépés elhamarkodottnak bizonyult, hiszen a zsi- 
natot később nem ismerték el — Constantiust azzal 
vádolták, hogy ariánus tanok terjesztése céljából hív- 
ta össze, amelyeket akkor már eretnekségként ítéltek 
el, mivel vitatták Krisztus abszolút isteni mivoltát. 

Constantius 361-ben bekövetkezett halálát zavaros 
idők követték, s ez fenyegette Konstantinápoly kü- 
lönleges státusát is. Az uralkodó után unokaöccse, 

Julianus lépett a trónra. Az új uralkodó pogány volt, 
és gyűlölte az új keresztény rendet, amelyet számára 
a konstantinápolyi udvar hízelgői jelképeztek. Sokkal 
jobban szerette Antiokhiát, de 3563-ban meghalt egy 
Perzsia ellen indított hadjáratban — úgy tűnik, Nagy 
Sándort akarta utánozni. Halálát megosztottság kö- 
vette a birodalomban. A keleti részek végül Valens 
(364—378) fennhatósága alá kerültek, de ami azt iíl- 
leti, ő sem szerette igazán Konstantinápolyt. O is 
Antiokhiát tekintette birodalma központjának, mivel 
innen könnyebben ellenőrizhette a perzsa határt. 
Ezért aztán nem tudta, mi folyik a Duna mentén, ahol 
a hunok hirtelen betörése úgy megijesztette a vizigó- 
tokat, hogy római földön kerestek menedéket. Lete- 
lepedésük nem ment könnyen, ezért a vizigótok fel- 
lázadtak, és 378-ban megverték Valens császárt és 
hadseregét Hadrianopoliszban. A császár meghalt a 
csatában — ez teljes vereséget jelentett, és szabad 
utat nyitott a vizigótoknak Konstantinápoly felé: vagyis 
azzal fenyegetett, hogy megszűnik Bizánc birodalmi 
fővárosi státusa. i 

De Constantius munkája nem volt hiábavaló. 
Olyan alapot jelentett, amelyre a nyugatról a helyzet 
megmentésére küldött Theodosius (379—395) bizton 
építhetett. Theodosius hispániai származású volt, jó 
hadvezér és hívő katolikus. Első lépése az volt a vizi- 
gótok legyőzése után, hogy 381-ben zsinatot hívott 
össze Konstantinápolyban. Az volt a legfőbb célja, 
hogy a zsinat megerősítse: a kereszténység katolikus 
ága az elfogadott ortodoxia. Az ariánus tanokat tör- 
vénytelennek nyilvánították, és Theodosius elfogad- 
tatott egy rendeletet, amely az új ortodoxiát tette a 
Római Birodalom vallásává. Ekkortól a civis roma- 
nus és a christianus catholícus nagyjából egyet je- 
lentett. Am a 381-ben zajlott zsinat még más ered- 
ménnyel is járt, a katolikus kereszténység egyetemes 
státusra emelése mellett: Konstantinápoly egyházá- 
nak patriarkális rangot adott. Innentől ugyanolyan 
rangja volt, mint Jeruzsálem egyházának, megerősít- 

ve, hogy Konstantinápoly nemcsak az új Róma, de az 
új Jeruzsálem is. Bár nem hivatkozhatott apostoli 
eredetre — ehhez utólag kellett volna a Szent Andrá- 
séhoz hasonló legendákat kreálni -, Konstantinápoly 
lett a kereszténység egyik legfontosabb központja. 

Theodosius többet is tett annál, mint hogy biztosí- 
totta a város patriarkális rangját. Ijrakezdte az épít- 
kezéseket, amelyek Constantius húsz évvel azelőtt 
bekövetkezett halálát követően nagyrészt leálltak. 
Akárcsak Konstantin, ő is egy fórumot építtetett ma- 
gának: ez a , császári főút , a Meszé mentén kapott 
helyet, alig néhány száz méterre Konstantin fórumá- 
tól, és hatalmas diadalív díszítette. A tér közepén egy 
oszlop állt, ennek tetején helyezték el Theodosius 
ezüstből készült szobrát. Egy másik módon is meg- 
változtatta a város arculatát: megnagyobbíttatta a ló- 
versenyteret, ahol a császár és a polgárok együtt él- 
vezték a fogathajtóversenyeket. Theodosius hozatott 
egy obeliszket az egyiptomi Karnakból, és a hippod- 
rom (lóversenytér) közepén, a spina (a középső ge- 
rinc) mentén állíttatta fel. Az obeliszk talapzatára kü- 
lönböző jeleneteket vésetett: például a császárt és 
családját, amint a lóversenyt nézik a császári páholy- 
ból, és megkapják a nekik járó sarcot a legyőzött né- 
pektől. A lóversenypálya olyan színtérül szolgált, ahol 
a császár és népe közötti kötelék minden alkalommal 
megújult: páholyában állva a császár megmutatko- 
zott népe előtt, és fogadta üdvrivalgásukat. A nép 
szerepe nem volt egészen passzív, hiszen a császár- 
nak időnként meg kellett hallgatnia panaszaikat is, és 
rosszul tette volna, ha figyelmen kívül hagyja őket. 
Eltelt egy kis idő, amíg letisztult az uralkodó és a nép 
viszonya Konstantinápolyban, de azzal, hogy a lóver- 
seny fontosságára irányította a figyelmet, Theodo- 
sius elindította azt a folyamatot, amelynek során a 
császári tiszt meggyökerezett a főváros társadalmá- 
ban. 

Theodosius uralkodása alatt újra növekedésnek in- 
dult a város. Egy korabeli udvari szónok feljegyezte, 

hogy a város épületei kezdik megtölteni a falai által 
körülhatárolt területet, és a tengertől nyertek új föl- 
deket az építkezésekhez. Végül 412-ben Theodosius 
unokája, akit ugyanígy hívtak, új falakat építtetett a 
városnak — ezek ma is állnak, csaknem másfél kilo- 
méterrel nyugatra Konstantin falaitól. A város terü- 
lete körülbelül egyharmadával bővült. Egy kortárs 
feljegyzés szerint az új Róma népessége kezdte meg- 
haladni a régiét — ebből arra következtethetünk, hogy 
legalább negyedmillió lakója volt. 


Kialakul a város 


Konstantinápoly kezdte elnyerni egyedi formáját. 
Ennek alapját két nagyobb út adta. Az egyik az 
Aranykapunál, a város ünnepi bejáratánál, Theodo- 
sius falainak északi végénél kezdődött, míg a másik a 
Khariszi kapunál, a város nyugati végén. Az utak 
Theodosius fórumánál találkoztak, és innen együtt 
haladtak kelet felé Konstantin fórumától az Augusz- 
teionhoz. Ez a tér jelentette a birodalom szívét. Első- 
sorban egy hatalmas porfíroszlop határozta meg, 
ezen állt az Augusta szobra: Konstantin császár édes- 
anyjáé, Szent Helenáé, az igazi kereszt felfedezőjéé. 
Ennek az oszlopnak a bejáratánál állt a mílion, vagyis 
kilométerkő. Ez egy diadalív volt, s ettől számítva 
mérték a birodalom minden részének távolságát. 
Most már minden út az új Rómába vezetett, amint azt 
a milionon II. Theodosius (408-450) rendeletére 
elhelyezett világtérkép is hangsúlyozta. Számos ki- 
emelkedően fontos épület is állt az Auguszteion kö- 
rül: a Hagia Szophia-székesegyház, a szenátus épü- 
lete, a Bronzkapu, vagyis a császári palota főbejárata, 
s közvetlenül a bejárat mellett a lőversenytér. A biro- 
dalom valamennyi fontos intézménye a tér körül he- 
lyezkedett el. A Konstantinápolyba érkező hivatalos 
látogatók a Meszé nagy sugárútján érkeztek, és ezen 
haladtak felfelé a belőle nyíló hatalmas terek között, 

míg nagyjából hat kilométerrel odébb elérkeztek az 
Auguszteion végső szentélyéhez. Nagyszerű látvány 
volt még a birodalom hanyatlása idején is, amikor a 
hatalmas építmények romokban álltak és a város 
nagy része lakatlanná vált. De az 5. században, ami- 
kor minden az eredeti állapotában állt még a helyén, 
döbbenetes lehetett a hatás. Ha megpróbáljuk el- 
képzelni Konstantinápoly városát, a hatalmas tereket 
az oszlopokkal, szobrokkal, diadalívekkel és árkád- 
sorokkal, leginkább úgy festhettek, mint egy fantasz- 
tikus neoklasszikus városkép. 

Különleges jellegzetességeit jelentették a városnak 
az árkádos üzletek és a monumentális lépcsők. Egy 
építményekről készült hivatalos lista, amelyet az 5. szá- 
zad elején készítettek, nem kevesebb mint 52 árká- 
dot és 117 lépcsőt sorol fel. Konstantinápoly felépí- 
tése — az, hogy egy központi gerinc fut le mindkét 
oldalon a víz felé — megkövetelte a lépcsőzetes épít- 
kezést. Az is kiemelte a lépcsők fontosságát a város 
életében, hogy ezeken osztották szét a kukoricase- 
gélyt: a város minden szabad polgára naponta hat 
kenyér átvételére volt jogosult. A főutaktól, a terektől, 
az árkádoktól és a hatalmas lépcsőktől eltekintve 
nemigen tervezték tudatosan a várost. Az a rend, 
amely a nyilvános vagy ceremoniális arcát jellemez- 
te, éles ellentétben állt a magánlakóhelyek rendezet- 
lenségével. A főútvonalakról levezető zegzugos ut- 
cákban összevissza épültek a templomok, paloták, 
lakóépületek és boltok. Az, hogy törvények tiltották 
magánépületek emelését a nyilvános tereken, és sza- 
bályozták a lakóházak megengedhető magasságát 
és a köztük levő távolságot, beszédesen jelzi a hatal- 
mas város kaotikus növekedését, amely az 5. század- 
ra organikussá vált: Bizánc többé már nem egy nagy 
uralkodó mesterséges teremtménye volt. 

Konstantinápoly különböző negyedekből állt. Ezek 
I. Theodosius uralkodásától kezdve gyors egymás- 
utánban alakultak ki. Meglepően sok közülük olyan 
emberekről kapta a nevét, akik vezető szerepet töl- 

töttek be I. Theodosius, a fia vagy az unokája kor- 
mányzatában. A városrészek elnevezésének eredete 
valószínűleg az, hogy a névadók ezeken a területeken 
rendelkeztek ingatlannal. Lehet, hogy ők építették a 
lakónegyedeket, hogy azután bérbe adják őket, de 
valószínűbb, hogy a városrészek egyszerűen ezeknek 
a befolyásos családoknak a rezidenciája körül jöt- 
tek létre. Egy ránk maradt feljegyzés a 400 körüli 
évekből felsorolja egy nagyon nagy hatalmú család 
örökösnőjének vagyonát. Olümpiasznak hívták, és 
Constantius császár egyik legfőbb miniszterének lány- 
unokája volt. Főleg Konstantinápoly melletti, de trá- 
kiai és anatóliai birtokokat is örökölt, s ezekből hatal- 
mas jövedelemre tett szert. €(Igyeit a Szent Apostolok 
templomához közel fekvő konstantinápolyi reziden- 
ciájából intézte. Más ingatlanjai is voltak a főváros- 
ban, közel a Hagia Szophia-templomhoz: nemcsak 
egy palota magánfürdőkkel és pékséggel, hanem 
más épületek is a környékén, amelyeket bérbe adott 
— műhelyek, üzlethelyiségek, lakások. Az egész kerü- 
let egyik legfőbb tevékenysége a palota ellátása volt. 
A környék lakói patrónusukként tekintettek Olüm- 
piaszra: ez abból is látható, hogy ő rendelkezett a ku- 
koricaadományokról, amelyek idővel egyre inkább a 
gazdagok és hatalmasok kezébe kerültek. Ez azt mu- 
tatja, hogy az új kerületek kialakulásának fontos ele- 
me volt az ilyenféle függő viszony. Olümpiasz később 
kolostort alapított a központi épületegyüttesben — ez 
magyarázza azt is, hogy sok esetben a kolostorok áll- 
tak egy-egy kerület középpontjában. Másik példa 
erre a sztudioszi Szent János-kolostor, amelynek 
romjai ma is állnak, az Aranykapu közelében - ezt 
Sztudiosz, egy befolyásos konzul alapította az 5. szá- 
zad közepén. 

Theodosius uralkodásának idejétől kezdve a ko- 
lostorok fontos szerepet játszottak a város szerke- 
zetének alakításában. A szerzetesek- és kolostorok 
jelenléte meghatározó volt minden középkori nagy- 
városban, de Konstantinápoly az élen járt ebben a 

tekintetben. A város szerzetesei már a kezdet kez- 
detén olyan elveket vallottak, amelyek elválasztották 
őket az egyiptomi sivatag szerzeteseitől: egyáltalán 
nem akartak kivonulni a mindennapi életből — éppen 
az volt a céljuk, hogy a világi társadalomban életben 
tartsák a keresztény etikát. Ezt legegyszerűbben ka- 
ritatív tevékenységekkel tudták elérni, s ez áz elv 
előmozdította a szerzetesi életforma kialakulását 
Konstantinápolyban. A szerzetesrendek, bár leggyak- 
rabban a gazdagok és hatalmasok alapították őket, a 
rászorulókat segítették, és mindvégig a jótékonyság 
keresztény ideájának képviselői maradtak. Munkájuk 
hozzájárult ahhoz, hogy a társadalom szilárd alapo- 
kon nyugodjék - még a gyors növekedés idején is, 
amikor a provinciákról érkező bevándorlók csak úgy 
özönlöttek a városba. Egy korabeli antiokhiai feljegy- 
zés szerint Konstantinápoly , az a trákiai város, amely 
a provinciák izzadságából nyeri gazdagságát". A ko- 
lostorok tevékenységén keresztül a hatalommal ren- 
delkező családok vagyonuk egy részét jótékonysági 
célokra fordították. A kolostorok kezdettől fogva a 
legfőbb közvetítő szerepét játszották a gazdagok és 
a szegények között. A szerzetesek mindig fontos erőt 
jelentettek a fővárosban: képesek voltak akár arra 
is, hogy ellenszegüljenek a császár vagy a főurak 
akaratának. Fontos szerepük volt az új keresztény 
főváros növekedésében, amelyben a császári hata- 
lom, az élő társadalommal való kapcsolatának kö- 
szönhetően, összetettebb és bonyolultabb szerkeze- 
tű lett. 

Az új főváros létrejötte megfordította a 3. századtól 
játszódó folyamatokat, amelyek során a Római Biro- 
dalom egyre kevesebb figyelmet tudott provinciáíra 
fordítani. Az, hogy Róma fokozatosan megszűnt a bi- 
rodalom középpontja lenni, azt eredményezte, hogy 
a kései Római Birodalom hivatalos kultúrája egyre 
homályosabbá és távolibbá vált. Ezek a hatások jól 
láthatók a birodalmi művészet alakulásában is, amely 
mintha elválasztotta volna a császári hatalmat az idő- 

től és adott terétől: igazi központ, főváros hiányában 
a császári uralom elveszítette a kapcsolatot a való- 
sággal. Ez a kapcsolat azonban a 4. századtól ismét 
megerősödött, ahogyan a birodalmi hatalom egyre 
inkább gyökeret eresztett egy új fővárosban — ám egy 
olyan fővárosban, amely buzgó keresztény volt. Ez 
újabb nagy problémát vetett fel: hogyan hat a keresz- 
ténység a császári hatalomra? 


. Vallás és politika 


A római császárok annak idején egyre inkább elfo- 
gadták azt a hellenisztikus nézetet, hogy az uralkodó 
részben isteni hatalommal rendelkezik: ő jelenti a ta- 
lálkozási pontot a felsőbb hatalmak és a római társa- 
dalom között. A kereszténységre való áttéréssel ez 
némileg módosult. Nagy Konstantinnak világosab- 
ta magáról, hogy ,egyenlő az apostolokkal", és , Jé- 
zus Krisztus barátja". Azt akarta, hogy Krisztussal 
való kapcsolatának valamiképpen személyes dimen- 
ziója legyen. Egyes tudósok az azonosulás elemeit is 
felfedezték ebben. Természetesen volt valami botrá- 
nyos Konstantin mauzóleumtervében: az volt a kí- 
vánsága, hogy a Szent Apostolok templomában te- 
messék el, és sírhelyét az apostolok ereklyéi vegyék 
körül. Az, hogy tulajdonképpen félistenné nyilvánítot- 
ta magát, segít megérteni, miért ellenkezett vele az 
egyház. Az egyházi ellenzéket Athanasius, Alexandria 
pátriárkája (328—-373) vezette. Athanasius az egyház 
önállóságáért vívott küzdelem élén állt, és mélysége- 
sen ellenezte, hogy a császár beleszóljon a vallási 
ügyekbe. Bár száműzetésre ítélték, folytatta ellenállá- 
sát Konstantin utódai idején is, mivel azok elfogadták 
az arianizmus tanait — egy olyan eretnekséget, amely- 
lyel Nagy Konstantin maga is kacérkodott uralkodá- 
sának utolsó éveiben. I. Theodosius eltávolodott előd- 
jei nézeteitől, és elfogadta az Athanasius képviselte 

ortodox vagy katolikus irányzatot. Saját kárán tanul- 
ta meg, hogy ez mivel jár, amikor aztán nem enged- 
ték áldozni olyan cselekedeteiért, amelyeket az egy- 
ház sérelmezett. Ambrus, Milánó püspöke például 
azután utasította vissza, hogy a császár megnyert egy 
nagy csatát és ezzel megmentette a Nyugati Birodal- 
mat a pogány uralomtól. A püspök úgy érvelt, hogy 
a császárnak vezekelnie kell a számos emberi élet ki- 
oltásáért. Ezzel demonstrálta, hogy még a császár 
sem vonhatja ki magát az egyház morális fensőbbsé- 
ge és fegyelmező hatalma alól. A megszégyenítésnek 
minden bizonnyal szerepe volt Theodosius néhány 
hónappal később bekövetkező halálában is. 

A császári és egyházi hatalom viszonya mindvégig 
tisztázatlan maradt. Theodosius példája azt mutatta, 
hogy a császári hatalom alárendelődik az egyház 
morális és spirituális hatalmának, és többé nem állít- 
hatja magáról, hogy közvetlen kapcsolatban áll az is- 
tenivel. Egy pillanatra úgy látszott, hogy a császár el- 
veszítheti az egyház ügyeibe való beleszólás jogát. Az, 
hogy nem ez történt, a császár és a konstantinápolyi 
pátriárka között kialakuló szövetségnek volt köszön- 
hető. Ez nem egyszerűen azt jelentette, hogy a pátri- 
árka a császárt képviselte volna vallási ügyekben, 
vagy hogy a császár szükség esetén a pátriárka vé- 
delmére kelt volna. Mindig akadtak vitás pontok a 
kapcsolatukban, és az 5. század elején még számos 
megoldandó problémával kellett szembenézniük. 
Jóannész Khrüszosztomosz, vagyis Aranyszájú Szent 
János pátriárkasága (398-404) kulcsfontosságú volt 
ebben a tekintetben. A császárral való együttműkö- 
dését hol zökkenőmentes időszakok, hol pedig konf- 
liktusok és visszavágások jellemezték. 

Aranyszájú Szent János karizmatikus alak volt, ko- 
rának legnagyobb prédikátora. Hatalma a főváros- 
ban akkor erősödött meg igazán, amikor 399-ben 
felkelést szított a Konstantinápolyban elszállásolt gót 
zsoldosok ellen. Haragját azzal vívták ki, hogy a ke- 
reszténység ariánus formáját követték — jelenlétük te- 

hát sértette az ortodoxiát. A népnek kötelessége volt 
fellázadni, és kiűzni őket, s ezt meg is tették. Ez volt 
Konstantinápoly egyik történelmi jellegzetességének, 
a vallás és a politika szoros összefonódásának első 
komolyabb megnyilvánulása. Nem ez volt az egyet- 
len eset, amikor János kijelölte a jövő útját. Egyháza 
már a 381-es zsinaton patriarkális státust követelt, 
de jobbára csak jelképes hatalmat kapott. János volt 
az, aki konkretizálni akarta, mivel jár a pátriárkaság 
státusa. Egyházának hatáskörét kiterjesztette Irá- 
kiára és Anatóliára is. Azzal is erejét próbálta növelni, 
hogy megkísérelte befolyása alá vonni a város leg- 
gazdagabb jótékonysági intézményeit. Ezzel viszont 
kiváltotta azoknak a szerzeteseknek a haragját, akik 
addig működtették őket. Mivel őt magát a szerzetesi 
élet szíriai, aszketikus hagyománya szerint nevelték, 
János azt mondta, hogy Konstantinápoly szerzetesei 
letértek a helyes útról, s megcsúfolják az igazi szerze- 
tesi élet ideálját. Ki akarta őket űzni a városból. A küz- 
delem eredménye azt mutatta, hogy a szerzetesek 
önálló erőt képviseltek a főváros életében. 

A kiindulópont egy, az alexandriai patriarkátusban 
zajló vita volt, amely Arcadius császár (395-—408) elé 
került. A császár Aranyszájú Szent Jánosra bízta a 
döntést. (Igy tűnik, Arcadius azt feltételezte, hogy a 
birodalom fővárosának egyháza afféle legfelsőbb bí- 
róság, amely dönthet a más egyházakon belül folyó 
vitás ügyekben. Ezt azt jelentette volna, hogy a kons- 
tantinápolyi egyháznak nagyobb a hatalma, mint 
az egyháznak általában. János szembeszállt a csá- 
szár kívánságával, és visszautasította a felkérést: azt 
mondta, hogy ezzel túllépne a hatáskörén. Azon 
nyomban elveszítette a császári udvar támogatását — 
a világi vezetés árulásnak, bizalma megcsúfolásának 
tekintette lépését. 

A szerzetesek támogatásának köszönhetően a csá- 
szár akarata győzött. A szerzetesek így kulcsszerepet 
játszottak abban, hogy Jánost elmozdították hivata- 
lából. Száműzetésbe küldték — s az eseményeket 

még drámaibbá tette a Hagia Szophia elpusztulása: 
a templom porig égett. Aranyszájú Szent János rö- 
vid, alig hat éven át tartó pátriárkasága jól megmu- 
tatta a bizánci egyházi-állami kapcsolatok csaknem 
valamennyi aspektusát. Dinamikus, gyakran robba- 
nékony viszony volt ez, amely a főváros lakosságát és 
szerzeteseit is érintette. Ám a János száműzetését kí- 
sérő viharos események, az, hogy a császár és a pát- 
riárka komolyabb konfliktusa számos veszélyt hordoz 
magában, megmutatták, hogy a megfelelő kormány- 
zás érdekében nagyon is szükséges a két fél együtt- 
működése. Ez központi fontosságra tett szert az ala- 
kuló keresztény Római Birodalom ideológiájában. 
lgy különösen jelentős esemény volt 4115-ben, hogy a 
császár és a pátriárka együtt avatta fel az újjáépített 
Hagia Szophia-templomot. 

A keresztény birodalom megalapítása és megszi- 
lárdítása továbbra is számos ellentmondást hordo- 
zott magában. Sokat enyhített a helyzeten, hogy a 
császár megváltoztatta az álláspontját. A Hagia Szo- 
phia-templomban a császár és a pátriárka felismer- 
te, hogy kölcsönösen kötelezettségeik vannak egy- 
más irányában. A birodalmi kormányzás világi oldala 
a köznép számára a lóversenytéren jelent meg, ahol 
a császár egyesült népével a győzedelmi ünnepeken. 
Palotájában ő volt a földi uralom megtestesítője, a 
törvény maga, Augustus császár örököse, de ugyan- 
akkor Konstantin kereszténységre való áttérésének 
letéteményese is. Az udvar volt az a hely, ahol! a 
császár nyilvánvalóan a keresztény lsten földi hely- 
tartója lehetett. A konstantinápolyi császári palotára 
ezért alaposan rányomta bélyegét a kereszténység: 
II. Theodosius (408—-450) uralkodása alatt lassan erek- 
lyék kincsestára lett. Ennek hátterében elsősorban a 
császár mélyen vallásos nővére, Pulcheria állt. A pa- 
lotába hozatta Konstantin keresztjét mint oltalmazó 
szent tárgyat, Szent István relikviáit pedig egy külön 
erre a célra építtetett kápolnában helyezte el. Azzal, 
hogy a császári palotát keresztény kegyhellyé változ- 

tatta, tulajdonképpen a kereszténység érzékenysége 
szerint alakította át a birodalom világi uralmát. 

A birodalmi művészet nagyrészt a szertartásokból 
merítette hatalmát -— ezek adtak neki jelentést és kon- 
textust. Egy-egy jelentős pillanatban pedig meg is 
szilárdíthatta a császári uralmat. Így a művészet fel- 
használható volt arra, hogy kiterjessze a császári ura- 
lom jelképeit a birodalom távolabbi részeire. Az egész 
birodalomban elterjedt szokássá vált, hogy császári 
portrékat állítottak fel nyilvános helyeken, s ezeknek 
gyakran ugyanolyan tisztelet járt, mint a császár sze- 
mélyének. A művészetet a császári hatalom közpon- 
tosítására és kiterjesztésére használták. Így az össze- 
tett birodalmi ideológiát közvetítette, amelynek fontos 
eleme volt Isten jóváhagyásának hangsúlyozása. 

Konstantinápoly polgárai szerették a palota ragyo- 
gását és pompáját — számukra ez Isten kegyelmé- 
nek jele volt. Ez volt talán a legfontosabb elem a 
birodalom és a főváros azonosulásában, amely oly- 
annyira fontos aspektusa volt a bizánci ideológiának. 
Bizonyos, hogy táplálta a polgárok öntudatát -- ám 
ugyanakkor feszültségekhez is vezetett. Felvetette 
az új főváros státusának kérdését nemcsak a bírodal- 
mon belül, hanem az egész egyházhoz való viszonyá- 
ban is. A kereszténység régebbi centrumai, például 
Antiokhia, Alexandria és Róma fenyegetőnek látták 
Kons-tantinápoly egyházát: úgy vélték, hogy ki akar- 
ja terjeszteni a világi uralmat az egyetemes egyházra. 
Az új főváros presztízsének egyelőre az szabott ha- 
tárt, hogy nem hivatkozhatott apostoli eredetre, és 
hogy Alexandriával, Antiokhiával és Rómával ellen- 
tétben nem volt saját doktrínarendszere az úgyneve- 
zett krisztológiai vitában. A vita központi kérdése az 
volt, hogyan kapcsolódik össze Krisztus isteni és em- 
beri természete. Alexandria a monofizita érvelés mel- 
lett foglalt állást, amely azt mondta, hogy Krisztus 
kétféle természete lényege szerint egységet alkot. 
Róma és ÁAntiokhia fenn akarta tartani a megkülön- 
böztetést, mert nem akarták, hogy Krisztus ember 

volta eltűnjön, hogy elnyelje isteni természete. Kons- 
tantinápoly egyháza a vita közepén találta magát. 
"Teológiai szempontból nem volt igazán jelentősége 
az állásfoglalásának - távolról sem számított annyit, 
mint Róma és Alexandria véleménye. 451-ben I. Leó 
pápa (440-461) minden erejét latba vetette, hogy el- 
érje: a konstantinápolyi udvar hívjon össze még egy 
egyetemes egyházi zsinatot, hogy rendezzék ezt a 
kérdést. A zsinat helyszíne Khalkedón volt, a Kons- 
tantinápolytól a Boszporuszon éppen átellenben fek- 
vő város. A követek úgy döntöttek, hogy Krisztus 
,természete kettős: különálló, de elválaszthatatlan" — 
tökéletes ember és tökéletes Isten is egyszerre. Ez 
megegyezett Leó pápa tanításával, és Róma győzel- 
mét jelentette. 

A zsinat azonban hosszú távon nem sok mindent 
oldott meg. A középkori világ későbbi megosztottsá- 
ga mégiscsak ezekre az 5. század eleji vitákra vezet- 
hető vissza. Ügy tűnt, hogy a Nyugat, Róma vezetése 
alatt egy külön vallási identitást alakít ki magának — s 
ugyanez történt a keleti provinciákban, Alexandria 
vezetésével. Ebben az időben Konstantinápolynak 
még nem volt önálló álláspontja. Viszont egyre in- 
kább önálló működésre tett szert: az volt a szerepe, 
hogy összebékítse a szembenállókat, hogy elősegítse 
az egyház egységét mint a császári uralom egyik leg- 
fontosabb alapját. Nem csoda hát, hogy Konstanti- 
nápoly egyházi vezetői az ökumenikus pátriárka rang- 
jára tettek szert. 

Az 5. század közepére Konstantinápolyból nagyvá- 
ros lett — méretét és befolyását tekintve minden bi- 
zonnyal a római világ legfontosabb központja. Mivel 
alig százötven évvel azelőtt még csak egy ismeretlen 
trák városnak számított, az, hogy a birodalom fővá- 
rosává lett, sokféle szempontból nehezen érthető 
meg. A település mesterségesen alakult. Csak a 4. szá- 
zad fordulóján lett önálló jogú város, amely az orga- 
nikus növekedés és ideológiai szerepe kettősségében 
fejlődött, mégpedig olyan dinamikusan, hogy képes 

volt átalakítani a római rendet, bár az átalakulás 
módja és mértéke még egyáltalán nem volt tisztán 
látható. Az eredeti cél az volt, hogy az új főváros 
megőrizze a római világ egységét, de az egyház meg- 
osztottsága és a barbároknak a Nyugati Birodalom 
felett aratott győzelmei tükrében nem volt biztos, 
hogy Konstantinápolynak lesz elég ereje és eszköze 
ehhez. I. Theodosius és követőinek munkája ellenére 
Konstantin öröksége még mindig sebezhető volt. Az 
5. század közepére már kialakulófélben voltak Bizánc 
egyéni vonásai, de nem látszottak még egészen tisz- 
tán. 

MÁSODIK FEJEZET 


Bizánc 


zadban és az 5. század elején óriási hatása volt. 

4 Megmozgatta a környező területek erőforrásait 

az Egei-tenger vidékétől a Fekete-tenger partjaiig. 

Athén, a nagy , egyetemi" város jelenléte ellenére ez 

a terület eddig háttérbe szorult a Római Birodalom- 

ban: pusztán összekötő folyosót jelentett kelet és 

nyugat között. Ezek a földek most az egész biroda- 

lom támasztékai lettek, a leggazdagabb és legnépe- 

sebb részei. Az új birodalmi főváros függelékeiként a 
provincia más városai is fejlődésnek indultak. 


A új birodalmi főváros létrehozásának az 4. szá- 


A hatalom keletre tolódása 


Konstantinápoly megalapítása és növekedése egé- 
szében megváltoztatta a Római Birodalom egyensú- 
lyát: súlypontja keletre tolódott. A nyugat nyitva ma- 
radt a barbárok hódításai előtt, ami annál is inkább 
bántó volt, mert a germán hódítók a kereszténység 
eretnek, ariánus formáját követték. Konstantinápoly 
császárai kezdetben eleget tettek kötelességüknek, 
és segítették a nyugati részeket. Ennek csúcspontját 
I. Leó császár (457—474) nagy hadjárata jelentette, 
amelyet 468-ban indított, hogy visszaszerezze Eszak- 
Afrikát a vandáloktól. (Igyanakkor elindított egy má- 
sik hadsereget is Itáliába, hogy az ő keleti jelöltjét 
helyezzék a nyugati trónra. Ez az erőfeszítés, hogy 
visszaszerezze a Nyugati Birodalmat, Jusztinianosz ter- 
veit vetítette előre, ám teljesen csődöt mondott. A kons- 
tantinápolyi birodalmi kormányzat abbahagyta a sú- 
lyos veszteségekkel járó hadjáratot, és elismerte az 

Itáliát megszállva tartó barbár vezérek uralmát. Még 
az egyházi kapcsolatok is számos tekintetben megla- 
zultak Kelet és Nyugat között. 

A 451-ben, a khalkedóni zsinaton elfogadott krédó 
nagyban támaszkodik az I. Leó pápa hirdette tanok- 
ra. A keleti provinciák lakossága azonban nem fo- 
gadta el ezeket a tételeket, mert ők a monofizita 
(vagyis a Krisztus Isten voltát hangsúlyozó) magya- 
rázatokat támogatták. A birodalmi kormányzatnak 
nem állt szándékában még egy egyetemes zsinatot 
összehívni, hogy újabb elhatározásra jussanak a kér- 
désben. A khalkedóni zsinat nem volt eredményte- 
len. A teológiai kérdésekben kompromisszumra ju- 
tottak a résztvevők, és megerősítették Konstantiná- 
poly egyházát — megadták neki a pátriárkai státust. 
Az mindenképpen a császár feladata volt, hogy a 
gyakorlatban megvalósítsa a zsinat döntéseit. Ennek 
eredménye lett a 484-es császári rendelet, a Heno- 
tikon. Ez nem érvénytelenítette a Khalkedónban ki- 
hirdetett kánonokat: elfogadta, hogy Krisztus tökéle- 
tes ember és tökéletes Isten, de ragaszkodott hozzá, 
hogy egy — az emberi elme számára felfoghatatlan — 
szinten Krisztusban összeolvad az isteni és az em- 
beri. A pápaság a rendeletet az I. Leó dekrétumai el- 
leni támadásnak vette, s ezzel bekövetkezett az egy- 
házszakadás. 

Amikor Anasztasziosz császár (491-518) lépett a 
konstantinápolyi trónra, rá kellett jönnie, hogy biro- 
dalmának és egyházának határai immár csak a kele- 
ti provinciákra korlátozódtak: a Nyugat leszakadt. Ez 
nem azt jelenti, hogy ekkortól már létezett a , Bizán- 
ci" Birodalom. Az Anasztasziosz uralta birodalom 
helyzete egyáltalán nem volt kielégítő. Mivel a császár 
a leghatalmasabb kincstartalékot hagyta hátra, ame- 
lyet római uralkodóról valaha feljegyeztek, a törté- 
nelemben az maradt meg, hogy nagy uralkodó volt. 
A valóságban viszont súlyos feszültségekkel volt ter- 
hes az uralkodása. A legkomolyabb ellenzéke saját 
fővárosában volt: a Bizánc születése körüli viszályok 

még egyáltalán nem ültek el. A konstantinápolyi pát- 
riárka ellenezte trónra lépését, és ragaszkodott hoz- 
zá, hogy megkoronázásáért cserében nyilvánítsa ki, 
hogy a hit dolgaiban a császár nem csupán az egy- 
ház, de személy szerint Konstantinápoly pátriárkájá- 
nak fennhatósága alatt áll. Ez új jelleget adott a kap- 
csolatnak, amely olyannyira meghatározó volt Bizánc 
életében. Anasztasziosz, meggyőződéses monofizita 
lévén, nehéz helyzetben volt: hiszen a konstantinápo- 
lyi pátriárka vele szemben a khalkedóni zsinat határo- 
zatait követte. A főváros népességének véleménye 
megoszlott. Sokan a latint beszélték, és ők általában 
Róma mellé álltak a vitás kérdésekben. 511-ben 
Anasztasziosz megfosztotta tisztétől a pátriárkát, és 
egy sokkal hajlíthatóbb egyházi embert ültetett a he- 
lyére, aki nagy engedményt tett a császár vallási 
meggyőződésének legitimálása érdekében: megen- 
gedte, hogy a monofizita , aki értünk megfeszíttetett" 
mondást hozzáadják a írisagionként ismert körme- 
neti énekhez: , Szent Isten, szent és hatalmas, szent 
és halhatatlan, könyörülj rajtunk". Ez felkelésekhez 
vezetett Konstantinápoly utcáin. Anasztasziosz, aki 
ekkor már több mint nyolcvanesztendős volt, megje- 
lent a polgárok előtt a lóversenytéren, és felajánlotta, 
hogy a nép követelésére lemond trónjáról. Az embe- 
reket meghatotta ez a szerénység, és újra elismerték 
császáruknak. Amikor azonban távozni készültek, a 
császár berendelte őreit, és lemészárolták az össze- 
gyűlt polgárokat. Ha így ért is véget ez az incidens, 
mindenképpen azt bizonyítja, hogy a közvélemény 
nagyon nagy hatalommal bírt Konstantinápolyban. 

A tömegmészárlás nem vetett véget a köznép za- 
vargásainak, amelyek eddigre már önmagukat táp- 
lálták, a cirkuszi frakciók, a Kékek és a Zöldek tevé- 
kenységének eredményeként. A frakciók, amelyek 
egészen 1204-ig jellemzőek voltak a bizánci közélet- 
re, eredetileg Rómából származtak: ez is azon intéz- 
mények egyike volt tehát, amelyek importálódtak a 
régi Rómából az újba. A lóversenytér a főváros leg- 

fontosabb nyilvános gyülekezőhelyének számított, s 
a frakciók dolga volt megszervezni a versenyeket és 
más hozzájuk kapcsolódó eseményeket. Az új uralko- 
dó beiktatásában is fontos szerepet játszottak, mi- 
után a császárrá avatás ceremóniáját az 5. század kö- 
zepén a lóversenytérre (hippodromba) helyezték. Ez 
akcióiknak politikai színezetet adott, ami azelőtt nem 
volt jellemző — mindenesetre az 5. század második 
felétől a császárok nagyobb figyelmet fordítottak a 
cirkuszi frakciókra, mint azelőtt. Anasztasziosz, nép- 
szerű gesztussal, a kor híres fogathajtóbajnokainak 
képével dekoráltatta ki a császári páholyt a lóver- 
senytéren. Kedvence a líbiai Porphyrius volt — neki 
legalább két szobrot emeltetett. Részben sportsikere- 
it ismerte el velük, de háláját is kifejezte, mivel a fo- 
gathajtó a Zöldek vezetőjeként segített megvédeni a 
császárt egy riválisának követeléseivel szemben. 

A frakciók betörése Konstantinápoly politikai életé- 
be alapvetően anarchikus elemet jelentett. Voltakép- 
pen nem volt meghatározott vallási vagy politikai 
programjuk, azon túl, hogy védeni akarták privilégiu- 
maikat, de ahogyan Anasztasziosz példája is bizonyít- 
ja, érdemes volt elnyerni a bizalmukat... A két frakció 
társadalmi összetétele tulajdonképpen egyforma 
volt: vezetőik és patrónusaik a társadalom felsőbb 
rétegeiből kerültek ki, aktív tagjaik pedig a társada- 
lom minden rétegéből származó fiatalok voltak, akik 
vakon követték pillanatnyi vezérüket. A csoportok 
tagjai jól felismerhető divatot követtek: perzsa mód- 
ra megnövesztették szakállukat és bajuszukat; s a 
sztyeppék vad nomádjait utánozva, hátul hagyták 
sörényszerűen megnőni a hajukat, míg elöl rövidre 
nyírták. Barbár divat szerint köpenyt és nadrágot 
hordtak, buggyos ujjú tunikájukat pedig szorosan 
összehúzták a csípőjüknél — ettől szélesebbnek lát- 
szott a válluk. Iudatosan választottak olyan ruha- és 
hajviseletet, ami megkülönböztette őket a társada- 
lom nagyobb részétől. Szenvedélyesen lojálisak vol- 
tak a vezetőikhez, s ez a hűség minden elképzelhető 


34 


társadalrmni köteléken túlmutatott, de számunkra 
csak alig egy-két esetben világos, hogy mi volt a lo- 
jalitás alapja. 

Theodóra számára, aki Jusztinianosz felesége lett, 
a frakciók működése keserű emléket jelentett. Csa- 
ládja a Zöldeknek dolgozott. (Apja a medvegondozó- 
juk volt.) Theodóra még gyermek volt, amikor édes- 
apja meghalt; édesanyja újra férjhez ment, de 
második férjét nem nevezték ki medvegondozónak, 
még akkor sem, amikor Theodóra és nővérei a hip- 
podromban a frakció elé járultak kérésükkel. Theo- 
dóra emiatt élete végéig gyűlölte a Zöldeket. Ezután 
a Kékeket akarta támogatni, és sikerült elérnie, hogy 
ennek a frakciónak az egyik patrónusa elé járulhas- 
son. O volt Jusztinianosz, I. Jusztinosz (518—527) 
unokaöccse, aki Anasztasziosz halála után helyreál- 
lította a rendet és a császári ház uralmát a biroda- 
lomban. 

Jusztinosz latinul beszélt, és a Balkán mélyéről 
származott. Fiatalon érkezett Konstantinápolyba, és 
felvételt nyert a palotai őrségbe. Fokozatosan emel- 
kedett a ranglétrán: végül az excubitorok comese 
címre tett szert, és ő lett a palota őrségének parancs- 
noka. Bár ő maga teljesen tanulatlan volt, a nevét is 
alig tudta leírni, unokaöccsét, Jusztinianoszt a legki- 
válóbb oktatásban részesítette. Jusztinianosz ezt úgy 
fizette vissza, hogy a színfalak mögül irányította azt az 
államcsínyt, amely nagybátyját a trónra emelte. Az 
akció maga bonyolult volt, de a dc$áma nagy része a 
lóversenytéren zajlott. Jusztinianosznak sikerült meg- 
vesztegetnie a frakciókat, hogy nagybátyját válasszák 
császárukul, s ne a többi jelöltet. Ez az epizód is a cir- 
kuszi frakciók hatalmát mutatja. 

Azt is elárulja, mennyire elégedetlenek voltak a 
polgárok Anasztasziosz uralkodási módszerével. , Gyil- 
kosságokkal tarkított autokrácia" — gyakran így szok- 
ták leírni a bizánci uralmi rendet, de ez valójában 
erős túlzás. A trónutódlás Bizáncban többnyire rend- 
ben folyt, és nagyrészt dinasztikus váltásokkal. Ha 

Anasztasziosznak nem is volt közvetlen utódja, voltak 
unokaöccsei, s normális esetben közülük emeltek 
volna valakit a trónra, ahogyan később Jusztinianosz 
is követte a nagybátyját. Anasztasziosz hibája az volt, 
hogy nem tudott határozott irányt mutatni. Mai néző- 
pontunkból a tolerancia és a kompromisszum cso- 
dálatra méltó: akkoriban viszont nem így látták a dol- 
got. A khalkedóni zsinat figyelmen kívül hagyása azt 
jelentette, hogy a császárság nem képvisel világos ál- 
láspontot az egyházi dogma egyik kulcskérdésében. 
Róma és a Nyugat átengedése a barbároknak azt 
eredményezte, hogy a Romaniítas -— a római lét — is 
fokozatosan elveszítette a jelentését. A frakciók veze- 
tőinek tett engedmények is azt mutatják, hogy mi- 
lyen gyenge volt a fővárost kormányzó császári veze- 
tés. A középpont nem tartotta már össze az alakuló 
birodalmat. De amikor Jusztinianosz hatalomra ke- 
rült, az első dolga az volt, hogy megrendszabályozza 
a cirkuszi frakciókat, és helyreállítsa a rendet a fővá- 
ros utcáin. 


I. Jusztinianosz uralkodása 


Jusztinianosz uralkodása alatt világos politikai intéz- 
kedések váltották fel az Anasztasziosz korszakát jel- 
lemző céltalanságot. Első jelentős lépése az volt, 
hogy meg akarta szüntetni a szakadást, amely Kons- 
tantinápoly egyházát elválasztotta a pápaságtól. Az 
egyház egységének helyreállítása a politikai egység 
helyreállításának alapfeltétele volt. Jusztinianosz ta- 
lán abban reménykedett, hogy a nyugati germán 
uralkodókat meg lehet győzni, hogy hagyják el a ke- 
reszténység ariánus formáját, s ez jelenthette volna 
az első lépést ahhoz, hogy beolvadjanak a Római Bi- 
rodalomba. Személyes kötelékeket alakított ki a van- 
dálok és a keleti gótok uralkodói családjaival. Ez nem 
volt helyes lépés. Annál inkább szította az ellentétet, 
mivel a germán elit fenyegetve látta privilegizált hely- 
zetét. Jusztinianosz ekkor erőszakos eszközökhöz fo- 

lyamodott. 533-ban Belizár nevű hadvezérét megin- 
dította Karthágó vandál királysága ellen. Az új római 
seregeknek semmi nem jelentett akadályt — mindent 
bevettek, ami az útjukban állt. 534-ben elfoglalták 
Karthágót, a vandál királyt pedig fogolyként szállítot- 
ták Konstantinápolyba, ahol győzedelmesen körül- 
hordozták a lóversenytéren. Belizár ezután átkelt 
Szicíliába, és Itália déli részén át Róma felé tartott. 
A keleti germánok keményebb ellenfélnek bizonyul- 
tak, mint a vandálok, de 540-ben Belizár bevette az ő 
fővárosukat, Ravennát is. Am ezzel a történet még 
nem zárult le, mert a keleti gótok ellentámadásba 
lendültek, amely tizenkét évre nehéz háborúba kény- 
szerítette Itáliát, és súlyos károkat okozott a félszige- 
ten. Jusztinianosz hadseregei a végső győzelemig 
harcoltak. Egy másik seregnek sikerült megvetnie a 
lábát a Pireneusi-félsziget déli partjainál. Hatalmas 
nehézségei ellenére Jusztinianosz lassan elérte, amit 
akart: uralma alá hajtotta a nyugati provinciákat — 
legalábbis a Földközi-tenger vidékén. €Ij Római Biro- 
dalmat hozott létre — szó szerint, hiszen az új Rómá- 
ból irányította. 

Jusztinianosznak nem állt szándékában helyreállí- 
tani a Nyugati Birodalmat, úgy, hogy annak Róma 
vagy Ravenna legyen a fővárosa. Lehet, hogy intéz- 
kedéseit a Római Birodalom helyreállításának, vagyis 
renovatiójának nevezte, de ez csak azt a szabályt 
támasztja alá, hogy gyakran a múlt helyreállítására 
hivatkozó emberek teszik meg a legradikálisabb lé- 
péseket. Jusztinianosz rómaiságképe immár az új 
Rómához kötődött, amely talán a felszínen a régi 
mintájára alakult, de valójában nagyon is különbö- 
zött tőle. A királyság keresztény ideológiája volt az 
alapja, nem az augustusi nyugalom nosztalgiája. 
Jusztinianosz építkezési tervei tisztán megmutatják 
ezt. Elsősorban az volt a céljuk, hogy Konstantiná- 
poly megfelelő keresztény fővárossá legyen, s Így 
tükrözze az új intézményi rendet. Az általa örökölt vá- 
ros még a Theodosius-dinasztia uralkodóinak lenyo- 

matát őrizte. Építményeik — a tetteiket megörökítő 
domborműves oszlopok, diadalívek, fórumok — mind 
római mintára készültek. Még templomaik is a római 
típusú bazilika szerkezetét követték. 

Amikor Jusztinianosz a trónra lépett, még alig egy- 
két kupolát lehetett látni a városban. Halálakor, 565- 
ben Konstantinápoly városképét meghatározták a 
kupolás épületek, amelyek közül a Hagia Szophia- 
templom volt a legnagyszerűbb. A lehetőséget, hogy 
megváltoztassa a város arcát, az 5532-es Nika-lázadás 
adta meg neki, amelynek során a főváros központi 
részét lerombolták, Konstantin fórumától az Augusz- 
teionig. A régi Hagia Szophia-székesegyházat és a 
tőle északra fekvő területet, többek között a Hagia 
Eiréné-templomot is porig égették. Ezeket a zendülé- 
seket a cirkuszi frakciók szították, mert nem tetszett 
nekik, hogy Jusztinianosz meg akarta zabolázni őket. 
A császár ellenségei a szenátusi arisztokraták közül 
felhasználták a frakciók elégedetlenségét, hogy ezzel 
leplezzék saját politikai ambícióikat. Anasztasziosz 
egyik unokaöccsét császárrá nyilvánították. Juszti- 
nianosz azelőtt hajlott arra, hogy kibéküljön a frak- 
ciókkal, de most, részben Theodóra császárné bizta- 
tására, könyörtelen megtorlásba kezdett. Belizár 
vezérlete alatt a lóversenytérre küldte őrségét, ahol a 
feljegyzések szerint harmincezer embert mészároltak 
le. Legfőbb politikai ellenfeleit kivégeztette, más sze- 
nátorokat pedig megfosztott vagyonuktól. A Nika- 
lázadás eredményeként Jusztinianosz nemcsak teljes 
uralmat szerzett a főváros felett, hanem ragyogó le- 
hetősége nyílt az építkezésre is. 

Az Auguszteion körül az egész területet újjáépíttet- 
te. Ez volt a városi ünnepségek középpontja. Csak- 
nem a város végromlásáig megőrizte azt a jelleget, 
amit Jusztinianosz adott neki. A hatalmas Hagia 
Szophia-templom ma is az ő emlékét őrzi. A munka 
csaknem azonnal megkezdődött, ahogy leverték a 
Nika-lázadást, és a templom alig öt év alatt felépült, 
ami bámulatosan rövid idő, ha figyelembe vesszük 

méretét és roppant bonyolult díszítettségét. A kor- 
társakat nemcsak az épület nagysága és dekoráció- 
jának gazdagsága ejtette bámulatba, hanem terve- 
zésének újdonsága is. Ez két matematikus, a tralleszi 
Anthemiosz és a milétoszi Izidorosz érdeme volt. A 
templom kupolával fedett bazilika, de úgy rendeződik 
el középső magva körül, hogy a nézőnek az a benyo- 
mása, mintha nem egy főtengely biztosítaná az egy- 
ségét, hanem a kolosszális kupola tartaná egyben az 
épületet. A történész Prokopiosz azt állítja, hogy a ku- 
pola , olyan, mintha a levegőben lebegne, és nem 
tartaná semmi sem". 

A főhajó kupola alatti része pompás teret adott a 
császár és udvara, valamint a pátriárka és egyházi 
emberei találkozásának a keresztény év nagy ünne- 
pei alkalmából. A birodalmi és a keresztény liturgia 
keveredését a Hagia Szophia kupolája alatt csak még 
fenségesebbé tette a különleges fényhatás. A nap- 
fény a kupolát körülfogó ablaksoron és a karzati 
ablaksoron át szűrődött be, és megcsillant a kupola 
aranymozaikjain és a márványborítású falakon. Megint 
csak Prokopioszt idézve: ,olyan volt, mintha nem a 
kívülről beáradó napfény világítaná meg a templo- 
mot, hanem maga sugározná a fényt". 

Az ilyen ünnepi misék során a pátriárka és a csá- 
szár közvetlenül a szentély előtt találkozott, és ,béke- 
csókot" váltott. Ez azt a harmóniát tükrözte, amely- 
hez Jusztinianosz olyannyira ragaszkodott: hogy a 
császár és az egyház viszonyának békésnek kell len- 
nie, ha a birodalom be akarja tölteni az őt megillető 
helyet a történelemben. Ezt az egyház-állam kapcso- 
latot tükrözi Jusztinianosz megfogalmazása VI. No- 
vellájának előszavában is: , Az Isten égi kegyelméből 
származó legnagyobb adományok között tartjuk szá- 
mon a papságot és a császári méltóságot. Az előbbi 
az isteni dolgokat szolgálja, az utóbbi az emberek 
ügyeit, s róluk gondoskodik." Jusztinianosz ragasz- 
kodott hozzá, hogy az egyháznak és a birodalomnak 
harmonikus egységet kel! alkotnia, mégpedig azáltal, 

hogy betartják a számukra kijelölt munkamegosz- 
tást. Ez jobbára csak kívánalom volt, a valóságban 
nem mindig működött, de az bizonyos, hogy elvá- 
laszthatatlanul egymásba olvasztotta az egyházat és 
az államot. 

Jusztinianosz legnagyobb eredménye a római jog 
kodifikálása volt. Ez is bámulatosan gyorsan történt, 
a Jusztinianosz összegyűjtötte jogásztestületnek kö- 
szönhetően, amelyet Tribonianosz vezetett. Az első 
törvénykönyv 529-re, a második 534-re készült el. 
Ezeket két további jogszabálygyűjtemény egészítette 
ki 533-ban: a Digeszták és Jusztinianosz /nstitúciói. 
Az első jogtudományi kézikönyv volt, a második pe- 
dig egyfajta jogi tankönyv. Bár úgy prezentálta, mint- 
ha a klasszikus római jog gyökereihez térne vissza, 
Jusztinianosz munkája valójában átalakította a tör- 
vénykezést egy keresztény monarchia kívánalmainak 
megfelelően. Ő maga szövegezte meg az egyházra 
és vallásra vonatkozó jogszabályok többségét. A ró- 
mai jog sokat veszített függetlenségéből. Bár Jusz- 
tinianosz folytatta azt a hagyományt, amely szerint az 
uralkodó kezét megkötik a törvények, ragaszkodott 
hozzá, hogy a császár, tiszténél fogva, maga a meg- 
testesült törvény. A törvényt a keresztény monarchia 
abszolutista ideológiája zabolázta meg, amit jól jelké- 
pez az a lovas szobor, amelyet Jusztinianosz magáról 
mintáztatott, és a Hagia Szophia-templom előtti té- 
ren állíttatott fel: bal kezében egy országalmát tartott, 
a tetején kereszttel, egyetemes uralmának és csá- 
szársága isteni eredetének szimbólumaként. 

(Uralkodása kezdetén az udvarában összegyűjtött 
csodálatosan tehetséges szakemberek segítségével 
Jusztinianosz minden akadályt legyőzött. Hadseregei 
bevették Karthágót, Rómát és Ravennát — úgy lát- 
szott, nincs akadály a birodalom újraegyesítése előtt. 
Teológiai konferenciákat is szervezett, s úgy tűnt, 
hogy ezek megtalálják a megoldást az egyház doktrfí- 
nákat illető megosztottságára. Olyan birodalmi ideo- 
lógiát fogalmazott meg, amely magában foglalta a 


40 


jogot és a teológiát is, és ennek az egységnek meg- 
felelő játékteret is biztosított. Megteremtette a ke- 
resztény Római Birodalom ideálját, amely később is 
Bizánc alapja és ösztönzője maradt. Talán túl is be- 
csülte a saját képességeit. Állítólag a Hagia Szophia 
felszentelésekor, 537 decemberében ezt mormolta 
maga elé: , Legyőztelek, Salamon." 

Ha valóban ezt mondta, akkor szavai némi hübriszt 
tükröznek. A körülmények ellene fordultak. 541-ben 
a keleti gótok lázadást szítottak Itáliában. Jusztinia- 
nosz tábornokainak tizenkét évbe telt, amíg úrrá let- 
tek a helyzeten. Itália szörnyű pusztításoknak esett 
áldozatul, Róma pedig sokat vesztett korábbi nagy- 
ságából, ahogy hol az egyik, hol a másik oldal kerí- 
tette hatalmába. A harc azért tartott ilyen sokáig, 
mert Jusztinianosznak szembe kellett néznie az iráni 
Szasszanida-dinasztia támadásaival is a keleti fron- 
ton, a Duna mentén pedig a szláv törzsek jelentettek 
fenyegető veszélyt. A szlávok ekkor jelentek meg a vi- 
lágtörténelem színpadán - ahogy kiözönlöttek erede- 
ti hazájukból, a Prepjaty-mocsarak területéről. De a 
legnagyobb veszély még alattomosabb volt: 541-ben 
Egyiptomban kitört a bubópestis, s a járvány végig- 
söpört a keleti provinciákon, majd elérte Konstanti- 
nápolyt, ahol szörnyű pusztítást végzett. Prokopiosz 
túlélte a járványt, amelynek tetőzésekor feljegyzése 
szerint naponta 5000 ember halt meg. A borzalmas 
kór legalább három évre megbénította a kormány- 
zást és az egész társadalmat. Jusztinianosz maga is 
megbetegedett, de kigyógyult, és zseniális megoldá- 
sokat módolt ki, hogy szembeszálljon a pestis pusztí- 
tásával. Viszont amikor a legnagyobb nehézségeken 
túljutott, hatalmas személyes csapás érte: 548 júniu- 
sában meghalt a társa, Iheodóra császárné. Evekbe 
telt, amíg felépült felesége elveszítése után. 

Jusztinianosz uralkodásának utolsó évei komorak 
voltak. A bubópestis újra meg újra felütötte a fejét. 
Kiszívta az életerőt a birodalom gazdasági és demog- 
ráfiai alapjaiból, és aláaknázta a városközpont, a 

polisz életképességét. Nemcsak társadalmi és gaz- 
dasági szempontból volt pusztító hatása, de az em- 
berek lelkierejét is megtörte. Prokopiosz részletes 
beszámolójából megtudhatjuk, hogy az orvosok két- 
ségbeesésükben elveszítették a tudományba vetett 
hitüket. Semmit nem tehettek, hogy megállítsák a 
pusztító kórt. Az emberek a templomokban gyűltek 
össze, ez adott nekik reményt a túlélésre. Bár egy 
másik korabeli történész családjával együtt biztonsá- 
gosabb vidékre menekült a pestis kitörésekor, foko- 
zatosan szinte minden hozzátartozóját elvesztette; a 
kór kiszámíthatatlansága nem hagyott számára más 
menedéket, mint Istent. Egyre többen gondolták azt, 
hogy Isten bünteti a népet a bűneiért. Jusztinianosz 
megszigorította a homoszexualitást tiltó törvényt: az 
azonos neműek kapcsolatát halállal büntették. Ugy 
érezte, hogy birodalma hasonló sorsra juthat, mint a 
bibliai városok, Szodoma és Gomorra, és ugyan- 
azokért a bűnökért. 

Jusztinianosz mindig mélyen vallásos volt. Nem 
nagyon ivott más italt, mint vizet, keveset evett és 
mindig egyszerű ételeket — egy leírás szerint csak 
zöldségeket, savanyúságokat és fűszernövényeket -, 
és a lehető legkevesebb időt töltötte alvással. Szeret- 
te a papok társaságát, és szívesen beszélgetett teoló- 
giai kérdésekről. Egyszer annyit imádkozott nagyböjt 
idején, hogy begyulladt a térde. Egy másik alkalom- 
mal - talán éppen akkor, amikor a pestis támadta 
meg - az orvosok már csaknem feladták a küzdelmet 
az életéért. De ekkor látomása volt: megjelent előtte 
a két orvos szent, Kozma és Damján, és meggyó- 
gyult. Konstantinápolyon kívül fekvő kegyhelyüket 
újjáépíttette, és odazarándokolt. 563-ban Mihály 
arkangyal kegyhelyéhez zarándokolt el az Anatólia tá- 
voli vidékén fekvő Germe-be. Ekkor már nyolcvan- 
éves aggastyán volt. Nagy tett volt ez egy olyan em- 
bertől, aki tizenéves korától alig hagyta el birodalma 
fővárosát. 

Jusztinianosz jellemének ereje nyilvánvaló abból, 

ahogyan uralkodásának középső részében szembe 
tudott nézni a nehézségekkel, és nagyrészt le is tud- 
ta győzni őket. Ezt jelképezi az is, ahogyan a Hagia 
szophia-templom kupolájának összeomlására rea- 
gált 558-ban: azonnal újjáépíttette, és a templomot 
négy évvel később újraszentelték. (Íralkodásának 
kezdeti sikereit próbára tette az idő, de alapvetően 
szilárdnak bizonyultak. A megtartásukra irányuló erő- 
feszítések csak még világosabban kirajzolták igazi je- 
lentésüket és radikális újdonságukat. A fő hangsúly 
a kereszténységre esett. Jusztinianosz idejének nagy 
részét szentelte a teológia problémáinak, azzal a cél- 
lal, hogy békét teremtsen az egyházon belül. Nagy 
engedményeket tett a monofiziták megbékítése 
érdekében: például elítélte azokat az ortodox teoló- 
gusokat, akik Krisztus ember voltát hangsúlyozták. 
Ennek a pápaság egyáltalán nem örült. Amikor 553- 
ban Jusztinianosz újabb egyetemes zsinatot hívott 
össze Konstantinápolyban, kényszerítette az akkori 
pápát, hogy fogadja el azt a formulát, amely szerint 
Krisztus tökéletes ember és tökéletes Isten is (s ezek 
a tulajdonságai , különállók, de elválaszthatatlanok"), 
ámde igazi lényege szerint egy. Jusztinianosz vezeté- 
sével Konstantinápoly kialakította a maga teológiai 
állásfoglalását, amely a következő három évszázad 
során kreatívabbnak bizonyult mind Alexandriáénál, 
mind pedig Rómáénál. 

Jusztinianosz szinte mindent elért, amit egy ember 
elérhet uralkodása alatt, de élete vége felé úgy tűnt, 
nem tud már újat létrehozni. Elszigetelődött és nép- 
szerűtlen lett — ez minden hosszú életű uralkodó sor- 
sa, akármilyen nagy császár legyen is -, és 5565-ben 
bekövetkezett halála megkönnyebbülést jelentett. 
(nokaöccse, Jusztinosz követte a trónon, aki meg- 
próbált felülkerekedni nagybátyja népszerűtlensé- 
gén. Jusztinosz kísérlete viszont, hogy változtasson 
Jusztinianosz utolsó éveinek passzív külpolitikáján, 
nem járt sikerrel. Ahhoz vezetett, hogy végképp meg- 
romlott a kapcsolat a Szasszanida Birodalommal, s 

meggyengült a Duna-menti front is, Itáliát pedig 
elözönlötték a longobárdok —- ez megsemmisítette 
Jusztinianosz eredményeinek nagy részét. Jusztinosz 
sikertelensége hozzájárult szellemi összeomlásához 
és ahhoz, hogy Tiberiosz, kormányának egyik tagja 
kövesse a trónon. Tiberiosz rövid ideig uralkodott 
(578-582), és az uralkodásban veje, Maurikiosz 
(582-602) követte, aki a kor kevés sikeres hadvezé- 
rének egyike volt. Ezek a császárok a maguk módján 
mind Jusztinianosz örökségét akarták megőrizni. Bár 
hosszabb ideig tartott, ez az időszak sokban hasonlí- 
tott Jusztinianosz uralkodásának középső szakaszá- 
hoz, amikor a nehézségek legyőzéséhez az adott tá- 
pot, hogy vallásos elkötelezettséggel meg kellett 
őrizni a keresztény birodalmat és fővárosát, az új Ró- 
mát. Ebben mindenképpen fennállt a folyamatosság 
Jusztinianosz uralkodásával. Ezeknek a császárok- 
nak már nem állt módjukban olyan mértékű építke- 
zéseket folytatni, mint Jusztinianosznak uralkodása 
kezdeti szakaszában, de folytatták a hagyományt: tá- 
mogatták a szentek kegyhelyeit, és hangsúlyozták az 
uralkodó Krisztushoz való közelségét. II. Jusztinosz új 
tróntermet építtetett a Khrüszotriklinoszhoz, a palota 
legnagyobb fogadóterméhez. A trón az egyik apszis- 
ban (félkör alakú fülkében) állt, egy Krisztus-mozaik 
alatt — ez is azt hangsúlyozta, hogy a császár Krisztus 
földi helytartója. Ez nagyon is megfelelt annak az el- 
képzelésnek, amelyet Jusztinianosz dolgozott ki a 
császári hatalomról. Ugyanakkor ahhoz is hozzájá- 
rult, hogy a császári uralom jelképei fokozatosan 
levetkőzték római jellegüket. Maurikiosz császár meg- 
változtatta az uralkodói pecsétet: egy római győze- 
lem helyett Isten anyjának képe került rá. Talán ő ren- 
delte el azt is, hogy a Bronzkapu, a császári palota 
ünnepi főbejárata fölé egy Krisztus-képet állítsanak. 

Az ikonok 


A császári palotában nagyon szerették a keresztény 
képeket, vagyis az ikonokat. II. Jusztinosznak volt egy 
híres Krisztus-képe, amelyet 574-ben hozatott Kons- 
tantinápolyba - azelőtt a kappadókiai Kamoulianai vá- 
rosában őrizték. A közhit szerint varázslatos ikon volt 
ez, akheiropoietosz (vagyis nem emberi kéz alkotta), 
amelyet az isteni hatalom teremtett. A leghíresebb 
ezek közül az edesszai Mandylion volt: egy kendő, 
amely Krisztus arcának lenyomatát hordozta. A le- 
genda szerint Edessza uralkodója magától Krisztustól 
kérte a portrét, ő pedig megtette ezt a csodát: arc- 
törlő kendőjén csodálatos módon otthagyta arcának 
lenyomatát. A kamoulianai képet később csatazász- 
lóként használták a Szasszanidák elleni harcokban. 

Az, hogy a 6. század végétől az ikonokat az állam 
jelképeinek tekintették, szintén a Római Birodalom 
keresztény birodalommá alakulását tükrözte, de 
ugyanakkor a kereszténység átalakulását is jelezte. 
Az egyház a kezdeti időkben egyáltalán nem szerette 
a vallási képeket. Az ábrázoló művészetek terén a ke- 
resztények azzal a nagyon is szűk repertoárral éltek, 
amelyet a zsidóktól és a pogányoktól vettek át. A sa- 
játos keresztény művészet csak Nagy Konstantin át- 
térése után alakult ki, de az egyház továbbra is gya- 
nakodó maradt a művészet személyes használatával 
szemben, mert az túlságosan is közel járt a bálvány- 
imádáshoz. Konstantin nővére kikérte a kaiszareiai 
Eusebius véleményét, hogy tarthat-e magánál egy 
Krisztus-képet az imáihoz. Az egyházi ember nemet 
mondott: most, hogy Krisztus dicsőségben uralko- 
dik, csak a léleknek kell szemlélnie. A szalamiszi 
Epiphanius, az egyik legtekintélyesebb egyházatya 
(meghalt 403-ban) még a templomok díszítésére 
szolgáló ikonok ideáját is elutasította. Attól tartott, 
hogy ha a köznép megszereti a képeket, visszatérhet- 
nek a pogány gyakorlathoz és gondolkodásmódhoz, 
s ezzel megfertőződik keresztény hitük. 

Mások viszont fokozatosan elfogadták a templo- 
mok dekorációjának hasznosságát — azt mondták, 
hogy ezek az , írástudatlanok könyvei". Ertékük ab- 
ban is megnyilvánult, hogy Konstantin áttérése után 
megerősödött a szentek kultusza. Igaz, hogy ennek a 
szentek relikviái álltak a középpontjában, de az is 
szükségessé vált, hogy erejük teljében ábrázolják 
őket. Nüsszai Gergely (meghalt 395 körül) egy Meg- 
tért Szent Theodorról szóló szentbeszédében elkép- 
zelte, mit érezhetnek azok, akik megpillantják a szent 
relikviáit: , gy ölelték magukhoz, mintha virágzó tes- 
te volna ott maga; minden érzékük megnyílt a rajon- 
gó örömnek: szemük, szájuk és fülük. Aztán tisztele- 
tük és szenvedélyük könnyeit ontották, és a mártír 
szent közbenjárásáért esdekeltek, mintha élne és ott 
volna közöttük." Gergely megjegyezte azt is, hogy a 
sír körül a szent képeit helyezték el. (Igy tűnt, hogy 
a kép természetes kiegészítője a szent testi maradvá- 
nyainak és kultuszának. A képek pedig még érvé- 
nyesebbek voltak, ha a festékbe belekevertek egy ki- 
csit a szentek poraiból. Ahogyan gyakran az hozott 
gyógyulást, hogy a beteg olyan vizet ivott, amelybe a 
szentek relikviáinak porát keverték. Szent Kozma és 
Damján csodatételeinek gyűjteményében is arról ol- 
vashatunk, hogy egy asszony lekapart egy kis festé- 
ket a szenteket ábrázoló képről, vízbe keverte, megit- 
ta, és meggyógyult betegségéből. 

A gyakorlatban kezdetben gyanakvással fogadták 
a képek szerepét a szentek kultuszában, ahogy az 
Oszlopos Szent Dániel életének leírásából is látszik. 
Dániel szíriai szent ember volt, aki az 5. század köze- 
pén jelentős szerepet töltött be a konstantinápolyi 
vallásos és politikai életben. Dühödten elutasította 
egyik csodálójának ötletét, aki már életében fel akar- 
ta állítani képét magánkápolnája fölött, és szerette 
volna megírni az életrajzát. De a szent készségesen 
elfogadott egy őt ábrázoló, öt kilogrammot nyomó 
ezüstikont egy olyan családtól, amelyet meggyógyí- 
tott. (Igy tűnik, az volt a különbség, hogy az első 

esetben a szent úgy érezte: csodálója valahogyan át 
akarja venni szentségét, míg a második esetben a ké- 
pét egy olyan templomban helyezték el, amely kultu- 
szának középpontja lett. Ezek az epizódok azt mutat- 
ják, hogy az 5. század közepére a képeknek fontos — 
bár időnként még vitatott — szerepük volt a szentek 
kultuszának terjesztésében. 

Minden bizonyíték azt támasztja alá, hogy a temp- 
lomok emberalakokkal való dekorációja, a Krisztus- 
ról, az anyjáról és szentjeiről készült képek természe- 
tesen és spontán módon fejlődtek ki, és a keresztény 
vallás a 4. század végétől fokozatosan elfogadta őket. 
De még a 6. század elején is viták zajlottak az egyház- 
ban ennek a gyakorlatnak az érvényességéről. S0o- 
kaknak nem tetszett, hogy az emberek egyre több 
festményt és faragott képet helyeznek el a templo- 
mok szentélyeiben, s így , megint megsértik az isteni 
tradíciót". Abban végül is mindenki egyetértett, hogy 
a képek alkalmasak az olvasni nem tudók oktatásá- 
ra. A tanult emberek viszont többet nyerhetnek a 
,Szent írások" tanulmányozásával, aminek magasabb 
spirituális értéket tulajdonítottak. 

ügy tűnik, hogy Jusztinianosz hosszú uralkodása 
fordulópont volt, ami a vallásos művészethez való hi- 
vatalos viszonyulást illeti. A korai években még élt a 
figuratív művészetekkel szembeni gyanakvás; uralko- 
dása végére viszont a keresztény vallásosság minden 
aspektusát áthatotta a képek tisztelete. Az ikonokat, 
Krisztus, Szűz Mária és a szentek képeit immár hiva- 
talosan is elismerték. Ezek lehettek egy-egy templom 
díszei, de állhattak személyes imádság középpontjá- 
ban is, még akkor is, ha nyilvános helyen álltak, mint 
például néhány templomban vagy kolostorban őrzött 
különleges kép. Az ikonok vetették fe! a legtöbb kér- 
dést a művészetnek a keresztény vallásban betöltött 
szerepével kapcsolatban: hiszen imádásuk könnyen 
bálványimádattá fajulhatott. 

A korai ikonok közül alig néhány maradt ránk: ezek 
a Sínai-heggyel és Rómával kapcsolatosak. Általá- 


47 


ban mélyített rajzú technikával készültek (a bevésése- 
ket viaszos pigmentfestékkel töltötték ki), amelyet az 
ókorban kedveltek -— a 8. századtól azután eltűnt. Így 
meglehetős biztonsággal tudhatjuk, hogy ezek az 
ikonok a 6-7. századból származnak. Gyakran na- 
gyon szép, míves munkák, és a klasszikus portréfes- 
tés legnemesebb hagyományaihoz nyúlnak vissza, 
de az írásos forrásokhoz kell fordulnunk, hogy felfe- 
dezzük céljukat és jelentőségüket. 

Nem véletlen, hogy a 6. század végétől számos for- 
rás, kommentár maradt fenn az ikonokról, ami azt 
mutatja, hogy eddigre a keresztény vallásosság és is- 
tentisztelet elfogadott részei lettek, míg ennél ko- 
rábbról csak elszórt utalásokat találunk. Az sem 
meglepő, hogy a szentek életrajza adja ezeknek a 
ránk maradt írásoknak a törzsét, hiszen szoros kap- 
csolat volt az ikonok és a szentek kultusza között. 

Számunkra Szükeóni Szent Theodor életrajza a 
legsokatmondóbb. A szent Galáciában született Jusz- 
tinianosz uralkodásának kezdetén, és 613-ban halt 
meg. Egyik követője írta meg az életét nem sokkal 
Theodor halála után, azzal a céllal, hogy megőrizze 
emlékezetét és terjessze a kultuszát. Nem történelmi 
írás, de mint a szentek életrajza általában, helyenként 
tartalmaz pontos részleteket. Nem szól különöseb- 
ben a képekről; sokkal inkább a szent aszketikus 
életéről beszél, szerepéről mint szent ember és gyó- 
gyító, a látomásairól, a körmenetekről és zarándok- 
latokról, az áldozás fontosságáról. Az egész szöveg- 
ben csak hat epizód akad, ahol képekről van szó, de 
ezek nagyon sokatmondó részletek, és megmutat- 
ják, hogy az ikonok eddigre a keresztény vallás szá- 
mos aspektusának természetes kísérői lettek. Theo- 
dor tizenkét éves korában elkapta a pestist. Családja 
kétségbeesésében elvitte a helyi templomhoz, és le- 
fektették a szentély bejárata elé. Eppen fölötte lógott 
egy Krisztus-kép, amelyről egyszer csak cseppek hul- 
lottak rá, és kigyógyult a betegségből. Néhány évvel 
később Theodornak nagyon nehezen ment a zsoltá- 

roskönyv memorizálása. Még a kápolna nyugalma 
sem segített neki a tanulásban. A földre vetette ma- 
gát Krisztus képe előtt, és a segítségét kérte. Egy- 
szerre édes ízt érzett a szájában, s tudta, hogy ez 
Isten kegyelmének jele. Lenyelte, mintha az oltári- 
szentségben részesülne. Többé nem okozott neki 
gondot a zsoltárok megtanulása. 

Az ikonokat más vallási jelenségekkel is összefüg- 
gésbe hozták, például a látomásokkal. Ügy esett, 
hogy Theodor egyszer betegen feküdt. Ágya fölött a 
falon a gyógyító szentek, Kozma és Damján képe 
függött. A lázas Theodornak látomása támadt: látta, 
ahogy a szentek lelépnek az ikonról. Mintha igazi or- 
vosok volnának, megvizsgálták őt. Theodor könyör- 
gött nekik, hogy járjanak közben az érdekében a 
királynál, aki természetesen maga Krisztus volt. Köz- 
benjárásuk eredményes volt, és Theodor meggyó- 
gyult. A 6. század fordulójára a képek a kegyhelyek- 
hez való zarándokutaknak is fontos kellékei lettek. 
Theodor egyszer Szozopoliszba zarándokolt. A város 
legnagyobb vonzereje Isten Anyjának csodatévő 
ikonja volt, amelyből mirha permetezett. Theodor 
megállt az ikon előtt, és arcára, szemére záporozott a 
mirha. A jelenlevők ezt annak tulajdonították, hogy 
a zarándok Isten legigazabb szolgája. 

Ez volt az egyik módja annak, hogy egy ikon meg- 
erősítse valaki szentségét. A másik az volt, ha valaki 
megfestette egy szent ikonját, mint az egyik ember, 
akit Theodor meggyógyított: így akarta kifejezni há- 
láját. Még többet mond az az eset, amely akkor tör- 
tént, amikor Theodor egy konstantinápolyi kolostor- 
ban szállt meg. Eddigre már ismert csodatévőként 
tisztelték. A szerzetesek szerették volna, ha marad va- 
lami emlékük a nagy ember ott-tartózkodásáról, s 
ezért felkértek egy művészt, hogy készítsen vázlatot a 
szentről, úgy, hogy cellájának kulcslyukán át megle- 
si. Amikor Theodor menni készült, az apát megkérte, 
hogy áldja meg az addigra elkészült ikont. A szent 
mosolyogva válaszolt: , Nagy tolvaj vagy, hiszen mi 

más ez, mint lopás?" Theodor azt hitte, hogy az ikon 
elrabolt valamennyit az erényeiből, de az eset inkább 
hízelgett neki, mint dühítette. Megáldotta a képet, és 
folytatta útját. Ennek az incidensnek a jelentését még 
inkább megvilágítja egy másik szent, Ifjabb Oszlopos 
Szent Simeon életéből vett történet — ő 592-ben halt 
meg. Egyik híve felállította ikonját a saját otthoná- 
ban, ahol ,csodákat tett, mert a szentben lakozó 
Szentlélek vetette rá árnyát". 

A Szükeóni Szent Theodor életéből vett más ese- 
mények hasonlítanak egy másik kortárs szent élet- 
történetéhez: Szent Demetriosz csodáinak gyűjte- 
ményéhez. Thesszaloniki védőszentje, Demetriosz 
kultuszának középpontjában a templomának kriptá- 
jában található síremléke áll. Relikviáit a szent képe 
helyettesítette, mert testét soha nem találták meg. 
A csodák gyűjteményében olyan történetek vannak, 
amelyben emberek látták a szentet lován, amint vá- 
rosának megmentésére siet, és éppenúgy nézett ki, 
mint az ikonjain: erről ismerték fel. Egy másik láto- 
másban így írták le: , tógát viselt, kegyes arca rózsa- 
színben tündökölt, és úgy osztotta kegyeit a népnek, 
mint egy konzul, akit a Császár teljhatalommal ruhá- 
zott fel". Pontosan így ábrázolták az egyik ránk ma- 
radt táblaképen, amely templomának főhajóját díszí- 
tette. A szentről készült ikonok láthatók a főhajó 
oszlopain is, ahogy a szentély felé közelítünk. Hívei- 
vel együtt ábrázolják a szentet: az egyik talán János 
érsek, aki a 6. század fordulóján először gyűjtötte kö- 
tetbe a szent csodatételeit. A thesszaloniki Szent 
Demetriosz-templomban megmaradt mozaikok bi- 
zonyítják, hogy milyen fontos szerep jutott a képek- 
nek egy-egy helyi szent kultuszának kialakulásában. 

A képek azonban nemcsak a szentek kultuszában 
játszottak központi szerepet: úgy tűnik, hogy egyesí- 
tették a bizánci keresztény hitélet minden oldalát. Fel 
lehetett őket használni, hogy kifejezzék a hit jelenté- 
sének legkülönbözőbb aspektusait. A képek alapvető 
szerepét hangsúlyozta az is, hogy néhány festményt 

csodatévő erővel ruháztak fel. Ez különös fejlemény 
volt, de elég logikus, ha már elfogadták, hogy a kép 
egyfajta összekötő a szellemi világgal folytatott be- 
szélgetésben. A beszélgetés kétirányú folyamat, így 
nem csoda, ha feltételezték, hogy a képek időnként 
az e világban megnyilvánuló isteni kegyelem csator- 
nái. A logikus következtetési sort az zárta be, hogy a 
szent különleges erejéből valaminek meg kell marad- 
nia a róla készült képben is. 

Nehéz volna ezt a nézőpontot elválasztani a kulti- 
kus tárgyak szerepéről vallott pogány felfogástól. [gy 
nem csoda, hogy a képi ábrázolás kultuszának kiala- 
kulását a 6. századi Bizáncban általában korábbi 
gondolkodásmódok felelevenedésével kötik össze, 
és eredetét a köznéphez kötik. Valamelyest biztosan 
igaz is ez. (iIgyanakkor nyilvánvaló, hogy a 6. század 
közepére a képek terjesztése az elit műve volt. 
Agathiasz, a történész, egy epigrammát hagyott hát- 
ra Mihály arkangyal ikonjáról. Valószínűleg hálaadás- 
ként írta, amikor az utolsó vizsgáit tette le, 550-ben. 
Részben az teszi érdekessé, ahogyan igazolja az iko- 
nok helyét a vallásosság egyéni megnyilvánulásai- 
ban. Agathiasz azt mondja, hogy ,a művészet a szí- 
neivel, akár egy komp, átviszi a túlsó partra a szív 
imáját". Elfogadja, hogy a közbenjárásért való imád- 
kozásban fontos kapcsolattartó, mivel ,a képzelet 
magasabb szintjéhez vezeti el az elmét". Néhány ele- 
gáns kifejezéssel Agathiasz voltaképpen a képek 
,anagogikus" (jelképes) szerepe mellett érvel: azt 
akarja igazolni, hogy a művészeten át magasabb ren- 
dű dolgokhoz lehet eljutni. 

Ez azzal a következménnyel járt, hogy nem is a ké- 
pet magát tisztelték, hanem a kép mögött lakozó va- 
lóságot. Agathiasz egy Jusztinianosz korabeli tanult 
fiatalember izgalmát fejezi ki azzal a lehetőséggel 
kapcsolatban, hogy az ikon a kommunikáció olyan 
ösvényeit nyithatja meg, amelyek addig csak a misz- 
tikusok és az aszkéták előtt tárultak fel. Agathiasznak 
nem okozott nehézséget, hogy a keresztény kegyes- 

ség legújabb formái iránti rajongását klasszikus iro- 
dalmi formába öntse. Ily módon Jusztinianosz ural- 
ma egyfajta egyensúlyi állapotot jelentett. A klasszi- 
kus kultúra tovább élt, de a számos területen folyó 
kísérletezés hamarosan megmutatta, hogy egyre ke- 
vésbé releváns az új kor embere számára. A klasszi- 
kus művészet témái egyre inkább elgiccsesedtek, a 
klasszikus gondolkodás pedig tovább élő toposz ma- 
radt csupán. 

Ez a birodalmi művészetben volt a legnyilvánva- 
lóbb. A korábbi császári képvilág fennmaradt még 
egy ideig, de egyre ósdibbnak látszott, mert nem 
tudta ötvözni a császári uralkodás jelképeit a specifi- 
kusan keresztény intézményrendszerrel. Jusztinianosz 
ezt a problémát úgy oldotta meg, hogy új témákat 
adott a birodalmi művészetnek. A szentek kultuszára 
épített ő is, hiszen az már az 5. századtól kezdve jelen 
volt a császári családban. I. Leó császár Isten Anyjá- 
nak tiszteletére egy relikviakápolnát építtetett a 
Blakhernai-templomhoz, hogy ott helyezhesse el Má- 
ria fátylát. Az értékes ereklye fölé egy Mária-ikont he- 
lyeztetett, amelyen látható az uralkodó és családja is. 
Ebben az időben az egyházi hierarchia egyes rétegei- 
ben még mindig erős volt az ellenállás a képek hasz- 
nálatával szemben. De ez kevésbé volt fontos, mint a 
császár érzése, hogy egy újfajta hatalmat biztosíthat 
magának, ha összeköti magát a szentek, jelen eset- 
ben Isten Anyjának kultuszával. Hűségének legnyil- 
vánvalóbb kifejezési módja a kép volt. Így tehát az 
5. század közepén elindultak az első kísérletek egy új, 
az uralkodási formának megfelelőbb császári képvi- 
lág megteremtésére. 

I. Leó példája azt sugallja, hogy amikor a családjá- 
val ábrázoltatta magát, inkább személyesen kívánt 
megjelenni, s nem a római császári hatalmat képvi- 
selte. De ugyanígy jelenik meg Jusztinianosz és 
Theodóra is a ravennai San Vitale-templom szenté- 
lyének híres mozaikjain. Az egyik oldal Jusztinianoszt 
és kíséretét ábrázolja, míg a másik Theodórát és az ő 

udvartartását. Mindketten egy körmeneten láthatók. 
Jusztinianoszt egyházi főméltóságok veszik körül, 
akik közül az egyik Maximianus, Ravenna érseke, a 
háttérben pedig a császári testőrség katonái állnak. 
A császár egy templomi ostyatányért tart a kezében. 
Theodóra kíséretét udvarhölgyei alkotják, ő maga 
pedig egy kelyhet tárt maga előtt. Köpenyének alján 
a hímzés a napkeleti bölcseket ábrázolja. Egy balda- 
chin alatt áll, s tőle jobbra egy férfi szolgáló elhúz egy 
függönyt, amely mögött egy udvarra és a benne álló 
szökőkútra látni. Ezek a jelenetek leginkább a nagy 
császárné belépett a Hagia Szophia-templomba, 
ajándékokkal felszerelkezve, mint a háromkirályok. 
A mozaikok jelentősége az, hogy rajtuk keresztül 
Jusztinianosz és Theodóra misztikus módon a San 
Vitale-templom liturgiájában is részt vett. Akármilyen 
hatásosan beszélnek is a keresztény fenségességről, 
úgy tűnik, a ,császári udvar" nem jelent meg a bi- 
zánci birodalmi művészet repertoárjában. A helyi 
körülmények magyarázzák meg, hogyan kerültek a 
mozaikok a ravennai San Vitale-templomba. A temp- 
lomot az ortodoxia védelmezői tervezték, a Ravennát 
megszálló keleti gótok ariánus hitével szembeni el- 
lenérzésük jelképeként. A legfőbb ariánus templom 
(amelynek ma Sant Apollinare Nuovo a neve) főhajó- 
ját eredetileg a keleti gót király, Theodorik és felesé- 
ge által vezetett körmenet képei díszítették. A Jusz- 
tinianosz- és Theodóra-mozaikokat erre válaszul 
készítették. A San Vitale-templomot valószínűleg az 
520-as években kezdték építeni, amikor Ravenna 
még a keleti gótok fővárosa volt, de csak 547-ben 
szentelték fel, amikor Ravenna már ismét bizánci 
fennhatóság alatt állt. Igy a mozaikok további jelen- 
tőségre tettek szert: azt hirdették, hogy helyreállt az 
ortodox uralom. 

A Jusztinianosz- és Theodóra-mozaikokat lehet 
puszta kísérletezésnek is tekinteni, de mindenképpen 
előremutattak abban a tekintetben, hogy új jelentést 

adtak a birodalmi művészetnek és a császári tisztnek: 
az uralkodókat egyértelműen Krisztussal kapcsolták 
össze, aki a szentélyből fenségesen uralja az egész 
San Vitale-templomot. A császári uralom az isteni 
uralkodás tükörképe volt, ahogyan a földi rend is az 
égi rendet tükrözte. Paradox módon a képzőművé- 
szeti és az irodalmi alkotások is úgy mutatják be a 
mennyországot, mint a császári palota tükörképét. 

Azt az ideát, hogy a földi világ az éginek homályos 
és távoli visszatükröződése, a művészet ábrázolta 
legjobban: a műalkotások közvetítették a hívők imá- 
ját és az odafentről küldött válaszjeleket. Az ikonok 
győzelme a 6. században összefonódik a bizánci kul- 
túra kikristályosodásával. Egyáltalán nem a babona 
győzelmét vagy a pogányság visszatérését jelentette. 
Ez volt az új rend és az új szemléletmód alapjainak 
legjobb kifejezése. Középpontjában az Istentől inspi- 
rált császári uralom, az Isten óvta birodalmi főváros 
és az egyház állt, amelyben összeért az égi és földi 
hatalom. Mélységes rend és hierarchia érzete hatotta 
át, amelyet legjobban a művészet és a rítusok köz- 
vetítettek. Ez volt Jusztinianosz eredményeinek lé- 
nyege. 

HARMADIK FEJEZET 


Szétválnak az utak 


sokféleségről is szól. Róma egy ideig képes 

volt egyesíteni a Földközi-tenger vidékét, de a 
3. századra a város már nem tudta betölteni ezt a sze- 
repet. Az 5. és a 6. században Konstantinápoly vette 
át a feladatát, bár dominanciája soha nem volt olyan 
erős, mint annak idején Rómáé. A konstantinápolyi 
császár politikai hatalma alig volt hatással a nyugati 
részeken az 5. században létrejött barbár királysá- 
gokra. A 6. században a Földközi-tenger vidéke 
kulturálisan sokszínűbb volt, mint annak idején az 
Antoninusok korában, amikor Róma hatalmának 
tetőfokán állt. Ez nagyrészt a kereszténység hatásá- 
nak eredménye volt, mivel átalakította a klasszikus 
kultúrát: új irányt és minőséget adott neki. A keresz- 
ténység nemcsak hogy a görög nyelvet részesítette 
előnyben a latinnal szemben, hanem létrehozta a szír 
és a kopt kultúrát is Szíriában, illetve Egyiptomban. 
Könnyű felfedezni a törésvonalakat, amelyek a 7. és 
a 8. század folyamán tovább szélesedtek, és később 
létrehozták a középkorra jellemző külön civilizáció- 
kat. Ebben a folyamatban fontos szerepet játszott 
Jusztinianosz, mert ő volt az, aki utoljára megerősí- 
tette a mediterrán világ egységét, ebben az esetben 
a konstantinápolyi császárság és a kereszténység 
égisze alatt. Olyan kulturális egységet hozott létre, 
amelyből különböző középkori civilizációk eredeztet- 
hették kulturális tőkéjüket. Vonakodva bár, de a Föld- 
közi-tenger vidékének uralkodó elitje továbbra is 
Konstantinápolyt tekintette világa középpontjának. 
Bár Bizánc kulturális dominanciája a 6. századtól 
kezdve fokozatosan gyengült, egészen a 9. századig 

A ESÉS világ története az egységről és a 


fontos szerepet játszott — addigra aztán a Karoling 
nyugat és az Abbászida kalifátus inkább versenyre 
kelt Bizánccal és meghaladta a birodalmat, mint 
hogy utánozta volna. 


A városi élet összeomlása 


Bizáncnak sikerült túlélnie olyan csapásokat, ame- 
lyek végső romlással fenyegették. Hátvéd szerepe ki- 
vívta a környező hatalmak tiszteletét, de hanyatlásá- 
nak kezdete a Jusztinianosz uralkodását követő 
időszakra vezethető vissza. Ekkortól kezdve, rövid ki- 
vételektől eltekintve, Bizánc folyamatos nyomás alatt 
állt. Jusztinianosz 565-ben bekövetkezett halála idő- 
ben egybeesett egy új erő megjelenésével a Duna 
menti határszakaszon. Az avarok érkeztek oda: egy 
újabb közép-ázsiai nép, amely kész volt betölteni azt 
az űrt, amit a hun birodalom felbomlása hagyott ma- 
ga után több mint száz évvel korábban. Leigázták a 
helyi szláv törzseket, és arra késztették a longobárdo- 
kat, akik addig Bizánc lojális szövetségesei voltak, 
hogy nyugatra, Itália felé vonuljanak. 568-ban a lon- 
gobárdok elfoglalták a Pó völgyét, amelyet később 
Lombardiának neveztek el. Azután dél felé nyomul- 
tak, s ezzel a bizánci fennhatóságot leszűkítették 
Ravenna, Róma és Bari vidékére. A Jusztinianosz se- 
regei által olyan nehezen megszerzett területek nagy 
része egy csapásra elveszett. Ez nem jelentette azt, 
hogy a konstantinápolyi kormányzat kész volt felad- 
ni, amit Jusztinianosz elért. Eppen ellenkezőleg: a 
nyugati területekre katonai kormányzókat neveztek 
ki, császári helytartókat, akik fővárosaikban, Raven- 
nában és Karthágóban képviselték a császári hatal- 
mat. A helytartók szerepével magyarázható, hogy 
Bizánc olyan hosszasan meg tudta vetni a lábát nyu- 
gaton. 

(Ugyanakkor keleten fellángolt a háború a 
Szasszanidák ellen. A konfliktus elkerülhetetlen volt 

Konstantinápoly és Ktésziphón között, mert a két ha- 
talom nem tudott megosztozni a köztük fekvő föld- 
darab, az úgynevezett termékeny félhold területein. 
Ez a küzdelem már legalább a Kr. e. 5. századtól folyt. 
A Szasszanidák és Bizánc küzdelme sok szempont- 
ból egyfajta próba volt — készülődés az iszlám és Bi- 
zánc közötti nagy összecsapásra. 

Jusztinianosz követőinek nemcsak a külső táma- 
dásokkal kellett szembenézniük, hanem a mély belső 
megosztottsággal is: ez elsősorban a vallási vitákban 
nyilvánult meg. A béke, amelyet Jusztinianosz meg- 
teremtett az egyházon belül, csalóka volt. A szíriai és 
egyiptomi monofiziták arra használták ezt az idősza- 
kot, hogy létrehozzák saját egyházi szervezetüket. 
A Szasszanidákkal folytatott háború feléledése kétség- 
be vonta — meglehetősen szükségtelenül — az ő loja- 
litásukat is. A konstantinápolyi vezetőket megzavarta, 
hogy a monofizita egyházat egyre inkább oltalmukba 
vették a Gasszánidák, egy jemeni arab törzs, amely 
Szíria sivatagos határán vetette meg a lábát a 6. szá- 
zad elején. A Gasszánidákat Jusztinianosz különösen 
kedvelte, és törzsi vezetőjüknek phülarkhoszi címet 
adományozott. Az ő feladatuk volt a sivatagi határ vé- 
delme, de monofizita-szimpátiájuk egyre gyanúsab- 
bá tette őket. Végül 584-ben Maurikiosz császár 
megindult ellenük hadseregével, és megsemmisítet- 
te a Gasszánida törzsfőnökséget. Ez nemcsak elide- 
genítette a monofizita egyházat, de az egész keleti 
határ összeomlásával fenyegetett, s ez, amint látni 
fogjuk, később végzetes következményekkel járt. 

Voltak az elégedetlenségnek más jelei is. Egymást 
követték a zendülések a hadseregben, és nőtt a 
nyugtalanság a városban is: megint kitörtek a frak- 
cióharcok, ráadásul nemcsak a fővárosban, hanem a 
birodalom más részein is. Minden nagyobb városban 
feltűntek a cirkuszi frakciók. Nem volt világos társa- 
dalmi vagy vallási programjuk vagy elkötelezettsé- 
gük, de teret biztosítottak a fiatalok erőszakos hajla- 
mainak, s ezt a helyi vezetők alaposan ki is aknázták. 

Konstantinápolyban és más városokban is milíciát 
hoztak létre, s ez csak tovább növelte erejüket. 

Ez a változékony, sokfelől támadó veszedelem a 
7. század elején izzott fel. Maurikiosz császár úgy ren- 
delkezett, hogy hadserege a Duna túloldalán töltse a 
telet. Meg akarta dönteni a területet uraló szláv tör- 
zsek hatalmát. Am a seregek fellázadtak, és Konstan- 
tinápoly ellen vonultak egy Phokasz nevű százados 
vezetésével. A városon belül ugyanakkor kitört a cir- 
kuszi frakciók harca, s a két erő közösen Phokaszt 
emelte hatalomra. Maurikioszt és családját megöl- 
ték. Ezen a ponton aztán a frakciók harca bandahá- 
borúvá változott. A csapatok a nyilvános épületek, 
templomok és színházak falára firkálták jelmondatai- 
kat — ezek a graffitik máig fennmaradtak Kisázsia 
nyugati partvidékének nagyvárosaiban, Krétán, Szíriá- 
ban, Palesztina területén és Egyiptomban. Sokféle 
szlogent használtak — a legtipikusabbak a , Győzel- 
met a Zöldeknek" és a , Segítse az Cr Phokaszt, Isten- 
től felkent császárunkat és a Kékeket". Egy esetben 
lekaparták a , Kékek" szót, és a , Zöldekkel" helyette- 
sítették. 

A városi harcoknak ez az összbirodalmi kitörése a 
polisz hanyatlásának kezdetét jelentette. A nagyvá- 
rosok a 6. század végéig maradtak a provinciális élet 
és az adminisztráció központjai. A poliszrendszer ki- 
múlása a földközi-tengeri világ átalakulását jelezte, 
amelyet nagyon jól láthatunk Bizánc példáján. A Ke- 
leti Birodalmat nagyvárosok hálózataként képzelhet- 
jük el, amelynek középpontjában Konstantinápoly 
állt. A városok sokféle változáson mentek át: a régi 
helyhatósági intézmények eltűntek, és bizonyos érte- 
lemben ésszerűsödött a birodalom szervezettsége. 
Azok a városok, amelyek nem játszottak szerepet a 
birodalmi adminisztrációban, ezt megszenvedték, 
mert működésük nagymértékben a birodalmi ado- 
mányokon múlt. A városok működését egyre inkább 
a püspök, a császári kormányzó és néhány helyi 
tekintély együttműködése határozta meg. Az ókor 

nagyvárosainak szerkezete a legtöbb esetben a 6. szá- 
zad végéig fennmaradt. Régészeti leletek bizonyítják, 
hogy Korinthoszban és Epheszoszban is lakóépülete- 
ket hoztak rendbe ebben az időszakban. 

A dolgok azonban csak a felszínen folytak rend- 
ben, ahogy a városi élet gyors összeomlása bizonyít- 
ja a 7. század első felében. Az ok gyakran az idegen 
invázió volt. A Peloponnészoszi-félszigeten Spárta 
lakói, amikor megtámadták őket az avarok és a szlá- 
vok, a 6. század végén, püspökük vezetésével Mo- 
nemvaszia biztonságába húzódtak vissza — ez egy 
gyakorlatilag bevehetetlen szikla, amelyről hajóval le- 
hetett megközelíteni a fővárost. Kisázsiában a perzsa 
invázió okozta, hogy a lakosság egy-egy védhető ak- 
ropoliszba húzódott. A nagyvárosok erődítményekké 
váltak, s általában ezekben lelt menedéket a püspök 
is. Jó példa erre Didüma ősi városa, amelyet a bizán- 
ciak Hieronnak neveztek: egy megerősített templom, 
egy kisebb kastély és egy falucska maradt belőle. Ez 
nagy változást jelentett a városok és a vidék addigi 
egyensúlyában: az élet határozottan a vidékiség felé 
mozdult el. A poliszt egyre inkább a kasztra, az erő- 
dítmény helyettesítette: a biztonság hiánya leleplezte 
a városok erőtlenségét. Ez az átalakulás többé-kevés- 
bé végbement a 7. század közepére, amikorra a váro- 
si élet visszaszorult a birodalom belső részeibe a Már- 
vány-tenger mentén, s emellett néhány távoli vidéken 
maradt fenn, mint például Thesszalonikiban, Ephe- 
szoszban és Ravennában, de a korábbinál sokkal sze- 
gényesebb formában. Epheszoszban az új falak ak- 
kora területet vettek körbe, amely az ősi város felénél 
is kisebb volt, a hatalmas katedrális helyett pedig egy 
feleakkora új templom épült, amely megfelelt a város 
kisebb méretének. A Konstantinápolyt körülvevő vá- 
rosok hálózata radikálisan leegyszerűsödött. A leg- 
több városi funkció most a fővárosban működött, 
ami még központibbá és dominánsabbá tette, és 
meghatározta a bizánci kultúra és társadalom jelle- 
gét. Az ókor végének széles alapokon nyugvó urbá- 

nus kultúrája átadta a helyét egy szűkebb fővárosi 
kultúrának. Ebben rejlett Bizánc ereje, de gyöngesé- 
ge is. A fejlemények szempontjából döntő jelentősé- 
gű volt Hérakleiosz császár (610-641) uralkodása. 


Hérakleiosz és a Szasszanidák 


Hérakleiosz a Bizánci Birodalom keleti határvidékéről 
származott, de apját a császár karthágói helytartójá- 
vá nevezték ki. Innen indult el tehát Hérakleiosz, 
hogy megmentse a birodalmat Phokasztól. 610-ben 
győzedelmesen vonult be Karthágóba, Szergiusz pát- 
riárka és a Zöld frakció támogatásával, amely közben 
összetűzésbe keveredett Phokasszal. Hérakleiosznak 
óriási nehézségekkel kellett szembenéznie: az avarok 
végigpusztították a Balkánt és szláv adófizetőik nagy 
számban telepedtek meg, a Szasszanidák pedig el- 
foglalták Anatólia nagy részét. A krónikaíró Teopha- 
nész beszámol róla, hogy Hérakleiosz nem tudta, mit 
tegyen. A hadsereg ekkor már csupán két osztagból 
állt. A Szasszanidákat nem tudta visszaverni, így azok 
egyik erősséget vették be a másik után. 613-ban el- 
esett Damaszkusz is; a következő évben Jeruzsálem 
következett, 619-ben pedig Egyiptomot foglalták el. 
A keleti provinciák aggasztóan könnyen estek el. (Igy 
tűnt, tarthatatlan a főváros pozíciója. 618-ban Hé- 
rakleiosz azzal fenyegetőzött, hogy elhagyja Konstan- 
tinápolyt, és visszatér Karthágóba. 

Eddigre azonban a Szasszanidákkal folytatott há- 
ború vallásháború lett. A bizánci propaganda ezeket 
a megvető szavakat adta a Szasszanida király, II. 
Khoszrau szájába, amikor elutasította Hérakleiosz 
békeajánlatait: , Nincs számotokra kegyelem, amíg el 
nem hagyjátok a megfeszítettet és nem imádjátok a 
Napot." Szergiosz pátriárka és a város népe meg- 
győzte Hérakleioszt, hogy maradjon. Ez a pátriárka 
és a nép szolidaritását bizonyította s azt, hogy hűsé- 
gesek Isten Anyjához, a város oltalmazójához. Hé- 

rakleioszt emlékeztették rá, hogy a császárnak külö- 
nösen fontos tiszte erősíteni a Szűzanya kultuszát. 
A két legértékesebb Mária-ereklyét — a fátylát és az 
övzsinórját— a Szentföldről császári védelemmel Kons- 
tantinápolyba szállították, és a Blakhernai-, valamint 
a Khalkoprateiai templomra bízták őket. Ezeket a 
templomokat II. Jusztinosz építtette újra, aki sokat 
tett a Mária-kultusz elterjesztéséért. Maurikiosz csá- 
szár később megalapította Mária elszenderülése ün- 
nepét, amely a keresztény év egyik legfőbb ünnepe 
lett. Az uralkodók koncentrált erőfeszítése a 7. század 
végén, hogy megerősítsék Mária kultuszát Konstanti- 
nápolyban, abból a felismerésből eredt, hogy a ha- 
gyományos birodalmi ceremóniákat, amelyek addig 
a lóversenytérhez kötődtek, ki kell egészíteni egy spe- 
cifikusan keresztény rituáléval. Ennek a szükséglet- 
nek a főváros kegyhelyeit végigjáró körmenetben va- 
ló császári részvétel volt a legvilágosabb kifejezése. 
Az is nyilvánvaló volt, hogy a birodalom fővárosának 
a legnatalmasabb közbenjáróra van szüksége: s min- 
denki Máriát tartotta annak. Amikor 626-ban Kons- 
tantinápolyt megostromolták az avarok és a perzsák, 
a város népe Isten Anyjához könyörgött oltalomért. 
A pátriárka Mária-képeket festetett a város kapuira, 
védelmül a támadások ellen. Es az ellenséget vissza- 
verték. Kórusok zengtek fel, az Akathisztosz-himnuszt 
énekelték Isten Anyjának dicsőítésére, amelyhez Szer- 
giosz pátriárka új bevezetőt komponált, hogy megkö- 
szönje Máriának a győzelmet, ahogyan első soraiból 
jól látszik: ,A városod, Istennek Anyja, legszentebb 
vezérünk, neked köszöni győzelmét, mert tiéd a di- 
csőség, és neked köszönjük a szabadulást a szörnyű 
vészből". 

Hérakleiosznak is megnőtt az önbizalma. Hogy 
legyőzze a Szasszanidák fenyegetését, kockázatos 
vállalkozásba fogott. Konstantinápolyt a pátriárka 
gondjaira bízta, és Irapezuntban állította fel új főha- 
diszállását. Szövetséget kötött az örményekkel és a 
grúzokkal, és megegyezett a kazárokkal is, akik a 

sztyeppék földjét uralták. Segítségükkel Hérak- 
leiosznak sikerült mélyen behatolnia Irak területére, a 
Szasszanida főváros, Ktésziphón felé. 627-ben fé- 
nyes győzelmet aratott: térdre kényszerítette a 
Szasszanidákat, és békéért kellett könyörögniük. 
Hérakleiosz ezt a kereszt győzelmének tekintette a 
tűzíimádó pogányok fölött. A hagyomány szerint ami- 
kor a Szasszanidák 614-ben bevették Jeruzsálemet, 
az igazi keresztből származó ereklyét Ktésziphónba 
vitték. Az ereklye most megkerült. Hérakleiosz 631- 
ben hatalmas ünnepség keretében visszahelyezte jo- 
gos helyére a Szent Sír templomában: ez jelentette 
diadalmenetének csúcspontját a frissen visszaszer- 
zett keleti provinciákban. (Igyanakkor annak elisme- 
réséül, hogy császári hatalmának eredete nem Ró- 
ma, hanem a kereszténység, Hérakleiosz hivatalosan 
baszileusznak nyilvánította magát — ez lett új uralko- 
dói címe. 

Hérakleiosz restaurációjának a Szasszanidák fölött 
aratott győzelme után vallási politikája jelentette az 
alapkövét. Mindig a. vallás volt a leghatékonyabb 
módja a provinciák és a főváros közötti kötelékek 
megerősítésének. A Szasszanida-uralom alatt viszont 
Egyiptomban és Szíriában is megerősödött a mo- 
nofizita egyház. Nyilvánvaló volt, hogy nem fogják el- 
fogadni a khalkedóni ortodoxiát Konstantinápolytól. 
Szergiosz pátriárka ezért egyfajta kompromisszumot 
dolgozott ki; Krisztus ugyan tökéletes ember és töké- 
letes Isten is, de alapjában egyféle energiával rendel- 
kezett. Ezt a megfogalmazást először az egyiptomi 
monofiziták fogadták el. Az már meglepőbb, hogy az 
akkori pápa számára is elfogadhatónak bizonyult. 
A pátriarkátusok közül csak Jeruzsálem tiltakozott. 
Ellenállásuk még hangosabb lett, amikor az új meg- 
fogalmazást 638-ban császári rendeletbe foglalták — 
ez volt az Ektheszisz. Ugy tűnt, hogy a császár bito- 
rolja az egyetemes egyházi zsinat funkcióját, hiszen 
csak ennek állt volna hatalmában megváltoztatni a 
vallás tanításait. Akárhogy is, sok minden megválto- 

zott. 638 tavaszán Jeruzsálemet egy új hatalom, az 
iszlám kerítette a markába. Amikor Sophronius pát- 
riárka látta, hogy a muszlim vezér, Omur bevonul a 
városba, a monda szerint Így kiáltott fel: , Ez a szent 
hely pusztulásának írtózatos beteljesedése, amiről 
Dániel próféta beszélt." Ez jól tükrözi a döbbent reak- 
ciót az iszlám megjelenésére. Hérakleiosz már 634- 
ben feladta Szíriát, csak a szent kereszt darabját vitet- 
te Jeruzsálemből Konstantinápolyba. 


Az iszlám 


Az iszlám felemelkedése a középkor legmeglepőbb 
és legfontosabb eseménye. Kezdetben csak apoka- 
liptikus terminusokkal tudták leírni. Gyorsasága és 
teljessége még ma is hihetetlennek tűnik. Az arabo- 
kat jól ismerték már a rómaiak is, és tisztelték őket 
hadviselésükért. Az iszlám kialakulásáig évszázado- 
kon át vándoroltak a Hidzsaz sivatagos területeiről a 
termékeny félhold földjeire. Konstantinápoly kormá- 
nya hosszú időn át azzal bízta meg az arab törzsfőket, 
hogy védjék a sivatagi határt. A Gasszánidák ezt tö- 
kéletesen végre is hajtották, amíg a 6. század vége 
felé meg nem romlott a kapcsolatuk a birodalmi kor- 
mányzattal. Ettől aztán Bizánc keleti tartományai se- 
bezhetőkké váltak, előbb a Szasszanidákkal, azután 
pedig az iszlám hadseregeivel szemben. Hérakleiosz 
felismerte, hogy fontos volna helyreállítani a sivatagi 
védelmet, de az idő nem az ő oldalán állt. Az arabok 
új hulláma tört elő a sivatagból, s hadaik ezúttal egy 
csatakiáltásban forrtak össze: , Csak egy Isten van, 
Allah, és Mohamed az ő prófétája." 

Mohamed üzenete addig soha nem létező egysé- 
get teremtett az arab törzsek között. (Ij , választott 
néppé" tette őket, akiknek az volt a küldetésük, hogy 
döntsék meg a Római és a Szasszanida Birodalom 
képviselte korábbi hatalmat. Az utóbbi még sebezhe- 
tőbb volt, mint az előbbi. Fővárosa, Ktésziphón, kar- 


63 


nyújtásnyira volt csupán a sivatagtól. 637-ben esett 
el, miután a muzulmánok győzelmet arattak Kádi- 
szíjánál. A Szasszanidákon eluralkodott a zűrzavar. 
651-ben a muzulmánok megölték nagy királyukat, III. 
Jazdagirdet. Ezzel az iszlám gyakorlatilag teljes győ- 
zelmet aratott az Iráni-fennsíkon. A bizánciak ugyan- 
ilyen gyorsan vesztették el Szíriát, Palesztinát és 
Egyiptomoct. Ez nem is volt túlságosan meglepő, hi- 
szen a század kezdetére Szíria és Palesztina már húsz 
éve, Egyiptom pedig csaknem tíz éve perzsa kézen 
volt. A bizánci kormányzás helyreállítása éppen csak 
elkezdődött, amikor az iszlám seregek lecsaptak. 
Ezeknek a provinciáknak az elvesztését sokan azzal 
magyarázzák, hogy a helybeli keresztény közösségek 
nem voltak hűek Bizánchoz: az arabokban felszaba- 
dítóikat látták a bizánci iga alól. Ez azonban hamis 
magyarázat. Ezek a közösségek egyszerűen azt tet- 
ték, amit megtanultak a perzsákkal folytatott hábo- 
rúk tapasztalatából: helyesebb megadni magukat és 
kivárni, mit hoz a háború. A bizánciak eddig mindig 
visszatértek és győzedelmeskedtek — de ezúttal nem 
ez történt. Sőt az iszlám erők visszaszorították őket 
egészen Anatóliáig. Egy évszázadon át élethalálhar- 
cot folytattak, hogy megtartsák Anatóliát a muzul- 
mán seregekkel szemben. Ez alatt az idő alatt az isz- 
lám fényes civilizációt hozott létre, amely nemcsak 
lehetetlenné tette a Bizánci Birodalom helyreállítá- 
sát, de sokkal kisebbé is tette a birodalmat. 

Az valószínűleg nem sokat számított, hogy Hérak- 
leiosz 6641-ben bekövetkezett halála után trónviszály 
tört ki Konstantinápolyban. Az iszlám ereje túl nagy 
volt. Miután megvetették a lábukat Szíria északi ré- 
szén, seregeik betörtek Anatóliába és az örmények 
területeire. Az arabok ugyanolyan lendületesen jutot- 
tak a tengerig, mint annak idején a rómaiak a karthá- 
gói háborúk idején. Elfoglalták Ciprus szigetét, és 
655-ben az árbocok háborújában leverték a bizánci 
hajóhadat is Anatólia déli partjainál. Ez a győzelem 
megnyitotta volna a Földközi-tenger vidékének kele- 

ti részét az iszlám előtt, csakhogy rögtön ezután Osz- 
mán kalifa gyilkosság áldozata lett. 

Az ezt követő belső háború egy kis haladékot biz- 
tosított Bizánc számára. Konsztansz császárnak (641— 
668) sikerült megerősítenie néhány stratégiai jelen- 
tőségű pontot Anatóliában, ám miután az iszlám újra 
egyesült Muávija kalifa (661—680) vezetése alatt, is- 
mét megindultak a muzulmán támadások. Konsz- 
tansz kétségbeesett, és megtette, amivel nagyapja, 
Hérakleiosz fenyegetőzött: elhagyta IWKonstantiná- 
polyt — 662-ben nyugatra indult. Ezt akkor azzal ma- 
gyarázták, hogy Rómába akarta áttenni a birodalom 
székhelyét. Rövid és ünnepélyes római látogatása 
után azonban Szicíliában állította fel főhadiszállását. 
A konstantinápolyi kormányzat nem engedte meg 
Konsztansz fiainak, hogy kövessék Szicíliába, ami azt 
jelenti, hogy a birodalom gyakorlatilag kettévált. Bo- 
nyodalmas időszak volt ez, annál is inkább, mert 
Konsztansz magával vitte a keleti hadsereg nagy ré- 
szét. (Igy látszik, határozottan azt gondolta, hogy 
Konstantinápoly nem tartható tovább, de elköltözése 
számos ellenséget szerzett neki. 668-ban a fürdőjé- 
ben ölték meg. 

Fiára, IV. Konstantinra (668-685) maradt a feladat, 
hogy szembeszálljon Muávija kalifa megújuló táma- 
dásaival a város ellen. A muzulmán haditengerészet 
a fennhatósága alatt tartotta a Szíria és a Márvány- 
tenger kikötőit összekötő tengeri útvonalakat, 670- 
ben pedig felállította bázisát Küzikosznál. Konstanti- 
nápolyt hét éven át blokád alatt tartották, de 678-as 
nagy támadásuk kudarcot vallott, a , folyékony" vagy 
, görög tűznek" köszönhetően, amelynek működési 
elve nagyon hasonló lehetett a napalméhoz. A Közel- 
Keleten már hosszú ideje használtak petróleum ala- 
pú gyúlékony anyagokat. Az új fegyver esetében a 
meghajtás módja volt más. A gyúlékony anyagok 
egyvelegét pumpákkal hajtották meg, s egy csövön 
áthaladva, nagy nyomás hatására gyulladtak meg. 
A mechanizmus hasonlít a szódásszifon működésé- 

hez, és egy Kallinikosz nevű szíriai menekült találta 
fel. Az új fegyver döbbenetes pusztító erőt jelentett. 
Megmentette Konstantinápolyt, és meghatározó előny- 
höz juttatta a bizánci védekezést. Gyártása államti- 
toknak minősült. A muzulmán hadseregeket teljesen 
szétverték, miközben visszavonultak IWKonstantiná- 
polytól Anatólián át, flottájukat pedig egy vihar sem- 
misítette meg: az egész hajóhad a tenger fenekére 
süllyedt Kisázsia alattomos délnyugati partvidékén. 
Nagy veszteséget jelentett ez az iszlám erőknek, és 
helyreállította a bizánciak presztízsét. A nyugati ural- 
kodók az avarok kagánjától kezdve mind békekövet- 
ségeket menesztettek Konstantinápolyba. A kezde- 
ményezés egy időre megint Bizánc kezébe került. 
Muávija kalifa egy lázadás kellős közepén találta ma- 
gát, amely már fővárosát, Damaszkuszt fenyegette. 
Ezt egy titokzatos keresztény csoport indította, akiket 
mardaitáknak neveztek, s a libanoni hegyek között 
húzták meg magukat. 


Törékeny béke 


A 678-as győzelem megadta IV. Konstantin számára 
a lehetőséget, hogy újraszervezze a birodalmat. A leg- 
fontosabb az egyház egységének helyreállítása volt. 
A nyugati egyház elidegenedése Konstantinápolytól, 
csakúgy, mint II. Konsztansz elhatározása, hogy nyu- 
gatra költözteti a fővárosát, rávilágított a birodalom 
megosztottságára a muzulmán támadások idején. 

Bár a pápaság kezdetben támogatta Hérakleiosz 
vallási politikáját, mire unokája, II. Konsztansz meg- 
ismételte rendelkezéseit a saját Tüposz című császá- 
ri rendeletében, 6648-ban, Róma az ellenállás legfőbb 
centruma lett. A pápa most már ellenezte a megfo- 
galmazást — amelyet monotheléta megfogalmazás- 
nak neveztek -—, amely Krisztust egy akaratban és 
energiában egyesítette. Róma Jeruzsálemhez, a kriti- 
ka első megfogalmazójához csatlakozott. Ennek 

részben az volt az oka, hogy Jeruzsálem eleste után 
számos palesztinai pap Itáliában keresett menedé- 
ket: részben I. Theodor pápa (642-649) vonzotta oda 
őket, aki maga is palesztinai származású volt. Egy pa- 
lesztinai szerzetes, az egyik nagy bizánci teológus, 
Hitvalló Maximosz állt az ellenállás középpontjában. 
Maximosz a 6. század végén született, és először Pa- 
lesztina kolostoraiban tanult, de később Konstanti- 
nápolyba ment, és a császár szolgálatába állt. Akko- 
riíban nem volt ritka, hogy a szerzetesek a császári 
udvarban vállaltak munkát. Maximoszt viszont mégis 
inkább a kolostori élet vonzotta, és 618-ra visszavo- 
nult egy kolostorba a főváros közelében. Ezek voltak 
viszont a Szasszanida betörések évei. 626-ban Maxi- 
mosz Kisázsiából Észak-Afrika biztonságába mene- 
kült. Teológusi hírneve egyre nőtt, s csak megerő- 
sítette egy nyilvános vita, amely 645-ben zajlott 
Karthágóban. Meggyőzte az ott uralkodó helytartót, 
hogy álljon ellen a Konstantinápoly meghatározta 
monotheléta iránynak. Maximosz állt a 649-es late- 
ráni zsinat mögött is, amelyet I. Márton pápa (649— 
653) hívott össze, és ő fogalmazta meg a zsinat hatá- 
rozatait, amelyek elítélték II. Konsztansz Tüposzát. 

Konsztansz erre azzal reagált, hogy elrendelte: a 
ravennai helytartó tartóztassa le Maximoszt és I. Már- 
ton pápát. A helytartó azonban erre nem volt haj- 
landó, és egészen 652-ben bekövetkezett haláláig 
megtagadta az engedelmeskedést a császár paran- 
csának. Ekkor az új, császárhű helytartó végrehajtot- 
ta a rendeletet. Mártont Konstantinápolyba szállítot- 
ták, ahol árulásért elítélték, és a Krím félszigetre 
küldték száműzetésbe. Maximosszal, aki továbbra 
sem volt hajlandó elismerni a császár fennhatóságát 
vallási kérdésekben, hasonlóképpen bántak: 662- 
ben halt meg, száműzetésben, a Kaukázus távoli vi- 
dékén. Konsztansz szigorúsága elcsendesítette ugyan 
Rómát, de tartós ellenérzéseket keltett. 

Amikor IV. Konstantin összehívta az általános egy- 
házi zsinatot az iszlám erők fölött aratott 678-as győ- 

zelme után, legfőbb célja a békítés volt: békét szere- 
tett volna az egyházon belül és a pápasággal, vala- 
mint a jeruzsálemi pátriárkával, hiszen ezek voltak a 
monotheléta rendelkezésekkel szembeni ellenállás 
legfőbb centrumai. A zsinat 680 végén össze is gyűlt. 
A monothelétizmust elítélték, Agatho pápa kötetnyi 
terjedelmű írásának megfelelően. Az egyházi egység 
elvileg helyreállt. De hogy milyen törékeny volt, az ha- 
marosan nyilvánvalóvá lett ÍV. Konstantin fia, II. Jusz- 
tínianosz első uralkodása (685—695) idején. 

Bár apja hatalmas dolgokat hajtott végre — legyőz- 
te az iszlám seregeket és megbékítette az egyházat —, 
II. Jusztinianosz emléke sokkal erősebben él a törté- 
nelemben, és nem csak híres aranyorra miatt. Apja 
sikereire építve szerette volna újra teljes egészében 
helyreállítani a Bizánci Birodalmat, hogy ismét a Kö- 
zel-Kelet és a Földközi-tenger vidékének legnagyobb 
hatalma legyen. Nagy terveinek bukása azt mutatja, 
hogy mennyire radikálisan megváltozott az ókori vi- 
lágtól örökölt hatalmi térkép. Bebizonyosodott, hogy 
Konstantinápoly többé nem képes az egyesítő szere- 
pét betölteni. Az iszám eddigre virágzó civilizációvá 
fejlődött, és elhomályosította Bizáncot, a pápaság 
pedig képes volt levetni magáról a bizánci gyámsá- 
got, és fokozatosan a nyugati kereszténység centru- 
ma lett. (gyanakkor Hitvalló Maximosz munkája ha- 
tározottan rányomta a bélyegét Bizánc vallási életére. 

IV. Konstantin látszólag nagyon is kedvező helyze- 
tet hagyott a fiára. Nem sokkal Konstantin halála 
előtt az új kalifa, Abd al-Malik (685—705) beleegye- 
zett, hogy megfizeti a hadisarcot, amelyet előtte már 
Muávija is elfogadott: ez a bizánci történetírók szerint 
napi 1000 aranyra rúgott, amely évente több mint két 
és fél tonna aranyat jelentett. Ezt később újratárgyal- 
ták II. Jusztinianosszal. A hadisarc összege változat- 
lan maradt, de a bizánci uralkodó beleegyezett, hogy 
kitelepíti a mardaitákat Szíriából és Kilikiából, ahol 
nagy veszélyt jelentettek a kalifátusra. Ez annak a kí- 
sérletnek a része volt, amely arra irányult, hogy egy- 

értelműen meghúzzák a határt Bizánc és az iszlám 
között, ami megvédte volna Kisázsiát. Egy semleges 
terület jött létre, amely Ciprus szigetétől Örményföl- 
dig és Ibériáig nyúlt. Ezeknek a területeknek a jöve- 
delmén az egyezség szerint egyenlő mértékben osz- 
tozott Bizánc és a kalifátus. II. Jusztinianoszt sokan 
kritizálták ezért: azt mondták, hogy eljátszotta a kez- 
deményezés lehetőségét a keleti határok mentén. 
Rövid távon viszont nagyon is kellett neki ez a nyuga- 
lom, mert biztosította, hogy erőit a Balkánon össz- 
pontosíthassa, ahol a szláv törzsek régóta elvágva 
tartották Thesszalonikit Konstantinápolytól. 688-ban 
megtorló hadjáratot indított erre a vidékre, felszaba- 
dította Thesszalonikit, és újra a birodalom ellenőrzé- 
se alá vonta. Rengeteg szlávot elfogott, és Anatóliá- 
ba telepítette őket: ezzel egyfajta katonai kolóniát 
hozott létre. Ez az intézkedése vitatható sikerrel járt. 
Sok szláv fellázadt, és a muzulmánokhoz csatlako- 
zott. Jusztinianosz megtorlásként sokukat lemészá- 
rolta, de összességében valószínű, hogy megerősí- 
tette Eszaknyugat-Anatólia népességét, ahová a 
legtöbb telepest irányította. 


A trulloszi zsinat (Xduinisextum) 


Hogy megünnepelje uralkodásának első éveiben el- 
ért sikereit, II. Jusztinianosz 691-ben újabb egyete- 
mes egyházi zsinatot hívott össze. Ezt általában trul- 
loszi zsinatként emlegetik, a helyszínéül szolgáló 
császári palotabéli fogadóterem neve után. Juszti- 
nianosz az 5. és 6. zsinat folytatásának tartotta, ame- 
lyeket 553-ban, illetve 680—-881-ben tartottak Konstan- 
tinápolyban, ezért nevezik időnként Guinisextumnak 
is. II. Jusztinianosz Így nemcsak apja munkájának 
folytatásaként prezentálhatta a zsinatot, hanem nagy 
elődje és névrokona hagyományának megtartója- 
ként is. A zsinat célja az volt, hogy meghozza azokat 
a gyakorlati és jogi döntéseket, amelyekkel ki kellett 

egészíteni az 5. és 6. zsinat doktrínáit. Mivel a trulloszi 
zsinat meglehetősen furcsán illeszkedik az egyete- 
mes egyházi zsinatok sorába, fontosságát nem is 
annyira kicsinyíteni szokták, mint inkább félreérteni. 

Bár úgy mutatták be, mint a korábbi munka folyta- 
tását, a zsinat határozatai között nem egy akadt, ami 
nagyon is új volt. A monotheléta viták feloldása a 
680-881-es zsinat során véget akart vetni a teológu- 
sokat az 5. század eleje óta megosztó krisztológiai vi- 
tának. Ez eddigre valóban terméketlen lett. A vallásos 
gondolkodás új irányba mozdult el. Ez egy aszketikus 
teológia kidolgozásának a következménye volt, a 
,:Mennybe vezető lépcső" témájáról. A keresztény 
társadalomban régóta meghatározó szerepet töltöt- 
tek be a szerzetesek és az aszkéták, de hogy ez miért 
volt így, azt nem nagyon igyekeztek megmagyarázni. 
Az aszketikus életről szóló legfontosabb szöveg talán 
a Mennybe vezető létra című írás volt, amelyet a 
7. század elején írt Lépcsős Szent János, egy Sínai- 
félszigeti szerzetes. ( Igyanakkor kezdték el megvéde- 
ni az ikonokat is, amelyeknek a tisztelete központi 
fontosságra tett szert a bizánci egyházban. Más sza- 
vakkal, a vallásos gondolkodás fókuszába a megtes- 
tesülés problémája helyett egyre inkább a , szentség" 
problémája került, amely összekapcsolódott a közve- 
títés kérdésével, valamint az emberi és az isteni köl- 
csönhatásával. Léteznek-e olyan emberek vagy tár- 
gyak, amelyek könnyebb hozzáférést biztosítanak az 
isteni erőhöz, mint mások? Ez a kérdés egyre na- 
gyobb jelentőségre tett szert a keresztény államiság 
kialakulásával, amely magába olvasztotta és átalakí- 
totta a római és a hellenisztikus múlt világi elemeit. 

Hitvalló Maximoszt legtöbbször a monothelétiz- 
mussal szembeni ellenállásáért idézik, de ez csak kis 
része volt teológiai munkájának. Legnagyobb ered- 
ménye az volt, hogy az egyre erőteljesebben jelentke- 
ző új kérdésekkel foglalkozott. Nézeteit szerzetes vol- 
ta határozta meg. Teológiájának központi eleme a 
,"Megistenülés" vagy a tökéletesedés képessége volt: 

vagyis az a képességünk, hogy Istenhez váljunk ha- 
sonlatossá, amelyet a Megtestesülés nyitott meg az 
emberiség előtt. Ez olyan célkitűzés volt, amely illett 
a szerzetesek és az aszkéták elveihez, és a szerzetes- 
rendeket az egyházi elit szintjére emelte. 

Maximosz intellektusára Pszeudo-Dionüsziosz volt 
a legnagyobb hatással: az a gondolkodó, aki a. bizán- 
ci gondolatvilág legteljesebb összefoglalását nyújtot- 
ta, mert munkáiban a hierarchiára, a harmóniára és 
az elmélkedésre koncentrált. Ez a rejtélyes figura, aki 
Szent Pál athéni követőjének, Dionüsziosz Areopa- 
gitésznek nevezte magát, a 4. és 5. század fordulóján 
alkotta meg műveit, de akkortájt nem vették figye- 
lembe, vagy gyanakvással fogadták őket. Hitvalló 
Maximosz érdeme, hogy az ortodoxia fővonalába 
segítette munkásságát. Pszeudo-Dionüsziosz kozmi- 
kus keretbe helyezte a kereszténység üzenetét. Mivel 
az a rend, amelyet ez az üzenet megteremtett, vala- 
milyen módon az isteni rend visszatükröződése volt, 
Pszeudo-Dionüsziosz képessége, hogy megmagya- 
rázza ezt a kapcsolatot, felbecsülhetetlen értékkel 
bírt. Magyarázatának középpontjában a kozmikus hi- 
erarchia fogalma állt, ég és föld egysége, amely sze- 
rinte , azt okozza, hogy tagjai minden tekintetben Is- 
ten képére alkottattak, s fényes és makulátlan tükrei 
az eredeti fénynek, sőt Istennek magának". Ebben a 
világban a liturgia állt a hierarchikus rendszer közép- 
pontjában — ennek kozmikus jelentőségét magyaráz- 
za Pszeudo-Dionüsziosz Az egyházi hierarchiáról 
című értekezésében. Ezt a hangsúlyt átvette Maxi- 
mosz is. Mystagogia című munkája tudatosan követ- 
te Pszeudo-Dionüsziosz érvelését a liturgiáról. Maxi- 
mosz egy bizonyos szinten örömmel tekintette a 
liturgiát Krisztus életének és áldozatának drámai elő- 
adásaként; ez a magyarázat állt a legközelebb a kö- 
zönséges hívők felfogásához. De egy másik szinten a 
liturgia az Ístenhez való közelítés kulcsa volt. Lehető- 
vé tette, hogy a résztvevők megszabaduljanak világi 
szenvedélyeiktől, és átadják magukat , az Ísteni Sze- 

retet áldott szenvedélyének", amely az istenkereső 
lelkek világító lámpása. Az oltáriszentségnek ez a 
misztikus értelmezése szolgált útmutatóul a spirituá- 
lis elit számára, amely nagyrészt, sőt talán kizárólag 
a szerzetesrendekből került ki. 

Maximosz teológiája egy a rendszerének megfele- 
lő társadalmi rendet is magában foglalt. Azzal, hogy 
a kolostori elit szerepét hangsúlyozta, csökkentette a 
császár főbírói szerepét. Maximosz teljes mértékben 
elutasította, hogy a császárnak bármi szerepe volna 
az egyház tanainak meghatározásában. Ez volt az 
egyik oka annak, hogy ellenezte a monotheléta néze- 
tet, amelyet császári rendeletek határoztak meg. 
Maximosznak ez az álláspontja lehet az oka annak, 
hogy a 680-881-es zsinat egyetlenegyszer sem emlí- 
tette meg, holott ő volt a monothelétizmus legfőbb 
ellenzője. Ha a munkáit idézik, az csökkentette volna 
a császár mint az ortodoxia védelmezője státusát. 

A trulloszi zsinat hangsúlyozta a császár központi 
szerepét. II. Jusztinianosz pedig élt is vele, hogy meg- 
hozza a keresztény társadalom törvényeit. Az élet 
egyes területei — a varázslás, a prostitúció, a házas- 
ság, a vallásosság formái, a papok státusa és viselke- 
dése -, amelyeket I. Jusztinianosz birodalmi törvé- 
nyekkel szabályozott, mostantól az egyetemes 
egyházi zsinat fennhatósága alá estek. Hiba volna 
azonban azt feltételezni, ahogyan többen tették már, 
hogy II. Jusztinianosz boldogan alárendelte a császá- 
ri hatalmat az egyházi irányításnak. Ahhoz nagyon is 
zsarnoki uralkodó volt. Az egyetemes egyházi zsina- 
tot használni arra, hogy a keresztény társadalom 
mindennapi gondjaira megfelelő törvényeket hoz- 
zon, radikális változás volt. A kezdeményezés minden 
valószínűség szerint II. Jusztinianosztól eredt. A bi- 
zánci egyháznak ebben az időben egyáltalán nem 
voltak erős és kiváló emberei. Minden jel arra mutat, 
hogy II. Jusztinianosz felismerte: a bazíleusz (keresz- 
tény király) az egyházon keresztül kell hogy uralkod- 
jék, s nem egyedül. Cezaropapista program volt ez: 

egy új Izrael képét rajzolta ki, amelyben az új Dávid 
uralkodik. 

Az új rendnek megfelelően az új Izraelt meg kellett 
tisztítani a fennmaradt zsidó és pogány szokásoktól. 
A kereszténység szimbólumait nem volt szabad leala- 
csonyítani. A keresztet nem lehetett a küszöbre he- 
lyezni, ahol ráléphetnek — szemmagasságban kellett 
elhelyezni, hogy illőképpen tisztelhessék. Ennél is ér- 
dekesebb, hogy Krisztust emberi alakban kellett áb- 
rázolni. Szimbolikus ábrázolása megkérdőjelezte em- 
ber mivoltát és a megtestesülés misztériumát. Ez a 
rendelkezés határozottan a latin kereszténység ellen 
irányult, amelyben megszokott dolog volt Krisztust 
húsvéti bárányként ábrázolni. A zsinat latinellenessé- 
ge abból a törekvéséből következett, hogy a konstan- 
tinápolyi egyházat tegye meg a vallási normák leg- 
főbb alakítójává. A zsinat megerősítette a város 
egyházának privilégiumait, és kijelentette, hogy jogi- 
lag egyenrangú a római egyházzal. Számos latin szo- 
kást elutasítottak: például a papok nőtlenségét és a 
nagyböjti szombati koplalást. Tiltakozásul I. Sergius 
pápa (687—701) nem volt hajlandó aláírni a trulloszi 
zsinat határozatait. II. Jusztinianosz elrendelte, hogy 
tartóztassák le, de mivel a közhangulat a pápát támo- 
gatta, a bizánci helytartó visszakozott. Ehelyett ma- 
gát II. Jusztinianoszt fosztották meg a trónjától 695- 
ben. Amikor 705-ben újra hatalomra került, már 
nem volt olyan fölényes a pápasággal szemben. 711- 
ben pedig Konstantin pápa Bizáncba utazott, és ki- 
békült Jusztinianosszal. 

A trulloszi zsinat nemcsak a szembehelyezkedés és 
közeledés mintázatát mutatja jól Bizánc és Róma kö- 
zött, hanem hangsúlyozza II. Jusztinianosz törekvé- 
seit is, hogy helyreállítsa a birodalom egységét Kons- 
tantinápoly körül — még ha ezek az erőfeszítések 
hiábavalónak bizonyultak is. A bizánci történelem 
sablonja a 7. század folyamán az volt, hogy Konstan- 
tinápoly mindig felülkerekedett a rá leselkedő veszé- 
lyeken, és sikerült megtartania az uralkodás látszatát 

az egykori Római Birodalom fő tartományai fölött. Ez 
hosszú időn át a különböző pátriarkátusokon keresz- 
tül működött. Képviselőik az egyetemes egyházi zsi- 
naton találkoztak, amely mindig kinyilatkoztatta, 
hogy történjék bármi, az új római rend él, és egysé- 
ge töretlen. Hogy ez az ideál milyen messze járt a va- 
lóságtól, azt a Bizánci Birodalom politikai összeom- 


lása mutatja II. Jusztinianosz trónfosztása után, 
amikor 695-ben száműzetésbe küldték a Krím félszi- 
getre. 


A legkomolyabb visszaesést a karthágói exarchá- 
tus fölött aratott muzulmán győzelem jelentette 
698-ban. Bár Bizánc még biztosan tartotta Szicíliát, 
Karthágó elvesztése megsemmisítette a Földközi- 
tengeri birodalmat, amelyet I. Jusztinianosz hozott 
létre. Hozzájárult a konstantinápolyi politikai helyzet 
elmérgesedéséhez is, hiszen egyik császár követte a 
másikat gyors egymásutánban, beleértve Juszti- 
nianoszt is, akinek 705-ben sikerült visszaszereznie a 
trónt. A többi császár tartományi hadvezér volt — meg 
voltak győződve arról, hogy csak az szolgálja pozíció- 
juk megtartását és katonáik érdekeit, ha kezükbe ke- 
rül a főváros irányítása. 

A politikai zűrzavar egyik oka az úgynevezett tarto- 
mányi hadseregek kialakulása volt, ami már Hérak- 
leiosz uralkodása alatt megkezdődött. Hogy szembe 
tudjanak szállni az iszlám erőivel, Anatóliát egy sor 
katonai parancsnokságra szabdalták. A keleti hadse- 
reg Délkelet-Anatóliát tartotta irányítása alatt — ők el- 
lenőrizték a Toroszok hágóit; az örmény hadsereg 
Eszakkelet-Anatóliát védte; míg a stratégiai hátvéd- 
szerepet az obseguium -— vagy, ahogy görögösen ne- 
vezték, opszikion — töltötte be: az ő feladatuk volt, 
hogy megakadályozzák a Konstantinápoly ellen inté- 
zett támadásokat. Ezeknek a katonai parancsnoksá- 
goknak a megalapítása ideiglenes intézkedés volt, de 
az intézmény később meggyökerezett. A katonai kor- 
mányzók (vagy Sztratégoszok) átvették az alájuk ren- 
delt terület adminisztratív irányítását, s ugyanakkor 


74 


egyre nagyobb helyi csapatokat verbuváltak. A tarto- 
mányi rendszer, ahogyan nevezik, Bizánc egyik fő 
erősségének számított a középkorban: ez biztosította 
a megfelelő védelmet, amely Anatóliát is megmen- 
tette a muzulmán seregektől, s azután lehetővé tette 
a Balkán visszaszerzését az ott megtelepedett szláv 
törzsektől. A 8. század elejére viszont inkább teherté- 
tellé vált, mert a különféle hadseregek mind a magu- 
kénak akarták tudni Konstantinápolyt. Ebben a poli- 
tikailag bizonytalan helyzetben az arab haderők egyre 
mélyebbre hatoltak előre Anatóliában. Eddigre kétes 
dicsőségnek számított, ha valaki a császári trónra vá- 
gyott. 715-ben az opszikion tartomány katonái fellá- 
zadtak. Az a férfi, akit császáruknak választottak, in- 
kább a közeli hegyekbe menekült, mint hogy 
elfogadja a megbízást — ám elfogták, és akarata elle- 
nére császárrá kiáltották ki. Az arabok eközben újabb 
ostromra készültek Konstantinápoly ellen, s úgy tűnt, 
hogy a város túlélésére nem sok remény maradt. 

NEGYEDIK FEJEZET 


Az iszlám kultúra megerősödése 


II. Jusztinianosz uralkodásának első időszaká- 

ban. A császár fenntartotta annak látszatát, 
hogy a római világ továbbra is egységes, legalábbis 
Konstantinápoly körül — ám balsikerei három nagyon 
különböző középkori civilizáció kialakulását vetítették 
előre. Sok szempontból a bizánci bizonyult a leg- 
gyengébbnek közülük - ez a kultúra volt a legkevés- 
bé eredeti és fejlődőképes. Ezt azonban ellensúlyoz- 
ta az a képessége, hogy valahogy mindig talpon 
maradt és átvészelte a válságos időket, ami azt mu- 
tatja, hogy voltak belső erőtartalékai. Ezeket legin- 
kább Isten Anyjának kultusza hívta elő, amely biztosí- 
totta a főváros társadalmi egységét a veszélyek 
idején. j 


fős ideig egyensúlyi helyzetben volt a birodalom 


A pénzérmék mint propagandaeszközök 


Az iszlám fölött aratott 678-as győzelem azt az illúzi- 
ót keltette II. Jusztinianoszban, hogy Bizánc erős, és 
befolyása még mindig a régi. A trulloszi zsinatot uni- 
verzális uralmának megünneplésére hívta össze, s ez 
volt a császár célja a bizánci aranypénz ikonográfiá- 
jának megváltoztatásával is — s ez a változtatás dek- 
laráltan az iszlám ellen irányult. A 6. század forduló- 
jától kezdve az uralkodó császár vagy császárok 
képeit nyomták a pénzérmék fejrészére, s valamilyen 
formájú keresztet a másik oldalára. A II. Jusztinia- 
nosz uralkodásának elejéről származó pénzek még e 
szerint a minta szerint készültek, de aztán másfajta 
aranyak váltották fel őket: a császár új pénzérméinek 

fejrésze Krisztust ábrázolta a Kex regnantíum (Kirá- 
lyok királya) felirattal, a másik oldalon pedig a keresz- 
tet tartó császár képmása állt, s a servus Christi 
(Krisztus szolgája) felirat. A pénzérmék a császári 
és birodalmi propaganda alapvető eszközei voltak. 
II. Jusztinianosz aranyának feliratai a legvilágosab- 
ban kinyilvánítják a bizánci birodalmi ideológia válto- 
zását a 6. század folyamán. II. Jusztinianosz a legke- 
vésbé sem kisebbíteni akarta a császári autoritást — 
éppen ellenkezőleg. Tisztán illusztrálta, hogy mit je- 
lent a baszileusz cím ideológiai szempontból. A ba- 
szileusz Krisztus szolgája volt. Mint ilyen, ő volt a fe- 
lelős gondviselője a Krisztus uralma alatt álló 
területnek, amely, mint azt a Királyok királya felirat 
sugallja, az egész oikoumenére — vagyis a civilizált vi- 
lágra — kiterjedt: azokra a földekre is, amelyek ekkor 
iszlám fennhatóság alatt álltak. 

Az Omajjád kalifa, Abd al-Malik (685—705) ponto- 
san Így értelmezte a pénzreformot. A 691—92-es évről 
szóló beszámolójában a történetíró Theophanész ar- 
ról tájékoztat, hogy a kalifa újfajta pénzérmét küldött 
a szokásos hadisarcként, amelyet évente fizetett a Bi- 
zánci Birodalomnak. Jusztinianosz ezt nem volt haj- 
landó elfogadni. A kalifa szintén kinyilvánította, hogy 
nem tudja elfogadni az új bizánci pénzek forgalmát 
az uralma alatt álló területeken. Tudta, hogy keresz- 
tény alattvalói a bizánci császár képére mutogattak 
az aranyakon, és bizonyítéknak tekintették, hogy az 
iszlám uralom alatt álló területeken is ő a jogos ural- 
kodó. Így kezdődött el az az időszak, amelyet André 
Grabar, a képrombolás történésze a Bizánc és az isz- 
lám között dúló , la guerre des sjmboles"-nak (szim- 
bólumok harcának) nevezett. Ez főként az iszlám 
küzdelme volt, hogy megtalálja vallási szótárát, amely- 
lyel kifejezheti, hogy legyőzte a régebbi nagyhatal- 
mat. S ebben a küzdelemben - különösen az elején 
— fontos szerepet játszottak a pénzérmék. A korai 
muzulmán pénzeket nagyrészt a bizánci aranyakról 
mintázták, habár természetesen megtisztították őket 

a kereszttől: kivették a karját. A muzulmán szimbólu- 
mokat ábrázoló pénzkísérletek, például az, amelyiken 
a próféta lándzsája volt látható, nem voltak igazán 
szerencsések. De II. Jusztinianosz új ikonográfiája, 
amely Krisztus uralkodását hangsúlyozta, kihívást je- 
lentett az iszlám számára, s Abd al-Malik ezt nem néz- 
hette tétlenül. A 696—-97-es évre kialakította azt a 
pénzt, amely máig a standard muzulmán pénzérme 
maradt: mindkét oldalát a Koránból vett szövegek dí- 
szítették. Ez volt az arab kalligráfia erejének egyik el- 
ső bizonyítéka. 

Ez a pénzreform annak a törekvésnek a része volt, 
amelyet Abd al-Malik és utódai is folytattak: hogy 
megteremtsenek egy speciális muzulmán képi mű- 
vészetet, amely harcba száll a bizánci képi világgal. 
Ma már könnyen úgy tűnhet, hogy a 7. századra Bi- 
zánc ideje lejárt, és többé nem jelentett veszélyt a he- 
vesen támadó iszlám számára. Ez azonban akkor 
nem volt így. Az iszám ugyan már az addig feltérké- 
pezett világ csaknem felét maga alá gyűrte, de győ- 
zelmeinek felszíne alatt még gyenge és düledező ál- 
lamigazgatás rejlett. Hasonlított a többi nomád 
birodalomra, s ezek általában éppolyan gyorsan tűn- 
tek el, mint ahogy felbukkantak — beolvadtak a ko- 
rábban általuk legyőzött népek közé. (Igy tűnik, Abd 
al-Malik felismerte, hogy ha az iszlám meg akarja tar- 
tani sajátos karakterét, akkor éppolyan kifinomult 
politikai és vallásos kultúrát kell kialakítania, mint 
amilyen legfőbb ellenségéé — s ez még mindig Bizánc 
volt. Programjának II. Jusztinianosz neki szánt kihívá- 
sa adta meg a kezdőlökést. 


A Gasszánidák és az Omajjád uralkodócsalád 


Abd al-Malik és fia, al-Walid (705—715) uralkodása 
idején az iszlám önálló civilizációvá vált. Az államigaz- 
gatás nyelve az addigi görög helyett az arab lett. Ez 
egy olyan folyamat betetőzése volt, amely már az- 

előtt megindult, hogy Mohamed próféta megjelent 
volna a színen. A termékeny félhold területei fölött 
aratott muzulmán győzelmek, legalábbis a felszínen, 
a régi minta szerint zajlottak: az arab törzsek a félszi- 
get középső vagy déli részéről fokozatosan elözön- 
lötték ezeket a földeket. Ez kezdetben törésekhez ve- 
zetett, amit bizonyos fokú asszimiláció követett. 
Ilyenfajta mozgás történt a 6. század elején is, amikor 
a Gasz-szánidák a szíriai sivatag szélső vidékeire köl- 
töztek. Bizánci alattvalókká lettek, és felvették a ke- 
resztény hitet. Jusztinianosz arra használta őket, 
hogy megvédjék birodalma sivatagi határát, és hogy 
vigyázzanak az ellenséges Lahmidákra, a Szassza- 
nidák régi alattvalóira. 

A Gasszánidák Resafától, az Eufrátesz déli részétől 
Bosráig, a Jordánon túli területekig ellenőrizték a ha- 
tárt. Resafa meglehetősen erős város volt a 6. század- 
ban, Szent Szergiosz és Bakkhosz kultuszának egyik 
centruma — s a szentek kultuszát a Gasszánidák gon- 
dosan ápolták is. A városfalakon kívül állt a Gasszá- 
nidák fogadóterme, ahol vezetőik fogadták az alattva- 
lóikat. A legsűrűbben lakott területek ennél jóval 
délebbre húzódtak, Damaszkusz közelében, a Golán- 
fennsík vidékén. Egy ekkora terület ellenőrzése azt je- 
lentette, hogy a Gasszánidák állandóan mozgásban 
voltak, de a szó szigorúan vett értelmében nem no- 
mád életet éltek. Nagyszerű építkezők voltak, és szíve- 
sen támogatták a templomok és kolostorok építését. 
Annak ellenére, hogy áttértek a keresztény vallásra, 
soha nem felejtették el arab gyökereiket és kultúrá- 
jukat. Riválisaikkal, a Lahmidákkal együtt ők voltak 
az arab nyelvű költők legfőbb patrónusai, azok pedig 
szívesen dicsérték bőkezűségüket és életmódjukat. 
A költészet az iszlám előtti arab kultúra központi eleme 
volt: a költők voltak azok, akik először meghatározták 
az arab társadalom tónusát. Az arab kultúra központ- 
jai tehát a 6. század végén a termékeny félhold szélein 
voltak találhatók, olyan udvarokban, amelyeket egy- 
aránt áthatott a bizánci és a Szasszanida udvari kultú- 

ra. Az iszlám korai sikerei részben azzal magyarázha- 
tók, hogy könnyedén helyettesíteni tudta a CGasszá- 
nidák és a Lahmidák kultúráját. Ebben jelentős szere- 
pet játszottak az Omajjádok is. 

Az Omajjád család Mekkából származott, s a mu- 
zulmán győzelem után ők lettek Szíria urai, főváro- 
suknak pedig Damaszkuszt tették meg. Jól ismerték 
már a várost: a muzulmán hódítás előtt is voltak ott 
birtokaik. Hatalmuk elég nagy volt ahhoz, hogy meg- 
kérdőjelezzék a próféta vejének, Alinak az uralmát — 
a kalifátusra, vagyis a legfőbb iszlám méltóság meg- 
szerzésére törtek. Vezetőjüknek, Muávijának (661-— 
680) sikerült is megszereznie a győzelmet: 661-ben ő 
lett a kalifa. A kalifátus a családban maradt egészen 
az Abbászidák megjelenéséig, vagyis a 8. század kö- 
zepéig. Az Omajjád uralkodók nyilvános arcát kalifai 
kötelezettségeik határozták meg, magánéletük vi- 
szont nagyon hasonlított a Gasszánidákéra. Ez leg- 
nyilvánvalóbban , sivatagi palotáikon" látszott, bár ez 
alapvetően nem pontos megnevezés, mert ezek az 
épületek legfeljebb a sivatag szélén álltak, s gyakran 
a mezőgazdasági térmelés középpontját jelentették, 
amelyben az öntözés a földművelés fontos eleme 
volt. Az épületeknek a fogadóterem adott meghatá- 
rozó jelleget. Az Omajjád fejedelmek részben itt fo- 
gadták alattvalóikat, akik közül a legfontosabbak a 
muzulmán győzelmek kezdeti időszakában a Szíria 
sivatagos határvidékein megtelepedő törzsek voltak. 
A sivatagi paloták dekorációja, amely kifinomultan 
ötvözte a bizánci és a Szasszanida-technikákat és 
-motívumokat, részben arra szolgált, hogy megmu- 
tassa a fejedelmek hatalmát és hirdesse uralkodói 
életmódjukat. Az Omajjádok művészete és építésze- 
te, amelyet a Gasszánidáktól vettek át, azt szolgál- 
ta, hogy olyan környezetet és légkört teremtsenek, 
amely megfelel hatalmi ambícióiknak és sikereiknek. 
Ha rossz hírüket keltették is emiatt, a hedonisztikus 
életstílus jellemző maradt a muzulmán főúri kultúrá- 
ra, az iszlám komorságával éles ellentétben. 

Az Omajjádok soha nem feledkeztek meg arról, 
hogy egy vallási mozgalom vezetői. Tudták, hogy 
olyan művészetet és építészetet kell létrehozniuk, 
amely segít az iszlám jellegének meghatározásában 
és egyéniségének kialakításában. A muzulmánoknak 
mint egy új és teljesebb kinyilatkoztatás követeinek a 
tudatosságát jól mutatja az is, hogy imahelyeiket, a 
mecseteket szinte mindig olyan helyre építették, ahol 
azelőtt nem állt semmilyen templom. A muzulmánok 
kezdetben nem alakítottak át templomokat mecset- 
té, inkább a semmiből építették fel saját imaházaikat. 
A templomok alaprajza és elhelyezkedése eleve nem 
volt megfelelő számukra. Alakjuk azért nem volt 
megfelelő, mert az ókeresztény liturgia központi ele- 
me a körmenet volt, míg a muzulmán liturgiát az 
egyszerűség és az imaközpontúság jellemezte. Ehhez 
egy hatalmas, tágas teremre volt szükség, amely a 
kezdeti időszakban ideális esetben be tudta fogadni 
az egész muzulmán közösséget. A kibla, vagyis az 
imádkozás megszabott iránya ráadásul azt jelentette, 
hogy a mecsetnek Mekka felé kellett néznie, s nem 
egyszerűen keletre, mint a keresztény templomok- 
nak. Az első mecsetek, amelyeket az iszlám nagy tá- 
borhelyein, Fosztátban, Kufában és Bászrában épí- 
tettek, egyszerű nagy termek voltak, amelyeket egy 
zárt rész és a kibla oldal határozott meg. Modelljük- 
ként a próféta medinai háza szolgált: ez eredeti for- 
májában nagy, falakkal körülvett tér volt, egyik olda- 
lán támaszkodóval. Itt gyűltek össze a próféta hívei. 
A mecset egyre díszesebbé vált, ahogy a muzulmá- 
nok átvették az építkezés technikáit és az építőművé- 
szet elemeit az általuk legyőzött területek népeitől. 

Abd al-Malik uralkodásáig az Omajjádok nem for- 
dítottak figyelmet arra, hogy ellássák a szíriai muzul- 
mánokat megfelelő vallási épületekkel. Ennek rész- 
ben az volt az oka, hogy viszonylag kevés muzulmán 
telepedett még meg Szíriában. A keresztények olyan 
feltételekkel adták meg magukat, hogy megtarthat- 
ták városaikat és imahelyeiket, és ekkor még viszony- 

lag kevesen tértek át az iszlám hitre. Az egyiptomi pa- 
piruszok azt mutatják, hogy az iszlám hódítás kezdet- 
ben nem sokat változtatott az államigazgatás vagy az 
adózás gyakorlatán. Ez volt a helyzet Szíriában is: 
döntően keresztény társadalom maradt, és a korai 
Omajjádok nagyon is erősen támaszkodtak a keresz- 
tény államigazgatási rendre. Így — paradox módon — 
Damaszkusz, az Omajjádok fővárosa keresztény vá- 
ros maradt. Amikor a frank zarándok, Arculf a 680- 
as évek elején Damaszkuszba látogatott, lenyűgözte 
a keresztények és a muzulmánok békés együttélése, 
és megjegyezte: a keresztények megengedték, hogy 
a muzulmánok Keresztelő Szent János katedrálisá- 
ban imádkozzanak. Jeruzsálemet pedig teljesen ke- 
resztény városként írta le. 


A Sziklatemplom 


A békés együttélésnek ez az időszaka véget ért, ami- 
kor az Omajjádokat 678-ban súlyos vereség érte 
Konstantinápoly falai alatt. A mardaiták akciói meg- 
mutatták, milyen sebezhető a muzulmán uralom Szí- 
riában, II. Jusztinianosz nagyra törő tervei pedig azt 
világították meg, hogy az iszlám politikai és ideoló- 
giai rendszere még meglehetősen fejletlen volt. A nagy 
muzulmán táborokban, amelyek a nép győzelmeinek 
hajtóerejét jelentették, elegendő volt a próféta üzene- 
te. De Szíriában az Omajjádok elszigeteltnek érezték 
magukat egy keresztény társadalomban, amelynek 
hatalmas épületei hirdették üzenetét. Abd al-Malik 
úgy akarta átalakítani az iszlámot, hogy képes legyen 
megfelelni a kereszténység kihívásának. Azt már lát- 
tuk, hogy a hivatalos nyelvet görögről arabra változ- 
tatta, és sajátos muzulmán pénzérmét készíttetett. 
Ezeket az intézkedéseit a föld szimbolikus kisajátítá- 
sával egészítette ki — legelőször Jeruzsálemmel kezd- 
te. A város látképét még mindig a Szent Sír templo- 
ma és a mellé épített Anasztászisz-rotunda határozta 

meg, amely a hagyomány szerint Krisztus sírjának 
helyén állt. A város másik felén, a Moriá-hegyen — 
ahol egykor a zsidó szentély állt — Muávija kalifa már 
mindent leromboltatott. Ezután a hely elhagyatott 
hely lett. Abd al-Malik elhatározta, hogy itt építteti fel 
a Sziklatemplomot - ezt a 691—-92-es évre fejezték be. 
Az épület nem mecset volt, hanem egyfajta emlék- 
mű, Mohamed éjszakai utazásának tiszteletére. Fő 
célja az volt, hogy láthatóbban iszlám jelleget adjon 
Jeruzsálemnek. A Moriá-hegy, vagy a lemplom szik- 
lája eredetileg Ábrahámhoz kapcsolódott. Azzal, 
hogy most Mohamed éjjeli utazásának emlékhelye 
állt rajta, al-Malik azt akarta kifejezni, hogy Abrahám 
igazi vallása az iszlám volt, csak ezt a zsidók elferdí- 
tették. (Igyanakkor a Templom sziklája a világvége 
Paradicsom Jeruzsálembe költözik, és a város felett 
megnyílik a Mennyország Kapuja. A Sziklatemplom 
bejáratai, az Angyalok kapuja és a Mennyország ka- 
puja is erre a hagyományra utalnak. Az egyik korai 
vallási szöveg szerint Allah ezt nyilatkoztatta ki: , Ezen 
a helyen áll majd a trónom a halottak feltámadásá- 
nak napján, amikor összegyűlnek igaz szolgálóim." 
Voltak, akik arra gyanakodtak, hogy Abd al-Malik 
mellőzni akarja Mekkát, és Jeruzsálemet próbálja az 
iszlám új központjává tenni. Az igaz, hogy amikor a 
Sziklatemplom építése megkezdődött, Mekka az 
Omajjádok riválisainak kezén volt. Abd al-Malik még 
meg is tiltotta a mekkai zarándokutakat. Talán való- 
ban szerepe volt a Mekkával való versengésnek ab- 
ban a döntésében, hogy a Sziklatemplomot éppen a 
zsidók Templomának a helyén építtette fel, de az 
minden bizonnyal többet nyomott a latban, hogy rá 
akarta nyomni az iszlám bélyegét a szent városra. 

A Sziklatemplom határozottan az Anasztászisz- 
rotunda ellenpárjaként épült: nemcsak méretük, de 
alaprajzuk is majdnem egyforma volt. A Sziklatemp- 
lomot a késő ókori emléképületek mintájára tervez- 
ték: kör alakú, kupolával fedett építmény volt. Sokkal 

inkább az ókor végének építészetéhez tartozik, mint 
az iszláméhoz. Az Omajjádok kísérletének része volt, 
hogy az ókor végének művészetét és építészetét sa- 
ját céljaiknak és hitüknek megfelelőre alakítsák. Ez 
nagyon jól látszik a dekoráción. Virág- és növénymo- 
tívumokat használtak hozzá, vázákkal és bőségsza- 
rukkal tarkítva — éppen a késő ókori mintának megfe- 
lelően. Voltak új jellegzetességei is: a belső szentélyt 
drágakövek és koronák övezték, az iszlám győzelmé- 
nek szimbólumai, de ezeknél is fontosabbak a Korán- 
ból vett szövegek, amelyek az iszlám küldetését és 
fensőbbségét hirdették. A Sziklatemplom az iszlám- 
nak való behódolásra szólított fel. Míg architektúrája 
egy hagyomány végét képviseli, díszítése az iszlám 
absztrakt művészete felé mutat előre, amelyben a 
kalligráfiára esett a fő hangsúly. 

Abd al-Malik fia és utódja, al-Walid (705—715) kiegé- 
szítette apja művét, a Sziklatemplomot: hozzáépíttette 
az al-Akszá-mecsetet, úgy, hogy egyetlen épület- 
együttest alkossanak. A mecsetet is Mohamed éjjeli 
utazásának szentelte, és.éppen úgy kapcsolódott a 
Sziklatemplomhoz, mint a Szent Sír temploma az 
Anasztászisz-rotundához. Az al-Akszá-mecset eredeti 
dekorációja nem maradt ránk, s később többször is 
átépítették, de az alaprajza arról tanúskodik, hogy al- 
Walid megújította a mecsetépítészetet: a bizánci archi- 
tektúrától is kölcsönzött elemeket. A főtengelyt hang- 
súlyozta a főbejárat fölötti megemelt oromzat és a 
kupola a mihrab bemélyedése fölött, amely a mecset 
belsejének legfontosabb része volt, mert ez jelezte az 
imádkozás irányát. Bár az elemek bizánciak voltak, 
funkciójuk átalakítása újfajta építészetet hozott létre. 


A damaszkuszi nagy mecset 
Az al-Akszá-mecset mellett al-Walid építtette újra a 


próféta házát Medinában, és a damaszkuszi nagy 
mecsetet is. A források szerint ezekhez az építkezé- 

sekhez al-Walid a bizánci uralkodótól kért segítséget. 
Hogy segítse az újjáépítéseket, a császár aranyat, 
valamint mesterembereket és rengeteg mozaikkoc- 
kát küldött. A Sziklatemplom építéséről nem maradt 
fenn ilyen adat, de nyilvánvalóan olyan építészek és 
mesteremberek építették, akik a legjobb bizánci ha- 
gyomány szerint sajátították el a mesterségüket. Al- 
Walid minden bizonnyal úgy tekintette az építkezé- 
seihez való bizánci hozzájárulást, mint alattvalói 
státusuk jelét; a bizánci uralkodó pedig, kevesebb 
joggal bár, mint bőkezűségének bizonyítékát. Ebben 
az időszakban még egyensúlyban volt a két hatalom. 
Az, hogy az iszlámnak bizánci segítségre volt szüksé- 
ge, azt bizonyítja, hogy továbbra is Konstantinápoly 
volt az a centrum, amelyre politikai örökösei minta- 
ként tekintettek, s felhasználták szakértelmét a művé- 
szetekben. De ez az időszak nagyon rövidnek bizo- 
nyult. Később a muzulmán uralkodóknak már semmi 
szükségük nem volt Bizáncra. Nem sokkal ezután, 
amint látni fogjuk, már a bizánci uralkodók másolták 
a muzulmán udvarok legújabb divatját. 

Al-Walid legnagyobb és legtöbb pénzt felemésztő 
vállalkozása a damaszkuszi nagy mecset volt. Ráköl- 
tötte Szíria hétévi adóbevételét, nem beszélve a 
Ciprusról odaszállíttatott, tizennyolc hajórakományt 
kitevő aranyról és ezüstről és a bizánci császár hozzá- 
járulásáról. Al-Walidnak először meg kellett vásárol- 
nia a Keresztelő Szent János-katedrálist a keresztény 
közösségtől. Azonnal leromboltatta, csak az épület 
külső falait hagyta meg, amelyek még az előző épít- 
ményből származtak: eredetileg egy Zeusz-templom 
állt ezen a helyen. Az épület alapterülete 91,5x137 
méterre rúgott. Al-Walid három oldalát oszlopsorok- 
kal szegélyezte, a mecset pedig a déli fal mentén 
épült: három hosszú, a fallal párhuzamosan húzódó 
oldalhajóból állt. Az épület főtengelye rajtuk keresztül 
húzódott -— ezt egy oromzatos tetejű kereszthajó jelez- 
te, a mihrab bemélyedése fölé pedig kupolát emel- 
tek. Ebben az esetben is bizánci technikát állítottak 

az iszlám szolgálatába. S ugyanez elmondható a mo- 
zaikdíszítésről is, amely máig a nagy mecset fő ékes- 
sége. Paradicsomi látképet ábrázol, fákkal, folyókkal, 
malmokkal és előkelő lakóházakkal, de szembetűnő- 
en hiányoznak róla az emberi alakok. Ez volt az ókor 
idealisztikus táképművészetének legutolsó — és talán 
legnagyszerűbb -— felvirágzása. Minden bizonnyal az 
Omajjádok kísérleteinek legnagyobb alkotása is ez. 
Néhány évtizeddel elkészülte után a világ egyik cso- 
dájaként emlegették, de a Sziklatemplom dekoráció- 
jával ellentétben később meglehetősen elfeledték. 
A későbbi muzulmán írók nem tudták, hogyan véle- 
kedjenek róla. A modern kor tudósai szerint nem két- 
séges, hogy a mozaik a mennyországot ábrázolja, de 
abban már nem bizonyosak, hogy ez a földi menny- 
ország vagy az eljövendő paradicsom. Persze köny- 
nyen lehet, hogy mindkettő, hiszen az egyik a másik 
távoli tükörképe. Az Omajjád uralkodók elmondhat- 
ták magukról, hogy a földi paradicsomot teremtik 
meg, bár ez csak ízelítő volt az igazhítűekre váró még 
nagyobb örömökből. A paradicsomi téma nagyon is 
megfelelt a történelmi pillanatnak. A 7. század végé- 
nek visszaesései után az iszlám megint ereje teljében 
volt. Hadaik legyőzték Karthágót és Eszak-Afrikát is, 
és elözönlötték a mai Spanyolország területét. 714- 
ben al-Walid és udvara összegyűlt a nemrég befeje- 
zett nagy mecsetben, hogy megünnepeljék az Eszak- 
Afrikát meghódító hadvezért. A nagy mecset az 
iszlám dicsőségét hirdette mind Szíria keresztény la- 
kosai, mind pedig a bizánciak számára. 


A minták, a szimbólumok és a kalligráfia 


mert az alakuló muzulmán vallási művészet egyre szi- 
gorúbb szabályokat követett. Egyre kisebb szerep ju- 
tott a realisztikus ábrázolásnak, még abban a viszony- 
lag ártalmatlan formában is, ami a nagy mecsetben 

látható. A Korán nem sokat mond a művészetről. 
A hagyomány szerint amikor Mohamed megtisztítot- 
ta a bálványoktól a Kába szent helyét Mekkában, 
Krisztus és a Szűzanya képeit nem bántotta. Az iszlá- 
mot kezdetben közömbösen hagyta a figuratív művé- 
szet — a képellenesség nem volt mindig jellemző rá. 
A figuratív művészet megtagadása inkább egy speci- 
fikusan iszlám képzőművészeti eszköztár kialakulásá- 
nak következménye volt. Bár a Koránban nem sok 
szó esik a művészetről, a kalligráfiát nagyon is ma- 
gasztalja: , Olvassatok! (Iratok a legkegyesebb, s az 
írás által megtanította az embert arra, amit nem 
tudott" (96.1 szúra). A próféta hagyományai erre 
épültek. A kalligráfiáról azt mondták, hogy , a lélek 
geometriája, amelyet anyagi eszközzel írnak". A ha- 
gyomány szerint Mohamed elrendelte ,a szép 
kézírást... mert ez mindennapi kenyerünk egyik leg- 
fontosabb kulcsa". Ezeknek az elveknek teljesen 
megfelelt, hogy a muzulmán vallásos képzőművé- 
szetnek a Koránból vett szövegek lettek a meghatáro- 
zó jellegzetességei. A Korán végül is Isten szava. Ez 
éles ellentétben áll a kereszténységgel, amelyben ma- 
ga Krisztus tekinthető Isten szavának. A keresztény 
hitvédelmezők egyik legfontosabb érve a vallási tár- 
gyú képek mellett az volt, hogy tanúságot tesznek a 
megtestesülésről. Az iszlám és a kereszténység vallá- 
sos szimbolikája az isteni kinyilatkoztatás természeté- 
ről alkotott alapvető nézeteiket tükrözte. Amint az isz- 
lám fokozatosan kialakította saját vallási művészetét, 
a muzulmánok egyre kevésbé tudták elfogadni a figu- 
ratív ábrázolást vallásos célokra. Ez látható a próféta 
hagyományainak 8. századi alakulásából is. Az utolsó 
ítéletről szóló tanítások azt mondták, hogy azon a na- 
pon a festőknek életet kell lehelniük műveikbe. Ha 
pedig nem sikerül nekik, örök bűnhődés jut osztály- 
részükül, mert elbizakodottságukban azt hitték, bito- 
rolhatják Isten teremtő képességét. A 8. század végén 
alkotó szíriai keresztény teológus, Theodórosz Abu- 
Kurra ismerte ezt a muzulmán tanítást. Megpróbálta 

megvédeni a képek tiszteletét, mert a muzulmánok 
hatására egyre több keresztény gyülekezet is elfordult 
a képi ábrázolástól. Műve egészen más, mint Da- 
maszkuszi Jánosé, aki a század első harmadában az 
iszlám ellen írt értekezésében egy szót sem ejt arról, 
hogy a muzulmánok ellenszenvvel viseltettek volna a 
keresztények ikontiszteletével szemben. A gyökeresen 
ellentétes nézetek meglehetősen hirtelen szilárdultak 
meg. Ez részben a keresztény vallási szimbolikával 
szembeni növekvő muzulmán ellenállásra vezethető 
vissza, amelynek kezdete egybeesett Abd al-Malik és 
II. Jusztinianosz összetűzésével. A muzulmánok a ke- 
resztet tekintették a legsértőbbnek vallásukra nézve. 
Egyiptom kormányzója már 689-ben elrendelte, hogy 
döntsenek le minden keresztet, s ez végül oda veze- 
tett, hogy egyáltalán nem lehetett nyilvánosan keresz- 
tet állítani vagy viselni. Ez helyenként a képek elleni 
támadásokhoz vezetett. II. Jazid (720-724) uralkodá- 
sa idején aztán általánossá vált a figuratív képek meg- 
semmisítése — ez történt Szíria és Palesztina templo- 
maiban és zsinagógáiban. 

Abd al-Malik és al-Walid uralkodásának ideje alatt 
kialakult az iszlám építészet és képzőművészet, amely 
egy új vallást és új kultúrát hirdetett. Ennek a művé- 
szetnek kezdetben számos eleme bizánci volt, de 
ezek később alaposan átalakultak, mert alkalmaz- 
kodniuk kellett a vallási szükségletekhez. A kísérlete- 
zés ideje volt ez, és később sok mindent elvetettek. 
A vallás volt a legfőbb mozgatórugó, de az alakulási 
folyamatokat előmozdította a kereszténység kihívása 
is, mind a muzulmánok uralta területek keresztény 
közösségei részéről, mind pedig a bizánci keresztény 
állam oldaláról. Ezeket a konstantinápolyi 680—81-es, 
illetve 691—92-es egyházi zsinatok egyesítették, ahol 
meghatározó szerepet játszottak a jeruzsálemi pátri- 
arkátus képviselői. Az egyetemes egyházi zsinatok 
hatalmát dicsőítették a betlehemi Születés-templom 
mozaikjai. A zsinatok fenntartották az illúziót, hogy a 
keresztény világ a muzulmán győzelmek ellenére is 

egységes maradt. Ebben a szellemben fogantak 
II. Jusztinianosz önhitt követelései is. Az iszlámnak a 
kereszténység számára is érthető módon kellett bebi- 
zonyítania erejét és független voltát. Hamarosan ki- 
derült, hogy valójában milyen gyenge is lett eddigre 
Bizánc. Még az egyházi összetartás is inkább csak dé- 
libáb volt... 

Az Omajjádok kísérlete az iszlám diadalmas dicsőfí- 
tése lett. A muzulmán seregek készenlétben álltak a 
Pireneusok hágóinál és Konstantinápoly kapuinál — s 
ebben a pillanatban lehetségesnek látszott, hogy az 
Omajjádok megterermnthetik a régi római világ egysé- 
gét, csakhogy ezúttal iszlám köntösben. Sőt az isz- 
lám győzelme annál is bámulatosabb volt, mert a Ró- 
mai Birodalomnál is sokkal nagyobb területet ölelt 
fel. Am Bizánc és a latin kereszténység is képes volt 
visszaverni az iszlámot, s olyan fizikai és pszicholó- 
giai határokat vonni, amellyel megvédték magukat a 
muzulmán hódítástól — mert bizony eddigre az iszlám 
saját, és szinte minden tekintetben magasabb rendű 
civilizációval rendelkezett. A latin kereszténység elég 
messze esett az iszlám centrumaitól ahhoz, hogy ne 
kelljen szembenéznie a fenyegetéssel. Bizánc helyze- 
te azonban nem volt ilyen könnyű. Az iszlám sikere 
végleg megsemmisítette világuralmi törekvéseit. Ez 
alapjaiban rengette meg a bizánciak énképét, amely 
azután alakult ki, hogy Nagy Konstantin felvette a ke- 
reszténységet. A 7. század nagy részében Bizánc egy- 
szerűen nem volt hajlandó tudomást venni a helyze- 
téről. Ezt azonban nem tehette a végtelenségig. 
717-ben a muzulmán seregek ismét Konstantinápoly 
ellen vonultak. (gy tűnt, hogy a Bizánci Birodalom 
végveszélyben van — ám sikerült életben maradnia. 
Ez legfőképpen egy új császár érdeme volt, aki elha- 
tározta, hogy helyreállítja a birodalmat, csakhogy ez- 
úttal már az iszlám hatalmának teljes elismerésével 
tette ezt. 

ÖTÖDIK FEJEZET 


Képrombolás Bizáncban 


csillaga végleg leáldozott. Lakosai többet fog- 

lalkoztak a belső politikai ellenségeskedések- 
kel, mint a fenyegető külső ellenséggel. Az éppen 
uralkodó császár 715-ben egy újabb belső háborús- 
kodás elől Thesszalonikiba menekült. A bizánciak ál- 
talános hangulatát jellemzi, hogy az egyik vidéki vá- 
rosban az emberek csecsemőt áldoztak, hogy 
megmeneküljenek a muzulmánoktól. Az első védel- 
mi vonal szerepét az anatóliai tartományi hadsereg- 
nek kellett volna ellátnia, de kormányzója, egy Leó 
nevű szíriai férfi, akiből később III. Leó (717—741) né- 
ven császár lett, megegyezésre jutott a muzulmánok- 
kal. Hallgatólagos támogatásukkal Leónak sikerült 
megmentenie Konstantinápolyt és a koronát, ő vi- 
szont nem tartotta be az ígéretét. Ahelyett, hogy fel- 
adta volna a várost, merészen megszervezte a védel- 
mét. 718 nyarára leverte az arab hadsereget — az 
ostromállapot ezzel megszűnt. A nép megint Isten 
anyját magasztalta. Ez után a győzelem után az 
Omajjád kalifátus nem omlott össze, mint annak ide- 
jén, Konstantinápoly előző ostromakor. Az iszlám 
hadseregek továbbra is félelmetes erőt jelentettek, s 
ez III. Leó uralkodása alatt mindvégig így maradt. 
Folytatódtak az Anatólia elleni támadások. 726-ban a 
muzulmánok eljutottak Nicaeáig, és megostromol- 
ták a várost — immár kevesebb mint száz mérföldre 
jártak Konstantinápolytól. 


A 8. század legelső éveiben úgy tűnt, hogy Bizánc 

A császár és a pátriárka viszálya 


III. Leó megmentette ugyan Konstantinápolyt az ara- 
boktól, de birodalma félelmetesen rossz állapotban 
volt. Anatólia sebezhetőnek bizonyult. Thesszaloniki 
még a korábbi császár kezén volt, Szicíliában pedig 
lázongások törtek ki. III. Leó kegyetlenül elbánt az 
ellene lázadókkal — ez a keménykezűség jellemezte 
egész uralkodását. A korábbi császárt Thesszaloniki 
érsekével együtt elfogatta, és mindkettejüket kivé- 
gezték: fejüket Leó a versenyek idején körbehordoz- 
tatta a lóversenytéren. A szicíliai felkelést hasonló 
határozottsággal verte le. Az arabokat Nicaeánál visz- 
szaverték a hadseregei. A keleti határ mentén Bizánc 
számára egyre kedvezőbben alakult a helyzet. 

III. Leó erőteljes intézkedésekkel folytatta a kezde- 
ti sikereket: megerősítette a provinciák ellenőrzését, 
átszervezte a katonai tartományok rendszerét, és új- 
ra megkezdte az adók begyűjtését. Ez 727-ben ko- 
moly felkelésekhez vezetett az Egei-tenger vidékén. 
A lázadók megszerezték a hadiflotta egy részét, és 
megtámadták Konstantinápolyt -— felkelésüket azon- 
ban leverték. Szicíliában és a megmaradt itáliai terü- 
leteken Leó nemcsak magasabb adókat vetett ki, ha- 
nem pápai területeket is elfoglalt. Viszonzásul a 
pápaság jelentős zavargásokat szított ellene. III. Leó 
azzal válaszolt, hogy Rómából Konstantinápolyba tet- 
te át az egyházi törvénykezés székhelyét Szicília és 
Dél-Itália — Róma város egyházmegyéje -, valamint 
Illíria fölött, amely Thesszalonikit is magában foglal- 
ta. Ez évszázadokon át tartó küzdelemhez vezetett a 
római és a konstantinápolyi egyház között. Azt is mu- 
tatta, hogy a császár gondolkodása szerint a politikai 
határoknak egybe kellene esnie az egyháziakkal. Vé- 
get ért a keresztény Római Birodalomra olyannyira 
jellemző univerzalizmus. III. Leó Bizáncot afféle ösz- 
szegyűlt közösségnek tekintette, egy új Izraelnek. S ez 
a közösség csak akkor válhatott képessé a határozott 
és céltudatos cselekvésre, hogy legyen esélye szem- 

beszállni az iszlámmal, ha visszatér ótestamentumi 
gyökereihez. 

III. Leónak a Bizánci Birodalmat helyreállító mun- 
kásságából egy elemet szoktak leggyakrabban ki- 
emelni: képellenességét. Képromboló intézkedései- 
nek eredetét és jellegét nehéz megítélni a később 
rájuk rakódott előítéletek miatt. Még az sem biztos, 
hogy a császár képrombolónak tekintette magát — 
bár a vele szemben állók minden bizonnyal annak 
tartották. A képromboló mozgalom első bizonysá- 
gául I. Germanosz pátriárka (715—730) levelei szolgál- 
nak, amelyeket az Anatóliai-fennsík északnyugati 
szélén fekvő városok, Klaudiopolisz és Nakoleia 
püspökeinek írt. A pátriárka felettesüknek, Szünada 
metropolitájának is levelet küldött, amelyben arról 
érdeklődik, miért nem bünteti meg a képromboló- 
kat. A levelek valamikor a 720-as évek második felé- 
ben keletkeztek. Arról árulkodnak, hogy Kisázsia 
nyugati részén meglehetősen erős volt a képellenes 
hangulat. A felfordulás egyik jele az volt, hogy a szo- 
zopoliszi csodatévő ikon — amely előtt a legenda sze- 
rint a Szükeóni Theodor imádkozott -— abbahagyta 
áldásos tevékenységét. A képekből való kiábrándu- 
lásnak minden bizonnyal az arab támadások okozta 
demoralizáció volt az oka: a 718-as győzelem ugyan- 
is nem állította meg az Anatólia elleni háborúzást. 
Sokatmondó epizód Nicaea 726-os ostromának ide- 
jéről: egy bizánci katona kővel dobált meg egy Mária- 
ikont. Jellemző tünete volt ez annak, hogy az ikonok 
nem védték meg Kisázsia lakosait a muzulmán táma- 
dásoktól. A pátriárka egészen mást feltételezett: azt 
gondolta, hogy a képrombolás a muzulmánok kriti- 
kájának következménye. Emlékeztette Nakoleia püs- 
pökét, hogy mondhatnak bármit a muzulmánok az 
ikonokról és a bálványimádásról — hiszen ők is mit 
csinálnak? Egy követ imádnak! 

A bizánciakat érzékenyen érintette a muzulmán kri- 
tika. Konstantinápoly ostromának idején, vagy talán 
inkább nem sokkal utána, III. Leó és II. Omur kalifa 

(717—720) levelet váltott egymással. A kalifa a kereszt 
és a képek imádása miatt bírálta a kereszténységet. 
A császár az előbbi kritikát dühösen visszautasította, 
azt viszont elismerte, hogy a képek nem érdemelnek 
hasonló tiszteletet, , hiszen a Szentírásban semmiféle 
parancsolat nem vonatkozik rájuk". Am ez nem jelen- 
tette azt, hogy a képeket elítélendőnek tartotta: hasz- 
nosak voltak a megemlékezés szempontjából, és 
segítették az elmélyült imát. A császár erre a követ- 
keztetésre jutott: , ... ám ami a fát és a festéket illeti, 
azokat mi a legkevésbé sem tiszteljük". A kijelentés 
éle a Kába, Mekka legszentebb helyének muzulmán 
tisztelete ellen irányul. Ebben a pillanatban a császár 
képekről alkotott véleménye még nem sokban kü- 
lönbözött a pátriárkáétól. Az viszont nyilvánvaló volt, 
hogy a muzulmán kritikára válaszolva jelentéktele- 
nebb szerepet tulajdonított nekik, mint a keresztnek. 
A képellenesség hátterében az iszlám elsöprő sikeré- 
nek felismerése állt. 

III. Leó érzékenyen reagált minden megmozdulás- 
ra Nyugat-Anatóliában. Ez volt katonai szervezetének 
legfőbb ereje. Ezen a területen helyezkedett el kulcs- 
fontosságú erődítményeinek és tartományi főhadi- 
szállásainak jó része. A 726-os vulkánkitörés az Egei- 
tengeri Santorini szigeten még sürgetőbbé tette a 
probléma megoldását. A vulkán kitörése intő jel volt: 
a tenger forrott a sziget körül, a kitörésből származó 
tajtékkövek pedig Krétáig és Kisázsia nyugati partjai- 
ig szóródtak szét. I. Germanosz pátriárkának egyálta- 
lán nem tetszett a képellenes mozgalmak ezt követő 
megerősödése. Eljárást indított Nakoleia püspöke el- 
len. III. Leó erre császári védelem alá helyezte a püs- 
pököt, és azt követelte, hogy mondjanak ítéletet a ké- 
pek tiszteletének kérdésében. A pátriárka közölte, 
hogy ez egy egyetemes egyházi zsinat feladata volna. 
III. Leó maga vette kézbe az ügyet: 730. január 7-én 
összehívta a birodalmi tanácsot, és rendeletet bocsá- 
tott ki az ikonok ellen. A pátriárka tíz nappal később 
lemondott tisztségéről. A rendelet pontos szövege 

sajnos nem maradt fenn, s így nem alkothatunk pon- 
tos képet III. Leó képellenességéről. Könnyen lehet, 
hogy nem volt túl szigorú, s inkább csak az volt a cél- 
ja, hogy véget vessen a képimádat kirívó eseteinek, 
amikor az ikonokat varázserővel ruházták fel. Az bizo- 
nyos, hogy a kereszt szerepét hangsúlyozta, azt tekin- 
tette a győzedelmes kereszténység szimbólumának, 
és valószínűleg azt is III. Leó rendelte el, hogy a 
Bronzkapu fölött álló Krisztus-képet cseréljék ki egy 
keresztre. A későbbi torzításokkal ellentétben III. Leó 
törvényét nem sokan ellenezték, és az üldöztetés sem 
volt jellemző. 

Az viszont, hogy III. Leó elbizakodottan tekintett 
császári hivatalára, jól látható egy a pápának írt leve- 
léből: ebben azt közli, hogy egyszerre pap és császár. 
Világosabban látszik, hogy mit értett ezen, ha legna- 
gyobb művére gondolunk: a 741-ben, uralkodásának 
utolsó évében kibocsátott, Eklogé című törvénygyűj- 
teményére. Elsősorban gyakorlati szándékkal ké- 
szült: olyan jogi kézikönyvként, amely emeli a provin- 
ciális adminisztráció színvonalát és hatékonyságát. 
Nagyrészt Jusztinianosz törvényeinek kivonatából 
állt, de a keresztény hatás is nyilvánvaló a válásról 
szóló törvényekben és abban, hogy halálbüntetés 
helyett a csonkítások különböző formáit rendelte el. 
A törvénygyűjtemény bibliai jellegű volt. Társadalmi 
tanításait Ezsaiásra vezethetjük vissza. Bizánc volt az 
új Izrael, a császár pedig az új Mózes, aki a megvál- 
táshoz vezető úton irányítja népét. Az előszóban a 
császár Szent Péterhez is hasonlította magát, mert 
akárcsak az apostol, ő is Krisztustól kapta küldetését, 
hogy őrizze nyáját. Ezen azt értette, hogy keresztény 
társadalmat kell kormányoznia, a célnak legmegfele- 
lőbb eszközökkel. III. Leó megerősítette, hogy rende- 
letei törvényerejűek az egész birodalomban, és nem 
folytatta II. Jusztinianosz kísérletét, hogy az egyete- 
mes egyházi zsinattal szentesíttesse a törvényhozást. 
Ennek legfőbb magyarázata az, hogy Bizánc elszige- 
telődött a többi keresztény egyháztól — ez nyilvánvaló 

amazok kritikáiból a császár képromboló politikája 
ellen. Leó hasonlata, amely szerint felelőssége olyan, 
mint Szent Péteré, semmiképpen sem tetszhetett a 
pápa köreinek. II. Gergely pápa (715—731) a legéle- 
sebben ellenezte, ahogyan a császár I. Germanosszal 
elbánt. A pápa utódja, III. Gergely 731-ben zsinatot 
hívott össze Rómában, és elutasította III. Leó képel- 
lenes rendeletét. Ez újabb lépést jelentett Róma és 
Konstantinápoly szakítása felé. 


Damaszkuszi János 


A III. Leó ellen irányuló legélesebb kritika más irány- 
ból jött: Damaszkuszi Jánostól, aki egy Jeruzsálem 
melletti kolostorban volt szerzetes. Hogy mikor és 
miért támadta meg III. Leót, arról csak találgatha- 
tunk. Az a legvalószínűbb, hogy a császár intézkedé- 
sei elleni 731-es római kritika híre jutott el hozzá. 
Mivel ebben az időben a római és a jeruzsálemi egy- 
ház között nagyon szoros volt a kapcsolat, igen való- 
színű, hogy Róma ellenvéleményének híre gyorsan 
eljutott Jeruzsálembe. 

Damaszkuszi János érvrendszere, amellyel a képe- 
ket védte, új intellektuális alapra helyezte a vitát. Ki- 
indulópontja az az érv volt, hogy minden Krisztus- 
ikon a megtestesülésről tesz tanúságot. De a 
megtestesülés nemcsak lehetővé tette Krisztus ábrá- 
zolását, hanem meg is szentelte az anyagot. János 
nagyon óvatosan és alaposan kifejtette, hogy az iko- 
nok tisztelete így nem jelenti az anyag imádását. Vi- 
lágosan megfogalmazta, hogy az imádkozás ,az 
anyag Istenéhez ér el... aki az anyagon keresztül tet- 
te lehetővé az én megváltásomat is". Így tehát az 
anyagot tisztelni kell, de nem imádni. Ez az ikon 
anyagaira is vonatkozott. A képek tisztelete messze 
járt a pogányok bálványimádásától. Akárhogy is, 
nem a kép anyagai voltak fontosak, hanem a hason- 
lóság, amely relatív azonosságot biztosított a kép és 

az eredeti között. Ez segítette a nézőt abban, hogy a 
magasabb dolgok felé fordítsa gondolatait, s így 
megnyitotta az utat a misztériumok előtt. Ez pedig 
azt bizonyította, hogy a kép, ha csak korlátozott for- 
mában is, részesült az eredeti erejéből és erényeiből. 
Ezt az érvelést ki lehet terjeszteni Krisztus ábrázo- 
lásáról az anyját (a Theotokoszt) ábrázoló ikonokra 
is, hiszen ő is fontos szerepet játszik a megtestesülés- 
ben. Damaszkuszi János írásaiból kiderül, hogy vol- 
tak olyanok, akik elfogadták a Krisztust és a 
Theotokoszt ábrázoló képek tiszteletét, de a többi 
ikont elutasították. Azt nem mondja el, hogy kik vol- 
tak ezek az emberek, de ez a felfogás jellemző volt a 
korai képrombolókra. Különösen III. Leót vádolták 
ezzel. Damaszkuszi János ezt a szentek kultusza elle- 
ni támadásnak vette, mivel szerinte képeik elutasítá- 
sával nem lehet megadni a kellő tiszteletet a szentek- 
nek. Amíg éltek, a szenteket a Szentlélek töltötte el. 
Erényeik nemcsak az ereklyékben, hanem ikonjaik- 
ban is tovább éltek -— s ezek a képek nem is , termé- 
szetesen, hanem Isten kegyelméből" őrizték meg ha- 
sonlatosságukat. János úgy magyarázta az ikonok 
ellen intézett támadást, mint a közvetítés lehetőségé- 
nek tagadását — aki a képeket elutasítja, az nem hisz 
Krisztus folytatódó szolgálatában az apostolokon és 
a szenteken át, akiket a Szentlélek inspirál. 
Damaszkuszi János szembeszállt mindazzal, ami a 
képellenesség hátterét jelentette. Valószínű, hogy ér- 
vei sokkal kifinomultabbak voltak, mint ellenfeleié, 
akik minden bizonnyal nem látták az összefüggést 
Pszeudo-Dionüsziosz hierarchikus kozmoszmagya- 
rázata és az ikonok tiszteletének kérdése között. Já- 
nos újra érvényt szerzett Pszeudo-Dionüsziosz gon- 
dolatainak, mert a képek hierarchiáját gondolta 
végig, s egy olyan láncolatot teremtett, amely össze- 
kötötte az istenséget a természeti világgal. Legfelül 
állt a természetes képmás: Krisztusé, aki az Atyaúris- 
ten természetes képmása. Egy másik láncszemet al- 
kotott az utánzás útján készült kép: az emberé, aki Is- 

ten képére teremtetett. S legalul helyezkedett el az 
ikon, amely az írott igéhez kapcsolódott. Ez a rend- 
szer, úgy tűnik, meglehetősen szerény szerepet tulaj- 
donít az ikonoknak, de nagyon is okos védelmet biz- 
tosított számukra. János érvelése szerint aki az 
ikonokat támadja, az a képek hierarchiájával is szem- 
ben áll, amely a keresztény hitrendszer és vallásosság 
fontos része. Az ikonok elutasítása tehát azzal jár, 
hogy az illető tagadja, hogy Krisztus az Atya képmá- 
sa. Damaszkuszi János átfogó magyarázattal szolgált . 
a képeknek a keresztény vallásban betöltött szerepé- 
ről, s ezt olyan képzelő- és meggyőző erővel tette, 
amit azóta sem múlt felül senki. Kijelölte az ikonok 
szerepét a keresztény hagyományban. Tisztázta, hogy 
csak azért szabad őket tisztelni, mert hasonlatosak 
valami szenthez. Onmagukban nem érdemesek az 
imádatra — hiszen imádni csak a megfestett alak ere- 
detijét szabad. De ez önmagában is azt jelentette, 
hogy az ikonok ellen intézett támadás az egész vallás 
elleni tánadásnak minősül. 

János ellenfelei tudni akarták, miféle autoritás tá- 
masztja alá érvrendszerét. Okkal kételkedtek abban, 
hogy a Biblia bármit is mondana a kérdésrői. János 
válasza viszont egyszerű volt: sok keresztény gyakor- 
lat nem támaszkodik írásos autoritásra, hanem egy 
élő hagyományrendszerben gyökerezik, amely ép- 
annyira érvényes. Ha ezt megtámadják, az egyház el- 
veszti élő erejét. Damaszkuszi Jánosnak meggyőző- 
dése volt, hogy az ikonok elleni támadás a lényegétől 
fosztja meg a kereszténységet, s néhány ima ismétel- 
getésére faragná le, az iszlámhoz hasonlóan - bár ez 
utóbbit sehol nem írta le. 

De mi vetette fel ezt a lehetőséget? Damaszkuszi 
János a császári beavatkozást tekintette az egyház 
Achillesz-sarkának. ,A világi uralkodóknak nincs jo- 
guk az egyház ügyeibe avatkozni" — tiltakozott. ,, Az ál- 
lam megfelelő kormányzása a baszileusz dolga, de 
az egyház ügyeiben a papok és a teológusok szava 
számít. Ez a támadás rablással ér fel." A hit tisztasá- 

gát csak az biztosíthatja, ha a császár kellő távolság- 
ban marad tőle. Ez az álláspont sokban hasonlított 
Hitvalló Maximoszéra, és nyíltan ellentmondott az 
uralkodók cezaropapista terveinek, amelyek, bár kü- 
lönböző módokon, jellemzőek voltak II. Jusztinia- 
noszra, III. Leóra és fiára, V. Konstantinra is. Damasz- 
kuszi János támadása a császári autoritás ellen azt 
jelentette, hogy nincs kompromisszumos megoldás. 
V. Konstantinnak kellett azután egy olyan képrombo- 
ló teológiát kidolgoznia, amely valamelyest közelített 
Damaszkuszi János ikonokat védő érvrendszeréhez. 


V Konstantin 


V. Konstantin trónra lépése 741-ben zűrzavaros és 
megdöbbentő eseményekkel járt. Az előző évben se- 
gített apjának megverni az arabokat. Nagy és meg- 
határozó győzelem volt ez, s csaknem negyven évre 
biztosította Bizánc békéjét a keleti határok mentén, 
mivel az Omajjád kalifátus felbomlott — az Abbászida 
uralkodók váltották fel őket. Erőfeszítéseiért a csá- 
szár nem kapott jutalmat: sógora, Artavaszdosz kiűz- 
te Konstantinápolyból, és uralkodásának jelképeként 
helyreállította az ikonokat. A trák és anatóliai katonai 
kormányzóságok hadseregeinek segítségével Kons- 
tantin 743-ban visszaszerezte a várost. Egyik első fel- 
adata az volt, hogy megvédje a képromboló ideológi- 
át. A második parancsolat — ,Ne készíts magadnak 
faragott képet..." — már nem volt elegendő, még ak- 
kor sem, ha a szalamiszi Epiphaniusra hivatkozott, 
aki ismert és tudós egyházatya volt a 4. század elején. 

V. Konstantin Vizsgálódások című tanulmánygyűj- 
teményében fejtette ki nézeteit. Azzal kezdte, hogy 
meghatározta, hogyan viszonyul a képmás az erede- 
tihez, vagyis a prototípusához. Elismerte, hogy sok- 
fajta kép létezik, de ragaszkodott hozzá, hogy az 
igazi képnek lényegében azonosnak kell! lennie ere- 
detijével. Ezt alátámasztandó, a kaiszareiai Eusebius 

Konstantin császár nővéréhez írt levelét idézte, amely 
világosan megkülönböztette Krisztus , lényegi tulaj- 
donságait hordozó" képét a Jézusról mint emberről 
festett képtől. A művészet szerinte nem képes meg- 
ragadni az előbbit. S mivel ez így van, érvelt Konstan- 
tin, Krisztus igazi képét csak az oltáriszentségben le- 
het fellelni. O is arra az érvelésre támaszkodott, hogy 
az ember Isten képére teremtetett — vagyis ha szívé- 
be fogadja Krisztus és a szentek példáját, a közönsé- 
ges hívő is az ő erényeik visszatükrözője — azaz képe 
— lehet. Ezt a képek etikai elméletének nevezik. Fon- 
tosságát az adta, hogy olyan lehetőséget nyitott 
meg a világi vallásos emberek előtt, amely azelőtt 
csak a papi rend számára állt nyitva. 

Konstantin hozzájárulása az ikonokról szóló vitá- 
hoz a meghatározhatóságról szóló érvelése volt. Ez 
persze elindította a vitát Krisztus természetével kap- 
csolatban. Az érvelés a következő volt: ha valaki a 
művészeten át akarja meghatározni Krisztust, az 
mindenképpen csapdába esik. Vagy isteni természe- 
tének rovására hangsúlyozza ember voltát, mint a 
nesztoriánusok, vagy összekeveri kétféle természetét, 
ahogyan azt a monofiziták teszik. Az ikonok tehát el- 
lentmondanak az egyház Krisztusról szóló tanításai- 
nak, amelyek az egymást követő zsinatokon kristá- 
lyosodtak ki. 

754-re Konstantin úgy érezte, hogy eljött az idő 
egy újabb zsinat összehívására, hogy szentesítse kép- 
ellenes teológiáját. A Bizánci Birodalom püspökei 
közül sokan összegyűltek -— nem kevesebben mint 
338-an jöttek el —, de más pátriarkátusokból nem ér- 
kezett egyetlen követ sem: ez mutatja, mennyire el- 
szigetelte a képromboló ideológia Bizáncot a többi 
egyháztól. A zsinat kisebb kiegészítésekkel elfogadta 
a császár megfogalmazta téziseket. Az összegyűlt 
püspökök és szerzetesek támogatása mindenesetre 
meggyőző volt. Részben természetesen a császár 
iránti hűségükről szólt. Ez a téma konkrétan fel is 
bukkan egy korabeli párbeszédben egy képromboló 

és egy ikontisztelő ember között. Az előbbi azzal vá- 
dolja a másodikat, hogy eleve nem lehet igaza, mert 
ellentmond az uralkodónak: nem tudja-e, hogy a 
császár , Krisztus követője", s ezért ő tudja leginkább, 
mit kell tenni? 

A 754-es zsinaton V. Konstantin, legalábbis bizánci 
kontextusban, teológiai és egyházi legitimációt adott 
a képrombolás ideológiájának. Ugyanakkor világo- 
san ki is fejtette a képellenesség érvrendszerét, hogy 
szembeszálljon Damaszkuszi Jánosnak a képek vé- 
delmében írt okfejtéseivel. A képrombolás eszme- 
rendszere a keresztény társadalomnak egy egészében 
hagyományos elképzelésén nyugodott. Középpontjá- 
ban a császár állt, aki a megfelelő rend kialakítása 
érdekében együttműködött a püspökökkel. A keresz- 
tény vallás legfőbb helyszínét a templomok jelentet- 
ték, középpontjában pedig a liturgiának és a kereszt 
tiszteletének kellett állnia. Mindezeket az egyházi hie- 
rarchia szentesítette és tartotta ellenőrzése alatt. Az 
ikonokat a zsinat azért utasította el, mert , nincs olyan 
ima, ami szentté tehetné őket. Ezért éppolyan érték- 
telenek, amilyennek a művész alkotta őket." V. Kons- 
tantin biztosítani akarta, hogy a hatalom a megfelelő 
kezekben legyen. Ezt látta a rendezett és fegyelme- 
zett társadalom alapjának. 

Nem valószínű, hogy a 754-es zsinatot a vallásos 
művészet elleni általános támadás követte volna. Hi- 
szen a zsinat határozatainak egy része inkább békítő 
szándékkal született. Mindent megtettek, hogy bizto- 
sítsák: megadják a kellő tiszteletet Máriának mint Is- 
ten anyjának, és hangsúlyozták közbenjáró szerepét, 
a szentekével együtt. Igy a képrombolás óvatosan el- 
határolta magát a vádtól, hogy ellenezné a szentek 
kultuszát. A templomdíszítésben a legnagyobb válto- 
zás az volt, hogy a képellenes művészetre jellemzően 
egy keresztet állítottak a középpontba, az apszisba. 
Volt olyan, mint például a nicaeai Mária elszenderülé- 
se-templom, ahol Isten anyjának képét helyettesítet- 
ték a kereszttel. Valószínű, hogy a Blakhernai-temp- 


100 


lomban Y. Konstantin mozdíttatta el a Krisztus életét 
ábrázoló képsorozatot, s helyette késő antik virág- és 
lombdíszítéssel dekoráltatta az épületet. De számos 
épület képei elkerülték az azonnali megsemmisítést. 
Niketasz pátriárka csak a 767-68-as évben távolíttat- 
ta el a figuratív alkotásokat lakosztályaiból; a helyük- 
re festett keresztek még ma is láthatók. De eddigre 
megváltozott a hangulat — V. Konstantin kezdte elve- 
szíteni a türelmét azokkal szemben, akik nem ismer- 
ték el a 754-es zsinatot. Egy szerzetest halálra kor- 
bácsoltatott, mert az új Julianus Apostatának és 
második Valensnek nevezte: ez persze annál inkább 
megerősítette üldöző hírét. 

A szerzetesi körökben egy István nevű remete volt 
a fő ellenfele: később Ifjabb Szent Istvánként kanoni- 
zálták. István fiatal korában az Auxentius hegyre köl- 
tözött, amely a Márvány-tengeren éppen átellenben 
volt Konstantinápollyal, s a fővárosból könnyen el le- 
hetett érni. Egyre többen tisztelték szentségéért, s a 
konstantinápolyi elit gyakran fordult hozzá lelki taná- 
csokért. A 754-es zsinatra meghívott egyházi vezetők 
is kikérték a tanácsát. István azt mondta, hogy boj- 
kottálniuk kellene a zsinatot, s ha szükséges, mene- 
küljenek el a birodalomból. A császár csak a zsinat 
után szerzett tudomást István befolyásáról. Követet 
küldött hozzá, hogy megszerezze István aláírását a 
zsinat határozataira. Ám hiába gyakorolt rá nyomást, 
István nem volt hajlandó beleegyezését adni. Ha más 
oka nem is lett volna, abba semmiképpen nem egye- 
zett volna bele, hogy a zsinat kiátkozta Germanosz 
pátriárkát: őt magát Germanosz keresztelte meg, és 
mindvégig a legnagyobb tisztelője maradt. István 
sorsa ezzel megpecsételődött. De Konstantin jobban 
szerette volna meggyőzni és maga mellé állítani, 
mint az egyház többi vezetőjét. Ezúttal viszont nem 
járt sikerrel. Végül 765. november 28-án a szentet a 
csőcselék elé vetették, és a tömeg agyonverte. Nem 
István volt az egyedüli ellenálló. A börtönben találko- 
zott más egyházi emberekkel is, akiket azért zártak 

be, mert nem értettek egyet a 754-es zsinattal. A fel- 
színen a zsinat elismeréséről volt szó, valójában 
azonban más volt a vita tárgya: nemcsak a képek 
kérdése, hanem a többi pátriarkátussal való viszony 
és a császári hatalom kérdése is. 

Az István-epizód Konstantin uralkodásának más 
aspektusaira is rámutat. Először is: a császár szövet- 
ségre lépett a főváros lakosságával. A versenyeket és 
a lóversenyteret használta arra, hogy maga mellé ál- 
lítsa a népet. Konstantin képellenessége egyáltalán 
nem csak , uralkodói eretnekség" volt. Nagyon is 
erős támogatást élvezett, s ez biztosította, hogy a 
császárra még hosszú idővel halála után is szeretet- 
tel emlékeztek. A lóversenytér a nyilvános megszé- 
gyenítések gyakori színtere lett: itt hurcolták meg az 
uralkodó ellenségeit. Az emberek lelkesen fogadták 
az efféle eseményeket. Az Ifjabb Szent István életéről 
szóló beszámolóban is van egy élénk színekkel meg- 
festett jelenet. A császár egyik kegyeltje csatlakozott 
Istvánhoz, és belépett egy szerzetesrendbe. A császár 
visszahozatta a fővárosba, és kiállíttatta a lóverseny- 
téren. Szerzetesi ruháját letépték és a tömeg közé ha- 
jították. Ezután a férfit tisztára mosták, és katonai 
egyenruhába öltöztették. Hogy megbocsátását mu- 
tassa, a császár — a nép ujjongása közepette — egy 
kardot akasztott a vállára. Ez a rituálé hangsúlyozta a 
szerzetesrendek és a hadsereg szembenállását. Kije- 
lölte azt is, kik a császár igazi támogatói: a nép és a 
katonaság. Lehetséges, hogy Konstantint támogatói 
kényszerítették arra, hogy erőszakosabban adjon 
nyomatékot képellenes intézkedéseinek. 

A birodalmi kormányzat tagjai nem igazán rajong- 
tak a képellenességért. A palota vezető tisztségviselői 
közül is többen István hívei voltak, s halála megadta 
a jelet egy császárellenes összeesküvésre, amelynek 
a legelőkelőbbek között is voltak tagjai. A szervezke- 
dés annál is veszélyesebb volt, mivel Konstantin pát- 
riárka hallgatólagos támogatását élvezte. A császár 
először száműzetésbe küldte a pátriárkát, majd még- 

is visszahozatta, és körülhordoztatta a lóversenyté- 
ren. Mielőtt kivégezték, rituálisan megalázták, s ugyan- 
ez a sors várt az összeesküvés más tagjaira is. 

Az összeesküvés leleplezésekor a császár a szerze- 
tesrendek ellen is támadást indított. V. Konstantin ed- 
dig jóindulattal viseltetett a kolostorok iránt: ő volt 
például Anthouszának, a mantineioni kettős kolostor 
alapítójának és vezetőjének patrónusa, s egyik lányát 
is róla nevezte el. Bár a monda szerint Anthousza an- 
nak idején kigyógyította a császárt átmeneti vakságá- 
ból, sorsát ő sem kerülhette el. A császár egyik em- 
bere állítólag úgy kínozta meg, hogy égő ikonokat 
rakott a testére. Könnyen lehet, hogy ez puszta fik- 
ció, a szent életrajzának kelléke, mert Konstantin in- 
tézkedései máskülönben sokkal prózaiabbak voltak. 
Konstantinápolyban szerzeteseket és apácákat hor- 
doztatott körül a lóversenytéren, miközben a tömeg 
becsmérelte őket. Ezután kényszerítették őket, hogy 
megtagadják szerzetesi esküjüket, s össze kellett há- 
zasodniuk. A katonai kormányzókat a császár arra 
biztatta, hogy bánjanak hasonlóképpen a szerzete- 
sekkel a provinciákon is. (yggyanakkor számos kolos- 
tor vagyonát lefoglalták, épületeiket pedig katonai 
célokra használták fel. 

A császár ellenfelei a kolostorok ellen intézett tá- 
madását összekötötték a szentek kultuszával szem- 
ben megnyilvánuló egyre erősebb ellenállásával. Allí- 
tásuk szerint ereklyéket pusztított el, és azokat, akik 
felajánlásokat tettek a szenteknek, hogy segítsék 
gyógyulásukat, , halálbüntetéssel, vagyonuk elkobzá- 
sával, száműzetéssel vagy kínzással fenyegette, mert 
istentelenséggel vádolta őket". Ez utóbbi élesen kü- 
lönbözik a császár korábbi írásaitól, hiszen azokban 
azt bizonygatta, hogy egyetért Isten Anyjának és a 
szenteknek a közbenjáró hatalmával; élhetünk a gya- 
núval, hogy a császárellenes források erősen túloz- 
nak. Konstantin kolostorellenes intézkedéseinek az 
volt az oka, hogy néhány szerzetes nem fogadta el a 
754-es zsinatot. Ennek csak részben volt alapja az 

ikonok kérdése: ugyanilyen fontos volt a császári be- 
avatkozás az egyház ügyeibe. Eddigre a szerzetesek 
magukévá tették Damaszkuszi János tanait. O rámu- 
tatott, hogy az ikonok alapvető részei az élő keresz- 
tény hagyománynak. (Igyanez volt a helyzet a kolos- 
torokkal is -— s ezeket éppúgy fenyegették a császár 
intézkedései. Akárcsak a képekről, a kolostorokról 
sem rendelkezett a Biblia: nem lehetett tehát a Szent- 
írással alátámasztani létüket. A szerzeteseket nem 
szentelték fel úgy, mint a papokat, viszont gyakran 
sokkal nagyobb spirituális hatalmat tulajdonítottak 
maguknak. 

Az ikonok fölött dúló harc megmutatta, mennyire 
összekapcsolódtak a keresztény hit különböző as- 
pektusai. Az ikonok ellenzése elárulta, hogyan véle- 
kedik valaki a szerzetesek szerepéről, sőt általában 
mit tart a keresztény társadalom megfelelő rendjé- 
nek. Konstantin nem vette üldözőbe a szerzeteseket 
általában, bár ellenfelei szerették ezt állítani róla; vol- 
tak olyan apátságok és rendházak, amelyek alkal- 
mazkodtak a császár kívánságaihoz. Az sem valószí- 
nű, hogy Konstantin kételkedett volna a szentek 
közbenjárásának érvényességében vagy erejében. 
Sokkal inkább arról van szó, hogy korlátozni akarta a 
szentek kultuszához kötődő mágikus gyakorlatokat, 
amelyeknek gyakrari az ikonok álltak a középpontjá- 
ban. Ellenezte, hogy bizonyos szerzetesek pénzért 
árulják a szentek szolgálatait, és hogy egyesek a 
szentek fényében sütkérezzenek. Túl sok volt a sarla- 
tán. Talán az volt a legfontosabb Konstantin számá- 
ra, hogy megtörje a szerzetesek ellenállását a 754-es 
zsinattal szemben, de ugyanakkor meg is akarta tisz- 
títani a szerzetesi ideálokat, hogy - lelki és jótékony- 
sági értelemben vett — társadalmi hasznosságukra 
essen a hangsúly. Szerinte a szerzetesi viselkedésnek 
alkalmazkodnia kellett volna a képellenesség etikai 
teóriájához. Konstantin részben így próbálta meg át- 
alakítani a keresztény társadalmat — hogy az a meg- 
felelően megszervezett uralom körül forogjon. Meg- 

kísérelte Jusztinianosz törvényeinek szellemében 
helyreállítani a császári hatalmat, de hallgatólagosan 
mellőzte annak egyetemességvágyát. Konstantint 
Bizánc érdekelte: horizontja nem terjedt túl birodal- 
ma határain. Az ő kereszténybirodalom-fogalma szűk 
volt és befelé forduló: számos tekintetben az Otesta- 
mentumra támaszkodott. 


A 787-es zsinat 


Amikor Konstantin 775-ben meghalt, eredményei 
szilárdnak látszottak, de alig tíz év alatt megváltozott 
a helyzet. Mi lehet ennek a magyarázata? Nagyrészt 
Eiréné volt az oka, Konstantin menye, aki meghatá- 
rozó szerepet játszott az ikonok tiszteletének helyre- 
állításában. (Igy tűnik, mindig az ikonok elkötelezett 
híve volt. Ez a tényező valószínűleg nem játszott sze- 
repet abban, hogy V. Konstantin őt jelölte ki fia és 
örököse, IV. Leó (775—780) házastársául. Sokkal fon- 
tosabb volt a születési helye: Athén. Ennek stratégiai 
jelentősége volt abban az időben, amikor épp elkez- 
dődött a görög területek apránként való visszaszerzé- 
se. Amikor ÍV. Leó meghalt, átmenetileg Eiréné lett az 
uralkodó mint fiatal fia, VI. Konstantin régense. Mivel 
sógorai és a hadsereg nagy része ellene fordult, a pa- 
lotában és a kormányzatban keresett szövetségese- 
ket, s ez nem is volt nehéz, mert ezekben a körökben 
mindvégig voltak olyanok, akik hajlottak a képtisz- 
telet visszaállítására. Az egyházon belül is egyre erő- 
södött az az érvelés, hogy Bizánc elvágta magát a 
keresztény világ nagyobb részétől. Pál pátriárka 
(780—784) éppen ezért mondott le hivataláról, s ra- 
gaszkodott hozzá, hogy haladéktalanul teljes öku- 
menikus zsinatot kell összehívni. A helyére kijelölt 
Tarasziosz, aki addig a birodalmi kormányzatban 
dolgozott, csak akkor volt hajlandó elfogadni a pátri- 
árkai trónt, ha összehívják az ökumenikus zsinatot, és 
újra napirendre tűzik az ikonok kérdését. Ez meg is 

történt 786-ban, de a találkozót félbeszakította a 
birodalmi őrezred. Akciójukkal számos püspök is 
egyetértett. ji 

Eiréné gyorsan cselekedett. Osszegyűjtötte a hoz- 
zá hű csapatokat és feloszlatta az őrezredet. A zsina- 
tot a fővárosból Nicaeába költöztette, s így ott vette 
kezdetét 787-ben. Elég képviselő gyűlt össze a római 
püspökségből és a keleti pátriarkátusokból is, hogy 
valóban ökumenikus jellegű legyen a zsinat. A 787- 
es zsinat elutasította a 754-es képromboló zsinatot, 
viszont nem adott választ az ikonokat ellenzők érvei- 
re, s azok etikai és krisztológiai implikációira. Hatály- 
talanította a Damaszkuszi János ellen 754-ben kibo- 
csátott kiátkozást, de nem idézte munkáit a képek 
védelmében felsorolt autoritások között. A zsinaton 
összegyűlt egyházi személyiségek hangsúlyozták, 
hogy az ikonok ellenzőinek érvelésével szemben a ké- 
pek nem a festők kitalálásai, hanem megfelelnek az 
egyház hagyományainak. Természetes kísérői az evan- 
gélium történetének, azzal a különbséggel, hogy a 
látvány hatalma nagyobb intenzitással ruházza fel 
őket. Hogy megcáfolják a képellenes vádat, amely 
szerint az ikonok összezavarják a bálványimádássze- 
rű érzelmeket a tisztelettel, a zsinat hangsúlyozta, 
hogy az ikonokat mindig is csupán tisztelettel illették. 
S még ekkor is csak az ábrázolt alak hasonlatosságá- 
nak szólt a tisztelet, s nem a képek anyagának, mert 
a zsinat résztvevői szerint ,az eredeti elérésének vá- 
gya és szeretete mozdítja meg szívünket". 

A szervezők azt remélték, hogy a 787-es zsinat el- 
hozza az egyházi békét. Nem kritizálták nyíltan III. Le- 
ót és V. Konstantint. A képrombolás eszméje igazi 
atyjának a már rég halott nikoleiai Konstantin püspö- 
köt tették meg. A második nicaeai zsinaton (amelyet 
gyakran csak a második Nicaeának neveznek) tizen- 
hét olyan püspök vett részt, aki már a 754-es zsina- 
ton is jelen volt. Fontos kérdés volt, hogy mi legyen a 
sorsuk, s a vita megmutatta azt is, mekkora szerepe 
van a szerzeteseknek a zsinatban — a jelenlevőknek 

csaknem egyharmada szerzetes volt. Ők a képelle- 
nes püspökök többségének esetében ellenezték a 
megbocsátást. Az egyik kérdés az volt, hogy akad-e 
a püspökök között olyan, akit erőszakkal vettek rá a 
képek elítélésére. A nicaeai Hüpatiosz beismerte, 
hogy az ő esetében nem volt szükség erőszakra — ő 
az ikonellenesség elvei szerint nevelkedett. Beisme- 
résének ereje nagy hatással volt a többi püspökre is. 
Egyetértettek vele, és ezt kiabálták: , Vétkeztünk, s 
most bocsánatért esedezünk!" A szerzetesek fenntar- 
tásai ellenére a képmegtagadó püspököket vissza- 
vették az egyházba, legfőképpen Tarasziosz pátriárka 
(784-806) nyomására. A szerzetesek egyik vezetője, 
a sztudioszi Szabasz arra célzott, hogy a konstantiná- 
polyi pátriárka csupán az uralkodónő utasításait hajt- 
ja végre: vagyis nem szabad bízni abban, hogy meg 
tudja tartani az egyház függetlenségét. 

A szerzetesek jelenléte meglehetősen kellemetlen 
volt a második nicaeai zsinaton. Még több aggoda- 
lomra adtak okot azok a szerzetesek, akik nem voltak 
hajlandók megjelenni a zsinaton, mert szimóniával 
(lelki javakkal való üzérkedéssel) vádolták a püspökö- 
ket — a háttérben pedig ott álltak azok a szerzetesek, 
akik az ikonok ellenzőivel értettek egyet. V. Konstan- 
tin üldözései megmutatták a szerzetesek megosztott- 
ságát, amely a második nicaeai zsinat után is folyta- 
tódott, és azzal a hatással járt, hogy radikálisabbá 
tette a szerzetesek követeléseit. Gyanakvással szem- 
lélték nemcsak Taraszioszt, de utódját, Niképhorosz 
pátriárkát (306-815) is. Előzőleg mindketten az állam- 
igazgatásban dolgoztak, s onnan kerültek a konstan- 
tinápolyi egyház élére. Mivel fő céljuk az együttműkö- 
dés és a kompromisszum kialakítása volt, igyekeztek 
békés megoldásokat találni, és egyetértettek a ke- 
resztnek a képrombolók számára központi jelentősé- 
gű tiszteletével. Sok szerzetes úgy látta, hogy Tara- 
sziosz és Niképhorosz túlságosan is engedékeny az 
ikonellenességgel szemben, és túl könnyen tesznek 
eleget a császári udvar követeléseinek. 

Egy másik ikonellenes elvet is elfogadtak: a képek 
etikai elméletét. A nagy példa Kegyes Szent Phila- 
retosz volt, egy jótékonyságáról ismert paphlagoniai 
földbirtokos. Emelkedett szellemű kereszténysége és 
jótékonysága egészen elszegényítette, de vagyoni 
helyzete ismét rendbe jött, amikor VI. Konstantin 
(780—-797) feleségül kérte egyik lányát. Philaretosz a 
fővárosba költözött, és ott folytatta jótékony tevé- 
kenységét: senki sem lehetett volna jobb példája a 
jótékonyság mellett elkötelezett kegyes életű világi 
emberben megtestesült képellenes etikának. Tevé- 
kenysége felkeltette a radikálisabb szerzetesek gya- 
nakvását, akik a fővárosban kialakulni kezdő kultu- 
szát szándékosan egy képekért mártírhalált halt fiktív 
hőssel próbálták helyettesíteni. 

Ebben a nehéz helyzetben bukkant fel a szerzetesek 
egy új vezér alakja: Theodórosznak hívták. Az állam- 
igazgatásban dolgozó családból származott, nagy- 
bátyja pedig a második nicaeai zsinat egyik központi 
szerepet játszó apátja volt. 794-ben ő lett a konstanti- 
nápolyi egyházkörzethez tartozó Sztudiosz apátja, 
amely talán a legerősebb és legbefolyásosabb volt a 
fővárosi kolostorok közül. Első próbatétele akkor kö- 
vetkezett el, amikor VI. Konstantin elhatározta, hogy 
elhagyja első feleségét, Philaretosz lányát, és az ud- 
varhölgyét veszi feleségül, aki viszont történetesen 
Theodórosz egyik unokatestvére volt. Ez botrányos 
volt: az első eset, hogy egy keresztény uralkodó elvált 
a feleségétől. Voltak, akik ellenezték, de Tarasziosz 
pátriárka a császár fenyegetésére beleegyezett: az 
uralkodó ugyanis azzal zsarolta, hogy visszaállítja a 
képellenes intézkedéseket. Theodóroszt megdöbben- 
tette a pátriárka gyávasága, és szakadást idézett elő az 
egyházon belül. Intézkedéseiért száműzetésre ítélték, 
de ez nem tartott sokáig, mert a császár néhány hó- 
nap múlva maga is elveszítette trónját. Theodórosz vi- 
szont nem hagyta annyiban a dolgot, és a következő 
pátriárka, Niképhorosz idején is felélesztette az egy- 
házszakadást. Ezért ismét száműzetés várt rá. 


108 


A második képrombolás 


Theodóroszt később, a Bizánc történetében sűrűn 
előforduló hadiszerencsétlenségek egyike után visz- 
szahívták. 811-ben a császárt, akinek szintén Niké- 
phorosz (802-811) volt a neve, a balkáni hágókon 
fogságba ejtették a bolgárok. Ot magát megölték, 
hadseregét pedig visszaverték. A bolgárok vezére, 
Krum kán Konstantinápoly ellen vonult seregeivel. 
Az új császár, Niképhorosz veje a Theodórosz Sztu- 
ditész által vezetett szerzetesekbe vetette minden bi- 
zalmát. Ez, úgy tűnt, nem a legjobb megoldás a hadi 
katasztrófák idején. A főváros köznépe és katonasá- 
ga is V. Konstantin emlékét idézte. A képrombolók- 
kal szimpatizálók felfeszítették a császári sírok bejára- 
tát a Szent Apostolok templomában, és a sírjánál 
imádkoztak. Mindenfelé az a szóbeszéd járta, hogy 
látták V. Konstantint, amint elhagyja sírját, és megvé- 
di városát a bolgárok támadása ellen. A helyzet egy 
képromboló államcsínyt készített elő: sok tekintet- 
ben népfelkeléshez hasonlított, s az lett az eredmé- 
nye, hogy 813-ban egy katonai parancsnok, Leó 
került a trónra. Miután megbirkózott a bolgár vesze- 
delemmel, a képek kérdésének szentelte figyelmét. 
Niképhorosz pátriárka nem volt hajlandó engedni a 
nyomásnak, s ezért 815-ben leváltották — nem sokkal 
azelőtt, hogy egy újabb egyházi zsinat gyűlt össze, 
amely a 754-es zsinat határozatai szerint helyreállí- 
totta a képromboló határozatokat. V. Leó (813-—820) 
egy új, ikonellenes pátriárkát nevezett ki: Theodo- 
toszt (815-—821). 

A képellenesség helyreállítása V. Konstantin elvei- 
nek széles körű népszerűségére épült. (Igy tűnik, ál- 
talában örültek neki az emberek. Az üldöztetés nem 
volt jellemző. Az új rezsim mindössze annyit kért, 
hogy az egyház működjön együtt az új pátriárkával. 
A legtöbb püspök és apát hajlandó is volt erre, s ez- 
zel a volt pátriárka, Niképhorosz és Theodórosz 
Sztuditész elszigetelődött. A képek ellenzői nem so- 

kat tettek, hogy továbbfejlesszék V. Konstantin érveit. 
Ezek éppen elegendőnek tűntek, és külön alátámasz- 
totta őket a képrombolók florilegiuma: egy Jóan- 
nész Grammatikosz összeállította antológia, amely a 
képellenesség új fázisának intellektuális összefogla- 
lása volt. Jóannészt egyáltalán nem csak a teológia 
érdekelte, s műve jól mutatja, hogy a képekről szóló 
vita sokkal tágabban értelmezhető intellektuális kér- 
déseket is felvetett. V. Konstantin ellenfeleinek egyik 
legnagyobb vádja az volt a császár ellen, hogy túlsá- 
gosan világivá tette a művészetet és a kultúrát. Ezért 
tért vissza a birodalmi művészet repertóriumába 
Konstantin lóverseny- és fogathajtó-rajongása. (gy 
tűnik, ennél nem ment tovább, de rámutatott egy va- 
lódi problémára, amit a képek ellenzői észrevettek: 
hogy a szent és a profán közötti különbség egyre in- 
kább eltűnt, amint a szent egyre inkább áthatotta az 
élet és a kultúra minden területét. A képromboló 
ideológia megpróbálta immár újra tisztán megvonni 
a határokat. . 

A szent és a profán összekeveredésének egyik ál- 
dozata a világi, vagyis a klasszikus műveltség tanul- 
mányozása volt. Az oktatás bármilyen szintje csak a 
főváros néhány vezető családja számára volt elér- 
hető. Theodórosz Sztuditész és öccse tanítója példá- 
ul kezdetben édesanyjuk volt, később pedig nagy- 
bátyjuk, egy állami hivatalnok vette át oktatásukat. 
A 8. század végén a tanítás színvonala egyszer csak 
jelentős fejlődésnek indult. Arra is nagy igény volt, 
amint az Geórgiosz Khoeroboszkosz nyelvtankönyvé- 
ből is látható, hogy újra összefoglalják és sokak szá- 
mára elérhetővé tegyék a késő ókor grammatikai ér- 
tekezéseit. Geórgiosz a Hagia Szophia könyvtárosa 
volt, de vallásos elkötelezettségéről nem szól egy 
adat sem. Kortársa volt Diakónus Ignatiosz, aki ké- 
sőbb Nicaea képromboló püspöke lett. Ignatiosz az- 
zal büszkélkedett, hogy megmentette a klasszikus 
műveltséget, s leveleinek eleganciája arról árulkodik, 
hogy ez nem üres dicsekvés volt. 

A képrombolás második fázisa sokat köszönhe- 
tett az oktatás megemelkedett színvonalának. Legje- 
lentősebb intellektuális alakja Leó Mathématikosz 
volt, Jóannész Grammatikosz unokatestvére, s rövid 
ideig Thesszaloniki ikonellenes püspöke (840—843). 
A Konstantinápolyban született és nevelkedett Leó a 
hagyomány szerint Androsz szigetén tett szert alapos 
matematikai és természettudományi tudására. El- 
képzelhető, hogy mint jó kapcsolatokkal rendelkező 
fiatalembert, a fővárosból Görögország területére 
menesztették, hogy távoli kolostorokban keressen 
kéziratokat, de ez lehetett minden oktatása. Hamaro- 
san akkora tiszteletben állt tudománya, hogy Mamún 
kalifa (813—833) meghívta Bagdadba, ahol éppen 
felélesztették a klasszikus tudományokat. Leó na- 
gyon alaposan ismerte az ókor tudományos, mate- 
matikai és csillagászati szövegeit. Fennmaradt egy 
széljegyzet, amelyet Euklidész Elemeihez írt. Kézirat- 
ban megvolt neki Ptolemaiosz Syntaxisa is, a csilla- 
gászatról írt nagy műve, amelyet Nyugaton inkább 
Almagestaként ismernek. A híres illusztrált vatikáni 
Ptolemaiosz a görög tudomány iránti megújuló ér- 
deklődés jele, de — bár a 830-as évek elején készült — 
úgy tűnik, hogy nem Leó műve. Mégis nagyon ér- 
tékes munka, s valószínűleg hivatalos ajándéknak 
szánták. 

A képrombolás második fázisának idejéből fenn- 
maradt tudományos kéziratok meglepően nagy 
száma a világi oktatás újraéledéséről tanúskodik — ez 
Theophilosz (829-842) uralkodásának idején érte el 
csúcspontját. lkonellenessége ellenére jó uralkodó- 
nak tartották, s később igazságosságáért emlékeztek 
meg róla. Nagy építkező is volt. Kiegészíttette a csá- 
szári palotát, s kortársait elkápráztatta a sok márvány 
és nemesfém. Automatákat — például aranyozott 
ágon ülő mechanikus madarakat — készíttetett a 
trónterembe, hogy az Abbászidák udvartartását utá- 
nozza: bryasi palotája is egy arab kéjpalota mintájára 
épült. 

Ez a divat illett udvarának világi tendenciáihoz, de 
annyiban paradox volt, hogy Teophilosznak kellett 
utoljára szembenéznie egy komoly arab támadással 
Bizánc ellen. 838-ban Mutaszim kalifa (833—842) 
legyőzte Teophiloszt, és elfoglalta Amoriont, az ana- 
tóliai katonai tartomány fővárosát, amely a császár 
apjának szülővárosa is volt. Ez nagyon ártott az ural- 
kodó presztízsének, és sokan képellenességének 
büntetését látták benne. Ez volt a N"egyvenkét amo- 
rioni mártír témája, amely beszámol a kifosztott vá- 
rosban fogságba ejtett katonák sorsáról, akik nem 
voltak hajlandók áttérni az iszlám hitre, s ezért kivé- 
gezték őket. A 838-ban bekövetkezett vereségek elő- 
készítették az utat a képellenesség eltörléséhez 
Teophilosz 842-ben bekövetkezett halála után. 


Az ortodoxia győzelme 


A képellenesség második időszaka alatt a császá- 
roknak nem kellett sokat törődniük az ellenzékükkel. 
A képrombolást leginkább Niképhorosz pátriárka 
(meghalt 828-ban) és Theodórosz Sztuditész (meg- 
halt 826-ban) ellenezte. Régi ellenségek voltak, és 
nemigen hiányoztak a császárságnak. A trónjától 
megfosztott pátriárka jól viselte a sorsát. Nem is kí- 
sérelte meg, hogy beavatkozzon az egyház ügyeibe: 
visszavonulásának éveit azzal töltötte, hogy egy érte- 
kezést írt a képrombolás teológiája ellen, amely saját 
korában nem keltett nagy hatást. Theodórosz már 
nem viselkedett ilyen nyugodtan. Nyíltan szervezke- 
dett a képrombolás ideológiája ellen. Rengeteget le- 
velezett, s így fenntartotta támogatóinak táborát, 
akik közül többen az udvarban is nagy befolyással 
rendelkeztek. Többéves száműzetés után lehetővé tet- 
ték számára, hogy kényelmes visszavonultságban 
töltse utolsó éveit. 

Bár nem voltak éppen hősök, Niképhorosz és 
Theodórosz sokat tettek a képek tiszteletének helyre- 

1. Nagy Konstantin kolosszális szobrának feje: 
Palazzo dei Conservatort, Kóma. 


2. KonstantinjJusztíntanosz mozaikja: Fagtia Szophta-templom, 
Isztambul. A templom előcsarnokába vezető déli ajtó fölött 
található mozaik valószínűleg a 10, századból származik. 

Jobbra Konstantin látható, amint Konstantinápoly városának 
makettjét átnyújtja a Szúzanyának és a Gyermeknek, míg 
Jusztinianosz (balra) a Fagía Szophta-temptlom kicsinyített mását 
ajánlja fel. A mozaik a Bízánci Birodalom alapítóiként jeleníti 
meg Konstantint és Jusztinianoszt; a Fagia Szophia szímbolízálja 
Jusztinianosz törvényhozó és építő munkáját, arnellyel formába 
öntötte a bírodalom új fővárosát megalapító Konstantin 
elképzelésett. 


3. /. Theodosíust a lőversenytéren ábrázoló obeliszk részlete: 
Hippodrom, Isztambul. Ezt a domborművet ahhoz a Karnakból 
származó obeliszkhez adták hozzá, amelyet I. Theodosíus 

a konstantinápolyi Hippodrom (tóversenytér) közepén állított fel. 
Theodosíust és családját ábrázolja, amint elnökölnek a játékokon. 


4. Konstantinápoly városfalai: 4712-ben épültek, II. Theodosíus 
uralkodása alatt. A fal a római katonai tervezés 
nagy alkotása - 1204-íg minden ellenségétől megvédte a várost. 

5. Mozaik a Rotundából: Thesszaloníki. A Rotunda eredetíleg 
a pogány Galeríus császár mauzóleuma volt — az 5. században 
alakították át keresztény templommá. A mozaikdekoráció 

a szentek kalendáriumát ábrázolja. A szentek égi lakóhelye 
olyan, mint az idealizált császári palota. 

6. A Szent Szergiosz és Bakkhosz-templom belseje: Isztambul. 
Jusztinianosz és Theodóra építtette a tMormiszdaz-palotában, 

ahol a császári trónra lépésük (527) előtt éltek. Kísérletező tervezése 
és káprázatos építészeti megoldásai miatt Jusztínianosz korának 
legizgalmasabb épületeként tartják számon. 


7. A Hagia Szophia-lemplom 
belseje: Isztambul. A törökök 
a 19. század közepén Gaspai 
és Giuseppe Fossatít kérték fi 
hogy állítsák helyre 

a templomot. 

A templombelsóben látható 
Jfestményeik megyjelelnek 

az épület romantikus 
atmoszjférájának. 


8. A Szent Kalalin-templom 
apszísmozaikja: Sinai. 

A templomot Jusztínianosz 
segítségével fejezték be 

550 körül. Az apszis mozaílja 
Aírisztus színeváltozását 
ábrázolja, de Krisztus és az 
apostolok emberi formában 
Jelennek meg, ami a 
reprezentáció lehetőségeinek 
újfajta megközelítésére vall. 


9. Krisztust ábrázoló ikon: 
Szent Katalín-templom, 
Sinai. A 6. század végéről 
származik -— ez az első ránk 
maradi Krisztus Fantokrátor- 
ábrázolás. Talán hírisztus 
valamelyik akheíropotetai 
(nem emberi kéz festette) 
képe után készült, amelyek 
ekkorlájt váltak népszerűvé. 
Krisztust szakállal ábrázolja, 
de a későbbi 
Pantokrátorokra jellemző 
komorság helyett a művész 
inkább a Megváltó 
emberségét hangsúlyozta. 
Azt az érvelést tükrözi, hogy 
Aírisztus képei a 
megtestesülésről tesznek 
tanúságot. 

11. Jusztíntanosz és kísérete: San Vítale, Ravenna. 
A templom szentélyének északi falán. 

12. Theodóra császárné és kísérete: San Vítale, Ravenna . 
A templom szentélyének déli falán. 


14. , Az erények 
létrája" 

— Lépcsős Szent 
János ikonja: 
Szent Katalin 
templom, Sínai. 
A 12. századi 
ikon Lépcsős 
Szent János 
misztikus 
felemelkedését 
ábrázolja. 

A szent Istenhez 
emelkedik fel 
egy harmincfokú 
létrán, az 
óővatlanokra pedíg 
ördögök 
leselkednek, 


13. A Madridi 
Szkülítzész-krónika: 
Biblioteca JYacional, 
Madrid. A görögtűz 
pusztító hatását 
ábrázoló miniatúra 
a 72. századból. 

A kép felírata: 

A római flotta egy 
ellenséges hajóra 
tüzel". 


15. Dávídot ábrázoló tányér: Metropolitan Museum, Yew York. 
Dávíd legyőzi Góliátot. A vánosok pecsétje arra utal, 
hogy Hérakleiosz császár (610-641]) uralkodása idején készült. 
A jelenet a császárnak a perzsák fölött aratott győzelmét ünneptt. 
Az őtestamentumi témájú kép azt az ídeát hangsúlyozza, 
hogy Bízánc az új [zrael. 


16. A jeruzsálemi 
Szíklatemplom kívülről. 
Epítését Abd al-Malik 
kalifa kezdte el 6971-92-ben. 
Mohamed éjszakai 
utazásának emlékére 
készült, és célja, hogy 

! rányomja az iszlám 
bélyegét egy még mindíg 
nagyrészt keresztény 
városra. 


17. A jeruzsálemi 

18. Mozaik a damaszkuszi nagy mecsetben. A kép paradicsomi 
látképet ábrázol, és az ókor ílluzionista művészetének utolsó 

21. A Hagia Eíréné-templom bejárata, Isztambul. Eredetíleg 
Jusztínianosz uralkodása alatt épült a 6. században. 

740-ben a képromboló V. Konstantin építtette újra egy földrengés 
után. Az apszisban a képellenes időszak keresztje látható. 

22. Krisztus kírály, Godescalco 
evangeltáriuma: Bibliothegue 
Jationale, Fárizs. A 781-ben készült 
kézíratot Jyagy Károly rendelte meg, 
hogy megünnepelje fia, Píppin római 
megkeresztelését, és megköszönje 
[Hadrianus pápának, hogy elvállalta 
a gyermek keresztapaságát. 

Nagy Károly és Fiadrianus viszonya 
ebben az időszakban volt a legjobb. 


í 


23. Saínte-Foy ereklyetartó 
szobra. Congues, 
Franciaország. 

A csodatévő ereklyék 
tisztelete N"yugat-Európában 
ahhoz vezetett, hogy ember 
formájú ereklyetartókat 
készítettek. 

24. Apszíismozaik: Fagia Szophia, lsztambul. A trónon ülő Márta 
a gyermek hKírisztussal. A mozaik leírásakor Phottosz pátriárka 


egy álló Mária-ábrázolásra utal: így nem bíztos, hogy Photiosz 
ezt a mozaikképet avatta fel 867. március 27-én. 


23. Apszísmozaik: Mária elszenderülése-temptlom, Iznik. 

Alló Mária-alak a gyermek Híriisztussalt: ezt az elrendezést 
általában FHodegetriának nevezik. A képrombolás veresége után 
ez lett a standard apszisdekoráció. Ezt a mozaikot utólag 
állították helyre: az arany háttéren még látható a képrombolók 
keresztjének körvonala. 

26-27. Mozaik a 
thesszalonikí 
[agia 
Szophia-templom 
kupolájában. 
Krisztus 
mennybemenetelét 
ábrázolja — 

a Megváltót két 
angyal emeli a 
magasba. 

A kupola szegélyén 
a tízenkét apostol 
látható és Mária, 
két angyallal. 

; A felirat szerínt 
880-ban készült. 

28. A Fárízsi Zsoltároskönyv: Bibliothegue Jyationale, 
Párízs. Ezsaiás imája. A próféta az éjszakát és a hajnalt 
megszemélyesítő alakok között áll. A zsoltároskönyv 

a makedón reneszánsz jellegzetes műve. a klasszikus 
művészet technikáit a kereszténység szolgálatába állítja. 

29. A Párizsi Zsoltároskönyv: Bibliothégue JYationale, Fárizs. 
Izrael lánya üdvözli Sault és Dávidot. Az ikonográfia alapja 
egy ókori jelenet: Iphígenia a tauroszok földjén. A felírat így szól: 
, Saul az Ő ezreível és Dávíd az Ő tízezreível ". 


30. Bíborbanszületett Konstantint ábrázoló fatábla: 
Puskín Szépművészeti Múzeum, Moszkva. 
Krisztus megkoronázza Bíborbanszületett Konstantint (945-959). 


37. A Cappella Falatína nyugati része, Palermo. A kírályi emelvény 
fölött - figyeljük meg a két jelképes oroszlánt — egy trónon ülő 
Pantokrálor-figura látható, Szent Péterrel és Pállal. 

Az épület dekorációját később egészítették ki a mozaikkal, 

amikor — valószínűleg - egy fogadótermet alakítottak át 
kápolnává. 

32. Apszísmozaik: cefalúi katedrális. Csak az apszist és a szentély 
oldalfalait dekorálták mozaikkal. A munkát 1748-ban fejezték be. 
Az apszis kagylóját normann módra a Pantokrátor mellképével 
díszítették. Alatta Mária látható angyalok társaságában. 


33. A Martorana-templom harangtornya: Palermo 

(r. Galley Kníght után). A muzulmán utazó, 

Ibn Jubayr csodálatát leginkább a templom harangtornya 
váltotta ki. Paradox módon ez nyugati hozzátoldás volt 
egy bízánci stílusban épült templomhoz. 

állításáért. Úgy érveltek az ikonok védelmében, hogy 
figyelembe vették a bizánci elit magasabb műveltsé- 
gi szintjét is. Ervrendszerük sokat köszönhetett az 
arisztotelészi logikának (még ha az , igazság ereje- 
ként" prezentálták is őket), amely biztosította szá- 
mukra az intellektuális fegyverzetet, hogy szembe- 
szállhassanak V. Konstantin képellenes teológiájával. 
Ellent tudtak mondani híres érvelésének Krisztus 
körülírásának következményeiről: vagyis hogy az em- 
ber vagy összekeveri, vagy pedig szétválasztja kétféle 
természetét. Theodórosz és Niképhorosz látta, hogy 
a képrombolók azt feltételezik: a művész feladata 
Krisztus körülírása. De ez egyáltalán nem így van, ér- 
veltek: a folyamat a megtestesülés csodájának elke- 
rülhetetlen következménye. Pontosan ezért tesznek a 
képek tanúságot a megtestesülésről. S mint ilyenek, 
a khalkedóni zsinat tanításának felelnek meg, amely 
kimondta, hogy Krisztusnak két tökéletes természete 
van: isteni és emberi is, s ezeknek egysége nem oszt- 
ható fel, és nem is jelent zűrzavart. A képrombolók 
ellenállása Krisztus ábrázolásával szemben a meg- 
testesülés tagadása, vagyis azt vitatja, hogy Krisztus 
ember és Isten is egyszerre. 

Niképhorosz és Theodórosz is sokat foglalkozott 
V. Konstantin azon állításával, hogy a kép lényegében 
azonos a prototípussal. Ez támasztotta alá a képrom- 
bolók ideáját, hogy Krisztus igazi képe az oltáriszent- 
ség -— s ez volt az egyik leghatékonyabb érvük. 
Niképhorosz és Theodórosz megfordította ezt az ér- 
vet, s azt mondták, hogy a képrombolók azzal, hogy 
az oltáriszentséget pusztán Krisztus képének látják, 
tagadják a valódi jelenlét ideáját. Akárhogy is, az 
utóbbi meghatározása logikátlanul leszűkítő volt. Az 
ikonok két védelmezője ehelyett azt mondta, hogy a 
képnek és ábrázoltjának azonossága viszonylagos, 
ami azt jelenti, hogy a kép valamilyen mértékben ré- 
szesedik az általa ábrázolt dolog vagy személy tiszte- 
letéből és erényeiből. Ily módon a képek etikai felfo- 
gását, amelyet az ikonok védelmezői soha nem 

vitattak, magukra a képekre lehetett alkalmazni. Ép- 
pen úgy, ahogyan az erényes keresztény részesedik 
Krisztus és a szentek érdemeiből (bármilyen alacsony 
fokon is), egy kép is részesedhet belőlük. Jól kifejtett, 
de kevésbé leszűkítő érvelés volt ez a képek szerepé- 
ről, amely ugyanakkor távol tartotta magát az ikonok 
tiszteletének extrém formáitól. 

Theodórosz Sztuditész más szempontból is na- 
gyon jó munkát végzett. Halála után támogatóinak 
csoportjai folytatták az ellenállás hagyományát. A sztu- 
dioszi apátság az elégedetlenség centruma lett az 
egyházhoz és az udvarhoz tartozók között is. Theo- 
philosz császárt olyannyira bosszantotta, hogy újabb 
üldözésekbe kezdett. A festő Lazarosz kezét a császár 
parancsára összeégették, de ez nem gátolta meg ab- 
ban, hogy amint elengedték, azonnal visszatérjen az 
ikonfestéshez. A császár üldözésének estek áldozatul 
a Graptoi (szó szerint: , írással megjelölt") testvérek 
is, akiket azért neveztek így, mert homlokukra jambi- 
kus verseket tetováltattak, amelyek , az eltévelyedett 
eretnekség silány edényeinek" nevezték őket. 

Náluk is veszélyesebb volt a patrícius Szergiosz, 
akit 832-ben száműztek képvédő hitéért. Ő volt a ké- 
sőbbi pátriárka, Photiosz apja; felesége pedig távoli 
rokona volt Theophilosz feleségének, Theodórának — 
vagyis a bizánci politikai élet középpontjában állt. 
Ugyanúgy, ahogyan V. Konstantin idején is voltak ko- 
moly hivatalokat betöltő emberek, akik a császár né- 
zetei ellen fordultak, így volt ez Theophilosz uralko- 
dása alatt is. Ennek oka valószínűleg az udvar 
politikájában rejlett. Az állami hivatalnokok valószí- 
nűleg hátrányba kerültek a képromboló uralkodók 
idején, mert ezek az időszakok inkább a hadseregnek 
kedveztek. Talán azt is ellenezték, hogy V. Konstantin 
és Theopilosz annyira a nép kegyeit keresi. Valószínű- 
leg a kegyességet is másképp gyakorolták — ehhez is 
köthető ellenzékiségük. Az állami hivatalnokok vol- 
tak a birodalom legjobban képzett emberei, s ezért 
másoknál jobban érdekelte őket a képekről szóló vi- 

ta. Nyilvánvaló volt, hogy az érvelésben a képek 
melletti intellektuális kiállás győzedelmeskedett, an- 
nak köszönhetően, hogy Niképhorosz és Theodórosz 
olyan jól továbbfejlesztette Damaszkuszi János gon- 
dolatait. 

Végül a képek restaurációja 843-ban belső munka 
volt, amelyet Theodóra császárné hajtott végre, leg- 
közelebbi rokonai támogatásával. Iheodóra egysze- 
rűen újra hatályba léptette a második nicaeai zsinat 
határozatait, s az ortodoxia győzelmeként ismertté 
vált esemény tiszteletére egy újabb ünnepet jelölt ki: 
az ortodoxia győzelmének ünnepét, amelyet évente 
kellett megülni az eretnekség legyőzésének emléke- 
zetére. Mivel a képek tiszteletének helyreállítása 
mindkét esetben császárnék nevéhez fűződik, akiket 
rokonaik és szimpatizánsaik csoportja támogatott, 
számos történész azt feltételezi, hogy a nők valami- 
lyen módon természetesen kötődnek az ikonokhoz. 
Még az a feltételezés is megszületett, hogy a nők erő- 
sebben kötődtek a keresztény vallás mágikus és az 
érzelmekre ható elemeihez. Kedves történetek szól- 
nak arról, hogy Eiréné és Theodóra is ikonokat tar- 
tott magánlakosztályában. Az uralkodócsalád más 
nőtagjairól is az maradt fenn, hogy titokban imádták 
az ikonokat. Hogy ez általában igaz volt a vezető ud- 
vari családok nőtagjaira nézve, azt az is bizonyítja, 
hogy Theodórosz Sztuditész aktív levelezőtársai kö- 
zött negyven nő is akadt. A társadalomnak egy egé- 
szen másik szintjén, Ifjabb Szent István börtönőrének 
felesége is rejtegetett ikonokat a férje elől, s megen- 
gedte a szentnek, hogy tisztelje őket. Lehet, hogy Ist- 
ván megölésében a főváros utcáin nők ís részt vettek, 
de az biztos, hogy az ikonokat hosszú időn át az ott- 
honi istentiszteletekre használták, s ez a szféra ha- 
gyományosan a család nőtagjainak befolyása alatt 
állt. Elég példa áll rendelkezésünkre, amely azt mu- 
tatja, hogy a nők nagy hatalommal bírtak a családon 
belül, s hogy ők határozták meg a családi élet vallá- 
sos jellegét. Mivel a képellenes császárok a nyilvá- 

nosság beleegyezését akarták igazán biztosítani, na- 
gyon is könnyen lehet, hogy a nők zavartalanul foly- 
tathatták otthoni képtiszteletüket. 

Az ikonok tiszteletéről szóló viták középpontjában 
az egész bizánci kultúra karakterének meghatározása 
állt, amely számunkra ma már ismeretlen kis dcd$árnák 
sorozatában zajlott. De a legfőbb választóvonalak 
nyilvánvalóak. A 6. és a 7. században egyre inkább 
megerősödött a képek kultikus tisztelete, amely már- 
már azzal fenyegetett, hogy monopolizálja a keresz- 
tény vallást. Volt némi igazsága azoknak, akik ezt a 
bálványimádáshoz tartották hasonlatosnak, hiszen a 
képeknek egyre többen tulajdonítottak mágikus erőt, 
s ez a zsidók és a muzulmánok kritikáinak is kitette 
Bizáncot. A képekbe vetett hit átalakította a keresz- 
tény vallást, és sokféle határt mosott el. Azt a hierar- 
chiát is fenyegette, amely a bizánci társadalmi rend 
alapját képezte. Egyre inkább szükségessé vált a ké- 
pek szerepének és funkciójának világos meghatáro- 
zása. Végül is ez volt az, amit az ikonvita kikristályosí- 
tott, s ehhez a képek ellenzői legalább annyira 
hozzájárultak, mint védelmezőik. Mielőtt megjelent a 
képrombolás ideológiája, rengeteg ikont ruháztak fel 
csodatévő erővel. A második nicaeai zsinaton az egy- 
házatyák összeírták a csodatévő képek listáját, de a 
képek végső, 843-as restaurációja után az ikonok 
tisztelői inkább nem hangsúlyozták mágikus tulaj- 
donságaikat. Fő eredményük az volt, hogy megvéd- 
ték a vallásos művészet szerepét, mert a liturgia ter- 
tekintették az ikonokat. Ez biztosította a bizánci cívi- 
lizáció sajátosságát, amely nemcsak a latin keresz- 
ténységtől, hanem az iszlámtól is megkülönböztette. 
A képrombolás ideológiája vallási szempontból ter- 
méketlen volt. Túlságosan szó szerinti volt, és nem 
ismerte fel, hogy minden vallási rendszernek képes- 
nek kell! lennie a változásokra a körülmények hatásá- 
ra. Ma már könnyű kritizálni az ikonok védelmezőitt, 
például Damaszkuszi Jánost, mert bizonyítékokat 

fabrikáltak, hogy az ikonoknak megadják a megfele- 
lő védelmet az Üjtestamentum vagy az egyházatyák 
írásainak alapján. De az, hogy egy folyamatos hagyo- 
mány szerepét hangsúlyozták, amely képes új eleme- 
ket is magában foglalni, összhangban volt meggyő- 
ződésükkel, hogy a megtestesülés csodája továbbra 
is működik -— ez Krisztus örökségének lényege, ame- 
lyet az apostolok és a szentek tartanak fenn. 

Rövid távon a képrombolás nagyon nagy előnyö- 
ket jelentett Bizánc számára. III. Leó és V. Konstantin 
arra használták, hogy leplezzék az iszlám győzelmek 
fenyegette császári uralom helyreállítására tett kísér- 
leteiket. Ez megmenekítette Bizáncot a politikai anar- 
chiától, amely a 8. század elején jellemezte. A kép- 
romboló császárok hatékonyan működő államot 
hagytak maguk után, amely a makedón dinasztia 
9—10. századi eredményeit is megalapozta. Az ikon- 
ellenesség a kolostorok kulturális befolyását is csök- 
kentette, amely a 7. században meghatározó volt. 
Emelkedett az oktatás színvonala; a világi tanulmá- 
nyokat saját magukért művelték, és a klasszikus kul- 
túra számos aspektusát feltámasztották. Ez pedig 
helyreállította a bizánci kultúra elvesztett egyensú- 
lyát. 

HATODIK FEJEZET 


Bizánc és a Nyugat 


vált önálló entitássá — ekkor szakadtak el töb- 

bé-kevésbé teljesen a Bizánchoz és a keleti ke- 
reszténységhez fűződő kötelékei. Nagy Károly római 
megkoronázását 800 karácsonyának napján hosszú 
ideje az elválás szimbolikus eseményének tekintik, de 
a Római Birodalom két felének egysége mindig is 
mesterséges volt. Akármennyire is megtermékenyí- 
tette egymást a két kultúra a századok során, és 
akármilyen gyakori volt is a kétnyelvűség a művelt elit 
köreiben, mindig két külön kultúra maradt: az egyik 
latin, a másik görög nyelvű. Ezt a kereszténység győ- 
zelme és a birodalmi főváros Konstantinápolyba köl- 
töztetése leplezte egy ideig. A Nyugat - és ez a ké- 
sőbbi barbár királyságokat is magában foglalja — 
mindig úgy nézett a konstantinápolyi császárra, mint 
végső döntőbírára. A főváros Konstantinápolyba köl- 
töztetésének egyik hatása az volt, hogy a hadsereg és 
a kormányzás nyelve a latin lett keleten is, még ha a 
görög meg is maradt az egyház és a kultúra nyelvé- 
nek. Ez a fejlemény valamennyire elmosta a kelet és 
a nyugat közötti választóvonalat. 


A nyugati kereszténység a képromboló viták során 


Gyengülnek a kötelékek 


A nagy latin teológus, Augustinus ebben a közegben 
képes volt befogadni a keleti, kappadókiai egyház- 
atyák új gondolatait. Ezek a gondolatok azonban 
beolvadtak abba a jellegzetesen nyugati teológiai 
szemléletmódba, amelynek kialakításában éppen 
Augustinus játszotta a legjelentősebb szerepet. Biz- 

tosította, hogy a nyugat érdeklődési körei és jellegze- 
tességei nagyon különbözzenek a keletéitől. Nem a 
közbenjárásra és a tökéletesedésre tette a fő hang- 
súlyt, hanem a predesztinációra és a közösségre. Bár 
folyamatosan szűrődtek be újabb gondolatáramok 
keletről, Augustinus teológiájának felhasználásával 
alaposan megszűrték őket. Ebben a kora középkori 
fogalmi és kulturális csereforgalor" : in lehet, hogy a 
Nyugat volt a befogadó fél, de egyáltalán nem volt 
passzívnak mondható. A folyamat.:t az tette lehető- 
vé, hogy a közös hiten és közös politikai elkötelezett- 
ségeken alapuló valamilyen fokú egység egészen a 
8. századig eltartott, és személyes kötelékek is éltek 
a kétféle társadalom elitje között. Nagy Szent Gergely 
pápa (590-604) az Anicius családból származott, 
amelynek egy évszázaddal azelőtt Juliana Anicia, 
Konstantinápoly jótevője is a tagja volt. Gergely ma- 
ga pedig WKonstantinápolyban volt pápai nuncius 
(apocrisarius), mielőtt pápa lett. 

Ezeket a kötelékeket megerősítette az is, hogy 
Jusztinianosz visszafoglalta Itáliát, Szicíliát és Eszak- 
Afrikát, s különösen megerősítették őket a longo- 
bárd inváziók, amelyek miatt a római szenátorok 
sietve Konstantinápoly biztonságába menekültek. 
Cassiodorus kivétel volt. Ő ott maradt a Vivarium- 
ban, abban a kolostorban, amelyet ő maga alapított 
Dél-Itáliában. Itt be tudta fejezni idősebb kortársa, 
Boéthius munkáját, akinek az volt a célja, hogy a 
, görögök bölcsességét" megismertesse a latin nyel- 
vű nyugattal. Míg Boéthius Arisztotelész logikáját 
fordította le és látta el kommentárokkal, Cassio- 
dorus megalkotta az /nstítutionest, egy olyan szö- 
veggyűjteményt, amely klasszikus szövegeket tartal- 
mazott keresztény formában. lIzidornak, Sevilla 
püspökének valamivel későbbi összeállítása ugyan- 
ezt végzi el spanyol kontextusban. Ezek a munkák 
fontos szerepet töltöttek be a műveltség feltámasz- 
tásában a Karoling-időszakban. Bár kicsit leegysze- 
rűsítve, megőrizték a latin nyelvű nyugat számára a 

görög művelődés alapjait, ahogyan Jusztinianosz 
korában éltek. 

A 7. század monotheléta vitái sem ásták alá Bizánc 
és Róma közeli kapcsolatát — inkább nagyon is mű- 
ködő kapcsolatról árulkodnak. A konstantinápolyi 
szakadárok Rómában kerestek menedéket és támo- 
gatást. Végül a római álláspont győzedelmeskedett. 
Konstantinápoly és Róma kötelékei megerősödtek, 
ahogy az iszlám előretörése miatt egyre többen me- 
nekültek keletről Rómába. Számos pápának a görög 
volt az anyanyelve. Sőt egy ideig úgy látszott, hogy a 
görög lesz a pápai hivatalok közös nyelve. Például 
amikor Wilfred, York püspöke Rómába ment a 8. szá- 
zad elején, hogy egy kérvényt nyújtson be a pápai 
hivatalhoz, a pápai szinódus görögül folytatta le a tár- 
gyalást. Rómában növekedett a görög nyelvű kolos- 
torok száma, és a 7-8. században a pápa sok embe- 
re ezekből került ki. A legjobb példa erre a tarsusi 
Theodor, akit a 7. század közepén Canterbury érse- 
kévé neveztek ki. 

A képrombolás kezdetekor Róma még mindig 
nagyvárosnak számított a kor mércéjével mérve, bár 
területe sokat csökkent legfényesebb napjai óta. 
Nagy zarándoktemplomai voltak, mint például a 
Szent Péter, amely Konstantin idejében épült fel. Szá- 
mos bazilika épült az 5. században az akkori pápák 
rendeletére. Néhány nagy ókori épület is fennma- 
radt, mint például a Castel SantAngelo, ahogyan a 
középkorban nevezték, vagy a Pantheon, amely 609- 
ben lett Santa Maria Rotonda-templommá. Kissé 
korábban egy 1. századi csarnok épületéből alakítot- 
ták ki a Santa Maria Antigua-templomot, amelyet a 
8. század elején VII. János pápa (705—707) számos 
mesteri freskóval dekoráltatott ki. Hogy a művészek 
Konstantinápolyból érkeztek-e, az mindegy — a fres- 
kók mindenesetre azt bizonyítják, hogy Róma és 
Konstantinápoly ugyanahhoz a világhoz tartozott. Já- 
nos pápa maga is egy bizánci tiszt fia volt. Ha ő ma- 
ga vitázott is ÍI. Jusztinianosszal a trulloszi zsinat elis- 

meréséről, 711-ben utódja kötelességszerűen elvo- 
nult Konstantinápolyba, ahol illő tisztelettel fogadták, 
és megint létrejött valamiféle kiegyezés Konstantiná- 
poly és Róma között. 

Ezt a működő kapcsolatot III. Leó lépései megza- 
varták. Azzal kezdődött, hogy 724-ben vagy 725-ben 
megadóztatott olyan pápai birtokokat Dél-Itáliában 
és Szicíliában, amelyek addig adómentességet élvez- 
tek. Ezt betetőzte ,képromboló" rendelete 730-ban, 
amelyet II. Gergely pápa és utódja, III. Gergely is 
élesen ellenzett. Először is, a megelőző két és fél év- 
század egyháztörténetének nagy része arról szólt, 
legalábbis a felszínen, hogy Róma megmutatta Kons- 
tantinápolynak, mi az igazi ortodoxia. Másodszor: az 
ikonok Róma vallási életének integráns részei voltak, 
mint ahogy így volt ez minden más bizánci várossal 
is. Ikonokat használtak a körmenetekben; a lateráni 
Krisztus-ikon a város oltalmazó zászlaja lett, és csoda- 
tévő képnek hitték, amelyet nem emberi kéz alkotott. 
Az ikonok kultikus tárgyként funkcionáltak Rómá- 
ban. Így míg Isten Anyjának kultusza Konstantiná- 
polyban az ereklyék, az öv és a fátyol köré szervező- 
dött, Rómában az ikonok álltak a középpontban. 
Isten Anyjának kultusza jó példa a bizánci import sze- 
repére Róma vallási életében. Amikor 609-ben a 
Pantheont templommá alakították át az ő tiszteleté- 
re, Konstantinápolyból egy Mária-ikont küldtek az 
esemény megünneplésére. I. Sergius pápa (687—701) 
elrendelte, hogy a Mária-ünnepeket, vagyis a kará- 
csonyt, az angyali üdvözletet és Mária mennybe- 
menetelét hivatalosan körmenettel kell ünnepelni. 
VII. János is szerette az ikonokat. Egy ikon, amelyet 
Madonna della Clemenzaként emlegetnek, őt mutat- 
ja, amint megcsókolja Mária lábát. A Rómából eredő 
ikonográfiának megfelelően Mária mint uralkodónő 
jelenik meg, akárcsak egy mozaikon - amely erede- 
tileg a Szent Péter-bazilikát díszítette —, amelyet szin- 
tén VII. János rendelt meg: ezen a pápa közeledik fe- 
lé, s magát , Isten Szent Anyja Szolgálójának" nevezi. 

A pápa politikai célokra használta a Mária-kultuszt. 
Míg II. Jusztinianosz az , Isten szolgája" címet sajá- 
tította ki, VII. János Isten Anyjának kultuszán át 
fejezte ki apápaság magasabb helyét a bizánci hie- 
rarchiában. Krisztus és anyja álltak a keresztény ke- 
gyesség középpontjában. Rómában ennek külön 
hangsúlyt adott egy ekkortájt kialakuló, Mária menny- 
bemeneteléhez kötődő szokás. A lateráni Krisztus- 
ikont körmenetben a Santa Maria Maggioréhoz vit- 
ték, hogy találkozzék az ott elhelyezett Mária-ikonnal, 
amelyet Szent Lukács alkotásának hittek. 

IH. Leó ,képromboló" rendelete mélyen sértette a 
római vallásosságot. A pápa presztízsét is fenyegette, 
vitatta Nagy Szent Gergely pápa érvelését a vallásos 
művészet érvényességével kapcsolatban, amelyet 
Serenushoz, Marseilles püspökéhez írt, 599-ben, il- 
letve 600-ban keletkezett levele tartalmazott. Ez az 
egyik legfontosabb kijelentés a vallásos művészet 
funkciójáról a kereszténység kontextusában, már 
csak azért is, mert a művészetről alkotott nyugati né- 
zetek alapja lett a középkorban. Gergely leveleit újra 
meg újra felhasználták és magyarázták. A pápa meg- 
tudta, hogy Marseilles püspöke vallásos festménye- 
ket pusztított el, mert akadtak olyanok a nyájában, 
akik helytelen módon imádták őket — úgy, ahogyan 
csak a Szentháromságot lett volna szabad. Gergely 
elismerte, hogy ha valóban ez történt, az megveten- 
dő és megállítandó cselekedet volt, ám az volt a 
véleménye, hogy a püspök túl messzire ment. A val- 
lásos képeknek megvolt a maguk helye a keresz- 
tény istentiszteletben. A pápa azt írta Serenusnak, 
hogy , azért tesszük ki a képeket a templomokban, 
hogy akik nem tudnak olvasni, azok legalább a fala- 
kon láthassák azt, amit a könyvekből nem értenek 
meg". Gergely fejlesztette ki a vallásos művészet mint 
, az Íírástudatlanok könyve" témát. Az ikonokat magu- 
kat nem említette Serenushoz írt leveleiben — magya- 
rázatai a templomokat díszítő narratív képsorokra 
vonatkoznak -—, de nézeteit általában a vallásos kép- 

zőművészetre vonatkoztatták. Gergely világosan meg- 
mondta, hogy a képeket nem szabad imádni, de ar- 
ról nem beszélt, hogy lehet-e őket tisztelni, s az, hogy 
ebben az időszakban nagyon sok fogadalmi kép lett 
fődekorációvá a római templomokban, a képeknek 
olyan fokú tiszteletére mutat, amilyen Bizáncban is 
kialakult. 

Róma az ismert módon reagált a képekről szóló vi- 
tára. 731-ben III. Gergely pápa összehívott egy szinó- 
dust, hogy elítélje a bizánci császár egyoldalú újítása- 
it. Számos bizánci egyházi ember, aki ellenezte a 
képromboló ideológiát, Rómába menekült. Ezt jelké- 
pezi a Santa Maria Romana néven ismert ikon törté- 
nete is, amelyet I. Germanosz pátriárka parancsára 
Rómába szállítottak, azután pedig, amikor elmúlt a 
veszély, ismét visszavitték eredeti helyére. A bizánci 
menekültek tovább erősítették a görög kolostoro- 
kat, amelyek Róma életének fontos részeivé lettek. 
A 8. században talán Róma kolostorainak egyne- 
gyede görög volt, és ez így maradt a 9. század során 
is. A képrombolás második szakaszában az ikonok 
védelmezői Rómától várták a segítséget. Theodórosz 
Sztuditész azt hitte, hogy a pápaságnak jogában van 
elítélni egy törvénytelen szinódust. Azt mondta, hogy 
ebben a helyzetben ,Róma püspöke veheti át az öku- 
menikus zsinat hatalmát". Theodórosz szerint csak 
a pápának állt módjában elsimítani az újabb kép- 
romboló időszak okozta egyházszakadást Konstanti- 
nápolyban. I. Paschal pápa (817-824) görög szerze- 
teseket hozatott, amikor megalapította a Santa 
Prassedét, amelyhez a Zeno-kápolna épült még, 
édesanyjának síremléke. Ennek a kápolnának a de- 
korációja egyedülálló módon bizánci jellegű. Nem 
tanító és nem is dekoratív, hanem egy sor dogmati- 
kus állítást volt hivatott ábrázolni. A kápolna előreve- 
títi a bizánci templomok díszítésének fejlődését a 
9. század vége felé és a 10. században. 

A pápaság kiegyensúlyozó törekvései 


Láthatjuk, hogy a 8. század közepén ltáliában zajló 
radikális változások ellenére megmaradtak az ellen- 
tétek és rokonszenvek régi mintázatai. 731-ben 
Ravenna, ltália bizánci fővárosa elesett és a longo- 
bárdok kezére került, akik azonban a pápa kezdemé- 
nyezésének köszönhetően 743-ban mégis visszaad- 
ták. Az viszont nem világos, hogy a pápa Bizánc 
érdekében járt el, vagy saját magának akarta meg- 
szerezni a várost. Akárhogy is, nem birtokolhatta so- 
káig Ravennát, mert 751-ben ismét visszavették a 
longobárdok. Mivel a bizánciak már nem tartották 
kezükben a vidéket, a pápaságnak gondoskodnia 
kellett magáról. Tárgyalásokba kezdett a longobár- 
dokkal, a ,szent köztársaság és Krisztus római had- 
serege" nevében. Egyre inkább kikristályosodott az 
elképzelés, hogy a pápai Róma önálló politikai egysé- 
get alkosson. De Bizánc árnya még mindig felette le- 
begett. A Lateráni Palotát ekkortájt építették át úgy, 
hogy a konstantinápolyi császári palotára hasonlít- 
son. Zakariás pápa (741—752) bronzkaput építtetett a 
pápai palotához, III. Leó pápa (795-—816) pedig egy fo- 
gadótermet, amelyet Khrüszotriklinosznak nevezett. 

A fényes külsőségek ellenére a pápaságnak vé- 
delemre volt szüksége a longobárdokkal szemben. 
III. István pápa (752—757) 753 őszének végén sietve 
átkelt az Alpokon, hogy Pippintől, a frank uralkodótól 
kérjen segítséget. Döntő jelentőségű találkozásuk 
754 januárjában zajlott le, Ponthieu-nél. A pápa fel- 
kente Pippint a frankok királyává. Viszonzásul Pippin 
azt ígérte, hogy visszaszerzi Ravennát a pápaság szá- 
mára. 756-ban egy charta (,Pippin ajándékozási 
okirata") erősítette meg, hogy a korábbi ravennai 
helytartóság immár a pápa birtoka. A pápaság meg- 
szerezte, amit akart, miközben a frankok elkezdték 
mérlegelni kötődéseiket, amelyek bonyodalmakat 
ígértek. Eddig nem foglalkoztak a képek kérdésével, 
de itáliai tartózkodásuk alatt tudomást szereztek a 

nagy ellentétről, amely eltávolította egymástól a 
pápaságot és a bizánci egyházat. 7567-ben egy kon- 
ferencia zajlott Gentillyben, mégpedig frank támo- 
gatással. Elsősorban diplomáciai célja volt: hogy 
megoldja az itáliai helyzetet. Rómából és Konstanti- 
nápolyból is érkeztek követségek. Pippin meg akarta 
vitatni a pápaságot és Bizáncot elválasztó teológiai 
különbségeket, egyebek között a képek kérdését is. 
Ez azt bizonyítja, hogy a frank uralkodó tudatában 
volt: a pápasággal való együttműködésnek teológiai 
dimenziói is vannak; hogy a frank egyház érdekei 
nem feltétlenül esnek egybe a pápaság érdekeivel; és 
hogy elegendő hatalommal rendelkezett ahhoz, hogy 
magyarázatra kényszerítse a pápaságot. 

S a pápaságnak volt is mit magyaráznia. Egy arisz- 
tokratákból álló frakció csalással a csoport egyik tag- 
ját, Konstantint helyezte Szent Péter trónusára. 769- 
ben zsinatot hívtak össze az ügy tisztázására. Külön 
meghívtak frank püspököket is, ami szintén azt jelzi, 
mekkora szüksége volt a pápaságnak a frankokra, 
hogy szabályozzák az ügyeit. A zsinat nagyrészt a bot- 
rányról szólt, és megerősítette, hogy a pápa megvá- 
lasztása a római papság kizárólagos hatáskörébe 
tartozik, az új pápát pedig a papok a római katona- 
sággal és néppel együtt iktatják be. A zsinat formáli- 
san megtagadta a 754-es képromboló zsinatot is. 
Ezzel is azt hangsúlyozták, hogy Róma többé nem áll 
bizánci fennhatóság alatt. 

Az előző évek zűrzavarai után Hadrianus pápa 
megválasztása 772-ben elhozta a várva várt stabili- 
tást. Hadrianus nem arisztokrata volt, hanem a római 
egyház berkeiből származott. Nagybátyja és gondvi- 
selője Theodotus volt, a pápa egyik tisztviselője, aki- 
nek adományozóportréit ma is láthatjuk a Santa 
Maria Antigua-templomban. Theodotus a templom- 
hoz tartozó diaconia adminisztrátora volt. A dia- 
coniák jótékonysági intézmények voltak, amelyek a 
pápa támogatásával működtek. Hadrianus a jóté- 
kony munkának ebben a szellemében nevelkedett, 

és ez jellemezte pápaságát is, amikor helyre akarta 
állítani Róma városát. Megjavíttatta Aurelius falait és 
a vízvezetékeket, és számos régi templomot is helyre- 
állított. Még nagyobb gyakorlati jelentősége volt an- 
nak, hogy újraszervezte a pápai birtokokat Róma kö- 
rül. A megemelt bevételeket a város diaconiái 
kapták, hogy folytathassák jótékonysági tevékenysé- 
güket. Ez volt a leghatékonyabb módja annak, hogy 
megerősítse a pápai uralmat Rómában. 

Hadrianusnak a pápai trónra lépése egybeesett a 
longobárdok elleni frank támadással. 774-ben Nagy 
Károly megszállta Pavia longobárd királyságát. Míg 
folyt az ostrom, úgy döntött, hogy a húsvétot Rómá- 
ban tölti. A városban a rómaiak patríciusaként üdvö- 
zölték. Első útja Szent Péterhez vezetett: imádkozni 
ment az apostol sírjához, amely a város falain kívül 
volt. Nagy Károly ezután betartotta a szokást: a 
pápától kért engedélyt, hogy beléphessen a városba. 
A longobárd királyság tönkretétele több szempont- 
ból is előnyös volt a pápaság számára: nagyobb lett 
a biztonság, és megnőtt áz esély egy pápai állam lét- 
rehozására ltália középső részén, a korábbi ravennai 
helytartóság területén. Hátránya az volt, hogy a fran- 
kok sokkal szigorúbb ellenőrzés alatt tartották a 
pápaságot. Bár Konstantin adománylevelének hite- 
lességéről — a középkor leghíresebb oklevél-hamisítá- 
sáról — soha nem győződhetünk meg teljesen, ekkor- 
tájt kezdett alakot ölteni a charta. Az volt a célja, hogy 
megerősítse a pápaságot a frankokkal folytatott tár- 
gyalások során. Az adománylevéllel kapcsolatos le- 
genda úgy szólt, hogy amikor Konstantin Rómából 
Konstantinápolyba tette át a székhelyét, Szilveszter 
pápára hagyta a birodalom nyugati részének vezeté- 
sét. A legenda a 8. században egyre erősödött, aho- 
gyan a pápaságnak meg kellett védenie független- 
ségét a bizánci, longobárd és végül a frank köve- 
telésekkel szemben. 

I. Hadrianust nyilván örömmel töltötte el Eiréné 
császárnő tapogatózása, amikor azt próbálta megtu- 

dakolni, volna-e esély arra, hogy a pápa követeket 
küldjön egy zsinatba, amely helyreállítaná a képek 
tiszteletét. Az uralkodónő lépései elismerték, amit 
Róma a maga hagyományos szerepének látott: a hit 
őrzőjének szerepét. Mint a múltban annyiszor, ismét 
érvényt szerezhetett álláspontjának. Eiréné meghívá- 
sa a pápaság független státusának is nyomatékot 
adott, egy olyan időszakban, amikor az félig-meddig 
a frankok gyámsága alatt állt. Hadrianus nagyon is 
tisztában volt a protokollal ahhoz, hogy ne hagyja ki 
Nagy Károly nevét a bizánci udvarral folytatott levele- 
zésből. Az, hogy a bizánciak úgy döntöttek, saját 
verziójukból kihagyják az uralkodót, később szeren- 
csétlen következményekkel járt, mert a képek kérdé- 
sében elhidegítette egymástól Nagy Károlyt és a 
pápaságot. Míg Nagy Károly megszakította a diplo- 
máciai kapcsolatokat Bizánccal, Hadrianus pápa 
fenntartotta őket. Amikor a zsinat végül összegyűlt 
Nicaeában, 787 szeptemberében, két pápai küldött 
is jelen volt - s mindkettő a szerepének nagyon is 
megfelelő Péter nevet viselte. A kereszténység leg- 
főbb püspökségének képviselőiként tisztelték őket: a 
zsinat döntéseit aláírók közül az ő nevük szerepel leg- 
felül, s mindketten Hadrianus pápa nevében írták alá 
az okiratot. A zsinat viszont meglehetősen korlátozott 
sikerrel járt a pápaság számára. A pápai legátusok 
nem játszottak kiemelkedő szerepet a vitákban. Azt 
sem tudták elérni, hogy a római , bizonyító szövege- 
ket", amelyek között Nagy Gergely Serenushoz írt le- 
vele is szerepelt, felvegyék a zsinat által elfogadott hi- 
vatalos listára. A képrombolást nem nyilvánították 
kategorikusan eretnekségnek, ahogyan azt Hadria- 
nus kívánta. A zsinathoz írt levelét kijavították, hogy 
megfeleljen a bizánciak igényeinek. Róma elsőbbsé- 
gének hangsúlyozását nem vették figyelembe, a pá- 
paságot pedig az öt legfontosabb pátriarkátus egyi- 
kének tekintették csupán. Hadrianus dicsérte Nagy 
Károlyt, és követendő példaként állította a keresztény 
uralkodók elé, akit a bizánciaknak is utánozniuk kel- 

lene, de a levélnek ezt a részét nem olvasták fel a zsi- 
natban. A zsinat süket maradt Hadrianus kérésére, 
hogy adják vissza a pápai birtokokat a dél-itáliai, szi- 
cíliai és illyricurni egyházi fennhatósággal együtt. 
Mindezek ellenére nyilvánvaló volt, hogy Bizánc el- 
fogadja Róma szerepét az ortodox hit megtartója- 
ként. Így a pápaság győzelemként könyvelhette el és 
állíthatta be a zsinatot. Hadrianus soha nem tagadta 
meg, és a növekvő frank elégedetlenség ellenére is 
makacsul védelmezte érvényességét, a zsinat határo- 
zatairól szóló görög nyelvű okirat latin fordításának 
döbbenetesen rossz minősége ellenére is, amelyért 
neki kellett vállalnia a felelősséget. A fordítás megha- 
misította a zsinat nagy óvatossággal megfogalmazott 
téziseit. A görög nyelvű teológusok gondosan kü- 
lönbséget tettek a latreia és a proszkünészisz fogal- 
ma között. A latreia azt az isteni imádatot jelentette, 
amely egyedül a Szentháromságot illetheti meg, míg 
a proszkünészisz csupán tiszteletet jelentett, amely a 
képeknek és más szent tárgyaknak, illetve emberek- 
nek járt. A latin fordítás mindkettőt egyszerűen ado- 
rareként említette (a szó jelentése: imádni és tisztel- 
ni). I. Hadrianus elküldte a fordítást a frank udvarnak, 
mert a frank uralkodó és egyháza beleegyezését sze- 
rette volna, mielőtt hivatalosan elfogadja a zsinat ha- 
tározatait. A fordítás csúsztatása talán azt jelzi, hogy 
meg sem nézte, mert bizonyosra vette az egyetértést. 


A Karoling könyvek 


Nagy Károly teológusait mélységesen felháborította 
az iromány. (gy tűnt, hogy a 787-es zsinat a bálvány- 
imádást propagálja, amely nekik egyáltalán nem fe- 
lelt meg, hiszen a frank seregek éppen megpróbálták 
elválasztani a szászokat bálványaiktól. Megjelölték a 
sértő passzusokat, és megfogalmazták ellenvélemé- 
nyüket. Ennek volt némi politikai hátszele is, ami jól 
látható abból a kritikából, hogy egy nő - Eiréné csá- 

szárnő — eleve nem lehet alkalmas egy zsinat leveze- 
tésére, de a kifogások nagy része az ellen a vélekedés 
ellen irányult, hogy a képek tiszteletének a Szentírás- 
ban lefektetett alapja volna. A Karoling teológusok 
hajthatatlanok voltak abban, hogy a Biblia nem tá- 
masztja alá ezt a gyakorlatot — sőt, épp ellenkezőleg. 
A , bizonyító erejű szövegek" listáját sem fogadták el: 
azt mondták, hogy megtévesztő. A dokumentumot, 
amelyet Capitulare versus synodum néven isme- 
rünk, elküldték Il. Hadrianusnak, aki nekilátott meg- 
fogalmazni a választ, amely enyhíthet a fordítás hibái 
okozta károkon. Ezúttal vigyázott rá, hogy megkülön- 
böztesse az adorare és a venerare igét. Hadrianus rá- 
mutatott, hogy Rómában nagy hagyománya van a 
képek tiszteletének, ami Nagy Szent Gergely mun- 
kássága alapozott meg. Megjegyezte, hogy mind 
III. Gergely pápa, mind pedig III. István pápa tartott 
olyan zsinatot (731-ben, illetve 769-ben), amely fenn- 
ráadásul a frank egyház is képviseltette magát, és el- 
fogadta a döntéseit. É 

A pápa válaszát nem fogadták nagy örömmel. Eles 
véleménykülönbségre mutatott rá egy olyan kérdés- 
ben, amelyet Nagy Károly nagyon is komolyan vett. 
Hogy miért, azt ma már inkább csak találgathatjuk, 
de határozottan volt rá politikai oka is. Nagy Károly 
úgy érezte, hogy a bizánciak semmibe veszik, hiszen 
úgy viselkedtek a zsinaton, mintha más keresztény 
uralkodó egyáltalán nem számítana. Otthon pedig 
küzdenie kellett a germán pogánysággal és a kelta 
hitvilág maradványaival. De ennél is fontosabb volt, 
hogy ő nem ismerte az ikonokat. Ez nem azt jelenti, 
hogy a frank egyházban nem volt helye a vallásos 
művészetnek, de mindenesetre nagyon korlátozott 
helye volt. A szerep, amelyet a képek Rómában be- 
töltöttek több mint két évszázadon át, nem volt jel- 
lemző a nyugati kereszténység más területeire. Tud- 
juk, hogy nyugati zarándokok és látogatók vittek 
haza ikonokat Rómából, de ezeket ritkaságként ke- 

zelték. A tisztelet fókuszában inkább a szentek erek- 
lyéi álltak. A frank egyházi emberek számára úgy 
tűnt, hogy a 787-es zsinat megpróbálta az ikonokat 
az ereklyék szintjére emelni. Az, hogy bármilyen em- 
beri alkotásnak olyan tisztelet járjon, mint a szentek 
ereklyéinek, a szentek tagadásával ért fel a szemük- 
ben, és ez szerintük könnyen anarchiához, az egyház- 
tól való elforduláshoz vezethetett volna. S mindenek- 
fölött megváltoztatta volna az egyházi hierarchiát. Ezt 
pedig Nagy Károly megértette. 

Károly bátorításával egyik vezető teológusa, 
Theodulf, Orléans püspöke nekilátott egy összefog- 
laló mű megírásának a frank egyház viszonyáról a 
képekhez, és egyéb ezzel kapcsolatos téziseiről. Az 
ő 790-től 793-ig tartó munkájának eredménye volt 
a Libri Carolini (Karoling könyvek) létrejötte, amely 
a frank teológia első szisztematikus összefoglalása. 
Széles körű befolyásra viszont soha nem tett szert. 
Egyetlen kéziratban maradt fenn, amely vagy a kirá- 
lyi, vagy a pápai udvar számára készült — ma a pápai 
könyvtárban található. Bár sokáig aszerint mérték 
egy-egy középkori dokumentum értékét, hogy hány 
kéziratban maradt fenn, nem ez az egyetlen módja, 
hogy meghatározzuk a fontosságukat. Az is fontos 
kérdés, hogy az iromány egy adott helyzetet vagy 
ideológiai rendszert tükröz-e. A Karoling könyveket, 
amint látni fogjuk, elhomályosította az események 
sokasága, de a bennük kifejtett gondolatok hosszú 
időn át hatottak, és csaknem egy évszázadon át 
megosztották a frank egyházat. A Karoling könyvek 
megírása nagy presztízsű vállalkozás volt. Ha nagy- 
részt az orléans-i Theodulf munkája volt is, más ki- 
emelkedő frank teológusok, például Alcuin is támo- 
gatták és ellátták tanácsaikkal a szerzőt. Amikor a 
szöveg elkészült, megbeszélést tartottak róla Nagy 
Károly elnökletével. Egy írnok a margókra jegyezte az 
uralkodó rövid kommentárjait az egyes fejezetekről. 
Ilyesféle jelzőkkel illette őket: bene, optime, perfecte, 
vagy még lelkesebben: ecclesiastíce, ami azt jelen- 

tette, hogy ,megfelel az egyházi hagyománynak". 
Annak a nézetnek az elutasítása, hogy , bármiről szól 
az Írás, azt a festők meg tudják festeni", egy benét ér- 
demelt, míg az a kijelentés, hogy , ezért mi nem ta- 
gadjuk meg a képeket, csak legbabonásabb imádá- 
sukat", a perfecte minősítést kapta. Az a tény, hogy 
gondosan feljegyezték INNagy Károly véleményét, azt 
mutatja, hogy a munkának nagyon nagy fontosságot 
tulajdonítottak ebben az időben. Nagy Károly érde- 
keltsége a munkában abból is látszik, hogy az ő ne- 
vében írtak előszót hozzá. Ily módon demonstrálhat- 
ta, hogy megvédelmezi az egyházat ,az ostoba 
zsinatok újdonságaitól és a császároktól, akik Istent 
káromolva, de rá hivatkozva uralkodnak". 

Az ,ostoba zsinatok és császárok" azzal fenyeget- 
tek, hogy aláássák a hit alapjait, ha — ahogyan Nagy 
Károly és püspökei látták — a képeknek egyenlő stá- 
tust biztosítanak nemcsak az ereklyékkel, de az írás- 
sal és a szentségekkel is. Ez a gyakorlat határozottan 
ellentmondott az Otestamentum tiltásának a , fara- 
gott képek" ellen. Így megkérdőjelezte az Otesta- 
mentum értékét is, amelyet a frankok különösen 
azért tiszteltek, mert előrevetíti az ÜIjtestamentumot. 
Így az Oszövetséggel szemben elkövetett tiszteletlen- 
ség az Üjszövetséget is káromolta... A frank egyház 
ragaszkodott a szó elsőségéhez: ,nem a képek hor- 
dozzák az igazságot, hanem az írás szövege". Ez nem 
vezetett egy teljes képromboló ideológiához, mert a 
második parancsolatot kiegyensúlyozta Gergely 
Serenushoz írt levele, amelyet a Karoling könyvek- 
ben is idéztek. A leghíresebb részt, amely az , írástu- 
datlanok könyvének" nevezi a képeket, megtartották, 
de nem fektettek rá külön hangsúlyt: a tanulatlanok 
számára természetesen a képek helyettesítették az 
írást. A Karoling könyvek megőrizték Gergely érvelé- 
sét, amely szerint a képek imádata nem helyes, de a 
képrombolás sem az. A képeknek az a funkciójuk, 
hogy megörvendeztessék a szemet és emlékeztetőül 
szolgáljanak. A Karoling könyvek tagadták a művé- 

szet szentségét: tagadták, hogy bármilyen kapcsolat 
volna a reprezentáció és az eredeti között, kivéve, 
hogy a nevük közös. A művészet szerintük nem se- 
gíti az elmélkedést: , Istent nem látható vagy ember 
alkotta dolgokban kell keresni, hanem a szívben; 
nem testi, hanem lelki szemeinkkel kell őt keres- 
nünk"7. A könyvek szerzője elriasztó példaként azt 
hozza fel, hogy valaki esetleg összekeverheti a Szűz 
ábrázolását Vénuszéval. Az a véleménye, hogy az 
ókori mítoszok visszavonhatatlanul rányomták bélye- 
güket a művészetre, és a pogány témák sorát mu- 
tatja be, amelyeket a művészet ábrázolt. Ezzel a hát- 
térrel többé-kevésbé elkerülhetetlen, hogy ,hamis, 
gonosz, ostoba és illetlen" elemek keveredjenek a 
bibliai események lefestésébe. Még csak elgondolni 
is nevetséges, hogy a képeket hasonló tisztelet illet- 
hetné meg, mint a keresztet vagy a szentek ereklyéit, 
az oltáriszentségről nem is beszélve. Ezek megszen- 
telt dolgok — a képek viszont nem azok. 

A képek imádása szemben állt a frank püspökök 
szentségértelmezésével, s ráadásul fenyegette mo- 
nopóliumukat felette. A Karoling könyvek tisztán ki- 
fejtették, hogy a szentség kérdéseiben a püspökök 
döntenek. Ezt lehetetlen lett volna foganatosítani, ha 
a képek lehetővé tették volna a közvetlen kapcsolatot 
az istenivel, hiszen ez azt jelentette volna, hogy az 
összekötő emberek, a püspök és a pap kimaradnak. 
A Karoling könyvek azért akarták az oltáriszentséget 
megtartani a vallásosság középpontjában, hogy 
fenntartsák a püspökök hatalmát. A frank egyház pe- 
dig hűséges maradt a hagyományos hithez, amely 
meg akarta őrizni Isten transzcendenciáját. Első pil- 
lantásra úgy tűnik, hogy a frank egyház álláspontja a 
képekkel kapcsolatban sok közös vonást hordoz a bi- 
zánci képellenes táboréval. Ez azonban csak a felszí- 
nen igaz. A bizánci képellenesség más körülmények 
között született. A képeknek a bizánci egyházban be- 
töltött szerepét illető zsidó és muzulmán kritika sem- 
milyen szerepet nem játszott a frank egyház reakció- 

jában. S a társadalomban sem volt meghatározó sze- 
repe a képek tiszteletének vagy az egyéni közbenjá- 
rás lehetőségébe vetett mély hitnek. A frank egyház 
reakcióját más körülmények és megfontolások alakí- 
tották. 

Sokan azt mondják, hogy a Karoling könyvek 
menthetetlenül elhibázott választ adnak a bizánci 
képellenes vitára, hiszen egy alapvető félreértésen 
alapulnak: a 787-es zsinat határozatainak teljesen el- 
hibázott fordításán. Ám elképzelhető, hogy ez csak 
jót tett: hiszen elősegítette a Karoling könyvek létre- 
jöttét, s ezek fő célja amúgy is az volt, hogy kidolgoz- 
zák a frank véleményt egy nagyon fontos kérdésről. 
A frank teológusok felismerték, hogy Bizánc és 
Róma is olyan módon tiszteli a képeket, hogy az az 
imádattal ér fel és olyan hozzáállást tükröz a hithez, 
amely ellentétben állt más nyugati szerzők, főleg 
Augustinus gondolataival — hiszen ő sokkal inkább a 
közösségre és közös imákra fektette a hangsúlyt, 
mint a kiválasztott közbenjárókra, legyenek azok 
szent emberek vagy ikonok. Augustinusnak nem volt 
ideje a vallásos művészetre: azt gondolta, hogy 
, azok, akik Krisztust és apostolait nem a szent köny- 
vekben, hanem falra festett képekben keresik, meg- 
érdemlik, hogy vétkezzenek". Egyáltalán nem tartot- 
ta meglepőnek, hogy , az ilyen emberek tévedésbe 
esnek, ha gondolataikat képek mintájára alakítják". 
Augustinus a Szentírás szavaira fektette a hangsúlyt. 
A bűnről, az eleve elrendeltségről és a két város kap- 
csolatáról alkotott nézetei hosszú időn át hatottak a 
latin egyházra. A Karoling könyvek fő célja az volt, 
hogy visszatereljék a latin kereszténységet alapelvei- 
hez és szembeszálljanak Rómának a keleti keresz- 
ténységgel való flörtölésével. 

Ezek az elvek hatottak a korabeli művészetre is. A ki- 
rályként uraikodó Krisztus alakja a korai Karoling 
evangeliáriumok kedvelt illusztrációja volt, később vi- 
szont ritkábban fordult elő a Karoling művészet re- 
pertoárjában. Ez arra utal, hogy bizonyos vallási ké- 

pekre egyre inkább gyanakvással tekintettek. Abban 
nagyjából mindenki egyetértett, hogy a feltámadott 
Krisztust helyesebb a lélek szemével keresni, mint a 
művészet közvetítésén át. Ez pedig megkérdőjelezte 
a Krisztus-képek értékét. Az ótestamentumi témák 
biztonságosabbak voltak, mert gyakran eleve isteni 
beleegyezéssel születtek, mint például a frigyláda. 
Ráadásul az (jtestamentum témáit is előrevetítették. 
Amikor az orléans-i Theodulf kápolnát építtetett a 
birtokán St Germigny-des-Prés-ben, az apszist egy 
olyan mozaikképpel díszíttette, amely a frigyládát áb- 
rázolta négy angyal kíséretében. Ez tökéletes példája 
volt a Karoling könyvekben kifejtett tanainak. 

A Karoling könyvek jórészt annak a szinódusnak 
készültek, amelyet Nagy Károly Frankfurtban hívott 
össze 794-ben, hogy megreformálja királyságát és 
népét — ez egybeesett a főurak találkozójával, akik vi- 
lági ügyekről tárgyaltak. Senki nem gondolta, hogy 
Károly nemcsak a világi főurak gyűlését vezeti majd, 
hanem az egyházi zsinatot is, amelynek tagja volt a 
pápa két követe is. Ezt azzal magyarázta, hogy ,eb- 
ben a zűrzavaros világban a mi vezetésünkre bízatott 
az egyház is". Mindkét gyűlés határozatait válogatás 
nélkül egy királyi kapituláréba (rendelkezésgyűjte- 
ménybe) foglalták. Nagy Károly dominanciája nyil- 
vánvaló abból is, hogy az összegyűlt egyházfők a rec- 
tor Christiani populi címmel ruházták fel. Károly a 
787-es zsinatra adott válasznak szánta az általa ösz- 
szehívott szinódust. Vitatta, hogy a korábbi zsinatnak 
joga volt magát ökumenikusnak nevezni. Azt nem ta- 
gadta, hogy a frankfurti találkozó csak , helyi" zsinat, 
de a második nicaeai zsinattal ellentétben a hagyo- 
mányos ortodoxia tanításait erősítette meg, s nem 
próbált gyanús újításokat bevezetni. Bizáncot elítélte, 
Rómát és a pápaságot viszont egyszerűen semmibe 
vette. A frankfurti zsinat kinyilvánította a frank egyház 
és nép autonómiáját. I 

A legrészletesebben tárgyalt hitbeli kérdés Frank- 
furtban az új spanyol eretnekség, az adopcionizmus 

volt (eszerint Krisztus Istennek nem természetes, ha- 
nem fogadott fia lett volna). A képek tiszteletéről 
szóló vitával kevesebb időt töltöttek, aminek az volt 
az oka, hogy a Karoling könyvek szükségtelenné tet- 
ték a hosszú megbeszéléseket, s nem az, hogy 
Károly meg akarta volna békíteni a pápaságot. A má- 
sodik nicaeai zsinat határozatait elítélték a Karoling 
könyvek alapján. Ez nagy ellentéteket szított Rómá- 
ban, amit az tesz nyilvánvalóvá, hogy a zarándokhe- 
lyeken hatalmas ikonokat állítottak fel. Nagy Károly 
és I. Hadrianus viszonya hűvös maradt a pápa egy 
évvel később, 795 karácsonyán bekövetkezett halálá- 
ig. Nagy Károly megpróbálta helyreállítani a békét, 
és Alcuintól rendelt megfelelő sírfeliratot Hadrianus 
számára, s ezt fekete márványra vésette, gyönyörű 
klasszikus betűkkel. 


A frank birodalom 


I. Hadrianus uralta Rómát. Utódja, III. Leó (795-—816) 
nem rendelkezett efféle autoritással, és hamarosan 
ellentétbe került a nagy római családokkal, akik 
előbb megvakították, majd kiűzték a városból. III. Leó- 
nak nem a bizánciak vagy a longobárdok, hanem a 
római arisztokrácia ellen volt szüksége Karoling-vé- 
delemre. Első kézből tapasztalhatta meg a frank ural- 
kodó és a pápaság eltávolodásának hátrányait. Nagy 
Károly kötelességének érezte, hogy beavatkozzon: 
Rómában helyre kellett állítani a rendet. 800 novem- 
berében érkezett meg, hogy megvizsgálja a pápa 
ellen felhozott vádakat és a pápa ellenérveit. Egy 
ponton aztán beleegyezett, hogy római császárrá ko- 
ronázzák és felszenteljék. Nagy Károly életrajzírója, 
Einhard állítása szerint az uralkodó azt mondta, hogy 
ha tudta volna, mi a pápa szándéka, soha nem ment 
volna Rómába. Ez adott alapot annak a hitnek, hogy 
Károly valamiféle kényszer hatására vállalta a csá- 
szárságot. Valószínűbb azonban, hogy Károly csak a 

császári méltóságba való beiktatása körüli váratlan 
komplikációk miatt morgolódott a fiatal Einhardnak. 
Naiv dolog volna azt gondolni, hogy a császárnak ki- 
járó üdvözlés, amellyel a Rómába bevonuló Károlyt 
fogadták november 24-én, váratlan meglepetés volt 
számára. Minden jel arra mutat, hogy eddigre már 
valamilyen megegyezésre jutottak. III. Leó pápa 
nézete a dologról jól látható abból a mozaikból, 
amellyel fogadótermét díszíttette a megelőző évben. 
A kép Szent Pétert ábrázolta, amint odanyújtja az ér- 
seki köpenyt III. Leónak, Nagy Károlynak pedig egy 
zászlót ad át — ennek felirata még a frankok királya- 
ként nevezte meg. Ez azt a jelenetet egészítette ki, 
amelyen Krisztus Szilveszter pápának nyújtotta a pa- 
lástot, és Nagy Konstantinnak a zászlót. Az üzenet 
nyilvánvaló volt: Károly az új Konstantin. Az, hogy a 
birodalom ura lett belőle, inkább csak az elismerése 
volt ennek a ténynek, mert már előbb magára vette 
ezt a szerepet. Frankfurtban is ő elnökölt az egyházi 
zsinaton, s ez nagyon hasonlított Konstantin uralmá- 
ra. Vallási tanácsadója, Alcuin, a frank fennhatóság 
alatt álló területeket egyre inkább keresztény biroda- 
lomnak tekintette. De Frankfurt arra is rámutatott, 
hogy nőtt a távolság a pápaság és a frank uralkodó 
között. Mindkét oldal a megbékélés lehetőségét ke- 
reste. III. Leó abban bízott, hogy ha a frank uralkodót 
meg lehet győzni, hogy legyen a birodalom császára, 
az megerősíti a kötelékeit Rómával. Így integrálni le- 
het a Nyugat politikai és egyházi struktúráit, a frank 
hadak erejét és a keresztény ortodoxiát. 

Kezdetben Károly is jó ötletnek látta ezt, de aztán 
akadtak komplikációk. Változtat-e vajon a császári 
cím Károlynak a saját népéhez való viszonyán? Hűsé- 
gesek maradnak-e hozzá a frankok most, hogy római 
császár lett? 802-ben rávette a frankokat, hogy meg- 
esküdjenek: elfogadják új minőségében is. Az még 
aggasztóbb volt, hogy megkoronázása esetleg csök- 
kenti hatalmát a pápaság fölött. Károly kezdett ráéb- 
redni, hogy császárrá koronázása talán nem annyira 

a frank uralkodó hatalmának győzedelmes elismeré- 
se volt, mint ahogy az első pillantásra látszott, ha 
Konstantin adománylevelének vagy akár csak Amb- 
rus I. Theodosius császárnak való ellentmondásának 
fényében veszi szemügyre a dolgot. Ezek azzal a ta- 
nulsággal szolgáltak, hogy a pápaságnak joga van fe- 
lülbírálnia az uralkodó morális viselkedését. 

További bonyodalmakat okozott a Bizánci Biroda- 
lommal való viszony. Károly megkoronázása vajon az 
egész birodalomra kiterjesztette uralmát, Bizáncot is 
beleértve? Megkoronázásának pillanatában Bizánc- 
ban az a vitatott helyzet állt fenn, hogy egy nő uralko- 
dott: Eiréné császárnő, aki 797-ben letaszította a 
trónról és megvakíttatta fiát, VI. Konstantint, a törvé- 
nyes császárt. Eiréné felismerte, hogy uralkodása al- 
kotmányos bonyodalmakkal jár. Nagy Károly kiutat 
kínált a zavaros helyzetből: megkérte Eiréné kezét, s 
ő hajlandónak mutatkozott elfogadni az ajánlatot. Ez 
viszont felháborította a bizánci udvart, és Eirénét 
802-ben letaszították a trónról. A bizánci közvéle- 
ményt felháborította a frank uralkodó elbizakodottsá- 
ga is, amellyel római császárnak nevezte magát: hi- 
szen a bizánciak voltak a rómaiak igazi örökösei. 

Csak 813-ban sikerült rendezni a helyzetet, amikor 
a Bizánci Birodalom éppen a fenyegető bolgár ve- 
széllyel volt elfoglalva. A bizánci császárt ismerték el 
a rómaiak uralkodójának, de Károly is megtarthatta 
császári méltóságát a királyi hivatallal együtt. ÖOnma- 
gát így nevezte meg: , Isten kegyelméből való császár 
és augustus, valamint a frankok és longobárdok kirá- 
lya". A római császári címet hallgatólagosan elhagy- 
ta. Ez meg is felelt Károly igényeinek. Ő maga koro- 
názta meg fiát és örökösét, Jámbor Lajost, nem 
kérte ehhez a pápaság vagy Róma támogatását. Így 
két birodalom létezett egymás mellett: a frank és a 
bizánci, s elvileg testvéri szeretet fűzte őket egymás- 
hoz. 

Ez a Római Birodalom utolsó időszakára emlékez- 
tetett, amikor a birodalom legtöbbször egy keleti és 

egy nyugati félre oszlott. Bár a két oldal diplomatái 
erre a párhuzamra gondoltak, de visszatekintve lát- 
hatjuk, hogy egy új rend kialakulását jelképezte, 
amely az előző században született meg. Bizánc ra- 
gaszkodhatott a birodalmi címekhez, de a szó szoro- 
sabb értelmében már nem volt egyetemes hatalom- 
mal rendelkező birodalom. Nemcsak a nyugati 
kereszténység autonómiáját kellett elismernie, annak 
sajátos keresztény kultúrájával, hanem azt is, hogy 
csaknem egyenlő a státusuk. 


A Karoling reneszánsz 


Nagy Károly uralkodása alatt virágzásnak indultak a 
tudományok és a művészetek. A frank uralkodó so- 
kat tett azért, hogy segítse a művészeteket, az okta- 
tást és a tudósok munkáját. Gyakran a Karoling re- 
neszánsznak nevezik ezt a kort, bár a tudósok 
általában nem kedvelik a ,reneszánsz" kifejezést. 
Mindenesetre számos fontos ókori szöveget fedeztek 
fel és támasztottak új életre: például Livius, Tacitus 
és Terentius munkáit. Lemásoltak asztronómiai szö- 
vegeket is, és szép késő római miniatúrák reproduk- 
cióival illusztrálták őket. Bár nem az volt a legfőbb 
céljuk, hogy megőrizzék az ókor örökségét, sok min- 
den így maradt fenn. A Karoling tudósok nagyra ér- 
tékelték az ókori irodalmat és — mint az orléans-i 
Theodulf — a művészeteket is. De ez csak mellékes 
következménye volt legfőbb céljuknak: Nagy Károly 
sürgetésére a keresztény társadalmat akarták megre- 
formálni. A keresztény római múltra tekintettek visz- 
sza, amelynek ideálját olyan uralkodók testesítették 
meg számukra, mint Konstantin és Theodosius, és 
olyan pápák, mint I. Leó és Gelasius. Ez a múlt a ró- 
mai templomokban élt tovább, s ez fontos inspiráció- 
forrása volt a Karolin- templomépítészetnek is. Kár- 
oly uralkodásának legnagyobb építkezése a hatalmas 
aacheni palota volt. Nyolcszögletű temploma még 

ma is áll. A ravennai San Vitale mintájára épült, s 
alapanyagaiból is sokat onnan zsákmányoltak. Sok 
kézirat is Rómából és Itália területéről maradt a Ka- 
roling-kor tudósaira — keresztény és ókori szövegek 
egyaránt. 

A Karoling reneszánsz nem csak annyit jelentett, 
hogy Itália késő ókori kultúrája északabbra költözött: 
az itáliai befolyás nagyon fontos volt, de csak egy 
áramlatot képviselt a sok közül. Nagy Károly kiváló 
tudósokat vonzott az udvarába: Itáliából Petrus Pisa- 
nust és Paulus Diaconust, de más területekről is ér- 
keztek oda tudósok és egyházi emberek: a vizigótok 
területeiről, Írországból és az angolszász Angliából. 
Nyugat-Európa megtérése számos különböző ke- 
resztény egyházat hozott létre, amelyek a saját útju- 
kat járták. Britannia és Írország például meglepően 
gyorsan fejlődött: az oktatásban, a tudományban és 
a művészetekben megelőzték a kontinenst. A Karo- 
ling reneszánsz összeszőtte ezeket a szálakat, és 
megteremtette közöttük az összhangot. Nem spon- 
tán események sora volt ez, hanem annak eredmé- 
nye, hogy Nagy Károly tisztában volt azzal a morális 
felelősséggel, amelyet az uralkodás rótt rá. A 789-es, 
a papsághoz címzett Admonítio Generalisból ez tisz- 
tán látható. Nagy Károly Jozija király példáját idézi, 
aki ,a zsidókat fegyelmezéssel és tanítással vezette 
vissza Istenhez". Ha a papság be akarja teljesíteni 
funkcióját, tanultabbnak kell lennie, hogy megfelelő- 
képpen okíthassa a népet Isten szavaira. Ezt az üze- 
netet tartalmazta néhány évvel később , A tudomány 
műveléséről" írt értekezés is, amely bátorította az 
egyházkerületi és kolostori iskolák felállítását. 

Nyilvánvaló, hogy ezeknek az intelmeknek megvolt 
a maguk hatása. Számos iskola jött létre. Es nem- 
csak egy sokkal jobban képzett egyházi elit kezdett 
így kialakulni, hanem az arisztokrácia köreiben is nö- 
vekedett az írástudók száma. Nagy Károly és tanács- 
adóinak erőfeszítése, hogy emeljék az oktatás színvo- 
"nalát, olyan alapot teremtett, amelyre építhettek a 

jövendő generációk. A Karoling reneszánsz nem halt 
meg elindítójával együtt, ahogyan az gyakran történt 
a kulturális fellendülések esetében, hanem hosszú 
időre rányomta bélyegét Nyugat-Európa kultúrtörté- 
netére, főleg mivel annyit tett, hogy meghatározza 
annak karakterét. Ennek során Nyugat-Európa szilár- 
dabb lett, kevésbé változékony, és jobban ellen tudott 
állni a különféle külső befolyásoknak. 

A Karoling reneszánsz alapvető programja sokban 
támaszkodott a friviumra és a klasszikus ókor retori- 
kai hagyományaira, de az volt a feladata, hogy a ke- 
reszténységre oktasson. Alapszövegei között voltak 
Augustinus, Boéthius, Cassiodorus és Sevillai Izidor 
munkái. De a Karoling oktatást az ókortól leginkább 
az választotta el, hogy a latint immár holt nyelvként 
tanították, egy speciális kiejtéssel, amely megkülön- 
böztette a rindennapokban használt vulgáris latin- 
tól. Ez a nyugati középkori kultúra maradandó jelleg- 
zetessége lett. Olyan művelt elitet hozott létre, 
amelyet egy mesterséges nyelv kötött össze. (Igyan- 
akkor nagyobb szabadságot biztosított a világi irodal- 
mak fejlődésének. Sokak szerint a Karoling irodalom 
legnagyobb műve az óangol Feliand, amely Krisztus 
életét germán eposszá alakította át, úgy, hogy az 
apostolokból Krisztus harcosai lettek. 

A Károly udvarában létrejött irodalmi művek ugyan 
nem voltak ilyen izgalmasak, de fontosabbak voltak 
a keresztény társadalom új rendjének kialakítása 
szempontjából. Károly szerette volna egységesíteni 
az egyházi gyakorlatot. Ezért megkérte I. Hadrianus 
pápát, hogy állítson össze egy szertartáskönyvet. 
Amit Hadrianus végül elküldött, az nem felelt meg a 
frank egyház szükségleteinek, mert csak a pápa által 
személyesen celebrált misék rendjét tartalmazta. Így 
tehát Alcuin feladata lett, hogy írjon egy valódi mise- 
könyvet. Bár más szertartáskönyveket is másoltak és 
terjesztettek, Alcuin műve egységesebbé tette a litur- 
giát. Munkája hosszú időn át élt, mert ez képezte a 
modern misekönyv alapját. Alcuin másik feladata az 

volt, hogy készítse el a Biblia standard szövegét. Más 
Karoling tudósok a kolostori élet szabályait gyűjtöt- 
ték össze, Szent Benedek hagyatéka alapján. Ezek a 
munkák alkották a Karoling reneszánsz lelkét, s ha 
némileg haszonelvűnek látszanak is, mellékterméke- 
ik izgalmasabbak voltak. Emelkedett a történetírás 
színvonala (a feljegyzéseké és a történelmi összefog- 
lalóké) is. Sokszínűbb lett az irodalom. Alcuin össze- 
állított egy fejedelmi tükröt Nagy Károly számára. 
Néhány generációval később Dhuoda, egy arisztok- 
rata asszony gyűjtötte össze intelmeit fiának, Willi- 
amnek címezve. Az irodalmi kultúra intenzív fejlődé- 
se a Karoling-udvarban jól tükröződik a Karoling 
minuszkulák (folyóírásra szolgáló kisbetűk) megjele- 
nésében is a 8. század végén. A kéziratokat korábban 
a szép, de nagyon munkaigényes unciális (kerekített) 
betűkkel írták. Ezt aztán gyorsan felváltotta a Karo- 
ling minuszkulák csinos folyóírása, amely az itáliai re- 
nak alapja lett. Sokan állítják, hogy a Karoling 
folyóírás megjelenése hasonló hatással járt, mint a 
nyomtatásé, hiszen felgyorsította a kéziratok másolá- 
sát, s ezzel elérhetőbbé, szélesebb körben használttá 
tette a könyveket. 

A Karoling reneszánsz maradandó eredménye az 
volt, hogy a nyugati kultúrát legalább olyan szintre 
emelte, mint amilyen Bizáncé volt. Hogy egy példát 
idézzünk, egy bizánci követség 757-ben különleges 
ajándékként egy orgonát hozott a frank király számá- 
ra. Az udvarra mély benyomást tett a hangszer, amely 
Bizánc magasabb technikai fejlettségét is hangsú- 
lyozta. 817-re a Karoling-udvar képes volt megépíteni 
egy orgonát bárminemű bizánci segítség nélkül. Ed- 
digre a Karolingok sok tekintetben megelőzték Bizán- 
cot. Gyönyörűen kifaragott elefántcsont tárgyaikat a 
bizánci mesterek művei a 10. századig nem érték utol. 
A Karoling fémművesek legszebb munkái az aacheni 
palota kápolnájának bronzajtói, legpompásabb alko- 
tásuk pedig a milánói Szent Ambrus-templom Vol- 

vinio-oltára. Bizáncból nem maradt ránk ehhez fog- 
ható mű. A hátulján az úgynevezett rekeszzománc- 
technikával készített figurák láthatók: a színes zo- 
máncos részek között vékony drótszálak feszülnek — 
ezt Bizánc csak később vette át a Nyugattól. 

A korabeli frank történetírók szerint Nagy Károly 
mániákusan figyelte Bizáncot. Egyrészt büszke volt 
frank eredetére, és keresztény uralkodóként is elkö- 
telezettnek érezte magát, de az a vágy is hajtotta, 
hogy utánozza és meghaladja Bizáncot. Ebben a te- 
kintetben döntő hatással volt rá a második nicaeai 
zsinat, amely megmutatta, hogy a bizánciak mennyi- 
re nem tisztelik a frank uralkodót. Ugyanilyen ag- 
gasztóak voltak a zsinat határozatai is. Az, hogy a ké- 
pekre mint a keresztény vallás alapvető kellékeire 
helyezték a hangsúlyt, sértette a frank egyház megle- 
hetősen régimódi értékeit. Ez nem jelentette azt, 
hogy a Karoling művészet képellenes lett volna. Ké- 
szítettek figuratív alkotásokat, de nagyrészt ótesta- 
mentumi alakoknak és jeleneteknek szentelték őket, 
talán mert — amint már kifejtettük — ezeket könnyebb 
volt igazolni. A Karoling művészek sokkal inkább 
ódzkodtak az újtestamentumi alakok és történetek 
ábrázolásától, mert ez azt sugallhatta, hogy a művé- 
szetnek spirituális erőt lehet tulajdonítani. 

A második nicaeai zsinat határozatainak 794-es 
frankfurti elítélése ellenére a képek kérdése továbbra 
is foglalkoztatta a Karoling-udvart. Nem sokkal Nagy 
Károly halála után, 814-ben Claudius, Torino püspö- 
ke vetette fel újra a problémát. A püspök elszánt kép- 
üldöző volt: gyakorlatilag a keresztény hithez való 
mindenféle hozzátoldást elvetett. Ellenezte a kereszt 
és az ereklyék tiszteletét is, és kritizálta a szentek kul- 
tuszát, valamint a zarándoklást. Képellenes állás- 
pontja véletlenül különös jelentőségre tett szert 824- 
ben, amikor a bizánci császár, II. Mihály (820—829) 
levelet írt nyugati kollégájának, Jámbor Lajosnak. 
A levél hangneme tiszteletteli volt, ami már önmagá- 
ban is a megváltozott erőviszonyokat tükrözte. Az írás 

hivatalosan megerősítette, hogy a bizánci egyház ér- 
vénytelenítette a második nicaeai zsinat határozatait. 
Nem valószínű, hogy a levél kifejezetten a frank véle- 
mény előtt akart meghajolni. Ha mégis így volt, ak- 
kor nagyon ügyesen fogalmazták. A bizánci császár 
leírta, hogy a képek imádói kereszteket vetettek ki a 
templomokbóál. Szélsőséges példákat idézett, példá- 
ul hogy egyesek ikonokat tettek meg keresztszülő- 
nek, vagy hogy a képekről lekapart festéket az ál- 
dozás kellékeibe keverték, sőt egyesek oltárként 
használták az ikonokat. Ezek a képrombolók elriasz- 
tó horrortörténetei voltak, de mélyen érintették a Ka- 
roling-udvart. Jámbor Lajos alaposan átgondolt vá- 
laszt íratott, amelynek Libellus synodalis lett a címe. 
A Párizsban 825-ben összegyűlt szinódusnak adták 
elő. Tartalmazta a képek tiszteletének frank kritikáját, 
és kritizálta I. Hadrianus pápát azért, mert támogatta 
a második nicaeai zsinatot. A torinói Claudius szélső- 
séges képellenességétől a frankok elhatárolódtak, de 
Agobard, a lyoni püspök finomabban megfogalma- 
zott képellenessége egybeesett a Karoling-udvar vé- 
leményével. Alapja Augustinus érvelése volt, amely 
szerint csak Krisztus közvetít Isten és ember között. 
Nem szabad hagyni, hogy a képek Krisztus helyét bi- 
torolják, mert ez azt is jelentené, hogy az anyag ma- 
gasabb rendű, mint a szellem. Agobard elfogadta, 
hogy a képek segíthetik a megemlékezést, és hogy 
lehetnek az ortodox hit tartozékai is. Bár a Karoling 
könyvek nem terjedtek el széles körben, a bennük lé- 
vő gondolatmenet határozta meg a Karoling gondol- 
kodók nézeteit. Hrabanus Maurus, Fulda apátja és 
Mainz későbbi érseke azt mondta, hogy , a megváltás 
tökéletes és áldott megtartója az írott szó, míg a kép 
gyönyörködtetheti a szemet újkorában, de ha meg- " 
öregszik, csak teher, mert gyorsan eltűnik, és nem 
adja át híven az igazságot". Walahfrid Strabo elfo- 
gadta a történeti képek létjogosultságát, és elismer- 
te, hogy segíthetik a kegyes gondolatokat, de fenn- 
tartotta, hogy imádásuk puszta babonaság. Ezek a 

Karoling egyházfők mind elfogadták azt az érvelést, 
hogy a képek az írástudatlanok könyvei. 

A második nicaeai zsinat határozataira adott Karo- 
ling-válasz segített meghatározni a nyugati keresz- 
ténység civilizációját, amely addig egyrészt töredékes 
volt, másrészt pedig elveszett a részletekben. Létrejött 
egy tiszta gondolatrendszer a vallásos művészet céljai- 
ról, amelyeket mindig alá kellett vetni az írott szónak 
— olyannyira, hogy olyan különös Karoling képek is szü- 
lettek, amelyek szavakból állnak. A történelmi képek 
és a festményeken ábrázolt történetek elfogadhatók 
voltak. Az ikonokban nem bíztak igazán. A képeket 
nem volt szabad tisztelni. Határozottan elutasították, 
hogy spirituális erőt tulajdonítsanak nekik. 

Ez a bizalmatlanság az ikonokkal szemben határo- 
zottan megkülönböztette egymástól Bizáncot és a 
Nyugatot, és volt egy egészen váratlan következmé- 
nye is. A középkori Bizáncból nem maradt ránk önál- 
ló szobor, míg a nyugati művészetek egyik legna- 
gyobb értékét a szobrok jelentik. Ennek magyarázata 
paradox módon az, hogy Nyugaton elutasították az 
ikonok tiszteletét — ugyanakkor viszont jobban tisztel- 
ték az ereklyéket. Ezeket egyre gyakrabban olyan 
ereklyetartókban helyezték el, amelyek a szenteket 
ábrázolták. Ezzel a gyakorlattal sok tanult pap nem 
értett egyet, ellenezte például az angers-i Bernard is. 
De hamarosan megbánta, hogy gúnyt űzött a con- 
gues-i Sainte-Foy ereklyetartó szobrából, mert meg- 
tudta, hogy a szent nő sírjánál csodák történnek. Fel- 
ismerte, hogy a szobor ,nem pogány bálvány, 
amelynek áldozatokat mutatnak be, s nem is hasz- 
nálják jóslásra, hanem egy szent szűz kegyes emlék- 
helye, ahol az igazak megtalálják a bűntudatot, és 
közbenjárásáért könyörögnek bűneik miatt". Az erek- 
lyetartó szobrok nyugati népszerűsége csak egy pél- 
dája a vallásosság sokféle megnyilvánulásának a 
művészetekben. Aláhúzza azt is, hogy mennyire eltért 
a Nyugat fejlődésének útja Bizáncétól ebben a tekin- 
tetben. 

HETEDIK FEJEZET 


Az ortodoxia győzelme 


napján kevésbé bizonyult megalázónak, mint 

azt sok bizánci feltételezte. (Iralkodásának vé- 
gén Károly elfogadta azt a kitételt, hogy csak a bizán- 
ci uralkodó nevezheti magát római császárnak. Ez 
biztosította, hogy Bizánc továbbra is a Római Biroda- 
lom örököseként tekintsen magára. Ám ettől azért 
még a bizánciak szembesültek azzal a ténnyel, hogy 
hatalmuk megcsappant. Az iszlám gyors és csaknem 
teljes győzelme traumatikus hatással volt Bizáncra. 
Az első reakció apokaliptikus volt: úgy tűnt, az iszlám 
győzelmei azt jelentik, hogy kezdetét vette a világvé- 
ge. Aztán kiderült, hogy nem ez a helyzet, de Bizánc 
birodalmi igényei irreálisnak tűntek az iszlám hatal- 
mával szemben. A birodalmi szellemet az a hit tartot- 
ta mégis életben, hogy a területi veszteségek nem 
nyomnak annyit a latban, mint Konstantinápoly Isten 
akaratából való fennmaradása. Ez volt a bizánci iden- 
titás belső magja, ám az iszlám nyomása ezt is kemé- 
nyen próbára tette. (Ij definícióra volt tehát szükség. 
A képek ellenzői ezt a hagyományos módon akarták 
megadni: úgy, hogy a császárra és az egyházi hierar- 
chiára építenek. A képek tiszteletét mint szükségte- 
len újítást utasították el, amely időnként a bálvány- 
imádás határait súrolta. Ellenfeleik úgy érveltek, 
hogy az ortodoxia magában is elegendő alap a bizán- 
ci identitás fenntartásához. Az ortodoxiát pedig ha- 
marosan a képek védelmével azonosították, s egy- 
ben egy spirituális elit uralmát jelentette. De a 
képellenesség ellenzékét nem támogatta sem a bi- 
zánci papság, sem a köznép. Középpontjában egy 
szerzetesi érdekcsoport állt. Ereje onnan származott, 

NN" Károly megkoronázása 800 karácsonyának 


hogy sokan támogatták a magasabb rangú császári 
tisztségviselők közül, akik többek között láthatták, 
hogy a képek többé nem jelentenek fenyegető ve- 
szélyt — most, hogy a császári uralom megerősítésé- 
vel helyreállt a bizánci társadalom rendje. Eppen 
ellenkezőleg: a képek hasznosak, hiszen dicsőíteni 
lehet velük a császári uralmat, és az új Sionként jele- 
níteni meg Konstantinápolyt. 


A képek győzelme 


Theophilosz császárnak látszólag nem volt nehéz 
dolga az ellenzékével, ám halála után alig egy évvel 
pek visszatérését 843. március 11-én az ortodoxia 
győzelmeként ünnepelték. Amint láttuk, ez özvegye, 
Theodóra munkája volt, s azé a rokonaiból és támo- 
gatóiból álló csoporté, amely zsinatot hívott össze 
a képek tiszteletének helyreállítására a második 
nicaeai zsinat határozatainak megfelelően. Motivá- 
ciójuk nem egészen világos. Theodóra császárnő 
helyzete nem volt túl erős — csak régensként uralko- 
dott hároméves fia, III. Mihály helyett. Theophilosz 
uralma a kalifátustól elszenvedett vereségek soroza- 
tával ért véget, s azzal a megaláztatással, hogy a 
frank uralkodóhoz kellett fordulnia katonai segítsé- 
gért. Ezek a gyengeségek kétségkívül hiteltelenné 
tették a képrombolók pozícióját. 

Némely tekintetben hasonló volt a helyzet Eiréné 
császárnővel, aki 787-ben erősítette meg a képek 
tiszteletét. A cél akkor is a bizánci társadalom békéje 
és egyetértése volt. Eiréné Tarasziosz pátriárkára, egy 
volt hivatalnokra bízta a feladatot; Theodóra Metho- 
dioszt választotta pátriárkájának (843-847). Igaz, 
hogy Methodiosz eredetileg szerzetes volt, de Teo- 
philosz uralkodása idején az udvarban is fontos sze- 
repet töltött be. Könnyen lehet, hogy Theodóra az ő 
tanácsára döntött úgy, hogy a képek tiszteletének 

helyreállítása lesz a legjobb eszköz a bizánci társada- 
lom különböző rétegeinek megbékítésére. Metho- 
diosz azzal akarta megszelídíteni a kolostori szárnyat, 
hogy egy ismert szerzetest, a Theophilosz ellen for- 
duló Mikhaelt nevezte ki szünkellosszá, lelki tanács- 
adójává. Methodiosz fokozatosan akarta elérni a cél- 
ját, csakúgy, mint elődje, Tarasziosz. Am akárcsak 
elődje, ő is kihívta maga ellen a sztuditák, Theodó- 
rosz Sztuditész követőinek haragját, akik attól féltek, 
hogy csökken a befolyásuk, ha a képek restauráció- 
ját a pátriárka támogatja. 

Akárcsak az előző restauráció, az ortodoxia győzel- 
mének ünnepe nem szüntette meg azonnal a bizánci 
elit megosztottságát. Amikor Methodiosz 847-ben 
meghalt, Ignatiosz (847-858) követte, az ikonok 
mellett kiálló császár, I. Mihály (811—813) fia. Az új pát- 
riárkának sikerült megbékítenie a sztuditákat, de en- 
nek az volt az ára, hogy magára dühítette Methodiosz 
támogatóit. Köztük volt Theodóra bátyja, Bardasz is, 
aki egyre nagyobb hatalomra tett szert, amint unoka- 
öccse, III. Mihály idősebb lett és kezdte elutasítani 
anyja befolyását. Bár Bardasz semmi esetre sem tá- 
mogatta a képrombolókat, támogatta Leó Mathéma- 
tikoszt, aki azelőtt Thesszaloniki képromboló érseke 
volt, és most a Magnaura épületegyüttesben találha- 
tó palotai iskolában tanított. Bardasz nem akarta 
veszni hagyni a képrombolás második időszakának 
kulturális eredményeit. Az, hogy Leó Mathématikosz 
támogatta, csak hangsúlyozza az uralkodó elit meg- 
osztottságát. Bardasz 858-ban elmozdította Ignati- 
oszt a pátriárkai trónról, és Photiosszal (858-868, 
877-886), egy kiemelkedő állami hivatalnokkal he- 
lyettesítette. Photiosz máris elismert tudós volt, s 
pátriárkasága megadta neki a lehetőséget, hogy do- 
mináns szerepet töltsön be Bizánc kulturális életé- 
ben. Intellektuális kiválósága nem tette kedveltté az 
Ignatioszt támogató szerzetesek körében. Allandó 
lett a megosztottság. Photioszt 868-ban elűzték, és 
újra Ignatiosz lett a pátriárka. 877-ben, Ignatiosz ha- 

lála után aztán Photiosz visszaszerezte a pátriárkai 
trónt. 

A képek tiszteletének 843-as helyreállítása tehát 
évtizedekre megosztotta az egyházat. Akár az is le- 
hetséges lett volna, hogy megint a képellenes ideoló- 
gia győzedelmeskedik. Photiosz ezt valós veszélynek 
tekintette. 8611-ben egy képrombolás-ellenes zsinatot 
hívott össze. Ez arra is lehetőséget adott, hogy fel- 
mutassa képrombolás-ellenes kapcsolatait: úgy tű- 
nik, Photiosz rokona volt Tarasziosz pátriárkának, ap- 
ját pedig Theophilosz császár száműzte, mert kiállt a 
képek védelmében. Photiosz úgy nézett a képrombo- 
lás győzedelmeskedésének fenyegető veszélyére, 
ahogyan azt még gyerekkorában megszokta, amikor 
nagyon is számolni kellett az erejével. Visszatekintve 
immár nyilvánvaló, hogy a képrombolás második fá- 
zisában sokkal kisebb hőfokon zajlottak a viták, mint 
azelőtt. Mindkét oldal egyetértett abban, hogy a ké- 
pek tiszteletének határait kell megvonni. Amint azt 
Jámbor Lajoshoz írt levelében II. Mihály kifejtette: 
megengedte, hogy ,a magasabban elhelyezett képek 
a helyükön maradjanak, hogy a festmények betölt- 
hessék az írás szerepét". A képek védői a maguk ré- 
széről elfogadták a képekről szóló etikai elméleteket, 
amelyeket a képellenesek terjesztettek. A képek res- 
taurációja után a legerősebb választóvonal az egyhá- 
zon belül, ha nem is az egész társadalomban, egy a 
képrombolóknak tett engedményeket ellenző kolos- 
tori csoport és a Methodiosz pátriárka körül kialaku- 
ló visszafogottabb, kiegyezésre törekvő csoport kö- 
zött feszült. A különbség inkább a politikában, mint 
az egyházi tanokban rejlett. Ezek a körülmények se- 
gítenek megmagyarázni a képek restaurációjának 
óvatos jellegét. Az egyik legfurcsább dolog az, hogy 
a képrombolás időszakát közvetlenül követő perió- 
dusból nem maradtak fenn ikonok (táblaképek for- 
májában). Lehet, hogy ez csupán véletlen, de sokkal 
valószínűbb, hogy azért történt így, mert az ilyen iko- 
nokra — amelyeknek egyesek varázserőt tulajdonítot- 

tak — még mindig gyanakvással tekintettek. A bizo- 
nyítékok azt látszanak alátámasztani, hogy 843 után 
eléggé erősen ellenőrizték a vallásos művészeti alko- 
tásokat. Lehet, hogy a második nicaeai zsinat úgyne- 
vezett ,művészeti rendelete" nem a művészek sza- 
badságát szándékozta korlátozni, hanem meg akarta 
őket védeni a képellenes vádaktól, amelyek szerint a 
vallásos művészet az ő találmányuk, s a haszonért al- 
kották, tehát értéktelen. Bármi volt is a zsinat résztve- 
vőinek szándéka a rendelettel, az biztos, hogy 843 
után úgy értelmezték, hogy a vallásos képeknek meg 
kell felelniük a hagyománynak. S az ortodox hagyo- 
mány letéteményese és magyarázója természetesen 
az egyházi hierarchia volt. Akárhogy is, gyakorlatilag 
valamennyi közvetlenül az ortodoxia győzelme után 
született mű hivatalos megrendelésre készült, vagy a 
császári udvar, vagy a pátriárka kérésére. 

A pénzérmék ikonográfiáját is azonnal megváltoz- 
tatták. Ahhoz a típushoz tértek vissza, amelyet II. Jusz- 
tinianosz vezetett be a képellenesség időszaka előtt: 
az érmék az egyik oldalukon Krisztust ábrázolták, a 
másikon pedig a császárok portréja állt. Az egyetlen 
különbség az volt, hogy elhagyták a Krisztust Rex 
regnantiumnak, vagyis királyok királyának nevező 
feliratot. Ez talán annak hallgatólagos elismerését je- 
lentette, hogy Bizánc már nem tart igényt az egyete- 
mes uralomra. A Bronzkapuról, a nagy palota ünne- 
pi bejáratáról eltávolították a képrombolók keresztjét, 
és Krisztus képével helyettesítették. A császári palo- 
tában helyreállították az arany fogadótermet, a 
Khrüszotriklinoszt. Helyére tették a trón mögötti fal- 
mélyedésben álló Krisztus-képet is. Vele szemben, a 
terem bejárata fölött Isten Anyjának festett képe füg- 
gött. A gyülekezőterem boltozatát angyalokat, az 
apostolokat, mártírokat és egyházatyákat ábrázoló 
ikonok díszítették, a főhelyen pedig III. Mihály csá- 
szárnak és pátriárkájának a portréja állt. Nem sokkal 
később, szintén a palota területén, újradekorálták a 
Világítótorony templomát. Kupolájában egy Krisztus 

Pantokrátor- (a Mindenség ura) ábrázolás állt, angya- 
lok kíséretében: jobb kezét áldásra emelte, baljában 
pedig az evangéliumokat tartotta; az apszisban Isten 
Anyjának képe volt látható, , amint értünk nyújtja tisz- 
ta karját, hogy megváltást hozzon az uralkodónak és 
győzedelmessé tegye ellenségei fölött". A templom 
falainak felsőbb részeit pedig további apostolokat, 
mártírokat, prófétákat és egyházatyákat ábrázoló ké- 
pek díszítették. 

Leírásukat Photiosz pátriárkának köszönhetjük. 
A korszakból fennmaradt alkotások nagy része vala- 
milyen módon hozzá kapcsolódik. Photiosz folytatta 
a Methodiosz pátriárka megkezdte munkát. Máig vi- 
tatják például, hogy a Hludov-zsoltároskönyv, a kép- 
rombolást követő időszak egyik mesterműve Metho- 
diosz vagy Photiosz támogatásával készült. Ez egy 
úgynevezett marginális zsoltároskönyv, mert lapszéli 
illusztrációk díszítik. Mint sok ilyen zsoltároskönyv 
esetében, a Hludov-zsoltároskönyv képei is polemi- 
kusak: a hit ellenségei ellen irányulnak -— főleg a le- 
győzött képrombolók ellen. Ugyanakkor a hit hősei is 
helyet kapnak az illusztrációk sorában. A képek védő- 
it Niképhorosz pátriárka képviseli. Theodórosz Sztu- 
ditész nem jelenik meg a könyvben. Ez azok érveit tá- 
masztja alá, akik azt feltételezik, hogy Methodiosz 
megrendelésére készült a zsoltároskönyv: ő ugyanis 
nem szerette a sztuditákat, viszont Niképhorosz pát- 
riárka volt a tanítója. De Photiosz ugyanúgy ápolta 
Niképhorosz emlékét. Bár valóban eldönthetetlen a 
kérdés, hogy melyik pátriárka rendelte meg a köny- 
vet, Photiosznak van egy nagy előnye: sokkal több 
ideje volt rá, mint Methodiosznak. S ráadásul Bizánc 
egyik legnagyobb elméje is volt. 

Photiosz azoknak a hivatalnokcsaládoknak az egyi- 
kéből származott, amelyek biztosították a bizánci 
kormányzás folyamatosságát és sikerét. Kiváló neve- 
lésben részesült, bár ennek részleteiről nem sokat tu- 
dunk. Könyvjegyzéke, a Bibliotheke összegezi fiatal- 
kori olvasmányait. Akkor írta, amikor egy bagdadi 

követség tagjaként utazott, vagy 838-ban, vagy pe- 
dig 845-ben, vagyis amikor húszas éveinek közepén 
vagy végén járt (születési dátumát sem ismerjük pon- 
tosan). A lista emléket állít hatalmas olvasottságá- 
nak. Főleg az irodalom, a történelem és a retorika ér- 
dekelte, keresztény és pogány írások is; az ókori 
költészetet és filozófiát viszont kihagyta a felsorolás- 
ból, bár bizonyíthatóan jól ismerte mindkettőt. Nem 
azért, mert gyanakvással nézett a pogány szövegek- 
re, hiszen nagyon is sok szerepel közülük a listáján, 
hanem mert munkájának célja az volt, hogy egyfajta 
segédkönyvet állítson össze a kereszténység kritériu- 
mainak megfelelő irodalmi stílusról. Photiosz célja az 
volt, hogy egyenlőségjelet tegyen az irodalmi minő- 
ség és az erkölcsi, illetve vallási értékek közé. Az óko- 
ri filozófiát és költészetet pedig nehéz lett volna ebbe 
a keretbe beilleszteni, hiszen értékeik annyira eltértek 
a kereszténységéitől. Bár fiatalkorában írta, a Biblio- 
theke jól mutatja szerzője észjárását. Az ókori múlt 
nem önmagáért érdekelte. A késő antikvitás érdekel- 
te igazán, az első keresztény római császárok idősza- 
ka, és mélyen tisztelte a kereszténység és az ókor ér- 
tékeinek általuk megteremtett szintézisét. Ez volt az 
az alap, amelyen reménye szerint a bizánci kultúra és 
identitás újjáépülhetett a képellenesség legyőzése 
után. 

Bár elképesztően nagy volt a műveltsége, Photiosz 
hivatalosan soha nem tanított. Állami hivatalnok volt: 
mielőtt 858-ban pátriárka lett, protaszekretisz volt, 
vagyis a birodalmi igazságszolgáltatás vezető pozíció- 
ját töltötte be. Megszervezett viszont egy irodalmi 
szalont, amely a házában járt össze rendszeresen, és 
ezen a körön keresztül alakította korának intellektuá- 
lis klímáját. A kör tevékenységéről valamennyi fenn- 
maradt Photiosz Amphilokhia című írásában. Ez egy 
sor rövid fejezetet tartalmaz, amelyben Photiosz ba- 
rátja, Amphilokhos, Küzikosz püspöke kérdéseire vá- 
laszol. A legtöbb kérdés a teológiára vonatkozik, de a 
válaszokban megjelenik Photiosz szélesebb körű mű- 

veltsége is. A 137-147. fejezetek például Arisztotelész 
Kategóriák tanulmányát kommentálják, amely a lo- 
gika bevezetéséül szolgált. Photiosz egyetértett ÁArisz- 
totelész logikai nézeteivel, mert nem jelentettek sem- 
miféle veszélyt a kereszténységre nézve. FPlatónt 
viszont éles hangon kritizálta, hiszen az ő ideális álla- 
ma és az ideákról szóló elmélete kihívást jelentett a 
keresztény világnézet számára. Photiosz képtelen- 
ségnek tartotta Platón nézeteit. Julianus Apostata 
példáját idézte, hogy megmutassa, mi történik, ha 
valaki komolyan veszi őket. Konzervativizmusának 
hatásos kifejezése az a prédikációja, amelynek fő té- 
mája a Szűz fogantatása. Ebben nevetségessé teszi 
azokat, akik nem hisznek a szűztől születés csodájá- 
ban, de készségesen elfogadják a pogány mítoszo- 
kat és metamorfózistörténeteket. Azokra gondolt, 
akiknek túlságosan a fejébe száll az ókori szerzők 
olvasása, és elfelejtik, hogy a klasszikusok tanulmá- 
nyozásának célja a kereszténység által felvetett intel- 
lektuális problémák rnegoldásához szükséges eszkö- 
zök megszerzése. 

Photiosz minden szerénytelenség nélkül alkalmas 
volt a pátriárkai hivatalra. Már megjegyeztük, mekko- 
ra hangsúlyt fektetett a képellenesség fenyegetésére. 
Ennek családi okai is voltak, de ez azért nem magya- 
ráz meg mindent. Az ortodoxia győzelme a valóság- 
ban nem volt egészen teljes. Az egyházon belüli har- 
cok lassították a templomokat dekoráló képek 
helyreállításának folyamatát. A Hagia Szophia-temp- 
lom még mindig érintetlenül állt, amikor Photiosz 
pátriárka lett. Ahogy ő írta le: , szomorú látványt nyúj- 
tott, miután varázslatos képeit lekaparták; a fény ha- 
lovány sugarakban áradt a látogatókra, és az ortodo- 
xia arca e tekintetben szomorúnak tűnt". A pátriárka 
saját termeit a képek védelmezőinek mozaikjaival 
díszítették: Germanosz, Tarasziosz, Niképhorosz és 
Methodiosz pátriárka alakjával. Lehetséges, hogy 
ezek Ignatiosz pátriárka megrendelésére készültek, 
de valószínűbb, hogy Photiosznak köszönhetjük 

őket, mivel olyan szoros kapocs fűzte Taraszioszhoz, 
Niképhoroszhoz és Methodioszhoz. A templom kö- 
zépső részében Photiosz a Szűz és a gyermek képét 
helyeztette az apszisba. Ezt abból a szentbeszédből 
tudjuk, amelyet a kép felszentelésekor tartott, 867. 
március 29-én. A kutatók sokáig azt hitték, hogy 
Photiosz ugyanazt a képet írta le, amely ma is a 
Hagia Szophia apszisában látható. Alapos okunk van 
azonban feltételezni, hogy ez nem így van. Vannak, 
akik azt gondolják, hogy a ma látható mozaik létezé- 
sére csak a 14. században derült fény, amikor föld- 
rengés rázta meg a területet, és elpusztította a fölé 
rakott mozaikot, amelyet Photiosz írt le. Akárhogy is, 
a fennmaradt kompozíción Mária egy trónon ül, míg 
Photiosz a felszenteléskor mondott beszédében a 
,Szemünk előtt mozdulatlanul álló Szűzről" beszélt 
[a szerző kiemelése]. A mozaik felirata így hangzik: 
. A megtévedettek által elmozdított képeket most 
kegyes uralkodók ismét a helyükre állítják". A betűk 
archaikusak, és inkább 8. századi keletkezésre valla- 
nak, mint a 9. század közepére. A szöveg valószínű- 
leg Eirénére és fiára, VI. Konstantinra utal mint ,ke- 
gyes uralkodókra", a mozaik pedig a 787-es zsinat 
után készülhetett, hogy mutassa a képek védőinek 
győzedelmét, éppúgy, ahogyan a Bronzkapun egy 
Krisztus-képpel helyettesítették a képellenesek ke- 
resztjét. Ez számos problémát vet föl. A Photiosz leír- 
ta álló Szűz képe pontosan úgy nézhetett ki, mint a 
nicaeai Mária elszenderülése-templom apszisát díszí- 
tő mozaik, amelyet 843 után állítottak helyre. Azelőtt 
egy kereszt volt a helyén, amelynek nyomai még 
mindig látszottak a 20. század elején. A képrombolók 
rendszerint egy kereszttel helyettesítették a figuratív 
képeket, ez volt az általános gyakorlat, de ha ez így 
volt a Hagia Szophia ma látható apszismozaikjával is, 
mi az oka annak, hogy Photiosz nem egyszerűen el- 
távolíttatta a fedőréteget és a vakolatot? Hiszen a bi- 
zánci művészet egyik legcsodálatosabb alkotásáról 
van szó. Azt is nehéz volna elhinni, hogy a képrom- 

bolás második fázisa, amely mindössze huszonnyolc 
évig tartott, elég volt ahhoz, hogy egy ilyen mozaikot 
elfeledjenek. Ha meg akarjuk válaszolni a kérdést, 
bár valóban csak találgathatunk, könnyen lehet, 
hogy Photiosz rá akarta nyomni a bélyegét a Hagia 
Szophia-templomra, és azt gondolta, hogy erre egy 
új apszismozaik a legmegfelelőbb eszköz. 843-ban 
mindenesetre egy álló (Hodegetria) Szűz jelképezte 
az ortodoxia győzelmét, s nem egy trónján ülő Mária. 
Ezért lehetséges, hogy amikor Photiosz mozaikavató 
szentbeszédére gondolunk a Hagia Szophia-temp- 
lomban, lelki szemeinkkel inkább egy a nicaeai Mária 
elszenderülése-templomban található mozaikhoz ha- 
sonló képet kell elképzelnünk, s nem azt, amit ma 
láthatunk a Hagia Szophiában. 

Photiosz hangsúlyozta a művészet életszerűségét. 
Ez nem csupán a művészeti értékítélet hellenisztikus 
normáinak mechanikus követését jelentette. A mai 
szem számára a bizánci művészet egyáltalán nem na- 
turalisztikus — vagyis nem törekszik a valósághű áb- 
rázolásra. Inkább szigorú és nagyon ünnepélyes. De 
Photiosz azt várta a közönségétől, hogy működésbe 
léptetik képzelőerejüket és érzelmeiket, s így behatol- 
nak a mozaik ábrázolta figurák mögé, és megtapasz- 
talják azok valóját. Ezért ragaszkodott ahhoz az állítá- 
sához, hogy , a látásból származó megértés messze 
felülmúlja a halláson át való tanulást". Másképpen 
fogalmazva: a képzőművészet sokkal közvetlenebbül 
és tartósabban hat az írott szónál, mert a látás érzé- 
ke fölötte áll a hallásénak. Photiosz természetesen 
abból indult ki, hogy a könyveket hangosan olvasták. 
Szűz Mária képe a keresztény hit alapjaira tanított: 
hogy , közbenjár megváltásunkért, és Isten tiszteleté- 
re tanít, gyönyörűség szemünk és elménk számára 
is, s így a bennünk lakozó isteni szeretet felemelkedik 
az igazság megérthető szépségéhez". 

Photiosz ezt nem egyéni keresésként gondolta el, 
hanem olyan közös vállalkozásnak tekintette, amely- 
nek a liturgia adja meg a megfelelő keretet. A képze- 

lőerőt is kollektívként gondolta el, s erre annyival 
könnyebb is hatni, mint az egyéni képzeletre. Akár 
tudatában volt ennek, akár nem, Photiosz sokat tett 
azért, hogy alakítsa a kollektív képzeletet. Minden va- 
lószínűség szerint ő áll a Sacra Parallela 9. századi 
kézirata mögött — ez egy Damaszkuszi Jánosnak tu- 
lajdonított florilegium -—, amely nem kevesebb mint 
1658 lapszéli illusztrációt tartalmaz. A képek nagy ré- 
sze szenteket és keresztény szerzőket ábrázol, többek 
között Methodiosz pátriárkát is, ami arra mutat, hogy 
Photiosz volt a megrendelő. Túl nagy vállalkozás volt 
ez ahhoz, hogy egy magánszemélynek vagy kolostor- 
nak tulajdonítsuk. Olyan portrégalériával szolgált, 
amely megőrizte a szentek hagyományos ikonográ- 
fiáját. Irodalmi megfelelője a Római ÜIlpius (vagy 
Elpius) által írt értekezés, amelynek címe , A testi jel- 
legzetességekről", és Krisztus, a szentek, az aposto- 
lok, a próféták és az egyházatyák vonásait írja le. A mű- 
vészektől elvárták, hogy alkalmazkodjanak az egyházi 
hagyományokhoz. Ugyanakkor a kollektív képzelő- 
erőt megalapozó elvárásokat is alakították. 

Volt már szó arról, hogy a képek helyreállítása után 
sok illusztrált zsoltároskönyv született: ezek közül a 
Hludov-zsoltároskönyv a legismertebb, amely való- 
színűleg Photiosz pátriárkának köszönhetően jött lét- 
re. A lapszéli képek a különböző verseket magyaráz- 
zák. De nemcsak tanító, hanem vitázó szándékkal is 
készültek: számos közülük az ortodoxia támadói el- 
len irányult, és élvezettel ünnepelték a képrombolók 
felett aratott győzelmet. Sokan érveltek már meg- 
győzően amellett, hogy a képek célja részben a bi- 
zánci identitás újrafelfedezése volt, hiszen ez nagy- 
részt eltűnt a képrombolás időszakában. Az identitást 
pedig általában negatív terminusokkal a legköny- 
nyebb meghatározni: vagyis úgy, hogy kiválasztjuk az 
ellenségeit. Bizáncban az eretnekek és a zsidók szá- 
mítottak hagyományosan ellenségnek. A képrombo- 
lást a legnagyobb eretnekségnek állították be, amely 
az egész birodalmat fenyegette. (gyanakkor a zsi- 

dókkal is könnyen össze lehetett kötni. Photiosz el- 
szántan zsidóellenes volt, és második pátriárkaságá- 
nak időszakában üldözte is a zsidókat. A bizánci iden- 
titás helyreállítása tehát tudatosan reakciós módon 
történt, vagyis a múlthoz való visszatérést jelentette — 
és továbbra is a zsidókat tekintette fő ellenségének. 

Az az előnye megvolt, hogy Bizánc fenntarthatta: 
az ő népe az új választott nép, de az meglehetősen 
furcsa, hogy az illusztrált zsoltároskönyvek alig utal- 
nak az iszlámra mint fő ellenségre. A képrombolás 
időszaka után bizánci tudósok megpróbálták a Korán 
alapján bebizonyítani, hogy az iszlám szigorú mono- 
teizmusa hibás, de nem jártak sok sikerrel. Az iszlám 
olyan probléma maradt, amellyel Bizáncnak soha 
nem sikerült megbirkóznia. Egy 10. század eleji pátri- 
árka azt bizonygatja a kalifához írt levelében, hogy az 
iszlám és Bizánc ,együtt tündököl, mint két fényes 
jelzőtűz az ég boltozatján". (gy tűnik, a pátriárka 
igencsak meg akarta kerülni a dolgokat. 


A művészet és a liturgia 


A képek a lehető legpozitívabb módon erősítették az 
ortodoxiát. Photiosz állítása szerint Mária képének 
felszentelése a Hagia Szophiában , az ortodoxia haj- 
nalát és felcsillanó napját" jelezte. De fontos volt, 
hogy a képek ne csússzanak ki az ellenőrzés alól, 
ahogyan az a képrombolás időszaka előtt történt. 
Photiosz gondoskodott róla, hogy integrálják őket a 
hivatalos templomi életbe. Azt az ideát egyáltalán 
nem támogatta, hogy egy kép varázserővel rendel- 
kezhet. A képek egyre inkább onnan nyerték hatal- 
mukat, hogy összekapcsolódtak a liturgiával. A kép- 
rombolás időszaka előtt a bizánci templomok 
díszítésének nem volt adott rendje, de a 9. század kö- 
zepétől megjelentek a standard díszítésleírások. A Vi- 
lágítótorony-templom újradekorálását követően a 
bizánci temploradíszítés állandó elemei lettek a ku- 

polában látható Krisztus Pantokrátor-ábrázolások 
(angyalok karának kíséretében) és a felemelt karral 
álló Mária képei az apszisban. Az ünnepek ciklusairól 
szóló képek egészítették ki őket, amelyek az evangé- 
liumok legfontosabb jeleneteit ábrázolták. Ezek hiá- 
nyoznak a Világítótorony-templombáól, ami azt bizo- 
nyítja, hogy a standardizáció folyamata ekkortájt 
még épp csak elkezdődött. Kifejlődését természete- 
sen nem tulajdoníthatjuk csupán Photiosznak, de az 
biztos, hogy volt része benne. Az ikonográfia soha 
nem volt túlságosan szigorúan megszabott — mindig 
hagyott teret a változatosságnak. A központi kupolát 
például nem mindig a Pantokrátor-figurával díszítet- 
ték. A konstantinápolyi Szent Apostolok templomá- 
ban, amelyet a 9. század végén építettek újra, a ku- 
pola Krisztus mennybemenetelét ábrázolta. Ennek 
egy kicsit más volt az üzenete, mint a Pantokrátor- 
ábrázolásnak, amely az isteni uralomra és rendre fek- 
tette a hangsúlyt; a mennybemenetel ennél dráma- 
ibb volt, mivel kapcsolatot teremtett Krisztus földi 
küldetése és mennybéli uralma között. A Krisztus föl- 
di életéről megemlékező ünnepek legnagyobbikának 
számított. A Szent Apostolok templomának új deko- 
rációja a teljes ünnepi kört ábrázolta, s ezzel talán az 
első volt a bizánci templomok között. 

A 9. században kialakuló dekoratív minták organi- 
kusan összekapcsolódnak az építészet fejlődésével. 
A bazilikaszerkezetet felváltotta a centrális terű temp- 
lom, amelyet egy centrális kupola egyesített. Bár volt 
némi változatosság az alaprajzokban, ezt a fajta 
templomoct általában befoglalt görög kereszt alapraj- 
zú templomnak nevezik. Ilyenfajta kísérletek már a 
képrombolás időszaka előtt megjelentek, de csak 
843. után fejlesztették ki ezt az épülettípust. A nagy 
osztrák művészettörténész, Otto Demus szavaival: 
,koncepcióját alapvetően a boltozatok fejezték ki", 
amelyek egy centrális kupolában futnak össze. A ku- 
pola azt az illúziót kelti, mintha az égből lelógó balda- 
chin volna, és illik a templomépítészet szimbolikájá- 

hoz, amely szerint a templom ,a földi mennyország, 
Isten legmagasabb lakóhelye". Az új építészeti stílus 
a liturgia változásainak is megfelelt — ez is megkezdő- 
dött már a képrombolás időszaka előtt. A liturgia ge- 
rincét kezdetben a papság és a világi hívők körmene- 
tei jelentették a templom főhajója felé. Ennek a 
bazilika felelt meg leginkább. Ahogyan egyre inkább 
feleslegessé vált a körmenet, a szentélyt és az apszi- 
sokat egyre inkább elválasztották a templom fő teré- 
től az azt koronázó kupola alatt, és a templon, vagyis 
a szentély határa inkább elválasztó vonallá változott. 
Az áldozás kellékeit ettől kezdve inkább az északi ap- 
szisban készítették elő, és nem kívülről vonultak be 
velük a templomba. A liturgia drámai játékát immár 
a papság adta elő, nagy része pedig a szentély hatá- 
ra mögött játszódott láthatatlanul, bár a legfonto- 
sabb mozzanatoknak tanúi lehettek a templom főha- 
jójában a kupola alatt összegyűlt hívők is, akik így 
részt vehettek Krisztus halálában, feltánadásában és 
megdicsőülésében. 

Ennek a tapasztalatnak a jelentőségét növelte a 
dekoráció. Megint csak Otto Demus szavaival: ,, Az 
egész templombelső egyetlen hatalmas ikonná vált, 
amelynek keretét a falak adták." Ez lehetett talán a 
képrombolás felett aratott győzelem legteljesebb ki- 
fejeződése, de egyszersmind azt is jelentette, hogy az 
egyes képekhez való viszonyt a liturgia irányította és 
határozta meg. A képek az érzelmekre hatottak. Hi- 
szen nemcsak Krisztus életét és szenvedését segítet- 
tek megjeleníteni, hanem a prófétákat is, akik előre 
jelezték eljövetelét, az apostolokat, akik hittek benne, 
az evangélistákat, akik terjesztették az igéit, és a 
szenteket és mártírokat, akiket ő vezérelt. Az, hogy 
a képek a liturgiának rendelődtek alá, kivédte azt a 
veszélyt is, hogy mágikus vagy babonás gyakorlatok 
fókuszába kerüljenek. Akár tudatosan akarták ezt így 
a második nicaeai zsinat résztvevői, akár nem, az 
egyház sokkal hatékonyabban az ellenőrzése alá von- 
ta a képeket, mint a képrombolás kora előtt. 

Úgy tűnik, hogy a képek helyreállítása megerősí- 
tette a bizánci rendet. Mindezt nem lehet egyedül 
Photiosz pátriárkának tulajdonítani, de a fennma- 
radt szövegek és más emlékek nagy része őrá mutat. 
A kritikus időszak, amelyből a megelőzőnél jóval 
több információ maradt fenn, Photiosz első pátriár- 
kaságával esik egybe. Photiosz hitt a hagyormányok- 
ban. Az volt a véleménye, hogy ,a hagyománytól va- 
ló legkisebb eltérés is a hit teljes megvetéséhez 
vezet". Munkáját restaurációként állította be: a régi 
rend helyreállításaként. Ez pedig amúgy is jellemző a 
konzervatívokra. Az általa meghatározott kultúra sok 
tekintetben tradicionalista volt, abban az értelemben, 
hogy egy ideálisnak tekintett múltra tekintett vissza. 
(Ugyanakkor a múltból vett elemeket úgy rendezte el, 
hogy valami egészen újat hozzanak létre. A folyamat- 
nak megvolt a saját logikája, de világos meghatáro- 
zását Photiosznak az az elhatározása adta meg, hogy 
megvédi az ortodoxia győzelmét. A képek helyreállí- 
tása önmagában még nem volt elegendő. Photiosz 
központi szerepet tulajdonított a képeknek az orto- 
dox egyházban, de sebezhetőek maradtak volna, ha 
nem illeszkednek be tökéletesen az egyház hagyo- 
mányaiba. Ez azt jelentette, hogy alárendelték őket a 
liturgiának, és hogy a megfelelő autoritások tartották 
őket ellenőrzésük alatt. 


A makedón reneszánsz 


Photiosz nemcsak egy idealizált múltra nézett vissza: 
a birodalom múltját kereste, Konstantin és Juszti- 
nianosz múltját. Mint minden bizánci, ő is elfogadta, 
hogy a császár Isten adta hatalommal rendelkezik. 
Meggyőződése volt, hogy a birodalom egészsége a 
császár kegyességétől függ, és hogy a birodalmat 
mindig a császár erényei újították meg. Ez nem azt 
jelenti, hogy az egyes császárokkal mindvégig zökke- 
nőmentes volt a kapcsolata. 868-ban, miután egy ál- 

lamcsíny I. Baszileioszt, a makedón dinasztia meg- 
alapítóját helyezte a trónra, Photiosznak el kellett 
hagynia pátriárkai státusát. Kilenc évvel később rivá- 
lisa, Ignatiosz halála után ismét ő lett a pátriárka — a 
császár gyermekeinek nevelőjeként újra szert tett 
I. Baszileiosz bizalmára. Ez nem volt elég ahhoz, hogy 
Baszileiosz utódja, VI. Leó is kedvelje — amikor 886- 
ban trónra került, gyorsan elbocsátotta Photioszt. 

Photiosz ezért teljes mértékben a tudatában volt a 
császárral való viszonya fontosságának. Az egyik leg- 
gyönyörűbb művészeti alkotás, amit támogatott, 
volt, amelyet ma Párizsban őriznek. Photiosz pátriár- 
kaságának második időszakában ajándékozta I. Baszi- 
leiosznak a kéziratot. A címlapon Baszileiosz látható, 
amint átvesz egy koronát Gábriel arkangyaltól és egy 
hadizászlót Illés prófétától. Ezt a császárné, Eudokia 
portréja követi, fiaival, Leóval és Sándorral. Nem ne- 
héz kitalálni, hogy Photiosz miért Naszianszi Gergely 
prédikációit választotta a császár számára ajándékul. 
Gergely nemcsak nagy egyházatya volt, de I. Theo- 
dosius nevezte ki Konstantinápoly pátriárkájává — rá 
pedig, bár néha unokájával, II. Theodosiusszal egy- 
beolvasztva, az új Róma egyik nagy keresztény csá- 
száraként emlékeztek. Photiosz szándékosan játszott 
ezzel a párhuzammal Gergely és Theodosius, illetve 
önmaga és I. Baszileiosz között. Gergely és Theo- 
dosius együtt le tudta győzni az ariánus eretneksé- 
get; Photiosz hasonló címet ajánlott a császárnak 
mint a képrombolás legyőzőjének. Arra is emlékez- 
tette, hogy ha meg akarnak felelni a pozíciójukkal já- 
ró felelősségnek, akkor együtt kell dolgozniuk. 

A lapszéleken illusztrált zsoltároskönyvekkel szem- 
ben Naszianszi Gergely homíliáinak gyűjteménye 
egész oldalas képekben bővelkedik. A császári port- 
réktól eltekintve témájuk nagyrészt bibliai, de vannak 
a szentek életéből vett epizódok és történelmi jelene- 
tek is közöttük. Erdekességüket részben az adja, 
hogy nagyon érzékenyen magyarázzák az illusztrált 

szövegrészeket. Ez Photiosznak köszönhető. A stí- 
lust a névtelen művészícsoport) határozta meg, 
minden bizonnyal Photiosz egyetértésével. Az illuszt- 
rációk az íilluzionista festői stílus első megnyilvánulá- 
sai, amely jellemző maradt a makedón császárok 
udvarának művészetére. Ennek mesterművei a Leó- 
Biblia, a Párizsi zsoltároskönyv és a Józsué-tekercs, 
amely a 10. század közepe táján keletkezhetett. Az 
ezeket megalkotó művészek rengeteget tanultak a 
klasszikus festészet technikáiból, olyannyira, hogy 
klasszikus elemekkel is élnek, mint amilyen például a 
megszemélyesítés. 

A korszak bizánci festészetének nyilvánvaló vissza- 
fordulása a klasszikus művészethez a , makedón re- 
neszánsz" kifejezés létrejöttéhez vezetett. Ahogyan a 
, Karoling reneszánsz" is hasznos terminus, hiszen le- 
írja a nyugati kultúra fejlődési irányát a 8. század vé- 
gén és a 9. században, a , makedón reneszánsz" ter- 
minust arra használják, hogy leírják vele a bizánci 
kultúrát a makedón dinasztia uralkodása idején: a 
9. század közepétől a 11. század közepéig. A reneszánsz 
a szó szigorúan vett értelmében nem a legmegfele- 
lőbb szó arra a kulturális megújulásra, amely Bizánc- 
ban és a középkori Nyugaton történt időről időre. 50- 
kan kerestek rá jobb szót, de nem sok sikerrel. Talán 
az a legjobb, ha a , reneszánszt" afféle rugalmas ter- 
minusnak tekintjük, amely nem jelent mást, mint 
sokféle formában előforduló kulturális megújulást. 
(Ugyanakkor, bár meglehetősen esetleges szálak kö- 
tik csak össze őket, a Karoling és a makedón rene- 
szánsz meglepően sok közös vonást mutat. Mindket- 
tő egy udvari elit terméke volt, s ezért bizonyos 
mesterségesség jellemezte őket; mindkettőt a ke- 
resztény Római Birodalom ideológiai támaszának 
szánták; mindkettő Konstantin keresztény birodal- 
mát tekintette modelljének, azt próbálták újraterem- 
teni idealizált formában; és mindkettő kialakította a 
maga minuszkuláris folyőírását, s ez felváltotta a las- 
súbb, nehézkesebb unciális betűvetést. Iermészete- 

sen volt köztük különbség is: egyrészt a nyelv, más- 
részt Konstantinápoly városa... Aachent egyszerűen 
nem lehetett összehasonlítani Konstantinápollyal — a 
pápai Rómának pedig soha nem volt esélye arra, 
hogy a Karolingok birodalmának fővárosa legyen. 
Ennek három oka volt. Először is, a Karoling uralko- 
dó és a pápa viszonya nagyon sokban különbözött a 
bizánci császár és a pátriárka kapcsolatától. Róma 
távolsága a Karoling hatalmi centrumoktól olyan 
önállóságot biztosított a pápáknak, amilyennel a pát- 
riárkák soha nem rendelkeztek, hiszen közvetlenül a 
császár szomszédságában kellett élniük. Másodszor: 
a Karoling Nyugaton a képzett elit nagyrészt az egy- 
házi emberekből került ki, míg Bizáncban sokkal töb- 
ben voltak a világiak. Es végül: a Karoling-birodalom 
kevésbé volt egységes, mint a bizánci: egyrészt egy 
uralkodói dinasztia tisztelete, másrészt valamilyen fo- 
kú etnikai közösség tartotta egyben. Ezzel ellentét- 
ben Bizáncban a főváros volt a birodalom: a hatalom 
és erőforrásai példa nélküli módon Konstantinápoly- 
ban sűrűsödtek össze. Bizánc történelmének nagy 
része megegyezik a főváros történelmével. Ezek a kü- 
lönbségek alakították a Karoling- és a makedón kor 
kulturális újjáéledését, és biztosították sajátos jelle- 
güket. De közös céljuk az volt, hogy a klasszikus mű- 
veltség maradványait a keresztény társadalom szol- 
gálatába állítsák, s így új szintézist teremtsenek, 
amely igazolja a császári uralomban kicsúcsosodó 
hierarchikus rendet. 

Vagyis a megújulásnak ezeket az időszakait nagy- 
mértékben a politika határozta meg. A klasszikus mű- 
vészet utánzása mindig is az elit ízlését jellemezte, 
különösen Bizáncban. Az oktatásnak szintén nagy 
szerepe volt a bizánci elit meghatározásában. Ez 
nem azt jelenti, hogy nem sikerülhetett írástudatlan 
kalandoroknak is beférkőzniük a soraiba és a leg- 
magasabb pozíciókba emelkedni, mint azt például 
I. Baszileiosz példája is bizonyítja, de azért az ilyen 
felkapaszkodottak is csaknem mindig tisztelték a tu- 


162 


dást, és gyermekeiket a legjobb oktatásban részesí- 
tették. I. Baszileiosz Photioszra bízta fiai nevelését. 

A bizánci oktatás alapját a magániskolák jelentet- 
ték. A középiskolákban leginkább grammatikát ok- 
tattak, s a diákok itt sajátították el az irodalmi görög 
nyelvet. Ezek világi intézmények voltak — ebben az 
időben a bizánci egyház még nem vállalt különösebb 
felelősséget az oktatás területén. A legtöbb ilyen is- 
kola Konstantinápolyban működött. Biztosan akadt 
néhány a provinciák centrumaiban is, de nincs róluk 
tudomásunk. Az ígéretes tehetségű diákokat általá- 
ban Konstantinápolyba küldték tanulni. Egy-egy is- 
kola sikere azon múlott, hogy mennyire sikerült a ve- 
zetőjének elhelyeznie tanítványait a bizánci állami 
hivatalokban, és a legsikeresebb középiskolák való- 
színűleg anyagi támogatást is kaphattak a császártól 
vagy a pátriárkától. Az iskolamester pozíciója a volt 
tanítványok hálózatának középpontjában gyakran 
igen befolyásossá tette a tanítókat, s ezért igyekeztek 
is kapcsolatban maradni legkiválóbb tanítványaikkal. 
Egy-egy mester tanítványaiból klikkek alakultak, 
hogy segítsék egymás karrierjét. Az iskolaéveik alatt 
kialakított kötelékek a legtartósabb kapocsnak szá- 
mítottak a bizánci elit tagjai között. 

A középiskolák fő célja az volt, hogy biztosítsák a 
bizánci hivatalnokok megfelelő képzését. Csak na- 
gyon kevés diák akart tovább tanulni. Nem is létezett 
még egyetemi oktatás. Az állam időnként támoga- 
tott egyes kiemelkedő tudósokat, akik magasabb 
szintű oktatásra is képesek voltak. A legambiciózu- 
sabb vállalkozás Bíborbanszületett Konstantin csá- 
száré (945—959) volt: ő filozófia, retorika, geometria 
és asztronómia tanszéket hozott létre. Az ígéretes di- 
ákoknak anyagi támogatást is adott, és meghívta 
őket a császári asztalhoz vacsorázni. Intézkedései- 
nek célja az volt, hogy emelje a hivatalnokok képzett- 
ségét. 

Igy tehát az oktatás támogatása nem volt egészen 
önzetlen cselekedet. A tudás és az iskolázottság érté- 

kes árucikknek számított a bizánci társadalomban. 
Sikeres karrierek előtt nyitották meg az utat. (Igyan- 
akkor kontrollálni is kellett őket. A 9. századtól egyre 
gyakrabban megjelenő klasszikus szövegek újabb és 
újabb kiadásai az ókori szerzők által összegyűjtött 
széles körű tudás és tapasztalat továbbadását tették 
lehetővé. Ez fenyegetést jelentett a császári hatalom 
számára, amely isteni törvényeken nyugodott ugyan, 
de a klasszikus múltból származó tudást kevéssé tud- 
ta ellenőrizni. A politikai rezsimek mindig is arra 
vágytak, hogy kontrollálhassák a múltat. Ezt próbál- 
ta tenni Bíborbanszületett Konstantin is, amikor a 
császári hivatalok szükségleteihez igazította a múlt- 
ból származó tudást. Vezetése alatt egy csapatnyi tu- 
dós átolvasta a teljes ókori irodalmat, és a bennük ta- 
lálható információkból katalógust állítottak össze 
olyanféle címszavakkal, mint a ,cselszövésekről" 
vagy a ,követségekről". Így egy hatalmas enciklopé- 
dia jött létre — 53 kötetből állt. Célja az volt, hogy a 
császárnak biztosítsa a jelentős múltbéli tudás mo- 
nopóliumát, s ezt olyan sikeresen tette, hogy számos 
szöveg fenn sem maradt más formában - csak az en- 
ciklopédiában közölt részletek maradtak ránk. 

A Bíborbanszületett Konstantin megrendelésére 
készült munkák közül a leghíresebb a császár Szer- 
tartáskönyve volt, amely az év legfontosabb udvari 
ceremóniáinak protokolláris előírásait tartalmazza. 
A szertartások jelentették a hivatalos udvari kultúra 
magvát Bizáncban. Ez ruházta fel jelentéssel az udva- 
ri kultúrát, amely e nélkül nagyon mesterkélt lett vol- 
na. Számos nagy művészeti alkotás ünnepi célokra 
készült: az az automata például, amely olyan mély 
benyomást tett az idegen látogatókra. A Szertartás- 
könyv előszavában Bíborbanszületett Konstantin 
megmagyarázza, hogy azért készítette ezt a gyűjte- 
ményt, hogy ,a birodalmi rend legnagyobb szabású 
és tiszteletet keltő arcát megmutathassa". Hangsú- 
lyozta a ceremóniák fontosságát, hiszen ezek képvi- 
selik a Bizánci Birodalom alapját képező isteni ren- 

det: , A dicséretes rend arra szolgál, hogy a birodal- 
mi kormányzás még fenségesebbnek látsszék, és 
nagyobb eleganciára tegyen szert. Ezért mindenki 
megcsodálja: a barbárok és saját népünk is." Az volt 
tehát a célja, hogy láthatóbbá tegye Bizánc felsőbb- 
rendűségét. Liutprand, Cremona püspöke jó tanú 
volt erre. 968-ban I. Ottó, a germán uralkodó Kons- 
tantinápolyba küldte. Amikor hazaért. magával akart 
vinni valamennyit abból a selyemből, amely annyi- 
val emelte a bizánci udvari szertartások pompáját. 
Kérését visszautasították. A császár képviselője azt 
mondta neki, hogy ahogyan a bizánciak , minden 
más nemzet fiait felülmúlják gazdagságukban és böl- 
csességükben, ugyanúgy megilleti őket a jog, hogy 
öltözködésükben is ezt tegyék. Akik egyedülállóak 
erényeikben, azoknak ruházatuk szépségében is 
egyedülállónak kell lenniük". 

Az erény pedig az ortodoxiából magából szárma- 
zott, amelynek ideális megtartója és védelmezője a 
császár volt. A birodalmi udvari ceremóniákat erősen 
meghatározták a vallásos elemek: a legnagyobb ün- 
nepeknek része volt a város kegyhelyeit útba ejtő kör- 
menet. A legfontosabb helyszín a Hagia Szophia- 
templom volt: itt koronázták meg az uralkodót, és 
ennek hatalmas kupolája alatt találkozott minden év 
karácsonyán a pátriárkával, hogy békecsókot váltsa- 
nak. Ez a császár és a pátriárka harmóniáját szimbo- 
lizálta — hiszen ideális esetben ez volt az isteni kegye- 
lem biztosítéka. A császári palota maga is fontos 
szerepet töltött be Bizánc vallási életében. Ez magya- 
rázza azt is, hogy 843 után olyan gondosan restaurál- 
ták a körzetében található valamennyi templomot és 
kápolnát. Ezek közül a legjelentősebb a Világítóto- 
rony-melletti Szűz Mária-templom volt: számos erek- 
lyét őriztek itt, köztük a passió csaknem valamennyi 
relikviáját. Az ereklyék igazolták Bizánc igényét az új 
Jeruzsálem címére, de ami ennél is fontosabb, a csá- 
szári palotát és a császári hatalmat Konstantinápoly 
szent városának középpontjába helyezték. Semmi 

sem mutatja ezt világosabban, mint az, hogy 
Bíiborbanszületett Konstantin 945-ben a császári pa- 
lotába hozatta az addig Edesszában őrzött Mandy- 
liont. Ez volt a keleti kereszténység egyik legszentebb 
ereklyéje: az a szövetdarab, amely varázslatos módon 
őrizte a Megváltó arcvonásait, és a legenda szerint 
Krisztus maga küldte el Abgarnak, Edessza uralko- 
dójának. Az ereklye Konstantinápolyba költöztetése 
Bíborbanszületett Konstantin uralkodásának egyik 
nagy eseménye volt, s megerősítette uralkodásának 
jogosultságát. Az esemény megörökítésére készített 
ikonon Abgar látható, amint felmutatja a Mandyliont. 
A képen a bizánci császár palástját viseli, és vonásai 

is feltűnően hasonlítanak a császár arcához. 


A ceremóniák, a kolostori élet és a műpártolás 


Bíborbanszületett Konstantin tisztában volt az ün- 
nepségek fontosságával, és tudta, hogyan kell őket a 
politika és az uralkodódinasztia szolgálatába állítani. 
Megalapított egy új ünnepet Nagy Konstantin emlé- 
kére, akit ekkor már régóta szentkért tiszteltek. A ce- 
remónia során a császár a palotától a császári mau- 
zóleumhoz vonult a Szent Apostolok templomában, 
ahol a pátriárkával találkozott. Először tömjént hin- 
tett édesapja, VI. Leó és nagyapja, I. Baszileiosz sír- 
jára, aztán elmondott egy imát Nagy Konstantin sír- 
kövénél. Ezzel a makedón dinasztia legitim voltát 
hangsúlyozta. A birodalmi ünnepek másik színtere a 
lóversenytér volt, ahol a császár elnökölt a játékok fö- 
lött. Itt fogadta népének hivatalos üdvözlését is. Bár 
ekkor már csak ceremoniális jelentősége volt, ez 
mégis megerősítette a császárt a népéhez fűző köte- 
léket az új Rómában. A szertartások jórészt politikai 
folyamatokat helyettesítettek Bizáncban. Minden tár- 
sadalomban élnek rítusok és ünnepek, de ezek jelen- 
tőségét ritkán használták ki annyira, mint itt. A gon- 
dosan kidolgozott ünnepi rend a bizánci hivatalos 

élet és a kultúra megkülönböztető jellegzetessége 
volt, sokkal inkább, mint az iszlámban vagy a közép- 
kori Nyugaton. 

Az ünnepi szertartások organikusan fejlődtek Bi- 
záncban. A Bíborbanszületett Konstantin Szertartás- 
könyvében szereplő elemek egy része a 6. századig 
nyúlt vissza, de megfelelően csak VI. Leó (886—912) 
írta le őket. Ez jellemző volt a császári presztízs hely- 
reállítását célzó törekvésekre a képrombolás veresé- 
ge után. A legnagyobb hangsúly az udvari hierarchiá- 
ra, a tisztviselők és főméltóságok besorolására esett 
és arra, hogy ki hol ült az állami vacsorákon. A cere- 
móniák leleplezték a császári uralmat támogató hie- 
rarchiát. A szertartások kodifikálása összhangban 
volt a makedón udvar enciklopédiakészítő szenvedé- 
lyével, bármilyen formában jelent is meg: Szümeón 
Metaphrasztész összeállította a szentek életének hi- 
vatalos változatát; II. Baszileiosz megszerkesztette a 
Menologiont, a szentek napjainak hivatalos kalendá- 
riumát; VI. Leó a hadviselésről írt értekezést Taktika 
címmel; Bíborbanszületett Konstantin pedig megírt 
egy államtudományi kézikönyvet, a De Administ- 
rando Imperiót, és összeállíttatta a már említett 53 
kötetes enciklopédiát. Ezek a művek azonos szán- 
dékkal születtek: hogy állandó alapot biztosítsanak a 
birodalmi kormányzásnak, és legitimálják a császár 
hatalmát. Azt feltételezték, hogy az uralkodó hatalma 
megváltoztathatatlan. Ez természetesen csak vágy- 
álom volt. A makedón reneszánsz nem állította meg 
a kulturális változási folyamatokat Bizáncban, de 
olyan ideál maradt, amelyre a későbbi Bizánci Biro- 
dalom vágyakozással tekintett vissza. A makedón re- 
neszánsz a hivatalos kultúra produktuma volt, s eb- 
ből az következett, hogy nem jelentkezett olyan 
dinamizmussal, mint az iszlám vagy a középkori INyu- 
gat kulturális fejlődése. Nyilvános arca túlságosan 
merev és szűklátókörű volt. Hivatalos művészete a 
múlt felé fordult. 

Két módja is létezett azonban a bizánci kultúra 


167 


megkövesítésével fenyegető hagyományoktól való 
menekvésnek: a kolostori élet és a műpártolás. Ez 
fura párosításnak tűnhet, de ezek biztosították a bi- 
zánci kultúra különlegességét. A kolostorok az arisz- 
tokrata élet középpontjában álltak. Afféle családi 
kegyhelyként szolgáltak. Az elit úgy élte ki kegyes 
hajlamait, hogy kolostorokat és szent embereket pat- 
ronált, s presztízsüket emelte a különböző kolostori 
reformmozgalmak támogatása is, amelyek időnként 
végigsöpörtek a Bizánci Birodalmon. Előfordult az is, 
hogy maguk az arisztokraták voltak a reformerek. 

A képek tiszteletének restaurációja során a kolos- 
torok egy időre háttérbe szorultak, de az arisztokrá- 
cia támogatásának köszönhetően hamarosan visz- 
szanyerték gazdagságukat és befolyásukat. A szer- 
zetesek rétege mindig nagyon fontos szerepet töltött 
be a bizánci kultúrában. A kolostorok kezdeményez- 
ték a liturgia változásait, és biztosították azt is, hogy 
megmaradt az ikonok közponii szerepe a bizánci val- 
lásos életben. A kolostori. élet határozottan rányomta 
a bélyegét Bizáncra. Hatása annál is nagyobb volt, 
mert nagyrészt kimaradt a hivatalos kultúra köréből. 

A művelt elit másik menekvési útja a műpártolás 
lett, amely gyakran a klasszikus oktatás eredménye 
volt. Az ókori szobrokat, amelyek még mindig sok 
helyütt láthatók voltak a főváros közterein, továbbra 
is nagyra értékelték naturalizmusukért. Néhány bi- 
zánci udvaronc annyira rajongott az ókori kultúráért, 
hogy pogány tendenciákkal vádolták őket. Az ilyen 
vádaskodások az udvari intrikák mindennapos jelen- 
ségei voltak, de alapjukat az adta, hogy a művelt elit 
továbbra is kultiválta a klasszikus ókor remekeit. 
(Ugyanakkor a bizánciak nagyra értékelték az iszlám 
arabeszk és absztrakt díszítéseit. Az iszlám művészet- 
nek ez az oldala hatott leginkább a bizáncira. Egyik 
vonzerejét az jelentette, hogy jelentése teljesen sem- 
leges volt, de a mesteremberek munkáját nem volt 
nehéz nagyra értékelni. Még Bíborbanszületett Kons- 
tantin is dicsérő szavakkal illette azt az arab serleget, 

amelyet egy barátja küldött neki. A művészet szerete- 
te összekapcsolta az iszlám, Bizánc és a középkori 
Nyugat elítjét. Főleg a luxustárgyak köré épült: az isz- 
lám ötvösművészet és kristályok köré; a Bizáncra és 
a Nyugatra is jellemző zománcozott és elefántcsont 
tárgyak köré; és a selymek köré, amelyek bizánci 
vagy muzulmán mesteremberek munkái is lehettek — 
a szakértők is nehezen tudják megkülönböztetni 
őket. Az ízlést nagymértékben az iszlám határozta 
meg. A kulturális egység hagyománya egyre kevésbé 
volt látható. 

Az igazság az, hogy a 9. század végére az iszlám- 
nak, Bizáncnak és a latin kereszténységnek nem sok 
közös vonása maradt. Legfőképpen a vallás osztotta 
meg őket. Az iszlámot a megalkuvás nélküli egyisten- 
hit jellemezte, és követői abban hittek, hogy övék a 
végső tudás kulcsa. A bizánciak az Üjtestamentum 
választott népének látták magukat, és megvetették 
a latin kereszténységet, amely viszont egyre inkább a 
pápai hivatallal, Szent Péter örökségével azonosítot- 
ta magát. Az iszlám rengeteg várost hozott létre Spa- 
nyolország területétől Kínáig. Urbánus társadalom 
volt, amelyben a kereskedők nagyon fontos szerepet 
töltöttek be. Ezzel szemben Bizánc egy nagyváros 
volt, amely többé-kevésbé a birodalmat jelentette. 
Láthatjuk, hogy ez a hite nagyrészt illúzió volt — az ün- 
nepségek és a színházi jelenetek mesteri szervezése 
tartotta fenn. Nyugaton ekkor még nem is nagyon lé- 
tezett valódi nagyváros. Bizánc mezőgazdasági társa- 
dalom maradt, s a katonák és a szerzetesek irányítot- 
ták. Végül mindegyik középkori civilizáció saját 
elképzeléssel rendelkezett a vallási célú művészetről 
— s ez volt különbségük legfőbb alapja. Az iszlám el- 
utasította a figuratív ábrázolást, s szigorú egyistenhi- 
tének megfelelően a kalligráfiát és az absztrakt díszí- 
tőelemeket alkalmazta. A képrombolás traumatikus 
időszakai után Bizánc hű maradt ahhoz a hitéhez, 
hogy a képek a lelki közvetítő szerepét játszhatják, 
míg a Nyugat oktató funkciójukat hangsúlyozta. I 

NYOLCADIK FEJEZET 


A normannok Szicíliája: lezárás 


mai világ romjaiból három teljesen különböző 

civilizáció sarjadt ki — talán csak a luxustárgyak 
iránt érzett arisztokrata vonzalmak hagytak meg né- 
mi egységet. Több évszázadnyi elkülönültség után 
azonban az iszlám, Bizánc és a Nyugat hirtelen ösz- 
szetalálkozott Szicília szigetén. Ez annak következté- 
ben történt, hogy a kalandozó normannok a 11. szá- 
zad vége felé elfoglalták a szigetet. Olyan tapasztalat 
volt ez, amely jól megmutatja a középkori történelem 
sajátosságait és azt is, hogy eddigre mennyire külön- 
bözővé vált egymástól! az iszlám, Bizánc és a Nyugat 
kultúrája. Szicília normann uralkodói mindhárom 
kultúrából jócskán merítettek, s így kialakították sa- 
ját életstítusukat és kultúrájukat, amelyet a modern 
ízlés mindig is nagyon vonzónak talált. A normann 
udvartartás megteremtette azt az illúziót, hogy talán 
lehetséges volna összekombinálni a különböző kö- 
zépkori civilizációkat, s így olyan új kulturális szinté- 
zist hozni létre, amely megint egyesíthetné a mediter- 
rán világot. A valóság azonban ezzel épp ellenkező 
képet mutatott: az iszlám, Bizánc és a Nyugat na- 
gyon is különböző volt ahhoz, hogy ez lehetséges le- 
gyen. A Földközi-tenger világa megosztott maradt. 


A 9. századra véget ért a szétválás folyamata. A ró- 


A harc Szicíliáért 


Szicília a mediterrán világ középpontja. Mindig is el- 
lenséges kultúrák találkoztak össze a szigeten. Az i.e. 
8. századra görög gyarmatok és föníciai települések 
népesítették be. Aztán az i.e. 3. században Róma pró- 

bálta makacsul megszerezni a görögöktől és a karthá- 
góiaktól, s ez nemcsak a sziget fontosságát mutatta, 
hanem azt is, hogy ez az első és legjelentősebb lépés 
a mediterrán területek fölötti teljes uralomhoz. Szicí- 
lia 553-as elfoglalása hasonlóképpen alapvető része 
volt Jusztinianosz tervének, hogy újraalapítsa a Ró- 
mai Birodalmat. Amíg a sziget a bizánciak kezén volt, 
birodalmuk meghatározó Földközi-tengeri hatalom 
maradt. Szicília stratégiai fontosságával természete- 
sen ők is tisztában voltak — ezt mutatja elszánt ellen- 
állásuk az arab támadásokkal szemben a 9. század 
folyamán. Az arabok már a 7. század végén megpró- 
bálták megszerezni a szigetet, de csak a 9. század 
elején jártak sikerrel, amikor 831-ben sikerült beven- 
niük Palermót. Siracusát viszont, a sziget bizánci fő- 
városát csak 878-ban foglalták el. A bizánciak azért 
továbbra is kitartottak Dél-Itáliában, ahol Barit tették 
meg központjukul. Soha nem adták fel a reményt, 
hogy visszaszerezhetik Szicíliát, még akkor sem, ami- 
kor utolsó erősségeik, köztük például Taormina, a 
muzulmánok kezére kerültek a 10. század folyamán. 

Eddigre Szicília már az iszlám világ része lett, és 
Palermo volt az egyik központi városa, ahogy azt Ibn 
Hawkal 970-es látogatása során megörökítette. 
Több mecsettel dicsekedhetett, mint bármely más 
város, amelyet Ibn Hawkal látott — azt állítja, hogy 
több mint kétszáz mecset volt Palermóban, és ez ta- 
lán nem is túlzás, hiszen a helyi szokás szerint min- 
den család saját mecsetet épített. Ez néha egészen 
szélsőségessé vált: az utazó házigazdájának fia példá- 
ul ragaszkodott hozzá, hogy saját mecsetje legyen. A vá- 
ros minden bizonnyal népes volt. Ibn Hawkal becslé- 
se szerint a hentesek mecsetjéhez mintegy 7000 
emberből álló gyülekezet tartozott. Megfigyelése sze- 
rint az imádkozók harminchat sorban helyezkedtek 
el, és minden sorban körülbelül kétszáz férfi imádko- 
zott. Túl sok a meghatározatlanság ahhoz, hogy eb- 
ből pontosan következtetni tudjunk Palermo lakosai- 
nak számára, de mivel a mecset csak egy mesterség 

számára volt fenntartva a város egy negyedében, és 
mivel Palermo összesen öt negyedbői állt, lbn 
Hawkal adatai azt mutatják, hogy meglehetősen né- 
pes város lehetett. Mély benyomást tett rá a város ke- 
reskedelme és a környező földek termékenysége, 
ahol a terület új urai új növényeket kezdtek termelni: 
ők vezették be például a rizst és a cukrot. Palermo 
gazdagsága részben a sziget természeti erőforrásai- 
ból származott, részben pedig földrajzi helyzetéből. 
Epp a földközi-tengeri kereskedelem fő kelet-nyuga- 
ti tengelye mentén feküdt, amelyet most az iszlám 
uralt, ugyanakkor Eszak-Afrika karavánvárosaiból is 
könnyen elérhető volt, s nem esett messze az észa- 
kabbra fekvő itáliai kereskedővárosoktól sem — ezek 
ugyan még csak ekkortájt alakultak ki, de máris Pa- 
lermóba szállították a Nyugatról származó nyers- 
anyagokat. A tengerhez legközelebb eső negyed, az 
as-Sagalibah a szláv rabszolgákról kapta a nevét, 
akik a Nyugat legfőbb exportcikkeit jelentették az isz- 
lám uralom alatt álló területekre. 

Palermo emírjének saját negyed állt rendelkezésé- 
re a városban: ez magában foglalta a palotát, a bör- 
tönt és a fegyverraktárt is, de az emír általában csak 
a város névleges ura volt. A sziget kisebb hercegsé- 
gekre oszlott: ezek könnyen egyesítették erejüket, ha 
külső támadás érte őket, például a 11. század elején, 
amikor a bizánciak koncentrált támadást indítottak, 
hogy visszaszerezzék Szicíliát. A hadjáratot II. Baszi- 
leiosz (976—1025) indította uralkodásának végén, és 
csak 1041-ben adták fel. A bizánciaknak sikerült egy 
hídfőállást kiépíteniük Messinában, de ennél tovább 
nem jutottak. Annál is meglepőbb, hogy egy kisebb 
normann kalandorcsapatnak Roger gróf vezetése 
alatt 1061-ben sikerült bevennie a várost. Két évvel 
később Ceraminál fényes győzelmet arattak a paler- 
mói emír seregei fölött. 1072-ben győztesen vonultak 
be Palermóba. A helyiek még mintegy húsz éven át 
ellenálltak, de ez nem változtat azon az alapvető té- 
nyen, hogy egy alig ezer főből álló csapatnak alig tíz 

év alatt sikerült meghódítania a szigetet. Ez már ma- 
ga is meglepő volt, de még meglepőbb, hogy a nor- 
mannok egyáltalán Szicíliába jutottak, s ráadásul az 
iszlám erőktől vették el a területet. 

Mint más északi népcsoportok is, a normannok 
először zarándokként érkeztek Dél-Itáliába: volt, aki 
innen Jeruzsálembe tartott, mások pedig kedvenc 
harcos szentjük, Mihály kegyhelyéhez jöttek Monte 
Garganóba. Néhányan hátramaradtak, és vagy a 
salernói és capuai longobárd hercegek, vagy a Bari- 
ban állomásozó bizánci alkirály szolgálatába álltak. 
(Uraik nagyra értékelték a harcban való jártasságukat; 
uralmi törekvéseiket viszont már kevésbé, különösen 
amikor néhány vezetőjük önállósította magát. A leg- 
félelmetesebb közülük Robert Guiscard volt, a tucat- 
nyi Hauteville fivér egyike, akik szerencsét próbálni 
érkeztek délre Normandiából. Melfit tették meg ha- 
tárbástyájukul, s innen támadták a longobárd és bi- 
zánci területeket egyaránt, de az elvileg pápai véde- 
lem alatt álló közeli Benevento szenvedett a 
legtöbbet tőlük. IX. Leó pápa (1048—1054) szövetsé- 
get szervezett a normannok ellen, de ennek eredmé- 
nye csak az volt, hogy a civitatei csatában 1053 nya- 
rán megverték és foglyul ejtették. Ez számos 
következménnyel járt, de a legfontosabb az volt, 
hogy a pápaság újraértékelte a normann fenyege- 
tést. 1059-ben az új pápa, II. Miklós a normannok 
egyik vezetőjét, Aversai Richárdot a capuai longo- 
bárd hercegség urává tette meg, Robert Guiscard 
pedig Apulia és Calabria bizánci területeit, valamint 
Szicília muzulmán szigetét kapta meg. Robertnek 
először természetesen meg kellett hódítania ezeket a 
területeket. A normann vezetők cserébe azt ígérték, 
hogy biztosítják a pápaság számára olyannyira szük- 
séges védelmet. Ennek a pápai pálfordulásnak a 
kitervelője Desiderius, Monte Cassino apátja volt. 
ÓÖ volt az első, aki látta, hogy hasznosabb lesz a nor- 
mannokkal együttműködni, mint összetűzésbe kerül- 
ni velük. A várt jutalom nem is maradt el: a normann 

vezetők bőkezű adományokkal támogatták az apát- 
ságot. Monte Cassino apátsága a leghíresebbek kö- 
zé tartozott — presztízsét alapítójának, Szent Bene- 
deknek köszönhette. Nemcsak hihetetlenül gazdag 
volt, hanem a dél-itáliai politika egyfajta döntőbírája 
is — bár sokan inkább a politika szélkakasának nevez- 
ték. Csak egy pápai áldás kellett, és a normannok 
brigantiból mindjárt a hit harcosaivá lettek. Ahogy 
Monte Cassino egy krónikása írja: , Robert [Guiscard] 
herceg megbánta múltbéli bűneit, és szembeszállt a 
jelen és jövőbeli bűnökkel, s így elkezdte szeretni a 
papokat". Más szavakkal tiszteletreméltó figura lett. 
Dél-Itália városai, amelyek addig bezárták előtte ka- 
puikat, meglepően könnyedén adták meg magukat, 
miután 1059-ben Melfiben a pápa beiktatta birtokai- 
ba, s 1071-ben a bizánci fennhatóság alatt álló Bari is 
beadta a derekát. Robert Guiscard Szicília bevételét 
legfiatalabb öccsére, Roger grófra bízta, s amint már 
láttuk, ő is nagyszerű eredményeket ért el. 


Kozmopolita kultúra 


Miután ilyen meglepően könnyedén megszerezték 
Dél-Itáliát és Szicíliát, a normannoknak meg is kellett 
szervezniük az új területeket. Robert Guiscard 1085- 
ben bekövetkezett halála után egy ideig úgy tűnt, 
hogy ők is a belháborúk áldozatául esnek, ami annyi- 
ra jellemző volt Dél-Itáliára. Guiscard fiai egymással! 
harcoltak, de Roger gróf, Szicília legyőzője sikeresen 
távol tartotta magát a dinasztikus marakodástól. 
1101-ben halt meg, és két fiút, egy hét- és egy ötéves 
gyermeket hagyott maga után. Ez általában kataszt- 
rófához vezetett, de Roger gróf olyan ügyesen végez- 
te a dolgát, hogy úgy tűnik, özvegyének, Adelaide- 
nek nem került különösebb erőfeszítésébe, hogy 
biztosítsa gyermekei jogait. Végül a fiatalabb lett ap- 
ja örököse - őt szintén Rogernek hívták. Amikor 1112- 
ben elérte a nagykorúságot, ünnepélyesen lovaggá 

ütötték: erre az emírek régi palermói palotájában ke- 
rült sor. Az eseménynek más szempontból is nagy je- 
lentősége volt: azt jelezte, hogy a normann hatalom 
középpontja Szicíliában Messinából Palermóba tevő- 
dött át. Ezt a lépést Roger herceg még nem merte 
megtenni, mert Palermo veszélyesen muzulmán vá- 
ros volt. II. Roger viszont apjával ellentétben már Szi- 
cíliában nőtt fel. Majdnem bizonyos, hogy görögül és 
arabul is beszélt (aláírásai határozottan arra vallanak, 
hogy görögül jobban írt, mint latinul), hivatalnokai 
pedig a latin mellett a görög és az arab nyelvet is 
használták. 

Szicília lakossága még ekkor is javarészt muzul- 
mán volt. Ugyanakkor a megmaradt görög közössé- 
gek megerősödtek: a normann győzelem új lehető- 
ségeket nyitott meg, s ezért sok görög vándorolt be 
a szigetre. A legerősebbek Messina környékén voltak, 
amely nagyrészt görög város lett. A latin jelenlétet 
mindössze néhány francia püspök és a hozzájuk tar- 
tozó papság képviselte (őket a legnagyobb püspök- 
ségekben, például Messinában és Cataniában he- 
lyezték el), és az a néhány normann család, akik 
segítettek Roger grófnak meghódítani a szigetet. 
Roger egyik erőssége az volt, hogy nem osztogatta 
szét a megszerzett területeket harcostársai között. 
Ezzel szemben a kontinensen számos zavargó di- 
nasztia jött létre és követte egymást — normann és 
helyi családok egyaránt. Mivel a latin jelenlét olyan 
gyenge volt, II. Rogernek valóban nem volt más vá- 
lasztása -— legalábbis uralkodásának első éveiben -, 
mint hogy a palermói muzulmán emírek stílusában 
uralkodjon a sziget fölött. Ezért , megkeresztelt szul- 
tánnak" nevezték: átvette a régi palotát, és elkezdte 
átrendezni, megtartotta a hárem intézményét, és 
akárcsak korábban Palermo emírjei, beavatkozott az 
észak-afrikai muzulmán államok ügyeibe, s számos 
kikötőjüket saját védelme alá helyezte. 

II. Roger kormányzásának alapja a díván volt: ezt is 
a palermói emírségtől vette át. Hivatalos nyelve az 

arab és a görög volt. Feljegyzéseket készítettek a ha- 
tárokról, a parasztokról és az általuk befizetett adók- 
ról. Ugy tűnik, II. Roger alaposan ellenőrzése alatt 
tartotta a díván felépítését. Jellemző, hogy vezetését 
inkább görögökre bízta, mint arabokra. Az utóbbiak 
alacsonyabb pozíciókat töltöttek be, és egyre na- 
gyobb számban tértek át a kereszténységre. Az ara- 
bok domináltak viszont a palotában, akár áttértek, 
akár nem - itt a hárem egyfajta házi adminisztráció- 
ként szolgált. Ekkortájt Roger még toleráns volt az 
iszzlámmal szemben. Legjobb katonái közül is sokan 
muzulmánok voltak. A görögöket ís szerette, és foly- 
tatta apja hagyományát: támogatta az új görög ko- 
lostorok létrejöttét. (ralkodásának nagy részében 
Antiokhiai György volt a legfőbb minisztere. O görög 
volt, eredetileg Antiokhiából származott, és II. Roger 
előtt Mahdija emírjét szolgálta. Jól képzett tengeri 
parancsnok volt, de hamarosan az ő felelőssége lett 
az egész kormányzat irányítása. Pecsétjén a követke- 
ző felirat állt: , György emír, az arkhónok arkhónja". 
Az emírek emírjeként is emlegették. Címei még in- 
kább hangsúlyozzák a királyi kormányzat kozmopoli- 
ta jellegét. György nagy építménye a palermói Marto- 
rana-templom, vagy helyesebben a Santa Maria 
del Ammiraglio, amelyet 1143-ban alapított. (Igy tű- 
nik, családi mauzóleumnak szánta. A templom előte- 
rében temették el őt magát és feleségét, Eirénét. Bár 
a muzulmán építészet jeleit is magán viseli, a temp- 
mákat követte. György meg tudta fizeti saját mozaik- 
művészeit és ikonfestőit, akik a legújabb stílust 
hozták magukkal Konstantinápolyból: a kupolában a 
trónján ölő Pantokrátor látható, akit négy angyal vesz 
körül. György magáról is készíttetett egy portrét, 
amint leborul isten Anyjának lába előtt, Mária pedig 
. Krisztushoz fordul kérelmével. Ezt valószínűleg az 
előtér belső részében helyezték el, és egy másik táb- 
laképet tarthatott, amely II. Rogert ábrázolta, amint 
Krisztus megkoronázza. Attól eltekintve, hogy Roger 

címe nem baszileusz, hanem rex volt, ez a bizánci bi- 
rodalmi művészet tökéletes darabja. Azt is hangsú- 
lyozza, hogy Roger alattvalói saját hagyományuk len- 
cséjén át tekintettek uralkodására. 

Roger mindazonáltal jó katolikus maradt. A katoli- 
kus egyház nagy elvárásokat is támasztott vele szem- 
ben. Hiszen uralkodásának jogossága a pápa ado- 
mányából származott, amelyet nagybátyja, Robert 
Guiscard kapott Melfiben. Ez az adomány volt Szicí- 
lia megszerzésének chartája. 1098-ban egy másik 
pápai adomány egészítette ki, ezúttal apja, Roger 
gróf számára, aki ezentúl a pápai legátus rangjában 
irányította a területet. (IIralmának egzotikus kiegészí- 
tői ellenére II. Roger soha nem felejtette el, hogy 
elsősorban a katolikus egyháznak tartozik hálával, 
hiszen ez jelentette uralkodásának politikai legitimá- 
cióját. 

A kontinensen zajló események adtak is rá alkal- 
mat, hogy kimutassa lojalitását. 1127-ben, Roger uno- 
katestvérének, Vilmosnak, Apulia hercegének a halá- 
lával Robert Guiscard közvetlen leszármazottainak 
ága kihalt. Roger örökölte a dél-itáliai normann terü- 
leteket, és el is indult, hogy biztosítsa őket, mert a 
helybeliek egyáltalán nem támogatták. Ellenállásuk 
mögött II. Honorius pápa (1124-1130) állt, aki félt 
attól, hogy egy hatalomvágyó uralkodó ennyire meg- 
közelítse Rómát, és ellenezte Roger terveit, hogy 
királlyá koronáztassa magát. A pápa 1130-ban bekö- 
vetkezett halála azonban lehetővé tette a kompro- 
misszumot. Az új pápa, II. Anacletus (1130-1138) tel- 
jesítette Roger kérését. 1130 karácsonyán pápai 
áldással és a latin rituálé szerint megkoronázták és 
felkenték királlyá a palermói katedrálisban. 

Sajnos azonban nem ÁAnacletus volt az egyetlen 
pápa ebben az időben. Megint megosztottság uralko- 
dott, és ebből végül Anacletus riválisa, II. Ince (1130—- 
1143) került ki győztesen — ő viszont nem akarta meg- 
erősíteni Roger királyi státusát. Rogernek hosszú har- 
cot kellett vívnia, hogy a pápa elismerje megkoroná- 

zását, ám végül sikerrel járt, paradox módon pedig a 
harc maga is szorosabbra fűzte az új királyság és a 
pápaság kötelékeit. Roger megkoronázása fontos 
esemény volt. Megerősítette uralkodásának latin ele- 
meit. Rogernek és bizonyos mértékig utódainak is si- 
került fenntartaniuk az egyensúlyt az uralmukat tá- 
mogató különböző rétegek között, de most már nem 
volt kétséges, hogy Szicília a nyugati kereszténység 
része lett. A görögök és az arabok egyre kisebb sze- 
repet játszottak az udvarban és a királyság kormány- 
zásában. 

A normann udvar és kormány azonban egészen a 
12. század végéig megőrizte kozmopolita jellegét. A gö- 
rög és arab szövegek latinra fordításának elismert 
centrumaként működött. Az egyik legfontosabb le- 
fordított mű Ptolemaiosz Almagestája. A névtelen la- 
tin fordító előszavában beszámol azokról a körülmé- 
nyekről, amelyek lehetővé tették számára a fordítást. 
Salerno híres orvosi iskolájában tanult, amikor meg- 
tudta, hogy egy szicíliai követ elhozta Konstantiná- 
polyból a mű egy példányát. Ez a követ Herrik, 
Catania főesperese volt, aki annyira rajongott a gö- 
rög kultúráért, hogy Áristippusnak is nevezték. (Aris- 
tippus Platón Menójának egyik szereplője.) Henrik 
vonakodott odaadni a kéziratot ennek a lelkes orvos- 
tanhallgatónak, amíg az be nem bizonyította, hogy 
eléggé felkészült a fordításra: ehhez Euklidész és 
Proklosz műveit kellett tanulmányoznia. A fordító 
még így is köszönettel tartozott egy bizonyos Euge- 
niusnak, aki ,a görög és az arab nyelv legkitűnőbb 
ismerője, és a latinban sem járatlan". Ebből a szöveg- 
ből ismerhetjük meg a szicíliai udvar két legjelentő- 
sebb fordítóját: Henrik Aristippust és Eugeniust, az 
emírt. Henrik latin nyelvű ember volt: a leírás szerint 
nagy tudású és kedves férfi, aki a görög és a latin 
nyelvben is nagy járatosságra tett szert. Az 1160-as 
években egy ideig főminiszter volt, de ez nem volt 
neki való hivatal. A könyvei jobban érdekelték. A ki- 
rállyal való útja során kezdte el fordítani Platón 

Phaedóját. Az előszóban felsorolta azokat a görög 
szövegeket, amelyeket már lehetett fordításban ta- 
nulmányozni Szicíliában: Hero Mechanikáját, Euk- 
lidész Optikáját és Arisztotelész Analytíca prioráját. 
Henrik lefordított egy másik platóni dialógust is: a 
Menót. Az előszóból megtudhatjuk azt is, hogy dol- 
gozott Naszianszi Gergely munkáinak fordításán és 
Laertius Diogenes A filozófusok életéről című érte- 
kezésén. 

Eugenius emír görög volt, egyike azoknak az ál- 
lamhivatalnokoknak, akik hűen szolgálták a nor- 
mann királyokat. Ptolemaiosz Optikáját ő fordította 
arabról latinra. Elmagyarázta, hogy azért az arab 
nyelvű változatot fordította le a göröggel szemben, 
mert abban jobban érvényesül a szerző gondolatme- 
nete. A többi fordítása közül talán a Stephanítes és 
lehnelates című a legérdekesebb. Ez eredetileg in- 
diai állatmesék görög fordítását tartalmazta. A me- 
sék középpontjában az Oroszlánkirály állt, és az ud- 
vari életről szóltak. A mesék fordítása a bizánci 
udvarral megőrzött szoros kapcsolatra utal, mert a 
gyűjtemény eredetileg Il. Alexiosz Komnénosz csá- 
szárnak készült. Ez a normann királyi udvar és Kom- 
nénosz udvartartása ízlésének hasonlóságára utal, s 
így talán nem is meglepő, hogy Szkülitzész króniká- 
jából — amely 811-től 1057-ig dolgozta fel Bizánc tör- 
ténetét — készült egy illusztrált példány a normann 
udvar számára. A munka nem fordítás, de a görög 
kézírás szicíliai eredetre vall. A korábbi illusztrációk 
bizánci stílusban készültek, de a későbbiek már latin 
és muzulmán hatást mutatnak. A képek nemcsak 
eseményeket ábrázolnak, hanem a bizánci udvar 
szertartásait is. Olyan képeskönyv született tehát, 
amely azt mutatja, hogy a normann királyi udvart le- 
nyűgözte Bizánc — ezért utánozta, sőt meg is akarta 
haladni. 

A normann udvar eredeti művekkel is előállt. A leg- 
mélyebb benyomást talán Idríszí műve gyakorolja a 
mai nézőre: a Roger könyve, amely az akkor ismert 

világ modern földrajzi szótára volt, Ptolemaiosz mun- 
kájára alapozva. Roger munkájának gyümölcsét egy 
ezüst planiszférára (ez a Föld síkban ábrázolt felületét 
jelenti) vésette. Ez pontosabb világtérkép volt, mint 
bármelyik más mappae mundi Nyugat-Európában. 
Különösen a mediterrán világ és a Közel-Kelet ábrá- 
zolása pontos, ahogyan az várható is. Idríszí muzul- 
mán volt. Eredetileg andalúziai családból származott, 
s ahogy más muzulmán tudósokat és költőket is, 
magához vonzotta II. Roger udvara, amely ekkor 
még őrizte a muzulmán kultúra megszabta arcula- 
tát. Rogernek volt saját alamahja, vagyis bélyege 
az arab hivatalos dokumentumok érvényesítésére. 
Emellett napernyővel járt. Ezt Egyiptom Fatimida 
uralkodójától kapta, és királyi uralma elismeréséül 
szolgált. A muzulmán uralkodók mintájára egy tírazt, 
vagyis műhelyt építtetett a hárem mellé, hogy ellássa 
az udvart ünnepi köpenyekkel. A leghíresebb Roger 
koronázási palástja. Egy tevét szétmarcangoló orosz- 
lánt ábrázol — az oroszlán volt az Hauteville-ház jelké- 
pes állata. ; j 


A művészet és az építészet 


A normann udvar intellektuális érdeklődésében meg- 
nyilvánuló kozmopolita jelleg jelenik meg művészeté- 
ben és építészetében is. Arra használták a temploma- 
ikat és a palotákat, hogy megerősítsék a státusukat, 
és hogy szembeszálljanak a II. Roger királyi címét 
illető kritikákkal — mert az 1130-as koronázást sok 
akkori uralkodó trónbitorlásnak tekintette. Valószínű- 
leg ebben az időben kezdte meg Roger egy új királyi 
palota építtetését. Korábban az emírek palermói pa- 
lotájában lakott, de ez nem keltett jó benyomást. 
Roger palotája ma is áll, de egyetlen, mozaikokkal dí- 
szített szobán kívül nem sok maradt meg az eredeti 
épületből — a Cappella Palatina a nagy kivétel. Alapí- 
tó okirata 1140-ből származik: Roger nem sokkal ez- 
előtt ismertette el királyi címét II. Ince pápával. A ká- 

polnát szinte azonnal fel is szentelték, ami arra utal, 
hogy az épület ekkor már javában épült, bár talán 
más célokra. A kupola mozaikdíszítését viszont csak 
1143-ban fejezték be, a főhajó díszítése pedig Il. Vil- 
mos (1154-66) uralkodásáig váratott magára. Az 
épület pazar dekorációja ma is ámulatba ejti a láto- 
gatókat. (Igyanakkor nagyon furcsa keveréke a stílu- 
soknak. A főhajó látszólag a nyugati bazilikák mintá- 
jára épült, de ehhez egy bizánci stílusú, befoglalt 
görög kereszt alaprajzú templom társul — ez szolgál 
szentélyként. A bizánci hatást hangsúlyozzák a kons- 
tantinápolyi mesterek munkáját dicsérő mozaikok is. 
A szentély dekorációja nagyjából megfelel a bizánci 
modellnek, bár a túl sok Krisztus Pantokrátor-ábrá- 
zolás -— az apszisban, a kupolában és a déli kápolna 
fölötti lunettában —- már-már disszonáns, nem felel 
meg a bizánci tervezés megszokott harmóniájának. 
A kápolna nyugati részét még egy Pantokrátor-figura 
uralja. A bizánci mesterek munkája ellenére a főhajót 
díszítő Genezis-beli és újtestamentumi történetek ké- 
pei inkább latin stílusra vallanak. De a Cappella 
Palatinában nemcsak a latin és a bizánci stílus keve- 
redik. A muzulmán építészeti elemek is meghatáro- 
zók benne: például a kupoladobot támogató sarok- 
boltozat vagy a magasított ívek. A falak alsó részének 
márványborítását díszítő motívumok is muzulmán Íz- 
lésre vallanak, míg a főhajó fölötti hatszögekkel min- 
tázott (mugarnas) mennyezet a muzulmán belsőépí- 
tészet egyik remeke. Felületét az iszlám udvari élet 
gyönyöreit ábrázoló képek borítják: bor, nők és éne- 
kelés. Bár ezek a képek szabad szemmel alig látha- 
tók, egy keresztény imahelyen nagyon furcsa deko- 
rációk... Ugyanígy egy mecsetben is azok volnának. 

Sokkal inkább illenek egy muzulmán uralkodó fo- 
gadóterméhez. Ezért sokan azt erősítgetik, hogy a 
Cappella Palatina eredetileg két épület volt: keleti vé- 
gén bizánci stílusú kápolna, a nyugati végén pedig 
muzulmán stílusban épült fogadóterem. Ez azonban 
nem valószínű. A kétfajta épület kombinációja szent- 

ségtörésnek számított volna. Valószínűbb az a ma- 
gyarázat, hogy a Cappella Palatinát eredetileg foga- 
dóteremnek tervezték, amely egy muzulmán stílusú 
előszobából és egy bizánci trónteremből állt, mint a 
konstantinápolyi Khrüszotriklinosz. (Ennek az alap- 
rajza is egy bizánci temploméra hasonlított. Sőt a 
császári trón egy emelvényen állt, az apszisban, egy 
Krisztus Pantokrátor-mozaik alatt. Ez magyarázhatja 
a Cappella Palatina apszisának díszítését is.) Viszont 
amikor Roger 1139-ben békét kötött II. Ince pápával, 
politikailag előnyösebb lett uralkodásának keresztény 
jellegét hangsúlyozni, s ezért alakíttathatta át a nagy- 
szerű fogadótermet királyi kápolnává. Ha valóban 
így történt, az megmagyarázza azt is, miért ötvöz az 
épület annyi latin, bizánci és muzulmán elemet. 
Együttesük valóban csodálatos, de nem fejlődött to- 
vább. A normann királyok későbbi egyházi épületei- 
ben nem sok nyomát találjuk a muzulmán építészeti 
elemeknek. Ez nem azt jelenti, hogy egészében el- 
tűnt a muzulmán komponens, csak azt, hogy a kirá- 
lyok magánépületeikhez alkalmazták az elemeit — ezt 
bizonyítja például a La Zisa és a La Cuba is. 

A Cappella Palatina építtetésével egy időben II. Ro- 
ger belekezdett a cefalüi katedrális munkálataiba 
is. Egy időben talán azon is gondolkodott, hogy 
székhelyét Palermóból a part mentén Cefalúba teszi 
át. Nyilvánvaló, hogy nagy fontosságot tulajdonított 
a városnak: egyházát püspökségi státusba emelte. 
A templom alapkövét 1131 pünkösdjén fektették le, s 
az építkezést 1137-ben fejezték be, de úgy tűnik, a ka- 
tedrális ekkor még nem volt véglegesen kész. II. Ro- 
ger az 1140-es évek elején úgy döntött, hogy ide akar 
temetkezni, s ezért újjáépíttette az épületet. A keleti 
végét alaposan megnagyobbították, és nagyon ha- 
sonlít az észak-francia építészet alkotásaihoz — akár- 
csak a nyugati oldal ikertornyai. A kettő közötti fő- 
hajóban nincs semmi különleges -— lehet, hogy ez 
az eredeti épülethez tartozott, mert helyi jellegre vall. 
II. Roger változtatásai francia kapcsolatát szándékoz- 

ták hangsúlyozni. Az 1148-ban befejezett szentélyt vi- 
szont bizánci mozaikművészek díszítették. Ez tisztel- 
gés volt a bizánci mozaikok tovább élő presztízse előtt 
— az ikonográfia viszont már latin volt. Az apszisban 
egy hatalmas és megindító Krisztus Pantokrátor-kép 
áll. Valamivel alacsonyabban Isten Anyja látható an- 
gyalok kíséretében, lejjebb pedig az apostolok. Az 
oldalfalakon az Otestamentum prófétáinak és az 
egyházatyáknak a leszármazása látható. A szentély 
mozaikjai jelentik a katedrális vizuális fókuszát, de 
mai szemmel eléggé elütnek a latin környezettől. 

II. Roger egy porfírból készült szarkofágot állíttatott 
fel a katedrálisban, hogy abba kerüljön majd a teste, 
egy másik pedig síremlékül szolgált. Végül mégis Pa- 
lermo katedrálisában temették el, és ott található 
még ma is porfírkő sírja, a dinasztia más tagjaié mel- 
lett. A történészek hosszú időn át azt gondolták, hogy 
a porfír síremlékekkel a normann királyok szintén a 
bizánciakat akarták utánozni. Ha ez így volt is, egy 
korábbi időszakhoz tértek vissza: a bizánci császáro- 
kat ekkor már régen nem porfírkövek alá temették, 
mert ezt a követ már nem bányászták, és lehetetlen 
volt beszerezni. Valószínűbb, hogy a normann kirá- 
lyok az akkori pápák példáját követték, akik a régi ró- 
mai császárok felújított porfírszarkofágjaiba temet- 
tették magukat. Az rejtély, hogy a normann királyok 
honnan szerezték a porfír sírköveket, de az a legvaló- 
színűbb, hogy Rómából. A porfírt az itáliai városál- 
lamokban olyan nagyra becsülték (mint a hatalom 
szimbólumát), hogy Rómában aktív piaca működött. 

Lehetséges, hogy II. Rogert csak ideiglenesen 
akarták Palermóban eltemetni, de a város érsekei az- 
tán nem voltak hajlandók megválni az értékes relik- 
viától. A katedrálist magát valószínűleg egy régi me- 
csetből alakították át Roger idejében. Az 1170-es 
években Walter érsek teljesen átépíttette (munkájá- 
ból valamennyi még ma is látható a katedrálisban), 
és ez volt a monrealei katedrális mintája, amelyet 
II. Vilmos király emeltetett a Palermo fölötti hegyek- 

ben. Vilmos eredetileg kolostort alapított itt 1174- 
ben, s azután 1183-ban érseki rangra emelte. Senki- 
nek nem sikerült még kielégítően megválaszolnia a 
kérdést, hogy miért akart még egy érsekséget olyan 
közel a fővároshoz. A királyi pompa és presztízs csak 
részben adhat választ. Monreale javadalmai valami 
mást sugallnak. Nagy darab, muzulmánok művelte 
földterületekből állt, az egyházmegye pedig Nyugat- 
Szicíliának azokat a részeit tartalmazta, ahol még a 
12. század végén is a muzulmán lakosság volt több- 
ségben. Az érsekséget tehát azért alapíthatták, hogy 
a muzulmánokat az egyház ellenőrzése alá vonják. Az 
is ezt sugallja, hogy 1205-ben elfoglalta egy lázadó 
muzulmán csoport. 

(Igyanakkor a királyi hatalmat is megerősítette. 
II. Vilmos nagyon sokat költött a monrealei katedrá- 
lisra. 1183-ra majdnem befejezték az építkezést. 1186- 
ra hatalmas bronzajtói is a helyükre kerültek: ezeket 
Bonanno di Pisa jegyezte, és a középkori ötvösművé- 
szet remekei voltak. Mire II. Vilmos 1189-ben meg- 
halt, viszonylag fiatalon, a monrealei katedrális ké- 
szen lehetett. Az épület hatalmas: 108 méter hosszú 
és 40 méter széles. Az épület maga nyugati mintát 
követ, de díszítését bizánci mesterek végezték, az aj- 
tókat kivéve. Kiszámították, hogy a katedrálisban 
76178 négyzet-centiméternyi mozaik van, ami a vala- 
ha volt legnagyobb bizánci mozaikdekorációt jelenti. 
(Ugyanakkor viszont egyáltalán nem keltenek bizánci 
hatást... 

Az épület belső terét meghatározó hatalmas főha- 
jóban nincs semmi bizáncias. A szentély fölött nin- 
csen kupola, csak egy meglehetősen kidolgozatlan, 
nyugati stílusú ablakos tornyocska. A főleg Genezis- 
beli és Krisztus szolgálatáról szóló történeteket ábrá- 
zoló dekoráció inkább latin stílusú, mint bizánci. Az 
apszist egy hatalmas Krisztus Pantokrátor uralja, ls- 
ten Anyjának képével s alatta az angyalokkal, mint 
Cefaluban és valószínűleg a Cappella Palatinában is. 
Ez jellemzően normann ikonográfia lett. A bizánci 

elemek Monrealéban a zordabb latin építészetnek 
rendelődtek alá. A nyugati oldal fenyegetően ma- 
gasodó ikertornyai normann jellegzetességek. Az 
oszlopos folyosó is inkább nyugati katedrálisra vall — 
a domborművek pedig a dél-francia stílust tükrözik. 
A muzulmán hatás elhanyagolható, csak az apszis 
külső díszítésén fedezhető fel. A normannok Szicíliá- 
ja feltartóztathatatlanul a nyugati kereszténység égi- 
sze alá tartott. 


Összeférhetetlenségek 


A normann királyi udvarra jellemző maradt a muzul- 
mán hatás, de kizárólag a magánéletre. Ezt tanúsít- 
ják La Zisa és La Cuba kéjpalotáinak maradványai. 
Az elsőt egy arab nyelvű felirat tanúsága szerint I. Vil- 
mos tervezte és fia, II. Vilmos fejezte be. A La Cubát 
is II. Vilmos építtette. 1180-ban fejezték be — szintén 
egy arab nyelvű felirat állítása szerint. Nem állt mesz- 
sze a királyi palotától: a víz és parkok kerítette épület 
kellemes enyhet nyújtott a nyári melegben. Ezeknek 
a kéjpalotáknak a felépítése és építészete a palota- 
építészet észak-afrikai hagyományát folytatta. Mind- 
két épület háromemeletes, és nagyjából megegyezik 
a méretük is, de a La Cuba egyszerűbb épület. Egy 
központi, az épülettel egyforma magas, boltozatos 
fogadóterem köré rendeződik, és inkább ünnepsé- 
gekre szolgált, mint az ottlakásra. A La Zisa, amely 
épebben maradt fenn, bonyolultabb szerkezetű épü- 
let, két gyújtóponttal. A földszinten egy szivattyúte- 
rem állt, amely az árkádokon át egy szökőkutas víz- 
gyűjtőre nézett: ennek mozaikdíszítése részben még 
ma is látható, legfőbb jellegzetessége pedig a szökő- 
kút. A szivattyúterem volt az előterem. A fő fogadóte- 
rem egy második emeleti kilátószoba volt, amelyből 
be lehetett látni egész Palermót és a tengerpartot. Itt 
is egy szökőkút állt a középpontban. E két terem kö- . 
rül számos szoba kapott helyet, ezek a személyzet 
lakhelyéül szolgáltak. A palotában nem volt kápolna, 

de nem messze tőle, nyugatra építettek egyet. Ez jól 
mutatja II. Vilmos törekvését, hogy elválassza egy- 
mástól magánéletét és a monarchia nyilvános ar- 
culatát. A különböző kulturális elemek, amelyeket 
II. Roger még egyensúlyban tudott tartani, unokájá- 
nak uralkodása idejére elválófélben voltak egymástól. 

Legalábbis erre a következtetésre jutott Ibn Jubavyr, 
egy andalúziai muzulmán utazó, aki mekkai zarán- 
dokútjáról hazafelé tartva hajótörést szenvedett 
Messina partjainál 1184 legvégén. Első benyomásai 
nagyon kedvezőek voltak: nem is lehettek volna má- 
sok, hiszen maga Il. Vilmos mentette ki a tengerből, 
aki történetesen épp Messinába látogatott. lbn 
Jubayr a part mentén Palermóba utazott, s a vidék 
Córdobára emlékeztette. Feljegyzése szerint a várost 
úgy vették körül a királyi paloták, , mint igazgyöngyök 
egy nő nyakát". A Martorana-templom tette rá a leg- 
nagyobb benyomást - ezt épp a karácsonyi ünnepek 
idején látogatta meg. Véleménye szerint , nem vitás, 
hogy a világ legcsodálatosabb építménye", s különö- 
sen tetszésére volt az oszlopos harangtorony. Az 
egyetlen mecset, amelyet Ibn Jubayr leír, a városon 
kívül állt, az egyik muzulmán negyedben. Ezért nem 
lelkesedett annyira. Megjegyezte, hogy a muzulmá- 
nok látják el a várost kereskedőkkel. Megvolt a saját 
kádijuk, vagyis bírájuk. Megtartották mecseteiket és 
a müezzin hívta őket imára, de a pénteki istentisz- 
teletrre nem tudtak összegyűlni, mert a kutbah, a 
pénteki ima tilos volt — hiszen ez biztosította volna a 
muzulmánok politikai összetartozását. Ibn Jubayr 
szűkszavúan megemlíti, hogy a közönséges muzul- 
mánok ,nem keverednek a hitetlenek támogatta 
testvéreikkel, s vagyonuk, nőik és gyermekeik nin- 
csenek biztonságban". Ezek a , hitetlenek támogatta 
testvérek" minden bizonnyal azok a muzulmánok 
voltak, akik a király szolgálatába álltak — ennek pedig 
a kereszténységre való áttérésük volt az ára. Ibn 
Jubayr megpróbálta elhitetni magával, hogy a mu- 
zulmán kultúra még mindig nagy hatással van a kör- 

nyezetére, s ezért felhívta a figyelmet arra, hogy a vá- 
ros keresztény asszonyai is muszlim módra fátyolt vi- 
selnek. (gy tűnik, a királyi háztartásban voltak frank 
nők, akik titokban áttértek az iszlám hitre. Ibn Jubayr 
hallotta, hogy egy földrengés idején II. Vilmos udva- 
rának valamennyi nője és szolgálója Allah és az ő 
prófétája nevét kiáltozta, a segítségüket kérve, és azt 
állította, hogy a király legfőbb tanácsadói az arab eu- 
nuchok, még ha a forma kedvéért el is kellett hagy- 
niuk az iszlám hitet. Amikor Szicíliába érkezett, a király 
egyik eunuch szolgája titokban mindenről kikérdezte, 
és nagy vigaszt nyert mekkai zarándokútjának leírásá- 
ból. A szolgáló bevallotta, hogy titkolnia kell a vallá- 
sát. Vigaszképpen megkereste a muzulmán zarándo- 
kokat, és azt remélte, hogy megáldják, és adnak neki 
valami emléket az iszlám szent helyekről. 
Tartózkodásának végére Ibn Jubayr már nem 
csaphatta be magát. Látta, hogy a muzulmánok po- 
zíciója a szigeten egyre gyengül. II. Vilmos erőszakkal 
téríttette át a muzulmán közösség számos vezetőjét, 
másokra pedig mindenféle személyes nyomást gya- 
korolt, hogy áttérjenek. Ibn Jubayr megfigyeléseit a 
tények is alátámasztják. II. Roger uralkodásának vé- 
gétől gyanús szemmel néztek a király szolgálatában 
álló arabokra, még akkor is, ha elhagyták a hitüket. 
A mahdijai Fülöp, Roger egyik legsikeresebb tenge- 
részeti parancsnoka, muzulmán születésű volt, de 
megkeresztelkedett, amikor a király szolgálatába lé- 
pett. Ennek ellenére 1153-ban hitehagyottsággal vá- 
dolták és megégették. Ez gyökeresen ellentmondott 
II. Roger korábbi toleranciájának és annak, ahogyan 
muzulmán szolgáival bánt. De Roger ekkor már kö- 
zelgő halálára készült, és biztosítania kellett a trón- 
utódlást. Azzal, hogy feláldozta egyik arab parancs- 
nokát, azt demonstrálta, hogy nagyon is keresztény 
és katolikus uralkodó. (Ugyanekkor változott meg a 
normann udvar jellege is, és kezdtek benne elural- 
kodni a latin elemek. Ha II. Roger azt remélte, hogy 
ezzel elhárítja a szigeten és a palotában még mindig 

többségben levő muzulmánok ellen irányuló előítéle- 
teket, akkor tévedett. 1160-ban a latin nemesség egy 
összeesküvő csoportja lemészárolta Maiót, I. Vilmos 
főminiszterét és a palota muzulmán eunuchjait. 
Ugyanakkor a városban békés muzulmán kereskedő- 
ket és árusokat gyilkoltak meg. Az összeesküvők egy 
másik csoportja ellepte Szicília központját, ahová ek- 
kortájt egyre több itáliai költözött, és arra biztatták az 
északi betelepedőket, hogy mészárolják le a helyi 
muzulmánokat. Egy kortárs történész tanúsága sze- 
rint , semminek sem örülhettek volna jobban, és ke- 
gyetlenül végrehajtották a feladatukat". II. Vilmos ha- 
lálakor, 1189-ben a muzulmán lakosság felkelést 
szervezett. Lázadásukat brutálisan leverték. A paler- 
mói muzulmánok jobbnak látták elhagyni a várost, 
és a sziget déli részén, Agrigentónál telepedtek meg. 
Ennek a muzulmán közösségnek az agóniája csak 50 
év múlva fejeződött be, amikor II. Frigyes a dél-itáliai 
Lucerába telepítette át amegmaradtakat. 

A görögöket nem támadták annyira, mint a muzul- 
mánokat. Fontos pozíciókat tölthettek be a kormány- 
ban egészen a normann uralom végéig, de a 12. szá- 
zadra jellemző kolostoralapítási folyamat azért leállt. 
Oroszlánszívű Richárd keresztes vitézeinek és Mes- 
sina görög lakosainak harca megmutatta, hogy van- 
nak feszültségek a katolikusok és az ortodoxok kö- 
zött, de a görög közösség megfogyatkozása lassú és 
fokozatos volt a muzulmán közösségével összeha- 
sonlítva. Még a 13. században is éltek Szicíliában mű- 
velt görögök, de kulturális és irodalmi tevékenységük 
inkább magánjellegű volt — már nem az udvari kultú- 
ra része. 

Rövid ideig úgy tűnt, hogy az egészen váratlan 
normann győzelmek Szicíliában megfordítják a törté- 
nelem kerekét, hiszen addig Bizánc, az iszlám és a 
Nyugat egyre csak távolodott egymástól. A szicíliai 
normann királyok védőszárnya alatt ezeknek a kultú- 
ráknak az elemeiből egy új udvari kultúra jött létre, 
amely látszólag boldog és harmonikus volt. Am ez il- 

lúziónak bizonyult. Hamarosan nyilvánvalóvá vált, 
hogy a megosztottság túlságosan mély ahhoz, hogy 
egyensúlyi állapot jöhessen létre. Az egyre erősödő 
latin kultúra elsodorta a bizánci és muzulmán eleme- 
ket. A normannok szicíliai uralmának története csak 
tovább mélyítette a korai középkorban létrejött kultu- 
rális és vallási szakadást. S ami a jövőt illeti, a Föld- 
közi-tenger vidékének nyugati uralmát vetítette előre. 

A KÖNYVBEN ELŐFORDULÓ IDEGEN SZAVAK 


apocrisarius 


apszis 


Augusta 


Basileus 


bazilika 


diaconia 


díván 


exarcha / exarchátus 


Pápai követ a bizánci 
udvarban. 

Félkör alakú, félkupolával 
fedett rész, legtöbbször a 
templom északi végén. 

A bizánci uralkodónők 
kitüntető címe. 

A bizánci császárok hivatalos 
címe Hérakleiosz (610—-641) 
uralkodásának idejétől. 

Azért vezették be, hogy 

a császári autoritás keresztény 
eredetét helyezzék az előtérbe 
a katonai helyett. 

Római, téglalap alapú 

és általában apszisban végződő 
terem, amelynek felépítését 
átvették a korai keresztény 
templomok tervezésekor. 
Egyes korai középkori 
templomokhoz kapcsolódó 
jótékonysági intézmény 
Rómában. 

A muszlim uralkodók tanácsadó 
testülete, amelyet átvettek 
Szicília normann királyai is. 
Bizánc nyugati tartományainak 
hadi vezetője, illetve vezetése: 
központjuk a 6. század végétől 
Ravenna és Karthágó volt. 

florilegium 


kádi 
kasztron 


Khrüszotriklinosz 


kibla 
kutbah 


labarum 


mihrab 


menologion 


monofiziták 


monotheléták 

Antológia: részletek 
gyűjteménye olyan munkákbál, 
amelyek egy adott tárgykörben 
íródtak. 

Muzulmán bíró. 

Bizánci, erődítménnyel 

és piaccal rendelkező város. 

A legfontosabb báli 

és fogadóterem 

a konstantinápolyi császári 
palotában; 

II. Jusztinosz (5/65—578) 
munkája, amelyet 

nyugaton is utánoztak. 

Mekka iránya. 

A muszlimok pénteki, 
prédikációval egybekötött 
imája, amelyet általában 

a kalifa nevében szolgáltattak. 
Nagy Konstantin csatazászlója, 
amely egy Krisztust jelképező 
keresztet ábrázolt a khí-ró jellel. 
Mekka felé néző falmélyedés 
a mecsetek falán. 

A szentek életének 
gyűjteménye, amelyet a 
szentek ünnepeinek 
kalendáriumi sorrendjébe 
rendeztek. 

A keresztény egyház egy 

olyan ágazatának hívői, 

amely azt vallotta, hogy 
Krisztusban keverednek az 
isteni és az emberi elemek; 
leginkább Egyiptomban 

és Szíriában terjedt el. 

Egy kompromisszumos 
vélemény hívői, akik azt 
tartották, hogy míg Krisztus 


narthex 


nesztoriánusok 


Oikoumene 


pallium 


polisz 
porfír 


Renovatio 
sztratégosz 
Taktikon 


theme 
Theotokosz 


isteni és emberi része nem 
keveredik, akarata (thelema) 
és energiája egy. 

Keresztény templom 
előcsarnoka a nyugati 
bejáratnál, 

A keresztény egyház egy olyan 
ága, amelynek hívői szerint 
el kell választani egymástól 
Krisztus isteni és emberi 
természetét; leginkább 
Közép-Ázsiában terjedt el 

a középkorban. 

Eredetileg a civilizált világ, 
de egyre inkább a 
kereszténység mellék- 
jelentésével. 

A pápa vagy a pátriárka által 
tisztük jeleként az érsekeknek 
adományozott köpeny. 
Városállam görögül. 
Kivételesen kemény, lilás kő, 
amelyet Egyiptomban 
bányásztak, és a császári 
uralom szimbóluma lett. 
Politikai és kulturális megújulás 
birodalmi és keresztény 
egyházi vezetés alatt. 

Bizánci katonai kormányzó, 
egy-egy theme 

(katonai tartomány) vezetője. 
Bizánci államigazgatási 

és katonai kézikönyv. 

Bizánci katonai tartomány. 
Szó szerint: , Isten Anyja" 

— Szűz Mária gyakori 
elnevezése Bizánc területén. 

